
Vjura sese animo repraesentat iracundiae illius 
imago-, qua Roma pene corruit armis G. Marcii Co- 
riolani, solet mens multorum tetra civilis belli cogi- 
tatione obnubilata nullum in eo detegere splendorem 
virtutis , imo potius omnem illam historiam scatentem 
criminibus judicare. Hinc aliqui etiam ex illorum ordine, 
qui caeteris doctrina praefulgent, factura illud exhor- 
rent , et poemate prorsus indignum rejiciunt ; eam ete- 
nim esse praedicant illius naturam et indolem, ut animos 
hominum potius ad nefarias actiones cjuam ad virtu- 
tes inflammet; quamobrem arbitrantur illud responde- 
re non posse altissimo fini poeseos , quae est eximia 
omnis politicae et civilis disciplinae pars, et sibi pro- 
ponit civium felicitatem per jucundam morum institu- 
tionem. Absit ut ego minimi scriptor pretii clarissimo- 
rum virorum sententiam contemnendam gutem , imo 
eorum auctoritatem plurimum valere debere confiteor; 
attamen omissis auctoritatibus ipsa re et ratione exqui- 
rere possumus veritatem. Ego equidem arbitror non jam 
ex candoris inopia neque e vitio ingenii illorum opinio- 
nem ortam esse ; verum quod omnis civilis belli fa- 
cies vix sese offert, odium et abominationem excitat in 
animo , iliumque perturbat et removet ab investigatione 
veritatis ; tum etiam quod gravissimis illi viri occu- 
pationibus distenti satis otii non habuerint , ut ad ple- 
nam accuratamque factorum considerationem animum 
intenderent. Jam vero ut ordine res procedat , primum 
Coriolani facinus breviter iutimeque undique inspi- 
cientes, nullo, ni fallor , negotio dignoscemus, an illud 
suppeditet satis aptam poemati materiam; deiude expen- 
1 * 

demus } an aliquid veri insit in virorum illorum ob- 
jectis , quorum reveremtfr sapientiam , sed non cense- 
mus opinionem anteponendam esse veritati ; denique 
diligenter investigabimus, an hoc, quodcumque demum 
sit, poema illos errores contineat, quos nonnulli in eo 
reprehendendos arbitrantur. 

1. Sed antequam initium disserendi faciam, a be- 
nignis lectoribus efflagito , si quam opinionem jam suis 
mentibus comprehenderint, quoties eam ratio convellet, 
quoties veritas extorquebit, ne repugnent, eamque animis 
suis aut libentibus aut aequis remittant. Jam vero confu- 
giamus statim velut in portum ad artis poeticae princi- 
pia , et ad ea revocemus actionem illius imperatoris , 
qui quamvis multorum populorum victor, patriae tamen 
injuriis concessit; breviter videamus, an praecipuae poe- 
matis dotes huic facto conveniant. Primum per se pa- 
tet illud unitatem habere tantopere necessariam , ut ve- 
hementioribus motibus exagiteutur auditorum animi , et 
numquam langueat vis attentionis. Deinde illustre est 
tam ratione personarum , quam ratione sui; agitur enim 
inter volscos^ romanosque duces et senatum de liber- 
tate aut de servitute populi romani principis , ita ut 
omnium animos , sed praesertim nobilitatis ad prae- 


clara facta possit impellere , et ad ea quasi viam ster- 
nere. Praeterea multorum spatio saeculorum remotum, 
et inter vetustatis nebulas translucens praebet ansam plu- 
ra fingendi verisimilia, quae majorem excitent in animis 
delectationem ; magnam demum habet utilitatem , cum 
omnes admoneat populos et magistratus , non esse in- 
juria lacessendos egregios duces inclytosque viros , 
et damna etiam gravissima et contumelias esse de- 
nique oblivioni dandas. Hic mihi videre videor in- 
geniosos lectores silentium imperare ; jam enim cernunt 
hoc facinus habere praecipua poematis ornamenta , et 
aptissimum esse ad epicum carmen condendum. Sed 

perscrutemur studiosius» quaenam sit Epopaejae natura 
et indoles, ut veritas clarius elucescat. 

2. Celebratissima parisiensis Encyclopedia sub vo- 
cabulo Epopaejae tradit, eam nihil aliud esse nisi Tra- 
goediam , cnjus actio in mente poetae evolvitur ; hinc 
Aristotelis docet poetica, unum idemque fundamentum 
subesse Dramati et Epopaejae, et hanc a Tragoedia non 
differre quoad naturam , sed tantum ob majorem poe- 
matis explicationem diversamque carminum formam. At 
ira et pietas Coriolani optimae Tragoediae suppeditavit 
argumentum tum clarissimis vatibus anglis Shakespeario 
et Thompsonio , tum etiam La Harpe, Goujonio , Cha- 
potonio, Segurio aliisque eximiis Galliae poetis ( Bio - 
graph. Univers. Vocab. Chapotonius ), tum demum Za- 
nottio et aliis praeclaris Italiae vatibus ; praeteream 
vero, hujusmodi historiam a famigerato Poussinio aliis- 
que optimae notae pictoribus ad vivum espressam esse 
coloribus , et immortalitati consecratam , ita ut in ea 
ornanda poesis et pictura contendere visae fuerint. Erit- 
ne igitur aliquis justus rerum aestimator, qui doceat, 
Coriolani historiam, moventis arma in Urbein eique tan- 
dem ignoscentis, epico tractatam carmine nitescere non 
posse ac proinde relinquendam ? 

3. Quod si quis incerto adhuc fluctuat animo , su- 
pracitatum illud opus parisiense rursum consulat , et 
optimas poeticae institutiones. Nullam sane humanam 
actionem, quae proxima poeseos materies est , ab epico 
carmine excludi docemur ; hinc laudata tradit Encyclo- 
pedia , et res ipsae per se loquuntur, ex itinere, ex con- 
silio , ex affectu , e bello civili , ex irruptione in ali- 
quod regnum pulchra orta esse poemata , licet singula 
haec valde inter se differant. Jam vero si quaelibet ex 
his rebus aptissima est poemati condendo , quo magis 
historia Coriolani, in qua una simul continentur con- 
silium extenuandi romanam potentiam , vehemens ira. 


Digitized by Google 



6 . 
veheinentior pietas , iter exercitus volsci , pugnae cuin 
Romae sociis , irruptio iutra fines romanae reipu- 
blicae ? 

4. Neque leve nobis argumentum suppeditat Cae- 
sarianum illud bellum , quod quamquam multa civium 
caede et sanguine foedum sit, plura tamen offert exempla 
magnanimitatis, fortitudinis, vigilantiae, et prudentiae ; 
hinc illud Epopaeja dignum celebratur a praeclaro viro 
Blairio ( Lect. tom. 3. 1. 7. ) , a Marmontelio, ab En- 
cyclopediae scriptoribus et ab aliis bene multis. Quo 
potiori ergo jure epicum promeretur carmen C. Marcius, 
qui non jam patriam in servitutem redegit uti Dictator, 
sed postquam Urbem terrore sui gladii corripuit, oblitus 
injuriarum ei donavit iterum libertatem. Neque aliquis 
objiciat, Caesarem fuisse maximum ductorem ; Marcius 
enim summus quoque aetatis suae exstitit imperator, de 
quo testantur annales, si romanae praefuisset aciei, ipsum 
plures gentes subjecturum fuisse, quam caeteri duces 
ipso antiquiores superare potuerant ; sic tradit univer- 
salis h i storia ab an glorum Scriptorum Societate elu- 
cubrata. 


5. Coronidis loco referre juvat omnium aetatum 
consensum , qui Achillis iram et pietatem in Patroclum 
judicavit praeclarum esse divinae Iliadis fundamentum; 
non tantum igitur artis poeticae ignarus, sed plane fatuus 
et amens esset quicumque temere jactitaret ab Epopae- 
jae finibus ejiciendum esse Coriolani facinus. Praeser- 
tim cum levis omnino causa, rapta scilicet captiva puel- 
la furorem graeci ducis accendat ; gravissima exilii per- 
petui injuria suscitet iram romani ; suis ille in puppibus 
cum Myrmidonibus absconditus cessat ab omni praeclaro 
facinore ; hic vero semper adest lectorum oculis, et ma- 
gnanimitatem, fortitudinem, vigilantiam assidue exercet; 
ferrum ille tandem distringit non amore suorum , non 
refraeuatione vindictae, imo acerrimo vindictae deside- 

rio, ut necem ulciscatur sodalis; hic ponit arma omnem* 

2 ue iram eximia erga suos cives patriamque pietate in- 
animatus. Neque vero omni crimine solvit Pelidem , 
quod gladium graeco sanguine non polluerit ; foedus 
enim graecis cum principibus contra Teucros ipse inierat; 
viderat suum brachium et suorum agmen Myrmidonum 
esse totius exercitus clypeum et salutem ; atqui dum 
salus suorum in discrimen veniret , ille graecas acies 
orbavit suo robore , et indecoras fudit preces divae pa- 
renti , ut Jovem adiret, ac incitaret in Achaeos (lliad. 


L. 1. ) ; dumque hi non procul ab eo ruebant in praelia, 
stans ille in puppi , cytharamcjue pulsans et canens caedi 
suorum insultabat. Achilles igitur non suis ipse armis 
confodit , sed a se remoto omni labore et periculo suos 
Graecos tradidit armis Teucrorum mactandos , et inter 


hujusmodi caedes gaudio exultavit , quo nihil atro- 
cius non dicam referri, sed ne excogitari quidem potest 
( lliad. L. 9. ). Tota praeterea Iliadis fabula continet 
vehementes populorum tam graecorum quam phrygum 
iracundias, seditiones, fraudes, libidines, uno verbo 
scelera ; hoc equidem de illa tradit vir acerrimus in 
judicando Horatius Lib. 1. Kpist. 2. Ad Lollium: 


Fabula, qua Paridis propter narratur amorern 
Graecia Barbariae lento collisa duello, 

Stultorum regum et populorum continet aestus. 
Antenor censet belli praecidere causam , 

Quid Paris ? Ut salvus regnet vivatqne beatus , 
Cogi posse negat. Nestor componere lites 
Inter Peliden festinat et inter Atriden , 

Hunc amor, ira quidem communiter urit utrumque. 
Quidquid delirant reges , plectuntur Achivi ; 
Seditione , dolis , scelere , atque libidine et ira 
Iliacos intra muros peccatur et extra. 

Hi tamen animorum aestus, haec flagitia epico qui- 
dem tractanda carmine Horatii ipsius et omnium ju- 
dicio censentur ; quo magis facta in hoc poemate de- 
scripta , quae sunt plerumque aut Coriolani praeclara 
facinora, aut ducum volscorum et romanorum ? Cum 
igitur Achillis iracundia omnium consensu sit felix ar- 
gumentum , quo prima pulcherrima Epopaeja condita 
esi , cum teterrimum bellum civile Caesaris a laudatis- 
simis artis magistris judicetur epico canendum carmine; 
cum nullum humanum facinus forte et ingens a finibus 
poematis sit rejiciendum; cum docente Philosopho Epo- 
paeja sit vera omuino Tragoedia , multaque illustria dra- 
mata ex hac historia Coriolani prodierint in lucem ; cum 
denique hoc romani imperatoris factum unitate, splen- 
dore , vetustate , utilitate praecipuis poematis dotibus 
ornatum refulgeat; reperietur aliquis qui contendat hoc 
argumentum per se obscurum et poemate indignum esse 
relinquendum ? Atque is ita contendens poteritne un- 
quam in animum cordatorum virorum inducere se in- 
genio et doctrina praeditum esse , et ex intimo animi 
sensu , nulloque praejudicio irretitum res denegare ex- 
tra dubitationis aleain positas ? Arbitrarer sane tempus 
incassum terere , et lectorum ingeniis diffidere viderer, 
si in re tam perspicua immorarer diutius , et non con- 
verterem potius attentionem ad illa objecta , quae mihi 
secundo loco proposueram enodanda. 

6. Haec duplicis sunt generis ; aliqua argumentum 
poematis in genere , alia vero hoc ipsum singillatim poe- 
ma respiciunt ; de utroque genere breviter. Et primum in 
illa romani ducis actione nihil magnanimitatis , nihil- 
que virtutis admirandae quidam inesse putant , quod si 
procul a vdro non esset, jure merito inferrent, illam 
ad Epopaejae dignitatem assurgere non posse. At sedulo 
adnotandum , eam actionem duas habere partes, roma- 
nam potentiam in discrimen adducendi , tum demum 

ignoscendi patriae ; utrumque autem eximium esse ac 
singulare ipsa edocet ratio. Nam per se sane admira- 
bile est ac singulare, unum eumdemque ducem valde 
elevare fortunam gloriamque praeclari populi , eamque 
suo arbitrio deprimere ac ferme delere ; hoc equidem 
facinus magnam requirit virtutem et mirificum usum 
in re militari et apud milites auctoritatem ; hujusmodi 
vir praeditus esse debet animo constanti et recto , qui 
aerumnarum pondere non frangatur , imo magis ma- 
gisque assurgat ; hinc omnibus admirationi est illa Na- 
poleonis actio , qui regno pulsus adversaque fortuna 
dejectus in Ilvam , incredibili fortitudine ad Galliarum 
imperium remeavit. Ultro tamen ingenueque fatemur 
in illa magnanimitate et virtute desiderium vindictae 
immisceri. At observandum diligenter in primis , illum 
ducem nusquam non magnanimum apparuisse, et vir- 
tute praeditum , sin minus sapientum , certe vulgi ju- 
dicio , a quo non abhorrent poetae , fuisse ; testatur 
historia Coriolani apud Plutarchum = Ingens erat ejus 
per totam Italiam nomen , atque immensa laus virtutis, 
quae unius migratione corporis rerum conversionem tam 
novam effecisset. = Deinde tradunt artis poeticae insti- 
tutiones, et in primis laudatum parisiense Lexicon, ar- 
gumenta poematis aut esse exemplum virtutis jugiter 
constantis , qualis ostenditur Ulysses in Odyssea , aut 
virtutis , quae quandoque deficit , ut apparet Achilles 
in Iliade ; at hujusmodi virtutis et infirmitatis immixtio 


non jam sua dignitate suoque splendore despoliat poe- 
ma , imo potius illud reddit humanis moribus et na- 
turae magis consonum , magisque alliciens ad attentio- 
nem et imitationem , cum quisque censeat se facilius 
imitari posse heroem qui tamen aliquam patiatur hu- 
manam infirmitatem, quam virum undique perfectum qui 
supra conditionem hominum longe assurgat ; hinc Lib. 
21. 22. et tota ferme Iliade Achilles describitur , qua- 

iis ab Horatio depingitur iu Arte poetica „ Honoratum 
si forte reponis Achillem-Impiger, iracundus, inexorabilis, 
acer-Jura neget sibi nata, nihil uon arroget armis,,. 
At quam diligenter in hoc toto poemate cautum est, ut 
Marcius culpam seditionis repararet multarum virtutum 
exercitio , hoc cuique legenti patet , et mirifice con> 
sonat cum ejus historia ; ille enim ex Dionysio L. 8. 
Antiquitatum rom. §. 60. » „ omnes aetatis suae ho- 
mines virtute bellica superavit , maxime temperantia et 
justitia praefulgens ,, et inter praeclaros viros antiqui- 
tatis a gravissimo illo philosopho et historico Plutarcho 
meruit adnumerari , qui ejusdem etiam politicas com- 
mendat virtutes, innocentiam, temperantiam, consilium, 
eloquentiam, fidem, humanitatem. Tullius vero eum cum 
Themistocle confert pluribus in locis ; et primum Lib. 
De claris Oratorib. N. 10. e» Nam bellum Volscorum 
illud gravissimum , cui Coriolanus exui interfuit , eo- 
dem fere tempore, quo Persarum bellum fuit , similis- 

S ue fortuna clarorum virorum as . Et Lib. de Amicitia 
T. 42. a» Quis clarior in Graecia Themistocle ? Quis po- 
tentior? Qui cum imperator bello persico servitute Grae- 
ciam liberasset , propterque invidiam iu exilium missus 
esset , ingratae patriae injuriam non tulit , quam ferre 
debtyt. Fecit idem , quod viginti annis ante apud nos 
fecerat Coriolanus as. Multum igitur magnanimitatis et 
virtutis inest in adducenda in discrimen romana repu- 
blica Volscorum armis , quae multoties victa a Romanis 
fuerant , et illa singularis virtus circumdata iracundiae 
nube longe pulchrior et optabilior refulget, uti fuscam 
super aream niveus magis emicat color. Non minus au- 
tem , imo multo magis Coriolani magnanimitas et vir- 
tus eminet in parcendo ; cuique enim patet eam animo 
vim subesse debere , quae rebelles affectus , et seipsum 
vincat ; haec est gloria quam cum militibus non divi- 
dit imperator , Tullius ait pro Marcello , unde virum 

hujusmodi simillimum Deo judicat. Quod si res aequa 
lance perpendantur, a Coriolani virtute gloria Themisto- 
clis superata deprehendetur; ex commemorato enim Ci- 
ceronis testimonio Coriolanus viginti annis ante grae- 
cum ducem , primus scilicet „ ingratae patriae injuriam 
non tulit quam ferre debuit. „ INon igitur alterius im- 
pulsus exemplo , non similis laudis desiderio illectus, 
sed patria tantum caritate inflammatus Romae peper- 
cit. Quis ergo non fateatur Coriolani facinus, sive spe- 
ctetur in infirmanda Romae virtute , sive in ignoscendo 
patriae, singulari magnanimitate et vi mentis refulge- 
re, ac proinde illud habere granditatem , dignitatem, 
et splendorem , ut epico tractari carmine laudabiliter 
possit ? 

7. Sed aggeret fortasse quispiam, injustam omnino 
fuisse iracundiam Coriolani , illumtjue jure exilio da- 
mnatum fuisse ; superbus enim patritius senatui consu- 
lebat , carius vendendum esse frumentum populo, ut 
famis tormento coactus ejuraret ille magistratum tribu- 
natus a patribus extortum , et jura sua ordini redderet 
senatorio. At hoc alterum, ut primum illud, non diffi- 
cili negotio evincitur alienum esse a veritate. Nemini 
enim obscurum esse arbitror, togatos patres in sena- 
tu , ut -omnes regnorum proceres in publicis consiliis, 
plena dicendae sententiae libertate fuisse donatos. Si 
igitur Coriolanus consuluit juxta Plutarchum „ ut extor- 
querent plebi tribunatum , qui consulatus erat eversio, 
et divisio civitatis ,, nullum pl me jus violavit , ac nulla 
poena subjici poterat. Deinde juxta laudatum histori- 
cum et Dionys. Halic. 1. 7. c. 25. juniores patres et 
locupletes pene omnes in C. Marcii sententiam abierunt; 
quidam tantum ex majoribus natu id improbabant. Aut 
igitur plerique rei ex patribus , aut nemo iu judicium 
vocandas et puniendus erat ; atqui nemo praeter Mar- 
cium vocatus et poena multatus fuit ; dubitabit ergo 

aliquis illum ob invidiam et odium fuisse damnatura ? 
Denique liquet ex Plutarcho, damnationis causam fuisse 
triticum praedamque in agro volsco collectam et a Mar- 
cio militibus distributam ; vehementer igitur hallucinan- 
tur ii qui contendunt illum ejectum fuisse , quod im- 
mite contra populum consilium dabat. Sed attente per- 

S andendutn «st, hoc ipsum, quod Marcio objiciebatur ut 
agitium, fuisse fictum crimen et velamen veteris odii. 
Irruebant enim frequenter in agrum romanum Volsci ; 
Respublica et socii grave patiebantur detrimentum et de- 
decus ; maxima plebis pars vetusta contra senatum si- 
multate renuebat arma sumere et repellere a finibus ho- 
stes. In hoc rerum discrimine patres cum G. Marcio 
duce sunt populum vehementer ad arma cohortati , et 
pauperior pars plebis nomen in foro dedit , iisque lae- 
tus senatus cum reliquo populo cessit omnem quam 
collecturi essent ex eo bello praedam ; aequum enim 
visum fuit , ab illis potius praedam accipi , qui egenis 
domibus relictis eam sibi sanguine comparaverant, quam 
ab iis qui renuerant periculi et laborum esse partici- 
pes. Nihil igitur suo marte et arbitrio , nihil contra le- 
ges ausus est dux Coriolanus , qui nihil sibi praedae 
reservans, passus est eam integram inter victores dividi 
ut pactum fuerat. Sed esto ; aliquid contra leges ederit 
Marcius. An aequum erat hanc praedae partitionem inter 
victores solum permittente duce severissima exilii perpe- 
tui poena multari ? An parta ab ejus virtute victoria tali 
praemio et corona digna erat ? An tot ejus politicae 
virtutes , tam impensum erga patriam studium , et amor, 
tot in rempublicam promerita non debebant a gene- 
roso populo indulgentiam omnem impetrare ? Horatius 
victoriam de Curiatiis parricidio foedavit ; citavere le- 
ges nefas, sed abstulit virtus parricidium , inquit Flo- 
rus. Hic ergo quia semel patriam periculo liberavit, ju- 
dicio populi absolutus est ; ille vero qui toties Urbem 


Digitized by Google 


13 

servavit el mirifice ejus auxit gloriam , ne poenam qui- 
dem leviorem humanioremque impetrare debebat? Nul- 
lo ergo jure ad severissimum supplicium damnatum fuis- 
se patet Coriolanum. Caeterum sive attendatur nefarius 
conatus praecipitandi Marcium e rupe Tarpeja, sive cre- 
bri tumultus a tribunis contra illum excitati , sive in- 
solita et iniqua illius judicii forma, sive accusationes 
in eum conflatae , quarum una rejecta temere confin- 
gebatur et altera, sive demum singula illius damnationis 
adjuncta ; cujusque judicis conscientiae patebit Marcium 
vi fuisse oppressum, et odium invidiamque in eum trium- 
phasse. Hoc autem mirifice confirmat gravissimum Tullii 
testimonium (L. de cl. or. ) = Siquidem uterque ( Corio- 
lanus nempe ac Themistocles ) cum civis egregius fuis- 
set, populi ingrati pulsus injuria se ad hostes contulit. » 
Satis mihi multa verba fecisse videor ut osten- 
derem et Coriolani actionem esse poemate dignissimam, 
et ducem illum de patria optime meritum summa in- 
juria in perpetuum exilium fuisse damnatum ; perpen- 
damus ea modo quae contra hoc quodcumque sit poema 
singillatim a quibusdam solent objici. Fatear primum 
oportet me horrentem fluctus mergique timentem parva 
quidem vela pandisse vasto pelago. Sed profitebor etiam 
prout res est, me multis annis reliquisse studia dele- 
ctationis, ludum, jocum, convivium, sermonem pene 
familiarium deseruisse; me clarissimorum monitis atque 
praeceptis contendisse pro viribus , ut hujus poematis 
structura juxta Horatium Sat. 4. a exquisita esset ac ma- 
gnifica. Non una vero causa me ad carmen elucubran- 
dum excit ibat. Hoc in primis argumentum visum est 
caeteris aptius ad poeseos finem assequendum, jucundam 
scilicet morum institutionem , ut supra dictum est; prae- 
betque ansam describendi frequenter scenas amoris, ami- 
citiae, benevolentiae', gaudii , fiduciae, misericordiae , 
terroris. Inter italas autem res oculos potissimum de- 

fixi ia Romanorum historia , ut admirationis, obsequii 
et reverentiae signum aliquod pro modulo meo prae- 
berem romano populo, qui Urbem incolit catholi- 
ci Orbis Reginam , totque elapsis casibus et aetatibus 
miram servat adhuc majorum suorum magnanimita- 
tem , pietatem , constantiam et sapientiam ; honoris 
praeterea causa commemorare volui praecipuos Latii 
populos Apostolicae Sedis Auctoritati tantopere devotos, 

a uibus ecclesiasticae ditionis princeps constat provincia. 

Ia vero, quae respiciunt antiquos Italorum mores, ex ve- 
teribus Scriptoribus deprompta sunt , et praesertim ex 
historia antiquorum populorum Italiae auctore Josepho 
Micalio. Grati autem animi sensus me impellit ad hoc 
qualecumque carmen Genti Gallorum inscribendum , 
quae multum sanguinis circa romana moenia effudit, 
multumque insumpsit argenti , ut Latio rursus pacem 
donaret, quam etiam nuuc servat militum suorum for- 
titudine et vigilantia. Vernaculae vero linguae latinam 
anteponendam putavi ob reverentiam sanctae Matri Ec- 
clesiae debitam , quae latine loquitur orbi , tum ob il- 
lius majestatem sermonis dignam victorum orbis, aptam- 

3 ue Epopaejae , et ob facti ipsius naturam, agitur enim 
e Latinorum historia. Hac denique mente argumentum 
hujusmodi elegi , quod in eo exprimi fuse poterant 
nobilissimi pietatis sensus erga matrem; a pueritia enim 
hos animi motus expertus sum erga dulcem parentem, 
quae multis ornata virtutibus me in primis amavit, quam 
senem multis annis alui laborum meorum fructu , cujus 
mortem acerbissimam etiam nunc defleo, quam tamen 
in caelesti beatitate me iterum spero visurum. Haec 
animo insita vis pietatis me urgebat assidue, ut verbis 
egererem hujusmodi sensus, eosdemque in aliorum ani- 
mis excitarem. 

8. Haec sunt, de quibus monitos primum volo be- 
nignos lectores; alterius modo generis objecta audiamus. 

In hoc poemate ajunt , ut in Lucani Pharsalia , jeju- 
nam et siccam facti historiam reperiri, et nihil arte 
adinventum , et adjectum esse ad ornamentum. Illud 
praecipue destituitur supernaturalibus Deorum actioni- 
bus , quae admirationis alunt affectus in Epopaeja, ac 
tam magnifice occurrunt in Homeri , et Virgilii Poe- 
matibus. 

Haec quidem tam evidenter factis et veritati con- 
traria oggeri ab eo non posse opinor , qui hoc poema 
attento animo perlegerit. Duo hic reprehenduntur sin- 
gillatim refellenda , nimirum inventionis inopia , et de- 
fectus actionis Deorum. Quoad primum, ut ab ipsa epi- 
ci carminis natura et partibus ducamus exordium, Epos 
tria complectitur, dispositionem scilicet , mores , et sty- 
lum; breviter de singulis. In dispositione distinguitur 
apparatus , nexus, et solutio. Status et conditiones per- 
sonarum tam volscae, quam romanae gentis eo tempore, 
quo incipit actio poematis, oppositorum studiorum pro- 
spectus, ex quibus oritur inde nexus, consilia et causae 
proximae belli volsci suscipiendi initium hujus Epopae- 
jae constituunt, et primo libro simpliciter, ni fallor, 
et non ignobiliter exposita sunt. Effectus autem oppo- 
sitarum conditionum et studiorum , consequentia ex 
consiliis , et iracundia Coriolani , pugnae nempe , cae- 
des , moerores, et e converso laetitiae , et caetera , quae 
describuntur , augent gradatim in Marcii corde difficul- 
tates parcendi , ejusque vehementer exagitant animum, 
et in varias rapiunt partes ob desiderium ultionis , et 
magnanimitatis. Haec sunt in nexu. Preces matronarum, 
et praesertim Veturiae, quibus Coriolanus seipsum vin- 
cit, patriaeque parcit, in solutione sunt, in qua he- 
ros ab affectuum tumultu , et a misero iracundiae statu 
transit ad felicitatem, et ad ineffabile parcendi gaudium. 
Omnis autem cura adhibita est , ut veluti per gradus 
periculum augeretur , et a praecedenti sequens oriretur 

factum , a statu alicujus personae deflueret altera ipsius 
conditio , et sic omnes simul partes haererent apte , 
et conjungerentur, et constituerent unius poematis mem- 
bra. In hoc insuper juxta artis praecepta subest quasi 
fundus historiae ; et Coriolani iracundia victa a pietate 
in patriam est certe quidem illustre historicum factum, 
et quasi operis materia , quae potissimum selecta est , 
quia ceteris aptior visa est ad affectus ciendos , uti su- 
perius innuimus N. 7. In ea tamen actione ornanda ma- 
gis verisimilitudini , quam veritati studere visum fuit. 
Nam non infrequenter opportunis locis additi sunt re- 
rum lapsus in contrarium statum , agnitiones persona- 
rum inter se , episodia , sententiae , caeteraque orna- 
menta , ut poema delectaret , instrueret , et moveret af- 
fectus. Recte autem existimo cum artis institutoribus, 
eum qui scribit Epos ad puerorum , leviumque homi- 
num delectationem, omne opus contexere singularibus 
casibus et heroicis facinoribus , quae ne veritati quidem 
proxima sint , negligere vero picturas indolis , morum- 
que personarum. At cum nobis propositura sit elucu- 
brare carmen ad cordatorum hominum voluptatem simul 
et utilitatem, omni contendimus industria , ut tam Vol- 
scorum, (piam Romanorum apte pingerentur mores, ac 
proinde retulimus facta, dicta , gestus, et varios per- 
sonarum status ; addidimus colloquia, et disceptationes 
inter duces , legatos , et senatores de rebus publicis 
et politicis , ut toto operis decursu videre est. lam be- 
nevolos obsecramus lectores, ut justum ex animo judi- 
cium ferant , num vere dici possit in hoc poemate je- 
junam tantum facti historiam contineri. De stylo po- 
stremo loco dicemus ; nunc de admirabili, quod hoc in 
carmine desiderari, affirmant ; ajunt enim, cum in eo 
deficiat actio Deorum, illud excitare nequire admirationis 
affectum, ut veterum Epicorum carmina. Admirabile vero, 
quod in Epopaeja spectatur in primis , duplex esse tra- 

dit laudata Encyclopedia, omnesque artis institutiones, 
naturale .nimirum et supernaturale. Primum, mirabilia 
scilicet facta et eventus videntur in singulis libris oc- 
currere. Nam praeterquamquod ipsum Coriolani facinus 
admirabile prorsus est, cum ejus virtus, ut ait Plutar- 
chus , rerum conversionem tam novam effecerit , ac de- 
mum patriae pepercerit, ille ipse imperator in caeteris 
suis actionibus describitur divina quadam vi et effi- 
cientia afflatus , ut supra hominem et sapere et posse 
videatur, crebro etiam pinguntur miranda facta et di- 
cta romanorum volscorumque ducum et patrum , ad- 
duntur quoque picturae mirabilium naturae phoeno- 
menorum etc. Sed neque deesse dicendum est admira- 
bile supernaturale in primo , octavo, et duodecimo libro, 
in quibus explicatur non jam fabulosa Deorum vis, sed 
vera divinae providentiae actio res humanas praeordi- 
nantis, et gubernantis ; Deus enim, ut ait Plutarchus in 
Coriolani vita , actionem non efficit invitis nobis , ve- 
rum praebet liberae voluntati exordium et fiduciam , vel 
spem addit. Neque enim ullae Epopaejae leges prohi- 
bere valent, quominus vates uon veteribus sed hodier- 
nis populis poema conscribens, antiquorum omittat com- 
menta, et poetice describat divinam providentiam, quae 
reapse adstitit , et omnia ordinavit facti illius adjun- 
cta , circa quod poema versatur ; haec autem inter se 
omnino non discrepare, sed sibi constare et apte co- 
haerere patet ; licet simul etiam exponantur veterum 
Romanorum sacrificia, ritus, et falsa religio, quae sunt 
pars morum in epico carmine praecipue notanda. Quod 
si describatur ibidem Deus , suos mittens ministros jus- 
sa per orbem ferentes, hoc etiam non excedit hu- 
manae rationis limites, ut Metaphysica docet. Caete- 
rum ratio suadet , et experientia confirmat , admirabile 
veteris Mythologiae non esse tam necessarium Epopae- 
jae , ut ejus naturam vitamque constituat , et sine eo 

poema esse non possit. Ex his breviter perpensis plane 
liquet, ut arbitror, hanc Epopaejaru non laborare vitio 
Pharsaliae , cujus auctor secutus est historiae ac tem- 
porum ordinem, et ferine omnino neglexit inventionis 
gloriam, ut fatetur ipse Lucani eximius laudator Mar- 
montelius ; con6tat enim in hoc poemate reperiri admi- 
rabile tam naturale, quam supernaturale, quod tantopere 
in Epopaeja delectat. 

9. Aliud autem reperit eximius censor hoc in poe- 
mate reprehendendum ; occurrit enim frequens praelio- 
rum narratio iisdem ferine subadjunctis. Tam absona 
est, et opposita factis haec objectio, ut jure suspicari 
liceat eum , qui haec effutiat, vix unum, vel alterum 
poematis locum , quo describuntur pugnae, oscitanter 
legisse. Non enim pauca addita esse patet cuique at- 
tento lectori ad poematis varietatem , ut superiori nu- 
mero adnotatum est. Hae autem sunt praeliorum nar- 
rationes. In secundo libro Setiae occurrit expugnatio su- 
peratis insidiis in nemore positis ; in libro quinto re- 
fertur certamen, et Volscornmascensu sin Lavinii moenia; 
breviter autem innuitur agrestium conflictus et caedes in 
sexto libro ; in octavo nocturna pugna describitur Ko- 
manos inter et Volscos ; decimo tandem libro ductor 
Marcus refert navale praelium ostieuse ; de caeteris au- 
tem oppidis victis reperitur brevis tantum enunciatio, 
cui plerumque innectitur eximium aliquod factum imi- 
tatione dignum. Haec certamina, quae cum vitam herois 
adumbrent , locum prorsus habent in Epopaeja , sub di- 
versis adjunctis exposita esse patet cuique legenti , uti 
exemplis docuerunt poetarum principes Homerus, Vir- 
gilius , Tassus. Ut clarius suis rem oculis videat bene- 
volus lector , aut integrum quaeso poema perlegat at- 
tente , aut saltem cujuscumque libri argumenta con- 
sideret. Temere igitur affirmatur in hac Epopaeja pu- 
gnarum descriptioues ad fastidium usque et ad satie- 


Digitized by. Google 


19 

tatem ingestas esse , et nihil in illa varietatis occur- 
rere, quae tantopere animos reficit, ac reparat , ut ait 
Quintilianus. 

Reliquum est, ut pauca de stylo verba faciamus , 
qui videtur alicui pluribus in locis humilis et abjectus. 
Ingenue primum fatear necesse est , me in hoc ut in 
reliquis proposuisse mihi ad imitandum aetatis aureae 
scriptores, praecipue vero Virgilium, et Horatium, nec 
fastidivisse unquam limae laborem , et moram. Deinde 
noverit obsecro benignus lector, me subjecisse hos libros 
judicio unius et alterius ex philologis et poetis pri- 
mae notae , quorum non referam nomina , quod cum 
de clarissimis viris agatur, grati quoque animi signifi- 
catio inanis ostentatio videri potest. Si quid autem in 
his libris frigide ac jejune , si quid durum in carmi- 
nibus, si quid parum numerose , atque etiam parum la- 
tine taedio affecerit lectorem , quod non semel occurret 
in opere longo et difficili , ipsius deprecor indulgen- 
tiam , non quia potueram melius , et hunc vel illum lo- 
cum neglexerim, quod falsissimum esse conscientia teneo; 
sed quia gravi et valde laborioso instituendae juven- 
tutis muneri ab adolescentia addictus , et metuens ne 
quid privatis studiis de opera publica detraherem , ad 
singula ut cupiebam perpolienda non satis otii habui. 
Deinde carmina , quae ab Ovidio animo nonuisi sereno 
deducta pervenire dicuntur , elucubravi domesticis as- 
siduisque jactatus tempestatibus , animoque anxio et 
sollicito , praesertim ob frequentes , longas , gravesque 
valetudines , seniumque parentum. 

Atque haec sunt , quae hoc in sermone mihi con- 
stitueram dicend i , de optimo scilicet Coriolanidos ar- 
gumento ad epicum carmen condendum , de facili ob- 
jectorum, quae generatim hauc spectant historiam, so- 
lutione ; demum de iis , quae in hoc poemate siugil- 
latim censura digua aliquibus visa suut. Cacterum si 
2 * 

cpiid hoc in opere non indignum laude doctus invenerit 
lector , primum Datori donorum omnium Deo , tum illi 
gratias agam, cujus agnoscam in me benignitatem ; sin 
autem videbitur hoc poema parum habere varietatis, splen- 
doris, motusque animorum, ut homines a vitiis deter- 
reat , inflammet ad virtutes , primum me ipsum con- 
temnam ac despiciam, tum exorabo benevolum lecto- 
rem , ut libenter saltem excipiat diuturnos bonae vo- 
luntatis adnisus ad opus jucundum simul et utile per- 
ficiendum. 

Tuque nepos olli , Europae qui fata regebat , 
Gallorum Lodoix Praeses , vos Curia celsa 
Ingentis populi Patres , a pondere pressae 
Curarum modicam requiem concedite menti , 
Pandite et incomptis attentam versibus aurem , 
Unde sonat pietas , sapientia , robur io armis. 

Qua rex astrorum roseo diffundit eoo 
In terras radios , caeli regione suprema 
Se pandit nubes , lumen torrentis et instar 
Humpit in immensum sese per caerula fundens ; 
Heic autem stabilis radiantibus intus et extra 
Electri veluti flammis crystallinus orbis 
Apparet , cujus limbos it fulgida circum 
Fascia purpureo et glauco saturata colore, 

Roscida ceu sole adverso depingitur Iris. 

Tollitur in medio par monti regia sedes , 

Ad quam mille gradus auro gemmisque micantes 
Oucunt , innumera et circum velut astra coruscant 
Agmina Spirituum. Fundunt hi carmen ab ore 
Summe tibi Genitor , non jam cui Graecia quondam, 
Roma que combussit super aras impia thura ; 

At tibi cui celsae naturae propria vitam 
"Vis dat alitque ; tibi qui non mutabilis aevo, 

E nihilo ducis mutabile quidquid ubique est ; 
Quem resonat tellus, immensi et machina caeli, 
Quo domus et pagus , surgentia regna reguntur , 
Ac ea quae terra fumant , commercia , bella , 

Et sortes hominum quovis subsidere , primo 
Temporis a cursu postremi ad lumina solis. 

Illius e vultu jugis nam labitur imas 
Ad terras radius ; sed qui non permeat intus 
Innumeras vitas, quae pennis aethera, pontum 
Aut pinnis tranant , pratis aut montibus errant. 
Mens hominum ante alias caelo dilecta creantem 
Servantemqne manum non solum cernit , at isto 

Virtutis verique notas splendore ; voluntas 
His ardens radiis ad rectum fertur , et horret 
Omnigenas scelerum facies ; hinc fulget in orbe 
Inter diversas habitu quam vestis et armis 
Tam linguis gentes mirabilis ordo , fruantur 
Libertate licet. Qui vero morte carentem 
Destinat ad vitam mortales , juris amator 
Innocuas solet ille domos circumdare luce 
Atque opibus. Contra suescit potare veneno 
Crimina dira suo , longoque agitare dolore 
Improba corda; famem his addit morbosque luemque. 
Cum vero in saevam populi mens conscia fraudem 
Conjurat , reliquas a noxa ut terreat urbes , 

Clara dat aeternus vilescere nomina Rector , 

Et rerum dominis certatim illudere victa 
Oppida , bellorumque premit feritate superbas 
Gentes ; sic populum torquet , qui jura refringit 
Naturae in terris , cui sub nigra tartara servat 
Infandos luctus , imraortalesque furores. 

Ille videt celso e solio, dum prima Quiritum 
Saecla revolvuntur , jam libertate ruentem 
Inque suos Urbem diram ; nam quatuor annos 
Injustis positis iris non brachia tendit 
Extorri Coriollano , qui sanguine famam 
Et patriae produxit opes. Tunc ille latenti 
Omnia consilio versans , jubet ire ministros 
Qui vigilant , rectus ne terris corruat ordo. 

Olli per stellas immensi ac aethera caeli 
Auratis pennis labuntur ad itala regna 
Ceu lucis radii. Pars oras numine complens 
Antiacas , procerum mentes , ut jussa facessant 
Exulis egregii , flectit ; prius agmina contra 
Romulidum rapiant socios , et caerula claudant , 
Atcjue alias cogant acies ; tum denique totis 
Viribus oppugnent Urbem. Pars exulis ori 

Insuetum inspirat luinen sonitumque metumque 
lngentesque duci sensus motusque ministrat ; 
Suggerit et Volsco virtutem, ut vincere turpe 
Terroris discat , pulchram et per vulnera mortem 
Oppetere. At dubios pars vellit corde timores 
Finitimo populo Romani nominis hosti, 

Ut conjuratas jungant in foedera dextras. 

Pars contra saevos concussam mittit in Urbem 
Dissensus , aliqui ut certent se effundere portis , 

At renuant plures committere praelia campo. 
Jamque furor belli succendit ad horrida mentes 
Arma , ut se fundant acies e moenibus , omni 
Et certent nisu romanum exscindere nomen. 

Cuncta manu forti ac suavi sic ordine ponit ~ 
Aeternae legis Vindex , ac promere clara 
A noxae semper tenebris miracula gaudet •, 
Quaeque superba putat rerum ignorantia ferri 
A coeco casu, sapienti a mente moventur, 

Cui non tam orbis iners, quam libera pectora parent. 

Gens fuit, ob cujus studium durosque labores 
Exsiccata palus flavas pomptina ferebat 
FoecundiS fruges agris , atque oppida donis 
Plusquam ter septem veluti viridaria laeta , 

Ceu pulchras baccis oleas ad flumen alebat. 

Ordo sacerdotum procerumque micabat ut astrum , 
Cujus erat populis veneranda oracula legum 
Edere , nunc lituum , nunc ferrum stringere , donis 
Virtutes, artes ornare , incendere , poenis 
infrenare scelus ; rerum cui summa potestas 
Atque magisterium populi ( sic prisca docebat 
Relligio ) divum donatum a numine. Felix 
Gens libertatis vindex et munere glebae 
Et ponti dives Volscorum nomine laetos 
Incoluit campos circaeo a vertice ad oras 
Antiacas , tuscum quas circum fluctibus aequor 

Ausoniaeque sonant urbes. Vix arcibus Anti * 
Sublatum belli signum ; vix aere canoro 
Increpuere tubae, fremitusque auditus equorum est, 
Protinus ut paleae jactantur turbine, volscae 
Turbantur gentes., litus sonat omne tumultu : 
Rastros et nitidas falces lugentibus arvis 
Effera moerentes agnos vitulosque relinquens 
Antiquosque lares curvosque aetate parentes , 
Frenat equos pubes , agitatque in littore curras , 
Exultatque fremens accincta micantibus armis ; 
Ductores primi , juvenis nullique secundus 
Audaci ingenio Grajus , seniorque sagaci 
IVfente armiscjue potens Anthaejus. Robora pubis 
Vbs supra viginti urbes in praelia mittunt 
Florentes olim immensi miracla laboris , 

Nunc ubi teter odor coeno respirat aquarum , 
Avertitque palus morbis pomptina colonos. 

Oppida praeterea circaeo a culmine ad Anti 
Littora , collectum certant educere ad arma 
Agmen ; ceu quando redeunt florentibus agris 
Tranquillo volucres hyblaeae vespere , murmur 
Undique fit , dulci dum stipant nectare cellas ; 

Sic dum fervet opus Martis , peditesque equitesque 
Antiacos currunt ad muros ; omnia late 
Armorum resonant strepitu fremituque viarum. 
Impiger Antiacae jam fert e limine portae 
Aequorum versus surgentia moenia silvis 
Alcanor gressus , fudit quem lucis ad auras 
Altum Praeneste, exaequans vir corde sagaci 
Canitiem. Volucris transmittit pinus ad aulam 
Etruscam Clytium , clara qui Caerite natus 
Resque sciens Italilm , Gereris Triviaeque sacerdos 
Praecingit galeam ramo frondentis olivae. 

Eloquio pollens passus in calle latino 
Haemonides celerat , peperit quem mater Aletri 

Divitis et populo et campis ; erectus ot infans 
Constitit in plantas , palmas oneravit acutis 
Telis ; tunc agmen volscum ducebat. Ad acres 
Hic populos tendit , quibus Auson natus Ulyssei 
( Ut fert fama ) domos posuit ; .qui vomere campos 
Samnites findunt ; rastris duroque bidente 
Qui montes subigunt auruncos ; heroica saxa 
Vestinosque colunt colles ; qui marsica rura 
Exercent , noruntque manu bellare , colubrum 
Atque sopire truces herbis et carmine dentes. 

Jamque dies optata aderat, qua exercitus omnis 
Antiacis sese portis fundebat ad arva ; 

Et Tulli generosa sequens praecepta parentis 
Jam volscum Grajus thoraca indutus ahenis % 
Horrebat squamis laterique accinxerat ensem , 

Et non expertus metuenda pericula Martis 
Exultans animis vacua spe praecipit hostem. 

At genitor claram prisca de gente Camillam 
Uxorem aggreditur Tullus , famulasque parare 
Accelerans mandat laetis convivia mensis. 

Ipse autem armamenta petit , quem pone secutus 
It Grajus comes , et Rufus fidissimus. Olli 
Ut circum volvere oculos , ubi fulgida latis 
Pendebant arma e muris, capit impiger heros 
Ingentem gladium gemmis auroque micantem ; 
Mandat et horrisonos arcus pharetramque nitentem 
A Grajo ferri ; capitis cava tegmina claro 
Perfecta argento dat Rufo. Haec dona ferentes 
Hinc Veturiadem petiere, cui ore sereno 
Sic Tullus. Fortis tibi vix lanugine sparso 
Malas arrisit ductor fortuna secunda ; 

Dumque decem et septem magnos sol aureus orbes 
Perfecit , nunquam plura inter praelia claro 
Serto et muneribus non te victoria constans 
Ornavit. Faciles jam nunc ita Juppiter aequus , 

Ul gens volsca rogat, tibi palmas annuat. Ecce 
Ex opibus quaecumque meis in sedibus adsunt. 
Arcum, fulgentem gladium, gravidamque pharetram 
Dona cape et laetare potitus. Tuscus habenda 
Tradidit ipse manu mihi rex , cum fervidus aevo 
Visendi studio pandebam lintea ventis 
Ad Pyrgi ripas et ubi Populonia surgit, 

Ac dites portus, tuscas mirabar et artes, 

Et regum moles clusinaque moenia , vastos 
Et varios labyrinthi orbes fraudesque viarum. 

Quid moror? Hoc ferrum diram dux fortis in Urbem 
Corripe , et ingentem factis fer ad aethera famam 
Volscorum. Tulli conjux nec cedit honori , 
Textilibusque onerat donis , et gestat amictum 
Auro intertextum , decorant cui laurea serta * 
Limbos. In medio ante focos sacrosque penates 
Nudantem vultus subitaque iu luce nitentem 
Cajum fidenti similem , similemque precanti 
Aspiceres , Tullum tendentem brachia forti , 
Magnanimumque duci figentem lumina Grajum , 
Cujus succendit malas amor, aemula virtus, 

Atque stupor , mira quem mater finxerat arte : 

O Tulli , uxoris , volscae spes gloria gentis , 
Hospes, ait, cape et haec manuum monumenta mearum, 
Hisque artus praecinge. Vale o mihi laetus et hostes 
Funde: Hilares oculos volvit per singula Cajus, 

Et gratum loquitur. Postquam dux arma requirens 
Induit , ipsa humeris clamydera suspendit ab altis ; 
Hinc alacres ad tect i vocat , deducit et ultro 
Tullus, ubi soliis circumsedere paratis 
Marcius armipotens , et Moeuas fidus , et acer 
Grajus , datque cavis manibus formosa puella 
Limphas; ast agili mantilia candida mensis 
Insternunt aliae gressu gestuque modesto, 

Et calathis eererein expediunt, et lancibus exta 


Digitized by Google 



28 

Tosta boum gestant fumantia ; Tullus et ipse 
Et conjux pateras statuunt et vina coronant 
Ille duci claro , haec nato. Mora nulla ; secatas 
Dente avido vellunt escas , et gutture pleno 
Vina bibunt. Ardor postquam compressus edendi est, 
Tullus , cujus amor patriam consistere mentem 
Haud sinit, e solio surgens pictisque tapetis 
Turbatis oculis et voce haec fatur : ab annis 
Corpus languescens , aliam vis dura legendi 
Ad bellum pubem aegrum me divellit alumni 
Dulci complexu. Ergo animae, dux inclyte, serves 
Dimidium oro meae , spemque et solatia volscae 
Gentis. Martis opus grave te tolerare magistro, 

Et tua mirari teneris consuescat ab annis 
Faota ; geras patris curam puerumque parenti 
Victorem reddas , ut morti lumina laetus 
Claudam. Si contra quid laevum fata minantur , 

Si quid triste manet puerum inter praelia ; summe 
O hominum genitor, precibus qui flecteris aequis 
Juppiter, absume hanc animam inter brachia nati, 
Nec me tot lacrimis serves longoque dolori. 

Multa gemens genitor miscebat talia Tullus 
Et Graji haerebat complexu. Sed tremefacta 
Digressu mater, vicini et imagine belli, 

Oro per has lacrimas , miserae si cura Camillae 
Cor tangit, puerum nondum discrimina dura 
Expertum pugnae, columen requiemque senectae 
Defende hunc puerum, dux optime. Quomodo mater 
Cara tibi ante omnes , uxor dilectaque pro te 
Oraret , supplex pro nato exoro ; peribit 
Mater , si natus pereat. Sic illa ; sed ingens 
Dux gemit et pallet , vix conjugis atque parentis 
Auribus insonuit nomen ; tum farier orsus : 

Ipsa prius juveni virtus sat ferreus umbo ; 

Posterius nostrum forti inter saeva pericla 

Pectas erit scutum ; vobis persolvere partim 
Sic dabitur grates ; semper mihi frater amore 
Hic erit , et simul ut fratres in bella ruemus ; 
Extollens clarum sic Grajus nomen ad astra , 

Lux erit auxiliumque patrum. Sapientia vero 
Vestra labat; certas etenim mens aegra ruinas 
Ante tubam fingit , cum spes resplendeat ingens , 
Nam juvenem flos Ausoniae viresque tuentur. 

Et non insuetus dux bellis. Pellite luctus , 

Et pulchras sperate dies. Ita Juppiter altus , 

Qui nube horrisona sidens pia respicit aequis 
Facta oculis , omen firmet ! Quae talia fatus 
Marcius os clausit ; sed claro sanguine Amata 
Anxuris exoriens virgo formosa , petebat 
Quam Grajus , limen subit inter utrumque parentem; 
Et juvenis cernens os imo e pectore crebros- 
Dat gemitus, ignis calefacta per ossa cucurrit, 
Atque fluunt lacrimae , roris ceu depluit imber. 
Nam pavet ausonios ne provocet ense leones, 

Et ferat immanes sponsus male providus iras; 
Pulchra licet moerens tum vertit verba Camillae , 
Crebraque commiscens virgo suspiria voce 
Exorat , natum moneat , ne in saeva pericla 
Irruat audacter. Sed territa pectore mater 
Ceu virgo verbis , oculis , et fletibus instat , 
Haereat ut Marci lateri , quando ingruit horror 
Armorum ; caedes inter vigilantia mentis 
Dirigat illius gressus ; pudibunda puella 
Incipit atque rubet , mediaque in voce resistit , 

Et tandem lacrimans : ardorem comprime belli , 
Nec subeas praeceps graviora pericula ; namque 
Qui te cumque manent ista inter praelia casus , 
Me dilecte manent Grai. Sed protinus ille 
Ore refert : tantum duxerunt numina certe 
Fausta virum nostros ad muros ; numina primum 

Hunc hostem volscum , belli volscumque crearunt 
Rectorem ; certe modo numina fortiter urgent , 
Hoc duce praeclaras discamus Martis ut artes. 
Divorum jussus alacres sectemur , et astris 
Ferte manus, claros ut mox ad templa triumphos 
Ducamus ; lacrimis non jam nos mittite contra 


Hostes Ausoniae. Generoso pectore volscus 
Haec ductor fudit ; respondent agmina voce 
Horrisona ; fortis pertentant gaudia pectus 
Tulli , quod crescat virtutis splendidus haeres 
Majorum Grajus. Sed contra pulchra puella , 

Atque parens pallet, rubet, aestuat, et tremit artus ; 
Hinc trepidans pietas , hinc gaudia spesque serena, 
Hinc amor ignescens, hinc cura; hinc pallidus horror 
Illarum jactant pectus , ceu caerula venti. 

Tum festinantes discessum Marcius acer 


Et fidus Moenas et Grajus limina linquunt , 
Atque suos Anxur ducens bonus alta revisit 
Tecta. Sed infelix virgo lenire dolorem 
Haud potis est. Pavitans ceu dira cuspide cerva 
Laesa latus queritur , silvis et montibus erraus ; 
Sic miseras complet virgo plangoribus aedes , 
Intextae vestes auro et velamina terra 


Sparsa jacent. Pater haec cernens atque anxia mater 
Confusae reddunt menti solatia verbis , 
Hortanturque modum flagranti ponat amori , 

Non tenuem spem addunt, animosque medentur anhelae 
Ruris deliciis, ubi laetis otia fundis 
Ac secura quies. Ferventem ardore puellam 
Sed cari juvenis circumvolat undique forma , 

Et ludos inter stat, flet, suspiria ducit. 

O quoties nimio praeceps optavit amore 
Ire comes Grajo dilecto, et sola movere 
Incepit gressus ! Subito sed victa pavore 
Constitit, indoluit, quod non optata secundet 

Vis animi ac robur membrorum, Nocte silente 
Lumina si tandem claudat defessa sopore , 

Exaudit sonitnmque pedum generosaque verba 
Magnanimi , seu cernit equo volitare per arma t 
Seu scalas illum scandentem prendere celsa 
Tecta manu; haud placidam membris dat cura quietem. 

At populo coram medioque in lumine templi 
Thure vaporati ductor summusque sacerdos 
Jam tulerat Tullus Fortunae sacra diisque 
Auspicibus coeptorum operum , quos vana colebat 
Relligio. Et patriae jam libertatis amore 
Volsca acies sese portis effundit apertis. 

Nequa manus vero tollat se infensa repente 
A tergo , armorum partem rapit inclytus exui 
Contra Circaeos Moena Grajoque secutus ; 

Nam ferrum renuunt in Romam stringere, crebro 
Et volsci rapiunt messes et munera campi. 

At super Antiacos agros se caetcra pubes 
Armis exercet , reduces ac tempora lauro 
Cinctos expectat. Vir princeps Urbe catervas 
Ornatas donis tyrrheni ad littora fluctus 
Tarquinius misit bellorum doctus et artes 
Pacis. Romanis tum Volscum turba colonis 
Sese conjungens aprico in culmine montis 
Circaeum posuit. Celerans peditesque equitesque 
Cajus agit. Coeni , volscae navalia gentis , 

Arva prius calcant acies ; clangore tubarum 
Atque virum laetis resonat clamoribus unda 
Et litus ; jamque Asturae sinuosa fluenta 
Primorum tardant cursum. Praetervolat omnia 
Agmina , praecipitique jacit se Grajus in amnem 
Saltu, spumantes et palmis dividit undas, 
Oppositasque tenet ripas , alacerque phalanges 
Voce vocat. Tranant illae clamore secundo 
Certatim raucum fluvium , madidaque gravatae 

Veste licet, pariter Nymphaei flumina pulchra 
Trajiciunt ; collem hinc superant, semperque virentes 
E lauro et myrto silvas , ubi filia solis 
Circe habuisse domum niveo de marmore fertur , 
lnque feras vertisse homines , moresque ferarum 
Incautis animis magicam inseruisse per artem. 
Jaraque iter emensae sinuoso e tramite primam 
Suspiciunt urbem. Tyrrheni ad littoris oram 
Mons apennino compar super aequora praeceps 
Circuitu vastus se attollit ; plurimus umbra 
Hunc cingit lucus, tibi quem Feronia sacrum 
Cum templo ingenti gemmis auroque referto 
Coeca superstitio fecit. Sed vertice summo 
Vasta et laeta jacet tellus; Elpenoris urna, 

Qui comes Aeolidis fuit , heic de marmore fulget. 
Ille domus cecidit celso de culmine praeceps , 
Ossibus et fractis humero collapsa pependit 
Cervix. Hinc oculis aequor patet; insula multa 
Surgit aquis ; Lybiae lustrantur littora longe , 

Et vastus pomptinus ager , collesque latini, 
Impositaeque jugis arces, atque oppida centum. 
Convalle e media Circaei a nomine Circes 
Tolluntur turres et propugnacula tuta 
Bellis. Emenso cursu cum conderet undis 
Sol rutilos currus , ductor reparare jubebat 
Militibus vires , terra et requiescere fessos , 

Atque artus escis roollique levare sopore. 

Sollicito volvens sub pectore multa si lensque 
Ipse sed incedit turres portasque superbas , 

Quas armis volscum prospectis clauserat hostis , 
Explorans ; fidus Moenas comitatur euntem , 
Moenas qui dulcem patrios liquisse penates 
Auribus accipiens dominum , sponte exui et ipse 
Egressus portis fuit aspera fata secutus 
IlHus ; in bellis acer , cui maxima rerum 

Verborumque fides , hominum cultorque deorum. 
Vix autem Marci properantis rumor ad aures 
Pervenit, advigilans Numitor dux altus in urbe 
Belligeros omnes romano sanguine cretos 
Et quotquot pugnare parant , vocat , injicit ignem 
Pectoribus •, supra turres , super ardua ponit 
Murorum pubem ; supra pomeria ferri 
Praecipit omne genus telorum. At origine volsca 
Maxima Circaei populi pars infremit ore , 

Et luxisse putans solem , quo insurgere stratos 
In Romam liceat Volscos , permulta latenter 
Moliri ; plures Romanis scandere muros 
Immixti ; verbis odium simulare cohortes 
In volscas ; coeptum quo perficiatur , in urbe 
Versari multi. Jarnque unda marina rubebat 
Aurorae radiis ; cum bello rauca cruentum 
Buccina dat signum; properant atque agmina Volscum, 
Quo mage murorum moles et porta resistunt ; 

Nam Veturiadis contendit ad ardua virtus. 
Discurrit fortis Numitor per moenia. Cajus 
Et Grajus , Moenasque ad pugnam voce juventam 
Inflammant ; volscum cum protinus irruit agmen , 
Telorumque strues complectens dejicit altis 
E muris , fidum sociis portasque recludit. 

Quas manibus rapiant incassum lumine torvo 
Romulidae inquirunt hastas ; praetendit olivae 
Pars populi ramos, et Cajo occurrit et orat 
Magnanimum morem ne ponat , et agmine septus 
Ingrediatur ovans limen. Tum maximus armis 
Marciades , laeto resonant dum cornua cantu , 
Arces ingressus , populorum munera volscum 
Auratam galeam et gladium , cui lucidus ardet 
Ex auro capulus , totumque nitens elephanto 
Includit vagina , argenti pondera et auri 
Accipit ; Aeneadas et Circes urbe colonos 

Degere dat placidus. Verum generosa juventus 
Et constans animus Numitoris pellier orco 
Servitio Volscum praeponit. Fervidus ira 
Includi fastum Grajus jubet arcibus. Ingens 
At ductor coecas victorum temperat iras , 

Et placidus victis pubem dimittit inermem , 
Quotque migrare parant ; deditaque repellit ab urbe 
Bellorum clades. Tum celso e vertice saxi , 

Unde oculis Latium , camporum et lata patescunt , 
Dux sublimis equo , Martis ceu stella refulgens , 
Protendit dextram , digito signatque superbam 
Confertis Urbem Volscis , et fulmina belli 
Congeminare jubet romanis arcibus , acres 
Succendens iras , veteres refricatque dolores ; 
Attollit dextram vocemque , et jurat in Urbem 
Volscus. At ille ruit collis de vertice septus 


Armis , ceu nubes suspensa in monte nigranti 
Si lapsu ad valles descendat grandinis imbre 
Fulminibusque gravis , pallescens arva colonus , 
Pastor oves linquit , fugit ad cava saxa viator. 
At gens quae constans Circes ad littora Volscum 
Jussa pati renuit, llomae jam moenia cernit. 
Ante lores ludunt pueri , et festiva juventus ; 
Pars acres curvant arcus, et spicula torquent , 

Et certant ictu et cursu ; pars aequore campi 
Ardentes exercet equos , se immittere saltu 
Et fossas transire docet fluviosque minaces , 
Currere , stare loco , partes se vertere in omnes. 


Ast ad gramineum ludit prope moenia campum 
Pubes ; pars nudis exercet membra palaestris, 
Injicit aut sese praeceps in flumina (circumque 
Exiliunt stillae ) gaudetque agitare per undas 
Brachia mille modis ; pugnae simulacra sub armis 
Pars ciet, ac rapidis gradibus confertur in hostem, 
Tela vel ad metam resonanti vibrat ab arcu , 

Aut stringens gladios exstructum ex abiete secta 
Saltu scandit eqnurn et celeres moderatur habenas ; 
Moenia , vicini colles , et Tibridis undae 
Festiva resonant ludentis voce juventae. 

At portas intrat puerum matrumque senumque 
Turba gemens fatum Circaei raptaque tela ; 

Arma fremit pubes ira flammantia pandens 
Lumina. Circumfusa ruit studiosa videndi 
Plebs Romae , saevo vindictae ac igne rebelles 
In Volscos ardet , simul et suspiria ducit 
Extorrem miserans turbam , cui linquitur ultra 
Nil vitam praeter ; fessos hinc excipit ultro 
Hospitio , recreatque epulis et munere bacchi ; 

At procul aspiciens tenues insurgere nubes 
Patrum consilio et fatis innixa secundis , 

Fulmina non Romae lapsura veretur ad arces. 

Mens patrum ast alacris communi intenta saluti 
Telis accingit juvenes , quos acer in armis 
Ordinibus Numitor certis discernit et omnes 


Instruit ad bellum , velati si moenibus hostis 
Ingrueret ; gravibus tum dictis urget ad arma : 
Romani , meminisse decet nunc crimina volscae 


Perfidiae , Circes quae in muris ocyus arma 
Nobis eripuit. Cupidis opus imminet ingens 
Nunc Martis. Vestrum in diras nunc promite robur 


Gentes , et placitas alacres invadite pugnas. 
Antea Circaei pro muris spicula fortes 


Corripuistis ; adest nunc Urbs praeclara tuenda 
Patria Roma, parens antiqua. Domate rebelles 
Et victos toties populos ; ad limina portae , 

Ad vallos , supra turres , quocumque vocabit 
Sors belli, ducibus parentes currite; serto 
Ornati paucis elapsis solibus urbem 
Circaei , et cultos iterum calcabitis agros ; 

Sic ait atque virum succendit corda furore. 

3 * 

Occiderat Phoebus ; caelo non lumen amicum 
Astrorum , pulchram velabant nubila lunam ; 
Conticet Urbe fragor ; somno dant corpora fessa 
Romulidae. Saevo turbata at pectora bello 
In tacitis umbris , malefido picta timore 
Aegra mente volat cum tetrior omnis imago, 

Pro dulci metuit formosa Volumnia Cajo , 

Ipsius atque sinus gemitu velut unda tumescit , 
Hinc puerum placidum subiens penetrale , jacentes 
Excitat e strato. Dumque illis brachia somno 
Palpebraeque cadunt , voces ad sidera jactat : 
Omnipotens genitor Divorum , maxime custos 
Juppiter Aeneadum , votis si flecteris ullis , 

Marci membra mei ne tangant spicula ; fortem 
Serves , ne mater senio meritisque colenda , 

Exulis et conjux insons , tenerique puelli 
In jugi jaceant luctu. Si pulsus ab Urbe 
Dux sine labe tuis aris imponit honorem , 

Respice dive pium , miserere indigua ferentis ; 
Horum qui tendunt puras a crimine palmas 
Aure preces hauri , miseris et redde parentem. 

Sic fatur lacrimis gemebunda Volumnia obortis, 
Ac teneros lecto pueros amplexa reponit , 
Villosoque fovet frigentia tegmine membra, 

Atque facem velans hortatur denuo dulcem 
Ut requiem capiant , et verbis oscula miscet ; 

Cum tandem somno claudentes lumina cernit , 
Incumbens strato membris dat fessa quietem. 


Digitized by Google 



37 


LIRER SECUNDUS 


ARGUMENTUM 

Romae Senatus fruges in horrea colligit , mandat Marco 
Ostiam defendendam , et gentes Romae socias hortatur ad 
arma. Torquatus dux romanus Setiam ingreditur , Albinus 
Lavinium , Carbo Laurentum , unde Teucer fastum deponit ; 
aliique ductores properant ad alia oppida regenda. Redux 
a Circaeo Marcius sese jungit cum acie reliqua , cujus enu- 
merantur duces ; et mittit Ufentem ad castra ante Romam 
ponenda , et ad ligna caedenda , ut condantur belli machi- 
nae. Volsci proceres , Tullus , et Amata cum parentibus spe- 
ctant a turri acies per campos pomptinoS gradientes. Setiae 
expugnatio describitur , ubi Graji , Marii , Volusi , Corae , 
et Itali eminet fortitudo. In ea pugna vulneratur Moenas. 
Coriolani pietas erga Gilippum , et magnanimitas erga Tor- 
quatum , qui Coriolanum hortatur ad ignoscendum patriae. 
Marcii pietas erga milites defunctos , et vulneratos. Romae 
Senatus bellum intra moenia expeclandum decernit , et quinos 
mittit legatos Coriolano , qui denegans pacem Sulmonem de- 
bellat ; Cora ponit arma ; Excetra vero vi capitur. Legati 
Romam redeunt ; at patres triste populo nuncium reticent , 
novamque meditantur legationem. Veturia Jovem pro patria 
deprecatur. 


luctisonis Anti a ripis ad Tibridis oras 
Jam conjuratas in Romam tela novare 
Non paucas urbes patrum sapientia spectat ; 
Solliciti firmique simul tum more parentis 
Nil non expertum linquit , nc diruat Urbem 
Turbo. Refert aeris multum laetusque talenta 
Argenti belli nervos, et limina portae 
Quaestor equis intrat, Romun quae ditia dona 
Magnanimum mittit Latium pietasque sabella. 

Undique colligitur certatim copia frugum, 

Ut procul a muris vicini pallida belli 
Nata fames absit. Procedit multa sabinis , 

Multa ceres tuscis, Cumarum multaque ab oris , 
Fluctivagis vectam quam puppibus Ostia portu 
Accipit; hinc portas subeunt longo ordine currus , 
Nutantique gradu mediam illabuntur in Urbem 
lugentique gemunt sub pondere. Murmure laeto 
Undique plebs collecta cicer frumentaque flava , 
Pallentesque fabas, ciceras et vile phaselum , 

Et pelusiacam lentem , robustaque farra 
Effundi plaudeus inspectat in horrea nubes 
Pulvereas inter. Curat mens alta Senatus , 

Ut si quis rapiat casus , disponat ad arma 
Vulgus; nec temere metuit, ne fraude Tribuni 
Civilis belli flagrent in moenibus ignes , 

Tum cum volsca furit tempestas. Currit ad Urbis 
Tutandos ductor portus ; et fortibus ausis 
Praeclarum Marcum , multas qui compulit orco 
Volscorum fortes animas , capit Ostia muris 
Aequorea ; hunc ultro natus Lucilius armis 
Clarus, magnanimum genitorem ut numen adorans , 
Subsequitur. Patrum quoniam mens cauta veretur , 
Ne classis tnsci festinet ad ostia Tibris 
Antiaco portu erumpens , et claudat opimum 
Pontum Romulidis : hinc si quis ab aequore turbo 
Ingruat , insignem belli rerumque magistrum 
Dant patres ; sequitur conjux ad limina Romae 
Martia, complectensque gemit, lacrimansque, valete, 
Exclamat. Patrum pectus nec inane movetur , 

Ne Romae socias primum labatur in urbes 
Armorum nimbus ; dives tum Setia uobur 
Spirantem recipit Torquatum ; moenia clara 
Lavini Albinus doctus disponere celsis 
In muris pedites intrat , quem filia virgo 

Et florens aevo Veneri non cedere digna 
Ore verecundo sequitur cum matre. Cruento 
Aeratas Mutio portas arx algida pandit , 

A quo divelli frater , genitorque senecta 
Lentulus oppressus nequeunt. Se porta recludit 
Laurenti resonans Carboni , turbaque forti 
Obvia dat plausus ; illo nam frena regente 
Urbis praecipitat Teucer , qui sanguine clarus 
Dives agris , dives positis in foenore nummis , 
Sicut vile luti spernebat vulgus, et ipse 
Despectus cunctis. Tua versus moenia , Bola 
Nixa jugo viridi , florens et pube virorum , 

Urget equum volucrem Titus dux impiger armis. 
Romanus castella Corae conscendit, et alter 
Ad vos bellipotens , Coriollum , Sulmo , Bovillae, 
Dux venit ; et socium reliquas mittuntur ad urbes , 
Ut desueta diu populi accendantur ad arma 
In Volscum gentem. Circaeis tempora lauris 
Interea sese jungit redimita juventus 
Agminibus laetos Anti linquentibus agros , 

Et propero gressu , festis clamoribus omnis 
Dives equis legio procedit, milite dives; 

Pulsa sonat tellus ; colles camposque patentes • 
Finitimae gentes obducuut. Oppida servans 
Agmen protendit collum de moenibus altis, 

Lucida scuta teuens , hastas , galeasque micantes , 
Invidet ac turbis , saeclis narranda futuris 
Quas ad facta rapit dux ingens. Grajus in arma 
Tulliades , forma insignis viridique juventa , 
Pulcrae spe famae succensus , et ore sereno 
Agmina prima movet ; senior postrema coercet 
Solerti mente Anthaejus , quem Setia misit ; 
Magnanimusque Dolon, Frusino quem divite gleba 
Nutriit , et Marius qui Caeni litora linquit. 

Frento ferentinas acer domitorque ferarum 

Prosequitur ; juvenem villosi contegit ursi 
Pellis , et in galeae radiantis vertice penna 
Multicolor nutat. Signinis Silvius arvis 
Editus in lucem , clypeoquc insignis et armis 
Umbro Veliternus graditur , cui proximus Ufens 
Montosis ortus Nursis , hominumque deumque 
Interpres Volusus privernas. Pulcher in armis 
Pometiae incedit proles , cui carmina cordi 
Et dulces citharae , Elpenor ; nec distat ab illis 
Italus et Palmus quos dives Anagnia vidit 
Nascentes, juvenes, quibus haud praestantior alter 
Intorquere graves hastas et spicula cornu ; 
Subsequiturque Coras feriendo concitus ense 
Corpore procero , ingenti metuendus et hasta , 
Quem Cora nutrivit. Magnos et maximus inter 
Armis et laena praeclarus Marcius , ostro 
lustratus quem portat equus spumantia maudens 
Frena ; ducem fidus Moenas comitatur euntem. 

Vix stetit , atque oculis volsca agmina circumspexit 
Impiger armipotens , ad sese protinus acrem 
Advocat Ufentem , praecurrat ut agmine septus , 
Atque in conspectu Romae tentoria tollat , 

Quo saevus tumulo tendebat Claelius olim ; 

Tum petat albauos lucos ac transferat intra 
Vallos annosas pinus et robora , celsae 
Ut belli moles trabibus ferroque struantur ; 

Cum rapidis aciem sociis praetervolat Ufens. 
Jamque ad pomptinos properans pervenerat agros 
Luce nova radians dux Volscum , et lumina gentis 
Belligeram et pubem festiva voce vocabat. 
Fulgentem linquunt ipsi tellure ligonem 
Agricolae ; a campis certatim , a moenibus ingens 
Turba ruit plaudens victori haud sanguine foedo. 
Armipotens Tullus cum clara conjuge , volsci 
Et proceres auro fulgentes celsa tenebant 

Moenia , turris ubi se caeli attollit ad auras , 
Ardua prospectans campos , gaudentque tuendo 
Aere renidentes acies. Pulcherrima rure 
Corde micante redux subito huc ascendit Amata , 
Anxia quam mater genitorque sequuntur. At illam 
Voce vocat Tullus : propius me accede , sedeque 
Heic mecum , spectes ut carum filia sponsum 
Praeclarosque duces. Cui virgo : dulce, decorum 
Sidere te propius , pater ; inquit , lumina vertens 
Huc illuc, quaeritque nitentis frontis honorem. 

Ut juvenem reperit , primis cui vixit ab annis, 
Assurgit dextram tendens facieque rubente , 

En , ait , en Grajus Moenae raagnoque propinquus 
Cajo ; quae circum nova gloria fulget ! Et alto 
Corde trahit gemitum, lacrimaeque per ora volutae. 

Finitimi at subita populi formidine capti 

Marciadi occurrunt pia verba et dona ferentes , 
Lanigeras pecudes , elata et fronte juvencos , 
Setigerosque sues , et vina liquentia. Ductor 
Circum convertens oculos nil pectore toto 
Romulidas praeter vestigat in aequore campi ; 
Obscuro esuriens veluti digressus ab antro 
Infrendensque leo stimulat se verbere caudae , 

Et torvo circum scrutatur lumine praedas. 

Nulla sed apparent fulgentia cominus arma , 

Nec procul inV o Iseum properant. Jamque arva premebant 
Et curvos luci calles , ubi moenia surgunt 
Celso imposta jugo , imperio devota Quiritum ; 
Atque oriebatur collis de vertice pendens 
Setia , quae forti narratur condita prole 
Alcmenae ; circum florebant caecuba vitis , . 
Palladiae frondes , artes bellique togaeque ; 
Exspirans vultu spem , non hostilia circum 
• Agmina respiciens, Volscorum laeta caterva 
Scandebat colles ; convexo en tramite silvae 

Haud mora, saxa, sudes torquet ; celeresque sagittae 
Undique ceu grando fugiuntque sonantque per auras. 
Praecipue pharetram vacuat aux agminis Almon 
Cujus germanum lethali cuspide fratrem 
Marcius , in volscam gentem cum tela moveret , 
Straverat , atque Dolon primus jam cedere retro 
Incipit ; arma cruenta solo , generosaque passim 
Corpora fusa virum cernuntur. Turbiaa circum 
Lumina fert Cajus , nec quo sese inferat ense 
Repperit ; huc illuc currit , seque objicit ardens 
Certae saepe neci , sed frustra ; perfidus hostis 
Coeca sub arboreis pro scuto vulnera truncis 
Ingeminat tectus; Volsco via nulla salutis. 

Quo Veturiades quo vertet lumina ductor ? 

Haud lethi facies terret me , Juppiter , ulla ; 

Turpe mori refugit mens ; fortia praelia da me 
Hac tentare manu , multosque absumere primum 
Ferro ; tum si fert ita inexorabile fatum , 
Occumbam laetus , quia non inglorius ; inquit , 

Et diverticlum nactus , Siivique secutus 
Et Moenae gladiis , inaleeauto intervenit hosti 
Terribilis visu. Sese pars condere densae 
In latebris silvae ; pars ferre ad moenia gressus 
Projectis telis. Trepidantes ocyor euro 
Marcius iusequitur, celeres cui suggerit hastas 
Moenas. Par nocti atrae turbidus ille patentem 
Irruit in portam fugienti cum agmine ; flamma 
Stant acres oculi ,. fulgent arma aerea longe i 
Horrendum ; ut fulmen gladius micat ; obvius ire 
Non audet quisquam. Volscum tum versus ad agmen 
Hortatur , victam clamans se immittat iu urbem . 1 
Marciadis dicto redit in praecordia virtus. 

Vi tenet apprehensum peditem accendi tque trahitque 
Ad pugnam laeva Grajus , dextraque coruscans 

Mucronem ante alios primus procurrit in hostem ; 
Ac ensis capulo sociorum terga prementes 
Urgent ad bellum Marius Volususque Corasque ; 
Districtis gladiis in portas irruit asper 
Volscus. Sed latitans Almon librabat ab aure 


Hastam suspiciens caelum : Pater inclyte Romae , 
Da belli o Numen , pestem procul arceat Urbe 
Hoc telum ; nobis facti sat gloria. Pauca 
Sic orans jaculum vi torquet ; sibilat aura 
Horrendum. Moenas prospexit ab aethere ferrum , 


Et sese opponens scuto protexit amicos 
Artus ; lum cuspis clypei solida aera resolvit , 
Atque femur Moenae non alto vulnere laesit ; 
Infremuit viso dilecti sanguine ductor : 

Tun’ pro me pateris plagas ? Ille ore sereno : 
Integer es ; propera ; victorum praemia palmas 
Carpe novas. Furiis incensus fulminat armis - 
Cari dux ultor capitis ; resupinus et Almon 
Exanimisque ruit , qua frater cuspide , saevo 
Ultori exemplum. Multam sine nomine sternit 
Marciades pubem. Nec multum distat ab illo 
Antiacus ductor denso circumdatus hoste , 

Qui rursum in Volscum faciem vertebat fet arma. 


Nec mora nec requies ; partes cunctatur in omnes 
Grajus ; procumbunt multi ; sed fervidus ille 
Perfurit , ut tauros inter getula leaena. 

Parte alia muros miseranda caede replebat 
Italus invictus , romanae infensus at urbi , 


Jamque diu librans stridentem jecerat hastam 
Eminus ; et dextram transfixerat illa Gilippo 
Egregio forma juveni , virtute decoro , 

Et celerans tardum plaga properabat in hostem 
Educto gladio. Moriturum territa natum 
E speculis cernens mater ( non illa pericli 
Armorumque memor) saeva inter tela ruebat 

Voce, Gilippe! vocans iternmque ilerumque Gilippe! 
Atque illuni lacrimis pro scuto amplexa tegebat 
Dans iterum nato vitam suavissimo. Ab imo 
Corde trahit gemitum Cajus , qui forte fugaces 
Ferro urgens hostes illuc advenerat ; ortae 
Sunt oculis lacrimae ; pectus perstrinxit imago 
Maternae pietatis ; amans ruit ocyor euro ; 

Itale, ne ferias, ne caedas, Itale, clamat. 

Ast ingens Volsci complet reverentia mentem , 
Sublatumque alte suspendit in aere telum 
Italus ; et laetis servatum morte Gilippum 
Marcius ostendens oculis ita voce secutus : 

En tibi cara parens puerum; puer en tibi matrem : 
Mi quoque cara parens , pueri dulcissimi et uxor 
Sunt mihi. Sic fatur Cajus ; generosaque laudans 
Facta parens, tergit lacrymas atque oscula *‘git 
Marciadis dextrae , natumque ad tecta reducit. 

In plateae medio servabat milite multo 
Congestas praedas auri argentique talenta 
Anthaejus senio sollers cautusque futuri ; 

Huc illuc tollunt os inter caedis acervos 
Victores, hastamque manu gladiumve coruscant; 
Ceu rudibus diri pagis de nube cometae 
Nunc subito exorti lulgent ferale , recondunt 
Sanguineos multam rauios nunc nubis in umbram. 
Acer Tulliades sparsas per moenia agebat 
Turbas , quae turpi accipiunt aut vulnera tergo , 
Aut actae terrore ruunt a moeuibus altis. 

At vero Aeneadum Torquatus sanguine cretus. 
Cujus ab imperiis pendebat Setia, cernens 
Hostibus impletos muros , uullamque salutis 
Spem superesse , parat praeclarae occurrere morti ; 
Hinc in confertos se quamvis saucius hostes 
Immittit ; veluti venantum septa corona 
Non dat terga tigris , sed contra spicula pugnat. 

Nec mora nec requies ; non unam demetit ille 
Volscorum vitam ; succendunt conscia pectus 
Virtus , laudis amor, spectantia et agmina circum. 
Forte superveniens oculis prospexit acutis 
Clari nota senis Cajus non immemor ora 
Illius, insanae vulgi qui restitit irae, 

Ne clarus rueret ferro dux criminis expers ; 
Ingemit et vocem intendit , ne spicula caros 
Confodiant artus ; et Volscus continet arma , 

Ut nati gressus reprimit reverentia patris. 

Ast infracta malis mens alto in culmine surgit , 

Et Cajum inflammans majoris laudis amore 
Exorat victus victorem more paterno , 

Ut patriam servet. Premit altum corde dolorem 
Magnanimo eloquio , Romaeque it flamma per ossa ; 
Sed nil haec contra dux acer , et ore sereno 


Dat veniam victo , et dictis solatur amicis 
In mentem revocans , quoties exceperit illum 
Urbs domitis plaudens tuscis populisque latinis. 
Praecipit hinc sociis murum ne a culmine sternant , 
Utque ducis coeant plagae medicamine; dum cor 
Curis torquetur crudelibus , ipse quod Urbis 
irruat in socios. Tum stant densa agmina circum 
Vulneribusque aegrum longoque labore videntes 
Orant ut requiein capiat. Languescere non est 
Victoris, reddit sic protinus ille, dolensque 
Convertit curas ad turbam funere mersam. 


Cum doceat resonans imo sub pectore vera 

Vox populos , hominum post mortem vivere mentes, 
Et sceleri poenas , et reddier aequa labori 
Praemia ; dux mandat , caesis solvantur honores 
Aeternumque vale clametur. Fletus iu urbe 
Ingens exoritur , dum corpora quisque suorum 
Agnoscit. Gressum tum fert ad limina moerens 
Cajus , ubi longa sustentat membra cruentus 

Cuspide acerba fremens Moenas, quod plaga retardet, 
Nec sinat ut domini vestigia cara sequatur. 

Invictus sed enim dux ut nota aspicit ora , 

Brachia circumdans collo complexibus haeret, 
Aegro solameu fert , laetaque verba salutis ; 

Tum Japigi accelerans se vertit in arte medendi 
Ante alios docto , vulnus qui forte fovebat 
Fumanti lympha , succos herbasque salubres 
Apponens , Phoeboque senem compellat amicum , 
Allicit et dulci lauae , et spe muneris urget , 
Atque viam Moenae auxilio quae proxima poscit. 
Acrius hinc instat pietas , ut tecta dolorum 
Ocyus ipse petat , resident ubi vulnera passi ; 

It comes Anthaejus generosus, Grajus et acer , 

Rt pia solliciti contingunt limina. Longi 
Hinc gemitus audiri , et tristia verba sonare 
Foemineae turbae, in fletus quae lumina solvit 
Corpora fusa videns , diversa tot ora malorum. 

His pede, vel brachio, vel pectore vulnus apertum 
Cernitur ; ast illi cervices cuspide laesas , 

Aut latus, aut faciem monstrant, aut pharmaca tristi 
Singultu implorant ; alii auras pectore anhelo 
Vix carpunt, animasque efflant. Stetit acer in armis 
Marciades ( cor enim facies miseranda malorum 
Perstrinxit ) , gemitumque alto de pectore rupit , 
Quod Mars tot pestes mortalibus inferat aegris ; 
Tum sic solamen miseris fert ora serenans : 

Macti animo fortes Volsci , sociique laborum 
Pro libertate Ausoniae , non turpe tulistis 
Conversis humeris , firmo sed pectore vulnus , 

Ferte alacres duros casus; vos gloria luce 
Induet , aelernumque ibit per saecula nomen. 

Sic ait accensus , sociisque juvantibus omni 
Languenti dextram tendens de fronte fluentes 
Tergit sudores ; patientem accommodat aurem 

. Questubus , argenti dono dat pondera multa-, 

Et toto emittit lucem pietatis ab ore , 

Ut laetas reddat sedes moeroris. At aegri 
Attollunt tremulas palmas, iliumque salutant 
Ut patrem, et lugent, nequeant quod surgere stratis, 
Et duce sub tanto rursus concurrere campo. 

Parte alia matres , quae supra corpora caesa 
Natorum plorant , verbis solantur amicis 
Frento ferentinas , signinus Silvius, Umbro, 
Privernas Volusus , Marius , ductorque coranus , 

Et certant lenire trucis tormenta doloris. 

At varia patres curarum mole gravati 
Tarpeji sidunt alta intra limina montis. 

Aeterna vastus tollit se collis in Urbe , 

Exhorret latus erumpentibus undique saxis , 

Arduus intuitu, atque ingens, abscissus in imum, 
Unde alii colles , et flavae Tibridis undae , 

Et campi late spectari. Educta sub astra 
Viribus heic nullis , nulla expugnabilis arte 
Arx servabatur vastis a turribus ingens , 

Unde Urbs aequa Diis mittebat fulmina terris. 

Si quid fama sonat veri , fundamina primum 
Cum jacerent, Oli caput imo colle retectum 
Huic nomen dederat Capitoli. In vertice summo 
Mirandum signis centum , sublime columnis 
Pometia rapti devicta prodigus auri 
Tarquinius fastu templum sacraverat alto 
Caelicolum regi , supremo numine molem 
Majestate loci , romano et nomine dignam. 
Vestibulo efligies veterum ex ordine avorum 
Adstabaut , Urbis fundator , sacra sabinus 
Rex tradens , Tullus bellandi conditor artis , 
Tarquinius Latium Graecorum moribus ornans , 
Marcius aedificans , libertatisque severus 
Vindex , desertusque tuus , Lucretia , conjux , 

Matius igne, Cocles praeclarus ponte, triumphoque 
Albanos contra tres fratres natus Horati ; 

Praetera multi generosa ab origine patres , 

Quorum ceu sidus fulget per saecula nomen. 
Desuper arma tholis pendent affixa superbis , 
Captivi currus , portarum ingentia claustra , 

Loricae , clypei , tyrrhena , latina trophaea. 

Heic , quoniam saevis agitatur romula fatis 
Urbs , media patres templi testudine sidunt 
Nautius et Furius qui res expendit , at ambos 
Fortunae nimium perturbant ora severa ; 

Queis praetexta togam extremam bene purpura cingit, 
Sceptra eboris manibus gestant insigne decoris, 
Luna pedi argento fulget , nigrique cothurni ; 
Appius et fastu tumidus , laetumque Minuci 
Os , et pontifices inter Virginius ingens , 

Optima cui dedit eloquium natura suave ; 
Posthumius bello fortissimus , Urbis amator, 

Lartius atque cavis oculis , cui plurima mentum 
Canities velat, simul ora benigna Valeri, 
Sempronius justus , Pinarius acer , et agmen , 

Intenti ora tenent , et fantis ab ore silentes 
Dependent omnes Furii ; formidine capta 
Meus ejus replet attentam sermonibus aulam , 
Romulidum certas clades Urbisque ruinas 
Laturum bellum , cui praesidet inclytus armis 
Ductor , et hinc patriae nil tutius esse saluti , 
Quam subito positis armis deposcere Volscos 
Foedus amicitiae. Legum morisque vetusti 
Cultor, multa manu forti qui proelia gessit, 
Lartius haec audit , saevis et vocibus infit : 

Roma petet pacem , deponet spicula Roma , 

Dum pulsat portas armis , dum moenia scandit 
Volscus ? Turpe nefas; populus consurget et alter, 
Inde alius rursumque alius , devictaque multo 

Vulnere libertas extremum congemet ; ingens 
Tum cadet antiquae Romae constantia , virtus , 

Si toties victo cum Volsco foedus initur. 

Haee fuit antiquae Romae prudeutia , numquam 
Cedere quid strictis telis ; haec nescia flecti 
Mens aequas acies domuit, gentesque latinas; 
Hinc multos constat frustra infremuisse feroces 
ln Romam populos ferme tria saecula. Curis 
Nec vacuus , claususque domo torpebo , sed acer 
Missilibus complebo manus ; mihi namque juventa 
Districtis coram gladiis renovatur ; ad iras 
Aeternas moriens cives hortabor in hostes ; 

Atque utinam solus peream , civesque triumphent 
Incolumes ! Dignam si pacem quaerimus Urbe , 
Quisque paret bellum. Contra Sempronius usu 
Edoctus longo , cujus sunt aure molesti 
Imperii sonitus nec non violentia Larti , 

Haec animo reddit firmo : res tanta priusquam , 
Cui vita et splendor seu mors innectitur Urbis , 
Sit lex Romulidis, pigeat ne cernere Volsco 
Sese juncturas gentes , quas fudimus armis , 
Quasque facit laetas libertas. Namque priores 
Vincula frangendi compellet dira cupido ; 
Postremas metus urgebit , ne compede vinctae 
Amissum plorent muuus. Jam tempus oriri 
Optatis faustum cernunt ; cum Marcius ingens 
Excurrit Latii campos victricibus armis 
Et gladium tollens Urbi minitatur. An unquam 
Quis putet Ausoniae segnes non foedus inire 
Cum Volsco populos tanto ductore regendos, 
Cujus tantopere adnisus fortuna secundat ? 

Quod si concurrant plures in foedera gentes , 

Non numero forsan cadet obruta Roma ? Saluti 


Tunc esset patriae non ira armisque cavendum , 
Non profundendo romano sanguine , sed non 

Indecorem pacem poscendo. Numina justa 
An non a nobis repetent irata cruorem 
Romani populi , temere si Curia fundat ? 

Haud nostra aeterno damnabit nomina probro 
Posteritas , fatuo si bello Roma feratur 
In praeceps ? Ineant quae foedus cernere primum 
Est gentes ; demum oum ponere praestet , an anna 
Stringere , discutitur melius. Sed dicta refellit 
Posthumius Larti firmans effata : verendum 
Non est , ne coeant plures in foedera gentes. 
Praeclari et multi dudum peperere triumphi, 

Ne Romam spectans reverenter sumere tela 
Audeat urbs Latii circum populique propinqui ; 
Sed nec longinqui , fortem quia bella gerentem 
Formidant Urbem , et casus pugnaeque remotae 
Illorum pectus non tangunt. Vidimus ipsi 
Regibus ejectis tuscam vim surgere Romae 
In iestam ; reliquos populos sibi quemque timentem 
Non extra muros densas misisse cohortes , 

Non junxisse simul vires. Hinc fudimus arma 
Tusca , dehinc Latium , quamvis infirmior esset 
Hic oriens populus. Primaevo flore juventae 
Ac tot palmarum radiis nunc Roma refulgens 
A se jungendo Volscis non terreat urbes? 

Errore aut fatis ita captae ( credite ) gentes 
Non opibus Volsco succurrent , atque relinquent. 
Casibus edocti nunc vos , audacia volsca 
Quo ruat, aspicitis, nam contra quomodo stabit 
Hostis virtuti Romae , gladiisque tremendis , 
Artibus atque ducum ? Forsan semel insuper armis 
Pugnavit , forsan cessit semel hostibus , omuis 
Aut saltem caesae permultae robora pubis 
Urbs plorat ? Sed nil horum. Cur indecor ergo 
Viribus infractis cedet? Cur territa verbis 
Ante tubam gladium ponet ? Tum vocibus aula 

Magnanimis resonat ferro suadere rebelli 
Volsco , ne toties juratum denuo rumpat 
Foedus ; et hinc vario patres sermone requirunt , 
An praestet portis armatam educere pubem , 
Pellere seu belli nubem , dum detonet , omnem 
Protectos muris. Ast alta mente Senatus , 

Nobile concilium regum quem jure vocabant , 
Claudier haud acres animos sub pectore cernit 
Consulis ; atque feros vulgo inspirasse tribunos 
Aversam mentem patribus belloque ; revolvit 
Hinc animo placido non fulminis esse ruendum 
More, dies dandos, Marci ut deferveat ira, 

Qui victor palmis opibusque repleverat olim 
Urbem ; nec mites sociali foedere bellum 
Finire exciderant memori de pectore mores ; 

Nam sapiens laetum didicit praeponere olivum 
Sanguineae palmae , tum tandem stringere ferrum , 
Saevi cum fati vis insuperabilis urget \ 

Hinc multo statuunt tutari milite patres 
Urbem , non extra muros urgere phalanges ; 

Si vero in patriam bellorum fluctibus hostis 
Irrumpat, gentem reputant concurrere in arma, 
Antiquos tegat ut patres sanctosque penates ; 

Celsa mente viri ingentes et fortibus ausis 
Excedunt portis generoso pectore ; quorum 
Explorare labor Volscos, et jungere foedus 
Gentis honore tamen servato. Verba salutis 
Discedens dabat interea dux inclytus aegro 
Moenae ; sed mordax male conditur ore sereno 
Cura ; velut frater vultu male gaudia fingit , 

Cum dulcem linquit fratrem. Ium fortiter ille 
Haerens proposito turmas educit apertis 
Campis setina praeda gazisque refertas , 

Quae quassant hastas , atque hostes voce lacessunt 
Magnanimos hostes sub tectis bella parantes ; 
k * 

Ingrediturque vias quibus est a gente latina 
Nomen. Sed tumidis uti torrens irruit undis 
Nunc dextram superans ripam , nunc arva sinistra ; 
Sic acies Volscum, ceu fert ducis impetus, arma 
Et cursum vertunt huc illuc. Strenua bello 
Agmina caesa jacent , quae clausit Sulmo vetustis 
Muris ; atque tibi dulci pietate calenti 
Marcius, o Silvi, dederat ne compede vincta 
Sulmonis gemeret pubes. Super arva corana 
Tum properat Volscus. Foecundi vertice collis 
Cernere erat structas veteri urbe molaribus arces, 
Quas solidas nondum saeclorum diruit ira ; 

Spectat ad occasum urbs celsi navalia Caeni , 

Arva Velitrarum, Laurenti moenia, turres 
Anti, silvarum tractus, ingentia rura, 

Inter quae radiat Nymphaei fluminis unda , 
Velivolique errans Tyrrheni teudit ad oras ; 

Gens almam sequitur pacem ; sed dextera bello 
Frigida non languet ; cernens haec frangere Volscum 
Haud fas esse sibi, portis excepit apertis, 
Eripuitque sagax saevis a cladibus urbem. 

Contra clara malo committens omine pugnam 
Excetra flens cernit foedatos sanguine muros ; 

Victa lubens sequitur victoris signa juventus. 

Et jam nox magna terras involverat umbra , 

Cum tristes Urbis portae panduntur, et altum 
Legati calcant limen ; non molle cor hostis , 

Non lenem precibus ductorem , patribus ajunt. 
Audiit haec alto secura a culmine mentis 
Curia ; sed sapiens tenebris vult tecta jacere , 

Ne media subitus conflagret in Urbe tumultus , 

Et votis iterum ducis iras vincere certat. 

Ast adventantem Volscum Veturia mater 
Novit ; enim prisco domui conjunctus amore 
Appius innuerat ; sed mentem animumque virilem 

Illa gerens uurul tacuit non suavia facta ; 

Sola novo scandit Tarpeji culmina sole 
Dum fumant arae , tellusque cruore recenti 
Spargitur, et variis florescunt limina sertis; 
Sacrosque ante focos media inter numina divum 
Orat pauca Jovem manibus Romana supinis : 
Summe parens hominum, Aeneadum fidissime custos, 
Quid precer oppositis curis lacerata ? Triumphum 
Urbis ? At invictus natus cadet ; anne salutem 
Victoris Marci? Tum patria corruet; anne 
Volscum Romulidumque neces ? A patre deorum , 
Qui servat gentes , me cladem poscere gentis ? 
Haec tantum supplex. Primaevo flore juventae 
His natum vovi templis , ut cresceret Urbi 
Has cumulans aras donis. Tu sidera nutu 
Atque animos versas hominum ; de turbine belli 
Prome jubar pacis. Te saecula cuncta sonabunt ; 

Si patriam natumque haud tangat dedecus. Agmen 
Pontificum , templi custodes , turbaque vulgi 
Vocibus attoniti fixerunt lumina in illa 
Mirati fortem civem fortemque parentem. 

ARGUMENTUM 

Ufens ad Fossas Cloelias castra locat , quae spectaturi 
Romani ascendunt moenia et turres. Cloelia nutrix natorum 
Coriolani nunciat proximum adventum heri ; hinc pueri plau- 
dunt ; turbatur Veturia , Volumnia dejlet. Egreditur portis 
decem patrum legatio , unde multum spei Roma concipit ; 
sed Tribuni dant operam ut excitent turbas. Cossus eques 
iratus ob decretum Senatus non educendi acies e muris mul- 
torum animos disponit ad seditionem ; Legati redeuntes Ro- 
mam nunciant inducias in triginta dies , quae laeta patres 
populo statim referunt , et animos exhilarant solemnibus lu- 
dis. V iler ia , et Sabina domum Veturiae properant , et verba 
faciunt de induciarum munere. Marius interea vincit Bovil- 
las ; Silvius frangit bipenni portam Politorii ; /friciam ter- 
ritam a Cora ingreditur Cajus , qui postea infert acies cam- 
pis Laurenti , ubi turpes rejicit conditiones a Tenero pro- 
positas , quibus urbe potiretur. Reversus autem in tento- 
ria ductorum rogatu damnationis suae adjuncta , ei seriem 
T exponit. 

Festivos inter cantus operumque fragorem 

Castra locans Urbem contra jam strenua Volscum 
Dextera saxoso muniverat aggere vallum ; 

Acris el Ufentis pertentant gaudia pectus , 

Ardua vallorum quod cernat tuta furore 
Hostis. Jam procul apparent tentoria velis 
Ut celsae turres varios induta colores. 

Undique sollicitis implentur lata viarum 
Et plateae turbis , resonat caecumque per Urbem 
Murmur ; at Aeneadum fortuna et conscia virtus 
Frangi animis vetat ; e tanto vix unus et alter 
Vociferat populo: qui nos stupor occupat? Hostis 

Ingruit ; an vigilant patres ? Exscindere gentes 
Romuleas alter melior Porsenna minatur , 

Qui dux , quae sociae vires , quae bellica pubes , 
Nam quod consilium nobis ? An cedere praestat , 
Aut saevi Martis ruere in discrimina ? Vanos 
Ast agitat juvenes arrecta cupido videndi 
Hostiles acies ; portae pars limina transit 
Hac ; illae alii tecti fastigia scandunt ; 

Hac alii aerias ascendunt pectore anhelo 
Turres, unde oculis Volscum tentoria lustrent. 
Tum Marci conjux atro jungebat amicius 
Dilectae sobolis fdo , lenibat et acres 
Clausa domi curas extollens lumina saepe 
Ad pueros pavidum agnum per conclave sequentes , 
Quem pinguem de more tulit longaevus ovili 
Ad dulces Faustus dominas. Jamque aeger ab annis 
Sustentans baculo gressus linquebat amata 
Hospitia upilio , secum crudelia volvens 
Fata domus ; animo cum victus limine portae 
Restitit, et moestas dominas respexit, et ortae 
Sunt oculis lacrimae gemuitque. Sed anxia nutrix 
Cloelia , quam parvis Curibus sub luminis auras 
Emisit mater , circum per flexa viarum 
Urbis it interea , tortoque e vimine textam 
Fert manibus cistam ; nam sobria mensa paranda est; 
Ecce repente sonant haud tristes illius aure 
De domino monitus. Mensae non amplius illa 
Tum memor accelerans gressus ad tecta reducit , 
Et trepidans inter lacrimas et gaudia dulcis 
Nunciat adventum domiui ; exsultare videres 
Innocuos pueros , procurrere , tendere palmas , 

Ad patrem , lacrimans quem mater saepe vocabat , 
Poscere discessum. Contra rugosa parentis 
Marciadis facies , nimbis contectus ut aether , 

Fit tristis ; pueris ingrata silentia mandat 

Objurgans , figitque solo cava lumina secum 
Multa moveas animo. Sed moesta Volumnia vultum 
Demisit , gemitumque alto de pectore traxit ; 
Forfex, fila, glomi calathique dedere cadendo 
Excussi manibus strepitus ; explere querelis 
Infelix curam cuperet , quae infixa profundo 
Corde hiat ; at prohibet tantae reverentia matri 
Debita; tum dulces natos compellat, et ipsis 
Ilinc atque hinc collo circumdat brachia et haeret ; 
Ora rigant tacitae lacrimae ceu jugis aquae fons. 

Haud capit interea requiem sapientia patrum , 

Atque studet molles aditus tentare, priusquam 
Currat ad arma fremens , et inevitabile tractet 
Bellum. Legati claro jam sanguine lecti 
Excedunt portis ostroque togaque decori , 

Eloquio et patriae succensi pectus amore , 

Et gressus vertunt ad castra. Sed ante Capenam 
Circumfusa manus extollit turba Quiritum : 

Vestris in labiis omnis fiducia Romae , 

Res et fortunae ; vobis et sacra Deorum, 

Et magnae fiorens commissa est gloria gentis ; 
Emollite ducis Volscorum pectora. Fatur ; 

At celso e curru blandae sonuere Minuci 
Voces : o Marti , et divo gens sacra Quirino , 

O qneis nec metas rerum nec tempora ponunt 
Numina , qui torquet vos error ? Bella moveri , 
Hos ruat ut muros, a Volsco creditis? Urbem 
Invictam toties victus non milite multo 
Aggreditur, saevit dum frigidus annus? Et hosti, 
Cujus confodit gladius tot millia , Cajo 
Committit facinus ? Non haec prudentia genti ; 

Illa sub egregio duce praelia dira minatur , 

Ut firmum feriat cum Roma foedus ; et ipsi 
Pignus amicitiae ferimus ; nec respuet. Aure 
Ante aras sonuit nuper vox laeta salutis : 

Certa salus Urbis , Phoebo repletus haruspex 
Exclamat, volucrum dum ritu consulit exta. 
Fortunae vestrae , cives , mentique Senatus 
Romuleisque diis melius confidite. Vocem 
Tum premit ; at properans verbo , sonuitque flagello 
Auriga , atque strepens vasto volat aequore currus; 
Laetitiae tollunt voces palmasque catervae , 

Et campi circum resonant arcusque Capenae ; 

His etenim pacis donum bis quinque virorum 
Splendor , nonnullis conjunctio spondet amoris 
Cum forti Cajo ; multos quoque copia fandi , 

Qua pollent patres, in spes adducit; at omnes 
Erigit auxilium divum ; nam jugiter altos 
ln superos multa micuit pietate , regique 
Vi summa immensam credebat Roma catenam 
Rerum ; tum veluti belli si terror abesset 
A Latio , tollunt animos ad sidera ; quisque 
Ingreditur laetum tectum , laetamque salutat 
Uxorem , atque vocat dulces ad gaudia natos. 
Obscuris laribus gens ad praeclara creata 
Angustis gaudet mensis accumbere , tostas 
Fruges , et late fundentes brachia betas 
Aut olus , ut regum mensas , aut vilia poma 
Dente premit , modicum bacchi tum gutture sorbet, 
Recreat et vires ; ad membra labore terenda 
Impiger hinc remeat curvo seu vomere terram 
Vellens, sive ciens pugnae simulacra sub armis. 
Haec inter graviter sermone silentia patres 
Romulidum rumpunt hostiles ante cohortes , 

Et pacis donum faustis praeponere bellis 
Insinuant; dociles at non dat Marcius aures 
Verbis. Interea torquet pax illa tribuni 
Corda ; videbat enim vulgi restinguier iram 
Praeclaras contra sedes ; tum pectoris imo , 

Quo cieant astu sopita incendia , volvunt. 

Ante Fori fauces diversa ex parte ruentes 
Bellutus , Decius , turbato lumine Brutus , 

Kugaque conveniunt ; Brutusque ita farier orsus : 
Execranda quies ! Factis contraria nostris 
Facta patrum! Vulgus quae habeat fiducia rerum, 
Quae nostro immineant capiti discrimina , Hornae 
Si diuturna sedet concordia , cernitis ipsi ; 

Vis inimica patrum populo concrescet amico ; 
Imperium nostrum cadet ; illius ira , superbam 
Cujus cervicem depressimus, irruet armis 
Volscis in nostrum caput. Haud est deside tutum 
Nunc languere mora. Arte nova conflare tumultus 
Tempus. Cui Decius : Cossi violentia vobis 
Perspecta in patres ; si taedam turbidus ille 
Praeseferat , bello totam spectabitis Urbem 
Ardentem. Juveni confestim occurrere, laude, 
Promissis mulcere aures , superaddere flammas 
Flammis est opus. His plaudunt, torvasque serenant 
Frontes , et celerant simul omnes. Multa per Urbem 
It volvens lento Cossus pede ; Cossus equester 
Sanguis, quem nimium quaerendi nominis ardor 
Urgebat ; locuples , sed prodigus , impiger, audax , 
A primis annis turbas exercitus inter 
Civiles , cujus tenuis sapientia menti , 

Ori vis fandi , quae vulgi corda cieret. 

Infremit hic leges in patrum bella vetantes 
Extra murorum clypeuin ; nam pectore volvit , 
Aequore si campi committat praelia , multa 
Cingere luce caput, primas se scandere Hornae 
Sedes, et non pauca domum vectare talenta 
Argenti ; incus hinc turbarum fervet amore. 

Hu ic sub Aventino flagrantes ora tribuni 
Ad monument i Numae occurrunt ; sine fine furorem 
Injiciunt; urgent, disponat ad arma latenter 
Patribus infensam pubem. Jam protinus omnes 

Huc illuc sese immittunt , placidamque peragrant 
Urbem , ceu venti pacata per aequora. Cossus 
Primum divitiis vacuas intrare clientum 
Sollicitus sedes , alienoque aere gravatis 
Et vitio servis proscriptas spondet opimas 
Aedes, atque novas tabulas. Invadit equestres 
Tum famae cupidos animos , promittit et ingens 
Pontificum munus , fasces , sedesque curules ; 

Iras accendens cunctorum dedecus auget , 

Si fremat incassum generosa diutius Urbe 
Pubes clausa ; parent animos hortatur , ut extra 
Muros bella gerant , aptum labentibus horis 
Vix tempus veniet ; socios clam quisquis ad ausum 
Interea succendat. Equos mercarier , arma , 
Venatuque canes suetos et naribus acres, 

Parcere nec gazae , ferre et sua dona cuique , 

Ex aetate velut studium sub pectore flagrat. 

Nunc sociis sacri collectis vertice montis 
Ceu vates fatis recludens ora futuris 
Igneus effatur ; ducit nunc agmen in oras 
Queis Anio Tibri vitreus sua flumina jungit , 

Et fractos hostes et latum nomen ad astra 
Nunciat Aeneadum , cum portis Roma cohortes 
Eduxit. Dubirs , tepidis , languentibus addit 
Pectoribus flammam, spem, vim, passusque repulsam 
Non lassus victusque sedet; festinat et instat, 
Succenset , gaudet , laudat , dolet , iucrepat , orat ; 
Inque dies laetus sociorum respicit agmen 
Crescens. Jam violare patrum decreta voluntas 
Longino, Salio, Figulo, queis ire per altos 
Vallis aricinae lucos, agitare frementes 
Et delectat equos ; audax pars infima plebis 
Se comitem jungens , maledictis increpat aulam. 

At Numitor refugit constans , et crimen abhorret ; 
Et plures equites et vulgi maxima turba 

Illecebris obstant , nec recta a mente moventur 
Ullis muneribus. Sic digerit omnia Cossus , 

Ut tandem rapiens plures in bella maniplos 
Erumpat portis, Volscosque in praelia poscat. 

Ast hi setinis sternentes corpora terra 

In muris laeto proflabant pectore somnum. 

Ingratus magnis ducibus non mollis habebat 
Cristatum somnus Cajum ; nam mente revolvit , 
Quam primum gentem, quam postea vincere praestet; 
Quomodo sint celsis postremum molibus arces 
Romuleae terra aequandae statuebat , et omnem 
Venturi seriem belli sub pectore versat. 

Nec non ad Moenam crudeli vulnere laesura 
Mens volat , et caros respersos sanguine cernit 
Artus , et longi patitur tormenta doloris , 

Qui furit in Moenam. Pallantis filia , ductor , 

Te vocat hinc animo , ingentes ut pectore motus 
Concepti populos sternant , vertantque latinae 
Fortunam gentis , pateatque an reddita dulci 
Corporis integritas sit Moenae. Mole gravatus 
Tot rerum tandem , terra quod forte jacebat , 
Languidus insedit saxo ; vix ulla cohaerent 
Jam sibi, quae menti subeunt , phantasmata; languet 
Vis libertatis , discrimen bruta virosque 
Inter ; magnanimus tum supra pectora ductor 
Consertis somno dat lumina victa lacertis. 

Jamque nitens primo fulgebat lucifer ortu 
Multiplices pecudum revocans hominumque labores, 
Et campi et colles setini albescere circum , 

Et nebulae vento motae fluitare per agros , 

Jam rauco clangore vigil tuba frangere mutas 
Auras , cui lati campi murique resultant ; 

Et primi ad caelum hinnitus tolluntur equorum , 
Qui croceam laeto auroram clamore salutant ; 
Miles protendens artus oculosque recludens 

Sublustri circum quaerit nova lumina caelo , 
Uircumfertque manus inquirens spicula et arcus. 
Wec mora ; signa canunt ; procedunt ordine volscae 
Confisae virtute ducis , palmisque relatis 
In populos alios laturae bella catervae. 

Haec inter reduces moerenti Curia gressu 
Excepit patres referentes foeda reposci 
A Volscum fastu ; soles concedier Urbi 
Triginta , castris ut Marci certa remittat 
Consilii. Audiri murmur , flagrare tumultus 
Incipit in vulgi gremio ; quae cuncta notantes 
Haud fracti patres aerumnae pondere priscis 
Exemplis haerent , et primum vincere lites 
Sancti vi monitus, armorum turbine demum, 

Et lenire rudis sensim fera pectora vulgi ; 

Hinc augere spei causas , tenuare timoris ; 

Quod Veturiades proavi vestigia calcans. 

Cum Latium contra fortis rex bella moveret , 
Lunae curriculo non urgeat agmen in Urbem ; 
Interea pompam ludorum gaudia gentis 
Consilio patrum , arma simul bellumque parari. 
Tibridis ad raucas ripas , cjuas ligneus Anci 
Pons jungit , surgunt atra fuligine tecti 
Muri , quos inter fornacibus ignis anhelat , 

Et caelum vasto circumtonat omne fragore. 

Incudes circum procero corpore centum 
Attollunt multa vi duri brachia fabri , 

Et scintillantes informant ictibus aeris 
Et ferri massas , antiqui colle tremente 
Jani. Ferratos ingenti mole lacertos 
Heic balistarum cudunt ; stridentia tingunt 
Illinc aera lacu ; poliunt hinc aegida ; telum 
Illinc omnigenum conflant. Est cernere matres 
Praebentes manibus natorum spicula et hastas 
Magnanimo hortatu : prosternere discite Romae 

Hostes his , pueri , telis. Clamore parentum 
Ac ferri strepitu gladiisque micantibus olli 
Subrident , patriae columen splendorque futuri. 
Vomere certalim curvoque ligone profundas 
Effodiunt fossas , et firmant aggere denso 
Moenia. Collinam clavis et robore secto 
Pars reparat portam ; Carmentis nomine nimphae 
Dictam vecte alii firmant et cardine aheno ; 
Trigeminae pilis alii supponere saxa ; 

Arcus Exquiliae pars rursum ducere , rimis 
Atque fatiscentes iterum pars tollere muros. 

Et jam sol medium cursu trajecerat axem 
Aethereo , viresque cibus potusque refecit ; 

Plenis turba viis fluit undique tecta relinquens , 
Ut pubem cursu certantem spectet equestri, 

Quem docuit morem Julus , cum conderet Albam ; 
Hinc Roma accipiens patrium servavit honorem. 
Inter Aventinum , mediaque in valle Palati 
Haud Urbe indignum Circum construxerat ingens 
Regifico Priscus luxu ; quem spina secabat 
Pyramide et signis medium decorata superbis : 
Compositae multis sunt sedes millibus intus, 
Atque gradus varii , magnos ubi Roma videbat 
Ludos aut celeres circum volitare quadrigas, 

Ire vel alipedes cursu rapidoque recursu. 

Plurima clamosa platea jam turba sedebat , 
Commixtique patres, equites, vulgusque superbum: 
Ornato similem templo rutilare videres 
Undique foemineam formam , cupidaeque juventae 
Lumina pellicere , et laeto superaddere Circo 
Splendorem. Apparet gravitas in fronte senili , 

Et jocus et risus puerorum fulget in ore. 

Jam conscendit equos exardens laudis amore 
Lecta manus ; metus et spes exsultantia jaciat 
Pectora. Quadrupedes spumantia frena frementes 

Mandunt, aure micant, indignatique morarum 
Tellurem pedibus fodiunt. Intenta juventus 
Sublimes equites admirans scinditur inter 
Oppositas partes; digito hic monstratur, et ille 
Victor. Cum cornu frangens clangoribus auras 
iJ.it signum cursus ; demissa catena repente 
Aequora pandit equis levibus ; jam finibus omnes 
Haud mora prosiliunt ; juvenum ferit aethera clamor. 
Aequalis puncto sed temporis ire videntur 
Frontibus alipedes ; nam prisca e gente sabina 
Spartacus antevolat , sequitur Murranus ab Alba 
llobore fretus equi ; vasto sed tardior ibat 
Corpore post illos aequo discrimine Sucro 
M nutibus e rutulis , et tuscis Lucagus oris. 

Acrius hi lentos manibus, pede, voce, flagello 
Quadrupedes stimulant ; alternis ira , voluptas , 

Spes , formido , stupor turbae spectantis in ore 
Fingitur; oppositis studiis et murmure vocum, 
Atque pedum pulsu curvi tremit area Circi , 

Atque alte muri Komae collesque resultant , 

Ut resonant vento convulsa per aequora fluctus. 
Nunc exsultat equo spumanti Spartacus omnes 
Praecurrens ; victum adnisus nunc praeterit ardens 
Murranus ; juncta nunc ambo froute feruntur 
Iratis animis. Post hos se tarda movebat 
Diverso spatio multis irrisa caterva 
Quae superest equitum ; sic sparsi pulvere, anhelique 
Instaurant alios cursus , aliosque recursus : 

Septeno tandem expleto prior insilit orbe 
Murranus victor metas , plausuque resultat 
Circus , Aventini culmen , collisque Palati , 

Desili ensque ab equo saltu se immittit in altam 
Victor ovans Circi spinam spectandus ab omni 
Coetu ; tum praeco Murrani nunciat ingens 
Nomen , et extollit Murrani nomen ad astra 

Vis populi , meritoque argenti dona feruntur. 

Sic mens docta patrum ludi dulcedine sensim 
Nigrantem clara depellit ab Urbe procellam. 
Dumque inter strepitus festivos vulgus inane 
Oblitum famae melioris plaudit ovatque * 

Pars equitum patrumque volaut ad moenia celsa , 
Hostis ut inspiciant motus, an spicula fessus 
Ponat , et in tuto mens sit requiescere vallo , 

An struat insidias ; mittunt , qui cuncta notantes 
Accedant propius castris , et visa reportent. 

Sed non obscuro generata Valeria patre 
Publicolae germana soror , qui dispulit Urbe • 
Tarquinios, mentis vi clara, et lecta Sabina 
Appi uxor , Marci vertunt ad limina gressus , 
Tristitiae dulci domui bona verba loquentes , 
Verba spei , magnas lunae componere cursu 
Lites, atque iterum complecti colla lacertis 
Marciadi ; toto diffundunt lumen ab ore 
Laetitiae , patriae tunc omnia fausta canentes 
Complexu pueros retinent, atque oscula figunt; 
Sic autem ex oculis formosa Volumnia tergit 
Fletus, exultant pueri, Veturia secum : 

Dum me.isis currunt soles , alterna revisens 
In solido forsan Hornam fortuna locabit. 

At Veturiades moderandis doctus in armis , 

Ne caperent animos hostes , si poneret hastam 
Volscus iners castris , rapiebat in oppida Hornae 
Foedere conjuncta insuperabile strenuus agmen. 
Jamque cohors, muris quam conclusere Bovillae, 
Spicula projecit , vix primum vidit in arces 
Scandentem Marium stricto mucrone secutum 
Agmine ; jam nigris lucis circumdata , postquam 
Hostiles inter muros tua lancea mortem 
Intulit atque metum , ductor praeclare corane , 
Marciadi trepidas reserarat Aricia valvas , 

Ara ubi Latonae fragranti thure calebat ; 

Jam durum limen Politori ruperat audax 
Silvius arrepta Cajo exhortante bipenni , 

Et ruerat Volscus per vulsas cardine portas. 

Tum voci parens fortunae praepes amicae 
Marcius impulerat Laurenti ad moenia bellum , 
Teucer ubi summo belli rerumque magistro 
Aemulus , ac odiis magis inflammatus acerbis 
Quod minime justis. Volscum vix agmina crevit , 
Hic sibi propitium solem fulsisse putabat , 
Consiliumque fero versabat pectore fortem 
Sternere clam ferro Carbonem , flectere clavum 
Urbis subsidio Volscum , torquere superbo 
Servitio populos. Quo non mortalia corda 
Proripis ambitio ? Tusci prope litora ponti 
Turribus aeriis sedet urbs domitoris equorum , 

Et clari auguriis , ut fama est , regia Pici ; 
Laurenti nomen , viridi quod cingitur umbra 
Phoebeae lauri ; turres et moenia bello 
Firma , sed armisoni populi mage fortia corda ; 
Gens ultro hospitia exercet generosa , viaque 
Advocat ad tectum fessos , et corpora curat. 
Noctifer occiduo surgehat lumine vesper ; 

Cum fidens animi Volscum tentoria Teucer 
Ingressus lecta juvenum stipante caterva 
Sic Veturiadi generoso voce superba ; 

Urbes jam Latii frustra contendere forti 
Cum duce Volscorum ; hinc patriae se velle salutem , 
Qua possit, ferre, et Volsco sub nocte silenti 
Pansurum portas ; hoc lectam poscere pubem 
Laurenti , hoc tantum patriae superesse ; talenta 
Argenti , et multum telorum praemia Volsco. 
Exequar haec , subdit Teucer , caesuscpie repente 
Nocturno Volscum non exorabilis hostis 
Carbo cadet telo , tua si me dextera rursus 

Urbis ad imperium tollat. Quae foeda reposcis ? 
Illum torva tuens cristatus Marcius infit ; 

Tantane te incendit dominandi caeca libido , 

Ut reputes palmas a Volscis fraude parandas 
Me duce? Meve auri argentique movere talenta? 

1 , gazas probrumque refer. Fremuere cohortes 
Concordi assensu ; coenae tum dulcia gustant. 

Sub Veturiadis tecto jam nocte silente 

Laeta caterva ducum baccho mensisque remotis 
Circumsidebat stratis. Tum fortis in armis 
Grajus et impatiens pubes , quae pectore lentos 
Processus odit belli Romaeque morantes 
Aggressus , instat multis , ut nobilis exui 
Ordine declaret de magno pauca labore, 

Sicque furens saevo refricato vulnere in Urbem 
Irruat indignans sociorum funera. Cautus 
Ardor ne lectae pubis deferveat erga 
Ductorem , celso e solio sic ille : dolorem 
Infandum , socii , renovare rogalis , ut atrox 
Ultio Marciadem pressit. Quis comprimet iras 
Haec memorans ? Nostros at si perpendere casus 
Tantus amor , paucis doceam , dum louga silentes 
Nox condit terras. In sacro ut lucifer ortus 
Monte magistratus fuerat tutela malorum , 

Plebis amor ; modicum sed fundens lumen amicum 
Romulidum muris est aversatus ut orcum 
Imperium pacis , Titanque horrendus in Urbis 
Cervices clavam tollebat. Juppiter aureo 
Subnixus solio medio splendore deorum 
Ejus suspendit noxas benefactaque librae ; 

Et lancem noxae pellebant pondere deorsum ; 

Hinc super Aeneadum mentes pater optimus almam 
Consilii lucem fundebat ; mascula corda 
Inllammabautur studiis , ut protinus atrum 
In praeceps rueret monstrum , cum splendet ab ortu 

Laeta dies. Multam Romae clamore petitam 
A siculis oris ventosa per aequora pinus 
Attulerant cererem. Capto sapientia patrum 
Tempore quam facile male praebita munere frugum 
Dona redemisset ! Torvo clamabat in aula 
Ore tribunorum nil motus Marcius , igne 
Succensus patrio. Veri fulgore togati 
Assensu patres , pubes , et ditior agris 
Infremuit populus. Scissa Discordia palla 
Et Furiae geminos tollentes crinibus angues 
Tunc stygiis antris evadunt, luceque nigra 
Fumantes vibrant , figuntque in corde tribuni 
Taedas ; erumpunt oculis ardentibus olli , 

Atque , coite simul , clamant , protendite dextram 
Conjugibus , pueris , vobis ; en Marcius atrox , 
Occumbat , fatur , patribus parere recusans 
Turba fame. Circum jaciuntur verba minarum 
Atque irae fremitus ; paulatim attollitur aequor 
Et spumat ; tumidi augusta intra limina patrum 
Sunt irrupturi fluctus ; et naufragus undas 
Marmoris immensas pellens haud viribus aequis , 
Aestu Marciades rapitur. Pars optima plebis 
Patres atque equites generosa pectus ab ira 
Accensi demum iusurgunt , et brachia tollunt. 

Aura sonat crepitu plagarum ; livida turgent 
Ora ; fluit sanguis , civilis et acrius ardet 
Pugna ; sed extinguit caecos nox atra tumultus. 
Tum dux setinus, quae tellus immemor , ora 
Solvit , digne quidem fatis melioribus heros 
Te genuit , cujus pietas pensatur acerba 
Ira ? Marciades premit altum corde dolorem , 
Oreque prosequitur placido : sol fulget ab ortu ; 
Sedibus ecce suis Urbs ingens tota movetur, 

Ceu quaterent hostes muros , collesque resultant 
Horrendo strepitu ; tetris in fontibus irae 

Ignescunt. Veluti nigra inter nubila lunae - 
Splendor , sic patrum resplendet gratia , parvo 
Aere domum cererem mendica a plebe ferendam 
Promittens , strepituscjue silent ; ast ira tribuni 
Injicit in Cajum civilis crimina motus ; 

Turpes ille dolos retegit , repletque pudore 
Infensas frontes ; et patres lectaque pubes 
Et bona pars vulgi jucundis ora serenant 
Sensibus ; at resonat civilis buccina belli 
Bellutus clamans : quin tollite , tollite pestem , 
Ferte citi Cajum , tarpeja e caute tyrannum 
Praecipitate. Necem spirans incurrit in illum 
Torva cohors ; plaudens ascendit turba severum 
Collem , lethales ut lapsus spectet , et artus 
Discissos saxis , atque ossa immixta cerebro. 

At vim nobilibus manibus lectaeque catervae 
Incutiens superum pietas , quae saepe resistit 
Immani sceleri , accurrit repulitque furores. 

Ad crimen turbas tunc cogere docta Megaera , 
Improba Tisiphone et nutrix Discordia belli . 
Invisae cunctis , circum tacitaeque volantes 
Aure sonant scelerum , ne supra culmina cautis 
Tarpejae Cajum rapiant , sed ut ante tribunal 
Inque Fori lucem misso in suffragia vulgo. 

Nec mora ; tartarei resonant super ora tribuni 
Sensus , et caeco vulgi mactanda furore 
Victima servatur venturi ad lumina solis : 
Immanes pereant, exclamat fervidus ira 
Volscus Tulliades ; nigra jam nube sedentem 
Caelorum regem cerno , volscasque cohortes 
Hortantem , ut Romam celerent evertere. Cajus 
Nil contra ; at voces intentis omnibus unus 
Has iterum rumpit : vulgi mens acta furore , 
Quam saevi rapiunt venti in contraria , nunquam 
Consistit. Ceu sons trahitur dux ante tribunal ... 

Turbarum ; primum quaesiti 'crimina regni 
Adigunt ; nota nulla docet ; regumque maniplos 
Ille armis fudit ; pro libertate tonantem 
Jugiter aula ducem , campusque exaudit. Hydrae 
Ceu capite abscisso surgebat protinus anguis , 
Obtrudunt aliud sic criminis : arbiter ille 
Antiacae rapuit jejunis tritica praedae 
Romulidis , ditans aciem solosque suarum 
Culparum socios ; sed raptum Marcius addit 
Non sibi vellus ovis , non culmum ; sanguine fruges 
Emptas , consensu pactas populique patrumque 
Victorum natis impastis esse relictas. 

Tunc ergo patres hortantur , crimine purus 
Ut conclametur Cajus ; sed murmure vulgus 
Flagitat insueto suffragia more tributira 
Non per centurias , ut perdat tutius. Urgent 
Patres ut ductor solvatur crimine ; rursus 
Succlamat vulgus suffragia. Curia quaerit , 
Innocuamne parent vitam sic plectere? At acres 
Afferri turbae rursus suffragia clamant ; 

Et magis increscunt horrendum murmura. Navem 
Ut servet, rabidis parendum praecipit euris 
Mitis pars aulae, primusque Valerius ingens 
Consilio hanc veniam suadet , quae temperet iras , 
Aut sine consilio , aut Marci sic fata ferebant. 

At quorum melior menti sententia , valde 
Obstandum clamant populo exitiosa roganti ; 
Appius et primus : Miseri quae insania patres ? 
Nunquid parva petunt ? Ruet Urbs , fatalia dona 
Si vulgus referat ; fatur , pluresque fremebant 
Concordi assensu. Spes contra infida refulget 
Multis , nil damni generosa a plebe verendum ; 
Eumenides dirae certatim e pectore patrum 
Terroris vellunt causas , augentque furorem 
In vulgi gremio. Vix tandem saeva potestas 

Plebejas armat dextras , ignobile vulgus 
In caput invisum contorquet fulmina ; et ille 
Qui patriam toties servarat ab hoste , perenni 
Plectitur exilio. Multi quos terruit audax 
Seditio , Romae pars servans candida rectum , 
Occultis iris arserunt corde sub imo. 

Tunc canos manibus divellunt vertice crines 
Patres , et sero taedet quod perlida vota 
Audierint. Spectans genitrix Veturia celsis 
A tectis animum diro transfixa dolore , 

Tollit saepe pios oculos ad sidera ; conjux 
Dat gemitus niveosque sinus irrorat obortis 
Fletibus , et pueri miserantes brachia matri 
Tendunt , et cum flente gemunt. Sed nulla canenda 
Tanto succendit fastu victoria turbam , 

Quae sese jactans e septis prosilit amens 
Laetitiae plausu ; tam dira superbia culpae 
Pectora corrupit ! Volscorum concitus ira 
Excutiens coetus caput infremit ; ora momordit 
Grajus, sed tibi, vociferans, non Ilia mater, 

Non Venus, aut Mavors, generis non Romulus auctor 
Gens , quae servata invictam depellis ab Urbe 
Marciadis dextram ; Apenninus cautibus horrens 
Te genuit , saevaeque admorunt ubera tigres. 

O si Volscorum gens bella gerenda dedisset 
Nobis luce nova , crudeles agmina ferro 
In muros ruerent ! Sapiens dux nulla reponit ; 
Majestate gravis solio sed surgit ab alto , 

Annuit atque oculis ; concussae vertice cristae 
Sanguineae. Nutu nemo sedet ; hiscere nemo 
Est audax ; omnes tacitis at gressibus ire 
Ad limen cernas. Tanto servabat honore 
Volscus consilio Cajum belloque potentem ! 

LIBER QUARTUS 


ARGUMENTUM 

Marcius victo Laurento acies removet ab oppugnanda 
stat i m Roma ; hinc mittit Antium opimas praedas , aliique 
duces suis propinquis munera offerunt. Palmus cum donis 
Antium petit , et hortatur Tullum , ut quamprimum classis 
ad Ostiam feratur. Cajus Ardeam expugnat , ad quam im- 
proviso adveniens Moenas summa laetitia afficit Marcium , 
qui denuo movet arma contra alia oppida. Romae Senatus 
nuncios mittit , et jubet , ut si quod oppidum oppugnetur , 
vicinus populus ferat auxilium. Ufens in luco albano caedit 
arbores ; ex quo Thyrrus agricola irascitur , et cum rustica 
turba decernit machinas belli comburere , vix conditae fue- 
rint. Romae perturbatio ob victorias Coriolani ; Antii pri- 
mum commercia describuntur , tum gaudium, et ludorum cele- 
bratio. Legati a tusco litore redeuntes Tullo referunt dis- 
sensum Regis a sociandis copiis ; Tullus vero constanter pa- 
rat bellum , et urget egressum classis a portu Ostiam versus. 
Cajus contra Lavinium profecturus Palmum recipit ab An- 
tio redeuntem. 


JSxtulerat 


signum Laurenti victor ab arce ; 


Ingressas cum fama tuum sonat , Ostia , portum , 
Et remis vectas averso flumine Romam 


Messe graves pinus. Rumore accensus amaro 
Infremit armipotens ductor , quod caerula ponti 
Romulidis pateant ; cum falsis vocibus aurem 
Fama replet, Romae portis erumpere turbam, 
Opprimat ut subito Volscos in praelia poscens. 
Elpenor Mariusque doli fabricator adaugent 
Eloquii fervore fidem, milesque ducesque 
Marciadis circum tectum funduntur, et Urbi 
Vertendos clamant gressus, jam castra latina 

Linquendi tempus. Sed nisus fictaque verba 
Marciades noscit , species quem non capit ulla , 
Cujus adest menti bellorum lucidus usque 
Ordo. Tum gressus effert e limine, turbis 
Et circumfusis tacitisque ita farier orsus : 

Quaenam jactatis temere ? Haud vos fallere dicam , 
Ast equidem falli. Celsis erumperet hostis 
Si muris , somno nursinus lumina ductor 
Victa daret? Volucri non huc praemissus adesset 
Vectus equo miles? Mentem spes ludrica fallit, 

O fortes juvenes. Num non munimina Romae 
Sunt oculis ? Immotas ferro frangere portas , 
Belligeras acies et dudum vincere suetas , 

Murorum moles solidas et sternere turres 
Tantane vis nostris armis ? Nonne agmine primum 
Augendae Volscum vires , et certa paranda 
Auxiliis multis victoria ? Robora , scalas , 

Ariete cum crebro balistas numina vobis 
E caelo mittent ? Vesania ! Vincere fortem 
Nam quis confidat belli sine molibus Urbem ? 
Condendae hae prius e silvis , cogendaque pubes , 
Et inultae gazae ; conjunctae foedere Romae 
Fundendae gentes , terrendus fortiter hostis. 

An demum bellum sine mente feretis in Urbem , 
Cum queat a tergo vobis insurgere foriis 
Ardea r Jam primum telis hanc sternite; tandem 
Irruite in Romam ; scalas exposcite ; primus 
Celsa ego murorum scandam. Sic maximus hero* ; 
Hinc subdit sapiens Anthaejus : volsca juventus, 
Desine tela virum frangi sperare furendo. 

Nec virtute teres Romam , nec classe , nec ulla 
Dexteritate loci vel temporis , arma magistra 
Ni ducis ars moveat. ( Memorando frendeo ) ; nonne 
Hactenus Aeneadum jacuerunt cuspide fortes 
Volscum, qticis excelsa ducis sapientia deerat? 

Tu quoque tellurem morderes dente cruento , 

Et versis Volscum lugerent moenia fatis , 

Ni tibi Marciades , cujus quid prosit in armis 
Explorare labor , tibi jussa capessere fas est. 

Pro veris ergo non jam speciosa sequare 
Somnia , neu rue torrentis vel fulminis instar 
Quo te cumque trahit juvenilis fervor ; et armis 
Cum multum valeas , ne te quoque luce decoram 
Consilii credas , quod multis crescit ab annis, 
illius ad voces , cui Di volscusque Senatus 
Imperium dederunt , facilis vel spicula ponas , 

Vel jacias; et quaeque dies tibi tempora lauro 
Cinget ; nec certe procul est lux aurea , quando 
Romanas portas intrabit volsca triumphans 
Pubes , et dabitur magnos haurire laborum 
Fructus. His dictis Cajus fortissimus armis , 
Anthaejusque pari studio contendit , ut ardor 
Incautae sensim pubis deferveat , acres 
Atque animos mulcet dictis flectitque monendo ; 
Tum jubet arma parent , nec non vicina petatur 
Ardea luce nova. Sed ductor mente revolvens 
Principis hospitium generosum et munera Tulli, 
Quatuor alipedes capite et cervicibus altis 
Belligeros nitidos ostro pietisque tapetis 
Instratos freno aurato rutiloque monili , 

Et pictum pugnae Laurentis praemia currum 
Et clypeum auratum pulcherrima dona remittit. 

At reliquum praedae Volsciim jubet oppida laetis 
Accipiant portis. Generosi dextera Marci 
Omnia festivo largitur pectore , plura 
Et cupit , ut volsci populi sub corde voluptas 
Crescat in immensum. Complentur castra stupore , 
Et dux setinus: nam quid tibi, magne, relinquis? 
Reddit at ille : mihi pulchri sat gloria facti. 
Attonita his dictis siluerunt ora parumper ; 

Tolluntur tandem castris ad sidera voces , 

Et dux divino dignus celebratur honore 
Aversatus opes , ad quas persaepe parandas 
Mens hominum facies haud ullas criminis horret. 
At Veturiades , ceu virgo pudica rubescens, 

Ora premit digito , mandatque silentia linguis. 
Necnon Tulliadis pietas sua dona verendo 
Crateras magnos argenti lumine claros , 

Aurato capulo gladium patrique pharetram 
Offert ; ac torquem gemmis auroque micantem , 
Et niveum donat peplum tuscumque laborem 
Purpureas chlamydes matri pulchraeque puellae. 
Tegmina contra hyemes praebet villosa parenti 
Antiquae ductor Caeni ; dat Silvius acer 
Formosae uxori peplum ; puerisque tenellis 
Umbro , Coras dulci fratri , proavoque recurvo 
Aetate exsultans Volusus sua munera mittunt. 
Marcius hinc Palmum , felix cui copia fandi , 
Advocat , et mandat , subito contendat ut Anti 
Ad muros referens laudes pugnataque bella 
Volscum, palmarum testes et portet opimas 
Praedas ; tum jubeat ventosa per aequora classis 
Advolet ad fauces Tibris , ne Roma carinis 
Excipiat fruges , viresque superba resumat. 

Nec mora ; certatim surgunt et jussa facessunt 
Agmina. Pomptinos incedit longus equorum 
Per campos ordo , qui dorso pondera iniqua 
Pugnarum portant argenti multa talenta 
Exuviasque ducum , quae Volscum aeraria ditant 
Aut divum decorant aedes ; fulgentibus hastis 
Circumeunt vigiles equites , ne rustica turba 
Diripiens gazas , effossis celet in arvis ; 

Tum sublimis equo festivis saltibus acer 
Consequitur turmam Palmus resonantibus armis. 
At postquam vires repararunt agmina somno , 

Marciades primus surrexit. Jamque fugata 
Stelligera nocte eois aurora rubebat 
Oris ; jam volscae procedunt ordine longo 
In campis acies ; Laurenti armata juventus , 

Quae versa est ultro Volscorum ad jura tuenda , 
Aequis consequitur gradibus ; dant gutture cantum 
Omnes ; laetitia in vultu , spes pectore fervet. 
Jamque in conspectu Volscum prope caerula tusca 
Surgebat muris ac turribus Ardea fortis , 

Ardea quam rapidis fertur delata carinis 
Acrisium fugiens Danae fundasse colonis 
Argivis , rutulique tori regnique vocasse 
In partem genitum Pilumnum patre deorum. 

Urbs fortis Turni memorans et robur avorum 
Non se continuit muris ; ast impete caeco 
Educens acies campis commisit apertis. 

Nec mora ; ceu tenuis pulvis seu stramina rapta 
Vento, romani metuendos exulis ante 
Arcus diffugiunt acies , et vectibus aeris 
Et portis fractis panduntur moenia ; tamquam 
Vis tempestatis ruit ille rugitque tenetque 
Praedam. Sed Moenas setina egressus ab arce 
Moenia vectus equo volucri ardeatina petebat , 
Cujus non tantum torquebant vulnera pectus , 
Quantum Marciadis magni discessus amarus. 

Vix notos autem vultus et pallida fuso 
Sanguine viderunt custodes liminis ora , 

Antevolant summo ductori fausta ferentes. 

Forte recensebat gnavus cujusque manipli 
Tum Veturiades numerum. Vix auribus haurit 
Dilecti reditum Moenae , mox cuncta relinquit ; 
Igne micaut oculi , tremit artus ; fortius urget 
Pectora cor laetum. Occurrens Volscum Rutulumque 
Densa inter , voces et palmas tendit amico 
Vix portam ingresso ; gaudetque videre serena 

Illius e fronte erumpens fideique speique 
Lumen , et ex oculis robur mentemque sagacem ; 
Aspicit intrepidum pectus dextramque benignam , 
Quae toties Cajum hostili a cuspide texit. 

Haec Veturiades memori sub pectore versat , 
Luminibus Moenam tacitis totumque pererrat. 

Tum lentis vadunt cum turba passibus ambo ; 

Hinc atque hinc tollunt palmas magnoque salutant 
Agmina Volscorum sonitu, plauditque tubarum 
Clangor. Dilectum celsas comitatur ad arces , 
Incedi tque pio Moenam prope Marcius ore 
Multa rogans. Laeta vix vulneris ora coire 
Aure capit , tendit memores ad sidera palmas ; 
Tum snperum regi media testudine templi 
Stipatus turbis aris imponit honorem , 

Et meritas reddit Moena pro sospite grates ; 
Volscorum vires hinc copia recreat escae 
Et somni munus. Nondum praenuncia solis 
Stella renidebat caelo ; sed castra pererrat 
Voce vocans celeransque egressum Marcius ; arcet 
Impiger et repetens , effuso sanguine Moenam 
Orat adhuc fractum , domita consistat in urbe. 
Terrores inter belli sed linquere carum 
Marciadem Moenas constanti denegat ore , 

Laetus , quod multa rursum vi torqueat hastam, 
Utque ducem servet , praeclarae occurrere morti 
Possit ; primus equi ac tergo consueta reponit 
Membra manu saevas hastas atque aegida stringens. 
Tum Cajus stimulos Volscum sub pectore versat 
Ad magnos nisus , ad pulchrae praemia famae , 
Armaque et immensum caepit fervescere vulgus. 

Ac veluti supra densas cum spirat aristas 
Eurus , sese urgent undanti vertice spicae , 

Sic tot densa premunt se millia. Clamor ad astra 
Ac multa pulvis caligine tollitur ; aura 

Horlulu resonat ; fluitant vexilla notorum 
Flamine. Continuo metuendo murmure fama 
lu Romae socios a Volsco tela moveri 
Per Latii volitat campos et pectora turbat. 

Sed veluti pinus rector stridente procella , 

Spem pacis contra patrum sapientia spectat 
Surgentes fluctus , quo latius arma triumphant 
'Marciadis , majorque malis superaddere curat 
Vim domitis nondum sociis ; hinc moenia linquunt 
Purpurei cristis equites mandata ferentes , 

Ut si quae Volscdm tempestas fulminet armis 
Oppida , vicinum concurrat protinus agmen , 

Erigat atque animos , hostes ac opprimat ; euri 
Ast vis discerpit vacuas mandata per auras. 

Haec inter socios hortatus ad apta paranda 

Instrumenta , quibus frangantur moenia Romae , 
Dux educebat castrorum limine turbas 
Fabrorum cuneos Ufens nitidamque bipennem 
Tollentes humeris , et circum milite septas ; 
Inconcinna canunt festiva carmina voce 
Agmina , dum properant ad densos arbore lucos 
Albae. Producens Martis mons usibus aptum 
Multum silvarum vicinis vertice supra est 
Clivis ; piscosi radices profluit unda 
Stagni ; foecundum quondam latus Alba premebat , 
Ausa trium fratrum gladiis imponere Romae 
Leges ; Albanus quare collisque lacusque. 

Ecce autem Volscus resonantis turbinis instar 
Invadit vastam silvam lucosque silentes; 

Jam sese verbis hortantur ; fulgurat alta 
Ho rrendumque sonat recidens impacta bipennis , 
Terra tremit ; saliunt hinc illinc fragmina ad auras. 
Ingeminant ictus ; arbos haec vertice nutat , 
Exlremumqne gemit ; collapsa repente ruinam 
Cum sonitu illa trahit ; malccautus pallidus ore 

Vix refugit sector ; ceu vasta mole gigantes 
Procumbunt quercus annosae , fraxinus alta , 
Castaneae , nodosa ilex , et nigra cupressus. 

Instat dux acer celerans , et saepe micantem 
Ipse manu vibrans in robora dura securim. , 
Hinc cuneis lignum pars findit ; ab aibore vanos 
Pars resecat ramos ; alii de montibus altis 
Devolvunt truucos ; pars tardi tigna trahentis 
Terga bovis stimulat ; speluncis diffugit alto 
Bellua pulsa sono , nidum liquere volucres. 

At celsis praeceps muris egressa tribuni 
Ira in Marciadem patresque agrestia corda 
In patriam simulans pietatem acceuderat , Albae 
Vastatumque nemus turbis monstraverat , inter 
Quas durus Thyrrus , cui late credita campi 
Posthumio a claro custodia , lumine torvo 
Spectabat caesos lucos ; n :m pectore fervet 
Urbis amor. Campis vocat hic , et colligit intra 
Rustica tecta manus , queis sic e corde furorem 
Conceptum promit : sacros Dis ergo secari 
Lucos , hisque Urbis patiemur moenia scandi , 

Et nostros agros populari ? Bella , rapinae, 

Queis hos vastavit tam cultos impius hostis 
Campos , non explent fera pectora ? Barbarus ergo 
Confringet nostris portas et moenia Romae 
Silvis ? Haud equidem , si prisca est pectore virtus ; 
Ingens discrimen, non parva at gloria; quisque 
Tela animumque paret; moliri et fortia ferre est 
Romani. Demus , Volscus struat horrida martis 
Instrumenta trabes jungens ; tum cuncta repente 
Nocturnus nostris immissus devoret ignis 
Dextris custode occiso ; dux Thyrrus. Habebat 
Hos vultu acceuso , villoso et pectore anhelus 
Sermones ■, saevusque suas rapiebat in iras 
Turbam. Tunc olli tollunt ad sidera dextram , 

Horrisonaque necem voce atque incendia jurant , 

Et limen linquunt , atque arma facesque requirunt , 
Aptaque corde vocant audaci tempora facto. 

At Volsci remeant alacres ad castra ferentes 
Silvas. Concurrit confestim turba fabrorum ; 

Jain raucum serrae strident , ac ferrea scalpra 
Effodiunt quercus ; dextra libratus ab aure 
Malleus infigit clavos et robora jungit. 

Vox sonat interea romanis auribus arma 


Volscorum superasse tuos , vetus Ardea , muros 
Et Laurentanas moles veteresque Bovillas , 

Atque tuas , Politori et fortis Aricia , turres 
Dejecisse. Frequens cursus per flexa viarum 
Et coetus varii huc illuc , irataque verba , 

Sublati ad caelos oculi , atque ardentia vota. 

Tum velut unda minax immurmurat ante procellam, 
Romulei sic ira fremens erumpit. Ab ense 
Aeneadum jaceat campis confossus ad unum 
Volscus ; cuncta ruant scelerata a culmine tecta ; 


Cunctas praedonum jactatus devoret ignis 
Puppes , qui toties juratae foedera pacis 
Frangentes , Latium sociorum sanguine foedant I 
Sed pugnaturos non semper Marte secundo 
Hostes Trojugenum multi spe corda serenant. 

At jam murorum pinnas ac tecta videbat 

Adproperans ductor Palmus ; jam longus equorum 
Ordo subit portas Anti. Pia lumina tendens 
Illo forte die romanum pulchra puella 
Ad caelum luctu mentem pascebat Amata. 

Namque videre putat dilectum cuspide laesum 
Crudeli juvenem , nec non trepida accipit aure 
Clamores; videt ora modis pallentia miris, 

Atque preces fundit lacrimasque utrique parenti , 
Ut celeret cursus aliquis qui certa reportet 
De sponso ; aequales torquebant corda Camillae 

Curae ; vix etenim stabant in limine portae 
Ora virum , currens , an dulci tristia ferrent 
De nato , tremulis labiis pallensque rogabat ; 

Nec jam cura memor sub nocte recedit ab illis. 
Cum pius at laetis caelorum rector amara 
Temperet , ecce stati m nubes fugit atra doloris ; 
Undique turba ruens , dorso miratur equorum 
Ingentes belli praedas ; ac ore diserto 
Donorum pompam fert Tullo Palmus, et orat 
Classis ut e portu solvat , volitetque per aequor. 
Continuo resonat festivam fama per urbem 
Tulliadis gladium multum sibi laudis adeptum ; 
Numen adesse quidem quod fortia facta gubernet 
Ductoris summi; nam Volscus ubique triumphat; 
Tura laetis manibus capiunt insignia dona. 

Altam cervicem in primis miratur equorum 
Tullus , et argutum caput et per colla per armos 
Ludentes crines , ardentia lumina , latum 
Pectus et incessus altos graviterque sonantes, 
Auratas phaleras, clypeique insigne decorum , 

Et nitidos auro currus , pateramque micantem. 
Praecipue celsas complet praeclara Camilla 
Festivo sedes sonitu , et lacrimis rigat ora 
Accipiens manibus generosae munera prolis , 

Atque bonis palmas nato pro sospite Divis 
Atque oculos tollit ; fundens et vota calentes 
Exornare aras solemni munere spondet ; 

Ast iterum juvenis claros audire triumphos 
Poscit et expleri nequit , et per singula volvit 
Lucentes oculos , spectando atque ardet Amata ; 

Et modo candenti circumdat tortile collo 
Aurum , nunc humeris peplum suspendit eburnis , 
Nunc vestes interque manus et brachia versat , 
Multa super Grajo rogitat , quae passus in armis , 
Qua vi circumagat gladium , quo torqueat hastam 

Turbine ; nunc risus jucundus ab ore sereno , 
Nunc lacrimae dulces erumpunt. Tota moveri 
En populosa viris urbs et loca puppibus apta , 
Atque mare, inque viis plaudentis fluctuat agmen 
Vulgi ; solemnes jam cura instante Senatus 
Ludi , propitiis et Divis dona parantur. 

Anti portus erat media muuitus in urbe 
Classibus et lucri spe ductis navibus aptus. 
Sollertes veluti frigusque famemque timentes 
Formicae messem populant, tectoque reponunt , 
itque reditque frequens nigri vis agminis agro ; 

Sic populus fluit, ac refluit, premiturque viro vir; 
Urgetur currus curru ; omnis semita fervet. 

Hic plenas vacuans pinus descendit ab altis 
Pontibus ; ascendens vacuas gravat ille carinas. 

Est inter cantus nautarum cernere puppes 
Ostia linquentes portus , et pondera ferri 
Euboicis Cumis portantes. Aere gravatae 
Ast innant aliae patiter vada salsa secantes 
Gallorum versus Cereri gratasque Lyaeo 
Oras. Pars ventis expandit vela vocalis 
Tyrrhenumque fremens , Syrtes , nimbosque lacessit 
Litora Iberorum versus generosa metallis , 

Aut Libyae ripas ardenti sole perustas , 

Quas inter gemmae radiant rubrumque coralium ; 
Et fert loricas , gladios , galeasque comantes , 
Hastas , scuta virum , pharetras , a lataque tela 
Miranda perfecta arte et fulgentia longe. 

Portubus excedunt plures annosa vehentes 
Robora , flaventes ceras , campique refertos 
Divitiis saccos ; et pinguia rura Panormi , 

Aut riguum quaerunt Paestum redolensque rosetis , 
Vilibus aut cultas queis floret Massicus oras, 
Messanaeve solum reddens cum foenore fruges , 
Sive Syracusas foecundaque fontibus arva ; 

Nec Scyllae metuunt rabiem scopulosque tonantes ; 
Has idola gravant , paterae , sacraeque secures , 

Et ferro splendens aut aere decora supellex. 

Multae ad Brundusii , quo desinit itala tellus. 
Moles et dives litus moderamina vertunt , 
Partenopeve tuos ad laetos messibus agros , 
Sardiniaeve sinus , aut Ilvae aut Corsidis actas , 
Aut Adriae ad portus ac aequora crebra procellis , 
Fictiliumque gerunt genus omne et lucida vasa , 
Quae currente rota scu Volscum dextera finxit , 
Seu Caeres miris seu Vulcia picta figuris 
Insignique dabat forma , quibus artibus olim 
Edocta immensam fundebat Etruria lucem , 
Squallida dum reliquas urbes obduceret umbra. 
Nativos veluti scopulos nidosque columbae 
Remigio alarum laeto stridore petentes , 

Optatos naves portus intrare videres , 

Ditibus et Volscis hispana metalla referre , 
Illyricasque pices , et dulcia munera bacchi 
Campano siculoque solo collecta , rubri que 
Dona freti pictas gemmas , electraque flava , 

Ac indos dentes quaesita insignia colli , 

Foemineae ac vestis , procerum ornamenta sepulchri. 
Haec operosa vigil tractat commercia Volscus 
Oppida divitiis complens ; ex agmine tanto 
Dumque sibi studiis conversis quisque labore 
Assiduo indulget , pariter communia miro 
Ordine quisque parat totius commoda gentis ; 
Civilis multis constat sic orbibus ingens 
Machina, quos jungit, versat communis egestas. 
Vix sonat neic Volscum victoria , litus et unda 
Laetitia gestit ; Tyrrhenus navita lauri 
Serta super pinus imponit carmine laudes 
Volscorum cantans ; malis dependet ab altis 
Clari Sulmonis mouitu , cui classis obedit , 

Vexillum gentis , laetas fluitatque per auras ; 
Festivos cernas omnique ex aede ruentes 
Cives. Pars oleo exercet labente palaestras ; 

• Nudata in Circo certando ad littora currus 
Pars agitat , proni dant lora , et verbere torto 
Instant aurigae , jam humiles , jam surgere ad auras 
Cernuntur spuma humentes , flatuque sequentum. 
Cumque hominum mentes descendens lumen ab alto 
Ducat , ut aeterni rectoris Numen adoreut , 
Exornans merita victricia tempora lauro 
In primis princeps Tullus conspectus in auro, 
Augustusque patrum coetus, claroque creati 
Sanguine , tum vulgi vis sacras tendit ad aedes ; 
Ante vaporatas aras solemnia patri 
Caelicoium atque hominum sacrantur vota ; supremus 
Ornatus vittis niveaque in veste sacerdos 
Adstat fronte gravis Tullus, tollitque bipennem 
Fortunae in templo ; taurorum sanguine mullo 
Terra madet , muris flgunt hostilia signa , 
Suspenduntque tholis victorum tegmina et hastas. 
Nec non ingreditur templum pulcherrima nata 
Anxuris , e pario quo prostat marmore signum 
Mirandum Veneris; sequitur formosa caterva 
Cultas tecta comas velis candentibus ; illa 
At pulchras inter , veluti inter sidera luna , 

Fulget , cui malis addunt oculisque nitorem 
Gaudia ; mirantes submissa haec dicere voce 
Antiaci inter se proceres coepere : puella 
Pro tali haud mirum quod tanto flagret amore 
Tulliadis pectus , pulchro quae morte carentes 
Ore Deas aequat. Succedunt ordine sacris 
Virgiueuin portis agmen ; manibusque benignae 
Oflert dona Deae sponso pro sospite Amata , 

Auro contextum peplum , cui mollis acanthus 
Jt circum ; mites et lotas lacte columbas 
6 * 

Sistunt ante aras , casto tunc ore puellae ; 

Alma Venus, cordi cui pubes, protege nostras 
Spes juvenum flores saeva inter praelia. Cypri 
0 pia , formoso avertas a corpore Graji * 

Romani telum praedonis , subdit Amata 
Attollens palmas ; haec inter brachia lauro 
Ornatus redeat sponsus celebretque hymenaeos. 
Phoebigenae templum ingreditur stipata Camilla 
Matribus , haud omni depulso e corde timore , 
Effunditque preces , ut prolis corpore pellat 
Omnigenas pestes morborum , sistit et olli 
Festas ante aras gallos cervicibus altis 
Et bene cristatos pictos caudaque coruscos. 

Interea egreditur resonis e moenibus urbis 
Fama recens, campis et sese fundit apertis. 

Fit strepitus , ludos volscae solatia gentis 
Instaurant. Cernas e ramis pendula tigna , 

Quae super impositi correptis funibus acres 
Se librant juvenes , dumque huc jactantur et illuc 
Describunt arcus , lunae ceu cornua ; laeto 
Carmine nunc caelum versus tolluntur, ad imum 
Nunc delabuutur , signantque superba , vel ima 
Fata hominum ; fixo circumstant lumine turbae. 
Silvanus dives pecoris , qui forte necandos 
Urbi quaesitas escas adduxerat agnos, 

Evadit portis remeans ad rustica tecta. 

Fiscellas gracili et crates texebat hibisco 
Pars sobolis ; pingues sulcabat caetera campos : 
Linquite cuncta, inquit, laetumque innectite carmeu 
Magnanimo Cajo. Laudes et munera Marci 
Tum memorat , laetoque prior sic incipit ore : 

Ut collis prato decori est , ut collibus arbos , 

Tu decus his campis ; caperet te haec ora priusquam , 
Infelix lolium , sterilis surgebat avena ; 

. Pro cerere iu sulcis crescebat carduus horrens i 

Nunc sata laeta caput tollunt, nunc omnia rident; 
Et remeat viridi gaudens Feronia luco. 

Hunc omnis chorus , et pueri sic voce sequuntur : 
Assurgit viridans inter viburna cupressus , 

Atque super pontum se tollit saxea Circes 
Rupes , et volscas super urbes moenia surgunt 
Anti ; sed mage ductorum super agmina fortis 
Assurgis, Marci; Volscum jam litora curva, 
Murmure jam rigui fontes , jam concava saxa , 

Ille Deus nobis , ipsa haec arbusta susurrant. 

En tibi , Silvanus subdit , duo pinguis olivi 
Pocula , bina feram lactis , niveosque quotannis 
Agnos , et violis , et purpureis narcissis , 

Atque rosae lauri que ornabo frondibus aras ; 
Cantabunt mihi pastores et Silvia conjux , 

Ad numerum salient puerique levesque puellae , 
Atque sonum pulsae referent ad litora valles. 
Felices Anti resonant his plausibus agri ; 

Nec minus exsultant acies, quae moenia Volscum 
Servant , Marciadis virtutem et gesta canentes , 

Qui spatia exsuperat paucis emensa diebus , 

Quae minime saeclis alter ‘percurreret heros; 
Jamque efferre pedes ardent ex arcibus , inter 
Et belli fluctus laudis pervadere portus 
Sub duce praeclaro. Sed jam redolentibus herbis 
Repletae pecudes remeant ad ovilia ; laeto 
Mugituque boves intrant praesepia ; namque 
Occiduus campis suadet discedere vesper. 

Ecce autem revocat clusino a litore gressus 
Ad patrias Clytius sedes , responsaque regis 
Haud optata refert : felices divite ponto , 

Rex ait , o gentes , felices ubere campo , 

Foedus amicitiae tuscas vetus alligat urbes 
Cum Volsco; nobis ac ni l antiquius, ambos 
Ut nexus populos constringeret arctior. Et nos 


Digitized by Google 



86 

Aspicimus , quantum formidinis excitet aucta 
Vis Urbis sese circumfundentis, ut ignis; 

Atque volens vestris Etruria jungeret arma 
Ad restinguendas flammas. Sed maxima regum 
Cura bonum commune vetat , nos ferre cohortes 
Regni extra fines. Bis inclementia Divum 
Tuscos confregit gladios , Urbeinque superbo 
Servius intravit curru. Sat caedis acerbae , 

Cum pro Tarquiniis male provida sumpsimus arma , 
Pertulimus. Potior multis pax una triumphis 
Nunc beat hos populos ; immensas divite cornu 
Atque heic fundit opes ; dudurn commercia florent 
Atque artes. Belli tamen haud abjecimus omnem 
Curam ; nam pubis vires atque arma paramus ; 

Et si quis clausos muris invadere ferro 
Audeat , insurget tunc omnis Tuscia in armis. 

Jam vero haud nostro Volscum gens indiget ense ; . 
Sunt satis, ut lauros murtis decerpat in arvo. 

Et propriae et socium vires et dextera Marci 
Qui magnae Hesperiae caelis effulget ut astrum. 
Quare agite , o lecti juvenes , incumbite totis 
Viribus ad pugnas inceptas omine laeto. 

Interea sacros aris imponimus ignes , 

Ut nuuquam verso volscas sors aspera vultu 
Perturbet gentes , quarum victricia signa 
Vix Capitolinis cernemus in arcibus , armis 
Tollemus volscis plausus , et dona feremus. 

Quod regis votum , quae sit sententia bello , 

Optime dux , audis. Clytius dedit ore loquendi 
Finem. Di versis agitantur pectora patrum 
Motibus , et vertens huc illuc lumina ductor 
Contrahit his frontem , nec fert responsa ; sed urget 
Res belli, atque novam pubem legit ; instat, ut armis 
Quamprimum volucris velis rostrisque paretur 
Classis , fluctivagasque Tibris mittatur ad oras 

Ad Veturiadis monitus. Rapiebat at ille 
Ad debellandas urbes , ad pulchra pericla 
Impiger armatam pubem ; VolscuniQue catervas 
Accelerare gradum jam viderat omine fausto 
Tusculi et Albani frondoso vertice collis ; 
Fulgentes armis pedites equitesque superbi 
Transierant resonas undas et stagna Numici , 

Et laureutanos nigrantes ilice lucos ; 

Cum ducis ad nutus acies sub moenibus altis 
Lavini frenat gressus , quod caetera supra 
Oppida fraterno complectebatur amore 
Roma , quod et supra reliquos collegerat arma 
In Volscum populos , arcesque adjecerat urbi. 
Ecce autem laetus sese referebat ab Anti 
Moenibus enarrans solemnia munera templis 
Oblata , et ludos et volscae gaudia gentis 
Ob domitos Palmus populos. Tum talia laetus 
Marciadi : clari nunc tu responsa reposcis , 
Optime dux , Tulli. Praedas et munera postquam 
Obtulimus , mitti classem , citiusque docemus 
Romulidis claudi pontum ; sic ille sereno 
Reddidit auditis : quis digne tollat ad astra 
Curas Marciadis generosas ? Nuncius ergo 
Laetitiae propera , classem jam poscere ventos 9 
Sulmonemque ducem verbis accendere martem , 
Res belli reliquas laeto procedere cursu. 

Vix ea dux Palmus : Volscum fortuna secundat , 
Armipotens clamat Cajus , laelasque cohortes 
Extollunt voces , Lavini et praelia poscunt. 

ARGUMENTUM 

Lavinii expugnatio describitur , qua caeditur Grajus. 
Aequorum adventus in Volscorum auxilium. Tullus novas copias 
colligit ad subitas belli necessitates. Sulmo classis praefectus 
solvit , sed quassatae procella naves refugiunt ad portus , ut 
reficiantur. Anagnini renuunt foedus cum Volscis inire. Ro- 
mae patres aliam legationem animo volventes , prius Appium 
ire jubent domum Coriolani , ut ejus consilia e matre et e 
conjuge exploret ; sed ob dicti imprudentiam Appius objur- 
gatus a ' V ?luria dimittitur. Superatur a Marcio Coriolum , 
Polusca , et Longula , in qua vulneratur Pomponius. Elpenor 
occisurus Pomponii filiam cohibetur a Marcio , a quo Pom- 
ponius cum uxore et nata Romam honorifice redditur. Ro- 
mae populus excipit cum plausu Pomponium ; sed contur- 
batur nos’is V olscorutn victoriis , et efflagitat ut Coriolanus 
revocetur ; obstat autem Senatus. 


ILiaudata antiquis factis atque ubere glebae 
Magna parens Albae ac Romae, regina lutini 
Nominis , excisa quam Troja struxerat ingens 
Aeneas . tusco non longe a litore surgit 
Graminei urbs medio collis. Lavinia conjux 
Dardanidis dederat nomen. Servire togatae 
Urbs renuens Romae arreptis praefecerat armis 
Veeilium Spurium ; sed ferro victa Quiritum 
Pro Roma stabat constans. Hanc turribus altis, 
Praesidiis, vallis Albinus strenua proles 
Urbis munierat. Vix hostis proxima vidit 
Signa , alacer lecto erupit dux milite portis 
Conseruitque manus. Intento lumine turba 
Spectabat pugnas clivorum summa coronans , 

Et quassabantur diverso pectora motu ; 

Sed nil Marciadis virtuti restitit ; ingens 
Vis Volscum vallum superaverat ; hostis at acer 
Fixit ubi primum plantas , ibi quisque jacebat 
Nobile demonstrans acceptum pectore vulnus , 
Iraque pallenti spirabat militis ore : • 

Progressas inter turbas primosque manipios 
Exanimes cecidere duces ; vix limina pauci 
Cum duce magnanimo calcantes cardine verso 
Aeratas portas claudebant. Caerula vento 
Ceu spumant ) vastique ruunt ad litora fluctus , 
Marciadis nutu in muros sic agmine denso 
Praecipitant Volsci docti fallente sagitta 
Italus , et Palmus , lethali cuspide saevi 
Elpenor , Frento , nec non Mariusque Corasque. 
Insilit hinc ferrum , ceu grando corruit illinc ; 
Volsca caede solum tegitur, rivisque cruentis 
Moenia Lavini tinguntur. Nullus ad auras 
Arcitenens vanas contorquet spicula volscus ; 
Fertque Dolon scalas humeris , et moenibus altis 
Inclinat primus ; sed saxum decidit ingens 
Pars montis, socios magna dum voce vocabat, 

Et confringuntur scalarum robora , ductor 
Vix manet illaesus. Scandendi moenia primus 
Optans Frento decus gradibus jam nititur ; hostes 
Sed longis arcent hastis sudibusque praeustis. 
Omnibus armipotens ad limina viribus instat 
Marcius , et scuto circumdans tela retundit 


Moenas, ne caros aliquod super irruat artus : 
Marciades Volususque ruunt mucrone cruento 
In fractas primi perrupto limine portas , 

Et primos sternunt transfixo corde; secutus 


Umbro Veliternus turmas vocat, urget, et altus 
Caedit equo pedites , rupto velut aggere torrens. 
Hinc atque hinc secnm vortex peditesque equitesque 

Volvit et abscondit ; scse turba impedit , urget 
Angustas inter fauces ; gravis ungula equorum , 
Turbaque confundit lapsos *, capita alta frequentes 
Quadrupedes tollunt, laniant peditesque cruento 
Vicinos ore, et captant vix aera hiantes. 

Certati m in Volscum mittit gens acta furore 
Ferventes undas , ingentia rooora , saxa , 

Hastas , omne genus telorum a culmine tecti. 

Se lentis Volsci propellunt passibus ; acres 
Laviui populi nam caeco marte resistunt. 

Fortis at incensus famae majoris amore 
Evolat ex oculis summi ductoris , et armis 
Se densis Grajus miscens ad saeva pericla 
Voce vocat Marium, quem nulla pericula terrent; 
Atque rapit scalam qua scandat moenia, densum 
Fulget ubi ferrum. Securis gressibus alta 
Ille petit, clypeoque levat, quo protegit ora, 
Telorum silvam, rost ipsum pectore firmo 
Dux graditur Caeni. Manibus sublimis at ille 
Murorum pinnas jam corripit , oraque vertit 
Nunc animos addens comiti , nunc territat hostem ; 
Ac tandem voti compos dans corpore saltum , 

Ceu turris , juvenis muri super ardua surgit. 

Nec mora ; vi fretus medios procurrit in hostes ; 
Cominus et Tmolum claris prosternit Achatae 
E natis orium densas ad moenia turbas 
Ducentem ; caput in medium cui tela ferenti 
Hastam defigens crudeli vulnere binas 
Discidit in partes, percussit cuspide ad ipsum 
Tempus per galeam praeclaro sanguine Capis 
Lucam pugnacem ante alios ; cui proscidit icLu 
Os, et foedavit cerebrum. Dum spicula vibrat 
Gyges Sergesti genus altum , figit adacta 
Hasta Tulliades pectus ; cadit ille cruoreni 
Ore vomens ; celsa Mnesthei de stirpe Thoantem , 

Qui crebro jaciens resonanti spicula cornu 
Magnanimum dictis juvenem irritabat amaris , 

Ceu turbo invadit metuenda turbidus hasta , 
Ventris et in medio telum configit acutum ; 

Hasta gravis dorsum trajecta cuspide ad imum 
Exiit ; ille animam exhalans immugiit , altum 
Taurus ut immugit. Formoso corpore clarum 
Ex atavo Ilioneo transfigens ilia ferro 
Dejicit Herminium ; succiso poplite Buten , 
Rhamnetem, Fadum,Clytium,Rhoetumque,Remumque; 
His addit Clonium et praedurum viribus Orsen. 
Non minus ense ferit dux Caeui ; Therea caedit , 
Harpalicum, Lirim, Pegasum ; prosternit Amastrum, 
Hippotaden , Tanaim , Messapum. Terga pavore 
Correpti vertunt hostes , quos vulnere constans 
Infesto insequitur juvenis ; cum lumina Cajus 
Convertens frustra absentem cognovit amicum ; 
Auxilio forlemque Coram Anthaejumque remittit , 
Qui juvenem florem dura intra praelia quaerant , 
Atque suam curam, Volscorum, spemque parentum 
Exitio servent. Olli per saeva peridi 
Sollicito circum volventes lumina corde 
Accelerant gressus , tandemque micantia Graji 
Arma , jubas cernunt , cui nondum cesserat hostis : 
Voce vocant; notos sonitus vix accipit aure, 
Volscaque tela videt , gaudens ire obvius ollis 
Nititur , atque viam ferro sibi pandere Grajus. 

At contra clensas impar consistere turmas 
Ad terram Anthaejus procumbit poudere vasto, 
Hostilesque Coras gladio vix continet iras. 

Dat gemitum Grajus generosus , et irruit armis 
Pro cauo capite iu medios. Ceu fulmen ab atris 
Si ruat iu praeceps uimbis , ubi cogitur agmen , 
Desiliens ignis remeans hos sternit et illos , 

Ki quos nou taugit flammis , hos fulgure terret ; 

Sic quocumque gradus convertit strenuus ense 
Fulmineo juvenis, lethali vulnere pectus, 

Ilia , vel jugulum figit. Bisdena virorum 
Incursu primo prostravit corpora , plures 
Fulgore armorum convertere terga coegit. 

At proles Romae Albinus licet omnia versa 
In pejus videat , non se certamine duro 
Pro patria retrahit ; memor et virtutis avitae 
Obvius et multa Volscorum caede cruentus 


Procurrit forti Grajo ; desistere pugna 
Praecipit hinc sociis, qui cedunt aequore. Tulli 
Tum constans proles ingentem vertit in hostem 
Iras , laudari cupiens' aut sanguine parta 
Palma , vel claro letho ; simul arma movere 
Incipiunt acres socii Mariusque , Corasque, 
Anthaejusque , solo qui tandem erexerat artus, 

Pro juvenis vita trepidi , licet ipse recuset 
Illorum generosus opem. Romanus in omnes 
Cunctatur ductor partes ; et lumina, dextram, 
Atque pedem cautum movet ; et nunc protegit artus 
Opposito scuto , subitos nunc dirigit ictus 
Hostibus infestis , mittit ceu fulgura crebra 
Huc illuc ventis nubes commota ; Coramque 
Dejicit ad terram transfixo pectore ; fortis 
Ilia sed Marii lethali cuspide figit , 

Hic autetu captans vix auras pectore : laeti 
Pro patria morimur ; nostros tu protege natos. 
Inclyte dux : fatus vitam cum sanguine fundit. 

His ardet pietas subitoque extinguitur intus 
Cor Graji ; sensus haud istos tempora poscunt. 
Quid juvenis, seniorque fero in discrimine? Constans 
Pro capite incano Grajus, pro sospite Grajo 
Fulminat Anthaejus ; pulcherrima pugna resurgit 
Summis digna viris. Laceros jam vulnere monstrat 
Artus Romanus ; sed vires vulnere sumit , 

Fortius ut quercus ramis orbata resistit 
. Euris. Ast alibi confligens Marcius acer 
Turbatos oculos fert circum multa requirens 
De cari fato juvenis ; cor pectora pulsat 
Valdius , ut genitoris amor circumvolat , ora 
Nati inter caedes quaerens. Hostilis at olli 
Obvius it cuneus , qui cernens omnia versa 
In pejus, vanas iras deponit et enses 
Ante pedes Marci ; veniam quibus ille rogatus 
Donat •, ubinani Tulliades , tum protinus infit , 
Grajus ubi ? Moestus duduin vestigo. Ferocem 
At volsca referunt Albinum cuspide stratum 
Ante fores arcis , socio sed milite tectum 
Victorem Grajum. Laeto tum lumine ad arcem 
Dux celerat gressus , atque eminus aspicit hastis 
Immotis turbam , neque percutit amplius aures 
Annorum strepitus , gaudensque salutat amica 
Voce procul Grajum. Noto se dividit agmen 
Clamori , atque imo gemitus dat pectore •, sed quem 
Dux Veturiades virtutis lumine clarum 
Dilexit , patrum pietas quem credidit ipsi , 

Quem ductor toties hostili a cuspide texit , 

Heu dolor ! heu pietas ! perfusum sanguine Grajum, 
Cui furor Albiui violarat mollia ferro 
Pectora , pallentem vicina in morte tuetur : 

Grai ! dux celerans , Grai ! pius inquit ; at acer 
Fusus humo juvenis, dexlramque oculosque gravatos 
Marciadi vix extollens et pectore anhelo : 

Sat famae vixi ; lacrimas absterge parentum ; 

Tu miseris Grajus ; solare invicte relictam . . . 
Coepit Ama emoriens , valuit neque dicere Amatam. 
Eduxit gemitus imo de pectore ductor : 

Non mortis durae casum , tuaque optima facta , 
Non equidem , nec te , juvenis memorande , silebit 
Ulla aetas. Alio tum praecipit ipse vocatus 

Relliquias juvenis miseras ad tecta referri. 

Surgebat plateis mediis e marmore vastum 
Fulcrum , cui tuscus conflata ex aere corusco 
Mira opifex arte imposuit tria signa ferarum. 
Dentibus exeitis paleas et pabula flammae 
Fert lupus immanis ; volucris saturnia pennas 
Desuper exagitans optatos suscitat ignes , 

Quos mixtos funio exsultans erumpere spectat. 

At vulpes caudam quatiens , qua spargitur unda , 
Nititur incassum miras restinguere flammas. 

Haec portenta ferunt tacitis spectata teuebris , 

Dum divum jussis Aeneas conderet arces 
Lavini , solido signata fuisse metallo , 

Arteque mirifica saeclis monstrata futuris. 

Jamque ferox miles statuas a sedibus imis 
Vellens ad terras urgebat. Maximus armis 
Opportunus adest Cajus : jam parcite signis ; 

Quis furor? exclamat ; terrorum et caedis abunde est. 
Se vertens alio tum dissipat agmen avarum , 

Quod Collatini fodiebat saxa sepulchri , 

Ut mos victori priscam servari er aram 
Et jubet incolumem , patriis qua sacra ferebant 
Romani reges divis. Hinc limina scandit, 

Corpus ubi juvenis praeclari moesta caterva 
Atque manus famulum servabat , et ingemit alte 
In niveo gremio contemplans vulnus apertum , 

Et fatur lacrimans: non haec promissa dedisti 
Discedens patri ; nam cinctum tempora lauro 
Ille revisurum te patria limina laetum 
Sperabat ; tales spes ipseque corde fovebam. 

At modo Romulidum perculsus cuspide dira , 

Qui vincla Ausoniae nectunt, miserande, peremptus 
Ecce jaces ; valuit neque te mea dextera tectum 
Incolumem servare patri. Sed turba inimica 
Urbibus Italiae, quae terram dente petivit 

Armis caesa tuis, etiam sub tartara nigra 
Est meritas scelerum poenas sine fine datura. 

At te qui victor clausisti lumina morti , 

Qui jura Ausoniae tutari sanguine gaudes , 

Te placidae capiunt sedes , et regna piorum ; 

Est data vita brevis , bene clausae at maxima vitae 
Munera , lux jugis , pax summa , aeterna voluptas. 
Haec pius immiscens verbis suspiria fatur 
Dux Veturiades ; tum mandat ut auctus honore 
Tulliades moestam patris referatur ad urbem ; 
Setinusque senex totoque ex agmine lecti 
Mille viri moesto comitentur funera vultu , 
Factaque magnanimi juvenis memoranda renarrent. 
Et Veturiadis nisus, averteret omnem 
Illius ut membris pestem ; pugnasse sed atri 
Vim fati edoceant , et fletu flentibus adsint , 
Ingentesque levent paulltun sic corde dolores. 

Omni perfuuctus pietatis munere demum 
. Victorum fessas vocat ad convivia turbas 
Iu plateis mediis. At fusis artubus olli 
Ad terram Cereris donis , et carnibus assis 
Taurorum ventrem distendunt ; munere Bacchi 
Tum revocant vires. Sed postquam mensa remota est , 
Amissum juvenem et socios sermone queruntur , 

Ac demum sero dant lumina victa sopori. 

At Veturiades moerens non attigit escam , 

Haud stillam libavit aquae , dulcisque Lyaei , 
Haud ullam coepit requiem , totamque gemendo . 
Traduxit noctem , secum crudelia fata 
Deplorans juveuis, quem non virtutis egentem 
Sors rapuit Volscis et funere mersit acerbo. 

Titanis nondum croceo velamine fulgens 
Mortales miseros ad taedia longa laboris 
Excierat ; pagis cum se referebat ab Aequis 
Qui magnam capiunt gentem belloque ferocem 

Legatus Tulli pulsata ad limina laetus , 

Moenibus et volscis sociam ducebat ovantem 
Pubem , quae famae et praedae spe culmina linquit. 
Silvosae Trebae , gelidis qua vitreus undis 
Jucundos Anio pisces alit. Inde sequuntur 
Qui colles habitant et saxa minantia caelo 
Cliterni atque Volae, quosque armis frigida cingit 
Carseolis tellus , odit quam Palladis arbos. 

Vos quoque misistis fortes in bella maniplos, 
Simbrivii montes foecundaque fontibus arva 
Ad resonas Anienis aquas. Formosus in armis 
Aequicolus ducit sexcentum robora pubis , 

Et magno pedites animo , qui caede ferarum 
Praestant , armatique exercent arva bidente ; 

Hi rectum servant ; ex his fecialia jura , 

Pacis et armorum leges acceperat aequas 
Quartus Romulidum rex. Fulva pelle luporum 
Aut ursi induti villoso tegmine longa 
Hirsuto lateri gestant venabula ; acuta 
Hasta manus armat ; humeris stat dura bipennis, 
intulit ut gressus Aequorum ductor in altas 
Volscorum patris sedes , haec libera verba 
Militis effudit de more ; est volscus et aequus , 
Romulidum cordi qui semper vertitur , ensis ; 
Namque pari fertur Romani pectus amore 
In paupertates imas , gazasque superbas ; 

Vexat avaritia turpi ditissima regna , 

Pauperiem duro imperio ; gens jugiter usta 
Famae aurique siti , ingenio crudeliter utens 
Destruit Ausoniae populos artesque colendi 
Arva , gubernandique irata per aequora pinus , 
Destruit et mores florentes pacis ad uiubram. 
Adsumus en justas ad pugnas ; nulla laborum 
Terrebit facies suetos. Ast agmina lecta 
Aequorum tutis ne claudas arcibus , oro. 

Deses praesidium , claro mox mitte pericli 
Et famae in partem sub Cajo. Talibus ingens 
Obstupuit Tullus , tutu laude ad sidera tollit 
Magnanimos sensus , luctusque ignarus acerbi 
Infelix nato monitus , et munera mittit , 

Et jubet Aequorum turbas accumbere mensis ; 

A st avidas dextras optatam tendere ad escam , 

Et crepitare olli malis ; tum laudis amore, 

Haud mora , succensi signis armisque levatis 
Corripuere viam ducis ad tentoria magni , 

Cujus replebat nomen caelum omne latinum. 

Urgendis Tullus bellis haud segnior instat , 

Ipsius et cura campo sese arduus infert 
Bellator densus celsis snb moenibus Anti ; 

Qui saepe in fictis pugnis exerceat artus , 

Ut si Volscorum instabilis fortuna sereno 
Non faveat vultu , sustentet bella recentis 

• Examen pubis. Positis incudibus enses 
Horrisonique arcus conflantur , telaque et hastae , 
Et pharetrae, et galeae, et clypei, saevaeque secures. 
Aspiceres Cereris donis heic agmen equorum 
Scandere circaeos colles , ut moenibus absit 
Esuries , illic se attollere brachia centum ; 

Atque fodi fossas antiqui moenia circum 
Priverni , nitidis Amasenus qua fluit undis , 

Rex ubi jura dabat Metabus fortisque Camilla. 
Pometiae muris certatim ac turribus aliis 
Aptantur pinnae ; declivis Setia firmo 
Munitur vallo. Huc illuc , quae moenia servent , 
Callibus oppositis acies properare videres. 

Vectantur plaustris immani pondere quercus 
Tyrrhenumque abies audax visura frementem , 
Martia et armatur Coeni ad navalia classis ; 

Dux alacer Tullus partes versatur iu omnes , 
Gaudet et hortatur turbas , ut classis ad oras 

Tibridis extemplo solvat , nec jussa retardet 
Praeclari Marci. Jam laetae litora volscae 
Linquebant pinus , turgebant carbasa vento , 

Et molita viam pelago volat incita classis. 

Hinc atque hinc spargunt spumas, radiosque remittunt 
Sole repercussi fluctus ; immurmurat unda. 
Continuo laetus repletas navita baccho 
Constituit pateras Superis et libat ; in orbem 
Hausta dehinc cyathis tribuit liquentia vina ; 

Festa voce sonat pontus. Stans ductor in alta 
Puppi protendit turbis ad litora palmas , 

Inque vicem sese sustollunt brachia mille ; 

Tum vela et mali sensim pinusque recedunt. 

Et populi intuitu classis se subtrahit. Ecce 
Ex oculis Volscum solem caelumque serenum 
Eripiunt nubes , tenebris et pontus inhorret. 
Immugit ventus ; sese mare tollere credas 
Fluctibus in caelum , in mare sese fundere caelum. 
Turbinis incassum contra vim brachia tendunt 
Turbatis oculis , turbatis crinibus euro 
Nautae , pallentique Deos caelique marisque 
Ore vocant ; frustra sollers moderatur habenas 
Navarchus ; frustra , nunc nunc incumbite remis , 
Vela negate euris, clamat. Jam puppibus altae 
Concurrunt puppes ; remi franguntur , et undis 
Jactati feriunt naves ; modo versus etrusca 
Quassatae ventis rapiuntur litora pinus , 

Sardonium versus modo pontum ; has abripit unda 
Cajetae ad ripas , illae jactantur ad oras 
Corsidis. Ipse manu valida dux Sulmo rudentes 
Laxat , vel tendit summo in discrimine , pubis 
Erigit atque animos spe dulci laudis et auri ; 

Cum ceu mons vastus praeceps a vertice fluctus 
Clamantemque ducem tegit , ingentemque carinam 
Qua vehitur ; parvo sed temporis intervallo 

Ecce resurgit aquis exsulta os naufraga puppis , 

Nec cessat foriis vires tlux addere turbis , , 

Quae impavidae certant praesentem evadere mortem. 
Paulatim tandem ventorum praelia cessant , 

Sese componunt fluctus , disjectaque classis 
Aequore convertit proras ad litora volsca , 

Atque omnis portu navis se colligit, artus 
Ut renovans rursus ventis det vela vocatis. 

Volscus at Haemonides celsas intraverat arces 
Urbis anagninae , fulgenti et constitit aula ; 

Tum patribus claris circumque sedentibus iniit : 
Delecti , quorum manibus sunt hernica fata , 

O proceres , Superi vobis natisque remotis 
Hos miti populos dndum ditione tenere 
Donent ! Gens orat Volscum, quorum usque fidele 
Gor vobis , paullum mentes ad seria verba , 

Urbis ad ingenium vertatis. Spicula dextra 
Hunc populum circum spargentem cernitis ipsis 
In cunis , et vicinas submittere gentes 
Gaudentem. Pubes insurgit volsca , priusquam 
Ille solo gradiens caput inter nubila condat ; 

Hinc Aequi , Ausonidae , Kutuli , populique latini 
Foedere se jungunt , ne mox hic devoret ignis 
Hesperiae populos , et demum forsitan orbem. 
Arrident Superi coeptis , nam munere divum 
Marcius armipotens , it cujus gloria caelo , 

Jam multas urbes prostravit , et impete martis 
Concutit Aeneadum muros. Jam sorte vocante 
Quae mens, quae ratio, quaenam prudentia vobis? 
Expectare lnbet , cum moenia vestra cruentus 
Romanus scandet ? Jungi nunc foedere tempus , 
Nunc quas percipiant Italum gens , tollere voces 
Mittere nunc acies , argenti aurique talenta , 

Nunc Romae fastus et celsos sternere muros 
Ignibus et jaculis. Fugiens occasio , patres , 

7 * 

Ni rapiatur , equum peditumque videbitis Urbis 
Vim dites vestros populantem frugibus agros , 
Quamprimum septem eversas a culmine turres , 
Repletos arcus thermasque forumque ruinis ; 

Ereptas gazas , prostratam caede juventam , 
Virgineasque manus servitum matribus ire 
Romam ; cernetis nujlas superesse salutis 
Spes , ac Oenotriam flentem per saecula victam. 

Sic ait, et sonuit confusis vocibus aula; 

Tunc ostro clarus meritis senioque verendus 
Haec Fabius reddit : proles insignis Aletri 
Haemonides ductor, patres quos aspicis, astra 
Sese sublimi tacturos fronte putarent , 

Jungere si tempus forti deposceret arma 
Cum Volsco ; memori semper sub corde geremus 
Magnanimos gentis sensus , recolemus et usque 
Ductoris Tulli mentem , clarumque per omnem 
Ausoniam Gaji gladium. Sed nolumus Urbis 
Iras in nostros muros accendere iniquis 
Ausis. Non bello violarunt nostra Quirites 
Oppida, non famae, non campis damna per illos; 
Nam cur tela manu stringemus crimine nullo 
Vexati in populum, damni qui sumere poenas 
Noscit , qui legum libertatisque tremendus . 
Assertor vindex post reges Urbe repulsos 
Concipit, absolvit, variat, refugitque quietem, 
Qui a damnis viresque novas animumque resumit? 
Ne nos ad pugnas igitur compellite , quando 
Non urgent belli causae , populique saluti est 
Oppositum bellum. Sinimus tainen, emigret omnis 
Qui cupiat contra Romam concurrere telis. 

Nobilis haec fatus Fabius dat inunera opima 
Aeratum clypeum Haemonidi , binosque nitentes 
Enses Marciadi magno Tulloque ferendos 
Aurato capulo ; atque ducem dimittit honore , 

Qui subiens aulam non mollia dicta ferebat 
Patribus antiacis , aliosque accepit ab illis 
Legatos eadem populorum verba tulisse. 

Ast uti rectorem populi decet usque , Senatus 

Romae inter belli strepitus, Volscumque triumphos 
Immemor haud pugnae conatus dirigit almam 
Ad pacem , secumque agitat sub corde profundo 
Insignes pietate viros , landique peritos 
Legare. At tecti scrutando pectora Marci 
Convertit primum mentem ; tum mittitur acer 
Appius ingenio venerandae ad tecta parentis 
Marciadis. Patriae tunc perturbata severis 
Fatis demulcens longas Veturia curas 
Forte renarrabat virtutem et gesta Quiritum , 

Et dulcis patriae sensim inspirabat amorem 
Intentis Marci pueris. Cum constitit ante 
Illam turbatis oculis, et saeva sabinus 
Fata pater pingens longos dat pectore questus , 

Et stimulos matri subdit, contendat ad agmen 
Nuncius ut volscum cursu , referatque parenti 
Verba ducis ; patrum necnon exorat et instat 
Nomine. Tentari breviter Veturia vanis 
Nisibus haec fatur ; terrae tum lumina figit. 

At cui longa fides dat multa et libera verba , 

Illius inflammans animos hortatur , inustam 
Deleat ut domui labem , nimiumque saluti 
Prospiciens patriae male cauto protulit ore : 

O si quo fato mortis revocatus ab umbris 
Surgeret heic ingens Nuina , clara e stirpe nepotem 
In feritate ducis nosset ? Caput erigit illa 
His accensa super ; tum flammea lumina torquens , 
Si Nurna , respondet, stygiis revocatus ab umbris 
Surgeret , iste nepos non ornaretur houore 
Consulis ; an saevas imbellis dextra secures 
Stringeret ? Iste nepos socios si fulminat armis , 

Impulit anne parens? Vos vos traxistis atroci 
Invidia ; fortem patria pietate calentem , 

Assiduo belli duratum membra labore , 

Donantem praedas etruscas , volsca , latina , 

Aequa trophaea suis , reverentem jura Senatus , 
Non auri ingluvie caecaque libidine victum , 
Nullis insidiis doctum , non jussa deorum 
Spernentem patriae pepcrit Veturia , talem 
Instituitque virum. Tunc mulcens Appius iras 
Cincta duci memorat civili tempora quercu , 
Donatum forti Coriollae nomen ab Urbe. 

Acrius insurgens contendit at illa relictum 
Plebejis odiis natum , clarumque latronis 
More ducem tractum tarpejae ad culmina caulis ; 
Tum demum patria pubum , sanctissima jura 
Polluta. Haec contra nil Appius hiscere ; limeu 
Et tacito transit gressu Capitolia scandens, 

Ut rigidae referat uiatris responsa , rogetque 
Qua patrios muros haud sternat saeva procella. 
Ast intenta sono Marci pulcherrima conjux 
iratas tacito versat sub pectore voces , 

Quas contra natum Veturia jecerat ante, 

Kt cum prolatis pro nato comparat , uno 
Maeret et obtutu ; tum nequid triste lateret 
Ambages inter trepidans sic ora resolvit ; 

Kt quaerit cnrnam rapiatur motibus idem 
Oppositis animus , saeva nunc ferveat ira , 

Acriter et Marci patronos increpet ; adstans 
Pro forti nato nunc miro flagret amore. 

Tum tumida ex ira generosae corda residunt 
Socrus : quae poscis , paucis adverte docebo , 

Haec nurui reddens curas e pectore vellit ; 

Non ita , non equidem mutatur , ut axe Diana , 
Hic animus. Natum si spectem cuspide versa 
ln patriam , mea corda fremunt , lloniaeque ruenti 

In ferrum plaudunt. Audax si lingua reprendat 
Ob gnati errorem ; tunc indignata notari 
Nostras labe domos , converto dedecus omne 
In caput incautum , gentique ostendo latinae 
Mc non plebejo concretam sanguine ; semper 
Mater ego Marci, semper Veturia. Quamquam 
Canities rcquiem poscat , quassata procellis 
Fortunae tamen haud iris mens frangitur , aequo 
Respiciens mortem et vitam discrimine. Fata 
Vix haec conticuit ; fervens at laudis amore 
Auditos imo volvit sub pectore sensus , 

An si Marciadi referantur vota parentis , 

Flectatur natus bellum componere. Tardos 
Contra indignatur ductor se volvere soles , 

Et nondum lucere diem , quo fulmine Martis 
Prosternat clausos romanis moenibus hostes , 

Ad quos orbandos sociis extrema sequestrae 
Donec lux pacis surgat , victricibus armis 
Murorum moles Coriollae cinxerat. Alto 
Colle sedet latis fossis circumdata , foriis 
Et virtute virum vetus urbs contermina ad arva 
Ardeatina ; patent spatia ampla et florida prata 
Circum , cujus arat campos asperrima belli 
Gens studiis. Laevam Ausoni , qui milite lecto 
Erupit demens portis , transfixerat hasta , 

Et jam vagina eductum surgebat in eusem 
Aequicolus. Flexo ille genu trepidusque gemebat , 
Tendebatque manus : oro miserere senectae 
Patris , et infaustis orto spem redde sub astris 
Unam ; magnanimo tibi sat victoria. Volvens 
Lumina continuit dextram , tniseransque jacentem 
Erexit ductor patri uatoque benignus. 

Marcius ut turbo gladium rotat. Ocyus hostis 
Terribilem noscit victorem , excussaque corde est 
Virtus ; turbato tremuerunt pectore cuncti ; ' 

Nam subit illius metuendae lucis imago , 

Cum ferus irrumpens in portas ense cruento • 

Pro Horna pugnans implevit caede plateas 
Cajus. At arrepto terrorum tempore victor 
Irruit in portas, atque urbem milite complet. 
Ocyus hinc belli nubem urget ad arva Poluscae ; 
Illa quidem pingues pecudes armentaque laeta 
Enutrit non magna adeo, sed divite gleba 
Frugiferae Cereri tellus , et amica Lyaeo. 

Gens monita at fatis Coriollae , mitis olivae 
Cincta caput ramis accepit limine portae 
Marciadem gazasque ferens et robora pubis. 
Magnanimo socios dux inclytus increpat ore , 

Et prohibet dedita praedas avertere ab urbe , 
Sanguine vel ferrum foedare ; hinc corde benignos 
Marci animos grato gentes ad sidera tolluut. 

Nec mora ; volsca tuis adsunt sub moenibus arma, 
Longula , nequidquam turres firmumque tuorum 
Opponens pectus. Pius at de more, priusquam 
Tela volent, Volscos hortatur: parcite claro 
Romano socii; probitas, constantia, virtus 
Pomponi , uxoris , nataeque hoc postulat, lnfit ; 

Et simul horrendum iucrepuit tuba ; protinus aginen 
Irruit in portas. Ruptis ceu nubibus ignis 
Undique victor ovans diffunditur. Inclytus armis 
Marciadis voci parens ruit, increpat ultro 
Aequicolus socios , quorum jam cuspide fixus 
In dextri nervis brachii Pomponius ingens 
Haud poterat tractans ferrum defendere vitam , 
Solatusque ducem jubet intra tecta referri , 
Stringier abstersum et tolli medicamine vulnus. 
Interea caeso custode irrupit in arces 
Turbidus Elpenor. Medio tecti aethere aperto 
Armisonae signum divae surgebat et ara ; 

Heic summo copulata duci Tarpeja Minervae 

Tendebat miseras voces et lumina , castas 
Ne violent aedes Volsci , cui nata pudica 
Juxta aderat, ^eu stella micans, curisque levamen ; 
Virtutis tulerat multum generosa paternae 
Virgo. Sed plenam tota ceu luce Dianam , 

Ut videt Elpenor flagrans nova lumina formae , 
Constitit attonitus ; tum caeco incensus amore 
Nititur apprendeus intra penetralia castam 
Pertrahere; at summa vi nata, parensque resistunt; 
Et sese major virgo sic impetit hostem : 

Stricto, Volsce, putas ferro expugnare pudorem 
Virginis Aeneadum ? Probro praeponere mortem 
Scit virgo Aeneadum. Quae meutem insania versat? 
His dictis juvenis villoso in pectore fervet 
Ira ; manu rigidum ferrum jam tollit ad auras. 

At Veturi ades ,’ qui Volscum forte furorem 
Lenibat dictis , accurrens : quis furor ? inquit ; 
Inspice Tarquinios pulsos , in bella ruentes 
Romulidas , Tuscos , et sparsos caedibus agros 
Unius ob furias Sexti , qui sanguine poenas 
Persolvit; pudeat victorem in praelia volscas 
Ducere te turmas , vincique cupidinis armis. 

His mentem velans juvenis caligo fugatur ; 

Ora pudor pingit ; redit in praecordia virtus. 

Ast in tecta refert rotnanum vulnere laesum 
Ductorem pietas sociorum ; et brachia tenderis 
Amplexus conjux , manibusque dat oscula virgo , 
Fundentes ambo lacrimas. Sed Marcius omnes 
Solatus tollit patrum nataeque sub astra 
Virtutem ; curru ad patrias perducier aedes 
Tum jubet , et comites equites persolvere honores 
Praeclarae soboli , et patribus. Quae talia postquam 
Conspexere acies , voces ad sidera tollunt , 
Justitiamque ducis summi , curamque benignam 
In miseros plausu , meritis et laudibus ornant. 

Tum constans dux arma rapit victricia versus 
Muros , quos inter vitam gens algida ducit. 
Panditur interea Romae pulsata Capena , 
Ingrediturque pater clarus cum conjuge , pulchra 
Et nata ; densi patres complexibus haerent 
Ductori , populus quem magna voce salutat ; 

Et belli quaerit casus ; fert ille Poluscae 
Et Corioli ae vim fractam , viresque Lavini , 

Atque tuos frustra pinnatos , Longula , muros 
Non volscas acies frenasse. Exaestuat ira 
Multa movens animus populi ; tum murmure vasto 
Ora Fori subiens vocat alta voce Senatum : 

Dele in Marciadem poenas. Ast ille colore 
Obsistit vario votis, renuitque recludi 
Cajo romanas ad vulgi murmura portas ; 

Tum Veturiadem coucordi voce Tribuni 
Compellant hostem patriae ; non esse decorem 
Foedandum Romae , fictas subnectere causas 
Molirique moras , casses ac tendere plebi , 

In quas incurrit citius quia nescia fraudis. 

ARGUMENTUM 

Ornata ob Graji victorias vehementer laetatur. Interea 
caesi juvenis corpus magno luctu ingreditur Antium , et Ama- 
ta doloris impatiens sese mergit in mare. Marcius Algido 
superato laetus agnoscit avunculum Lentulum , et ejus filium ; 
hinc expugnat Corbionem , ubi fulget Moenae , et Aequi- 
coli virtus. Senatus Romae componit seditionem excitam a 
Tribunis liberans populum ab omni vectigali solvendo belli 
tempore , mittitque seniores , qui eum leniant ; tum legatus 
Agrippa egreditur ad Tiburtinos rogandos , ut irruant ar- 
mis in Volscos cum hi Romam oppugnaverint. Sacerdotum 
legatio Marcio decernitur. Lartius fert sententiam ut Pon- 
tifices Marcio mittantur. Agrippa refert Romae patribus 77- 
burtinorum responsum , non dari sibi facultatem , ut arma 
distrahant. Noctu Thjrrrus invadit castra Volscorum ; sed 
Ufens multis caesis reliquos fugat ; hinc belli machinae re- 
novantur. Cajus turmis Umbronis juvatus Tolerium vincit ; 
Aequicolus vero Bolam ingreditur. 


?nterea dulcem claudendi pectore flammam 
Impos , et ob palmas Graji virtute relatas 
Curva petit gaudens resonantis litora ponti , 
Virgineosquc choros pulcherrima ducit Amata, 

Et recubans Veneri sacrae sub tegmine myrti 
Per citharae chordas digitos deflectit eburnos, 
Dulci concentu ripas atque aethera mulcens ; 
Namque levem dextram errores per mille volutans 
Ad medium nervos , supra , infra pollice tentat , 
Indice et obliquat , removet ; nunc icta coire 
Fila jubet; dextram in spiras nunc complicat; arte 
Nunc mutas haerere fides , nunc flere trementes 

Imperat , atque inter vocum discrimina mille , 
Dulois ego Grajo , teneros dat pectore cantus , 
Dulcis et ille mihi , quem pascit gloria. Nostri 
Antiacae Graji palmas resonate puellae , 

Atque deo similes vultus , et dicite pulchra 
Arma. Redi. O niveam , poterit quae reddere nobis 
Te , lucem ! Remea ; tua vox hac insonet aure ; 
Nam tua vox dulcis , facies et pulchra ; redito 
Hinnuleo similis ; volucres mea vota referte 
Dilecto venti. Sic virgo exhalat amorem , 

Et citharae sonitus , motus , os , lumina , cantus 
Laetitias animi referunt , atque illa beata 
Ceu philomela modos flectit variatque ; parentis 
Atque puellarum pertentant gaudia pectus, 

Undae auraeque silent. Hinc pulchrae surgere nimphae, 
Et quatere alterno pede terram; ut circulus omnes 
Vertere nunc sese manibus per mutua nexis , 

Nunc bene sejunctae torto dare corpore motus , 

Ad numerosque pedes agitare manusque canendo 
Tulliadis laudes et dulcis nornen Amatae , 
Conjugiique deum super hos celerare vocando. 

Sed jam quae nuper victrici fronde ferebat 

Praecinctum Grajum , ingentis praenuncia luctus 
Fama patris matrisque domos et moeuia complet ; 
Evolat e tectis mater discissa capillos 
Exululans , magnisque vias clamoribus implet : 

Ite mei veniens comitari ac cernere nati 
Ad tristes corpus portas ; properate frequentes 
Anliaci populi. Quo vos ardebat amore 
Grajus! Pugnavit, vicit, fuditque cruorem 
Pro vobis Grajus. Jactabat talia mater ; 

Turba ruit Tullusque paler , facieque tumente 
A fletu sponsa , heu ! sponso viduata ! Caterva 
Moesta ferens Grajum crudeli morte peremptum 
Jam .modicum distat muris. Longo ordine Volsci 

Incedunt , truncosque duces hostilibus armis 
Indutos referunt et equos et tela cruenta , 

Exuvias belli , loricamque aere rigentem , 

Quae male protexit pectus , gladiumque fidelem 
Atque hastam. Sed membra rubro velatus amictu 
Sublimi formosus adhuc jacet ille feretro. 

Lucifer ut fulget , quem contegit invida nubes ; 
Ceu frater sequitur germani funus , amaris 
Sic senior rugosa rigans it fletibus ora 
Anthaejus. Lugent muri ; proceresque gementi 
Ore vocant Grajum splendorem spemque Senatus ; 
Extinctum versis hastis miles gemit astrum 
Belli ; ceu fratrem rebusque levamen in arctis 
Plebs juvenem deflet ; nec solum personat aura 
Moestorum gemitu , sed torvae vocibus irae , 

Quod sit Volscorum fortunae in flore juventae 
Ereptus. Tunsis tum vero ad sidera tollunt 
Pectoribus gemitum , positum cum triste feretrum 
Constitit in mediis portis , trepidusque jacentis 
Ora super nati genitor procumbit et haeret ; 

Hinc via vix voci saevo laxata dolore est : 

Heu! quautum columen Volscum gens inclyta perdis, 
Quantum clara domus Tulli ! Nil addere cura , 
Nec dare fert gemitus; obtutu at fixus in uno, 
Fulmineis tactus ceu flammis attonitus stat ; 

Tum Volscum pietas miserando subtrahit illum 
Aspectu. At Graji hinc genitrix , hinc dulcis Amata 
Ingentem certant lacrimis explere dolorem : 

Nate , tuae requies et dulcis gloria matris , 

Vulnere nate jaces ! Cura et spes una parentum , 
Atque tuae gentis potuisti linquere solas ? 

Ne quis ne Hornae referat : jacet inclytus armis 
Grajus ; Roma ferox plaudens namque ore maligno 
Illudet Volsco. Ast imo suspiria Amata 
Corde trahens , dederasne tuae haec promissa puellae 

Grai ? Ubi noster amor ? Sic ergo taeda iugalis 
Funeris in flammas versa est ? Haec fata loquelam 
Abrupit , tremuitque , et circum torva retorsit 
Lumina , si manibus rapiens immittere ferrum , 
Atque statim tantos possit finire dolores. 

At canos mater vellens sic ingemit: ergo 

Haec tibi membra dedi laceranda, o nate, latrone 

Komuleo ? Ignarum cur inter tanta pericla , 

Cur sine te puerum ? Haecne mihi promissa dedisti , 
Cum libi tradebam natum, hospes? Limina Tulli 
Proh ! Coriollano nunquam reserata fuissent , 
Aequoris immensi aut nos secrevisset abyssus ! 
Heu!- nimium fidens jacuisti funere acerbo, 

Infelix fili ; extremum nec dicere verbum , 

Nec matri licuit morientia cernere nati 

Ora ? Nimis vacua importunaque gloria in armis ! 

Funere venales lauri ! Vox faucibus haeret 

Sic fanli ; trepidam famulae inter brachia tollunt, 

Et referunt tecto. Miseris at casibus acta 

Orat Amata necem , tenditque ad sidera palmas : 

Summe parens hominum, infandi miserere doloris , 

Praeclarum munus mihi mors ; post funera saltem 

Aeternum jungar Grajo. Vorat intus obortas 

Cura ferox lacrimas vocemque. Levare dolorem 

Solando verbis certant hiuc optima mater , 

Hinc canus genitor, miseramque ad tecta reducunt. 
Illa solo figens oculos , longumque morata , 

Multa putat secum servatque silentia ; circum 
Adsunt sollicitae famulae , tristesque parentes , 
Atque nova tentant evellere corde dolores 
Arte ; nec incassum : non lumina torva videntur , 
Et lacrimae incipiunt teneris arescere malis, 

Nec gemitu pectus turget ; trepida ora quiescunt ; 
Tum placido demum vultu sic leniter illa : 

Hinc oro veniam, genitor veuerandaque mater, 

Cum caelo stellas oriens aurora fugabit , 
Linquamus moestas sedes, murosque gementes, 
Atque simul campos silvestria tecta petamus. 
Auribus accipiunt laetis frontesque serenant 
Auditis omnes, et dantes oscula natae 
Respondent patres : tu praecipe , nosque sequemur. 
Tunc virgo : Superi celebrare piacula nuper 
Hanc dederunt mentem , finemque imponere curis. 
Quare agite, o famuli; cras quinas ducite nobis 
Agnas tntque sues , tot nigros terga juvencos , 
Quidquid et hisce sacris opus est. Tum cogite coetus 
Virgineos ripas inter procul urbe remotas ; 

Tristia namque meo tollens altaria Grajo 
Purpureos spargam flores , et pocula vini , 

Kt lac effundam pateris , animamque vocabo 
Tulliadis magni manesque Acheronte remissos. 

Sic ait ; accipiunt omnes spem pectore curas 
Deliciis ruris pellendas , multaque divis 
Dona vovent, valeat si campis aegra puella}' 

Ft celeres famuli liuquentes limina currunt 
Formosae campis domi nae mandata ferentes. 
Stellata interea nigris invecta quadrigis 
Nox placida apparet caelo curisque levamen 
Immittit somnos , urbisque oblita serenat 
Pectora ; sed Tulli celsas horror tenebrarum 
Valdius exagitat sedes ; suspiria , luctus 
Foeminei hinc rumpunt lurbantque silentia noctis. 
Concipiens animo furias at victa dolore 
Corde feros sensus premit , et spem fronte serenat 
Ft placidis labiis ita fatur Amata : suavis 
Ceu lenis zephyrus , cari vox vestra parentes 
Jam nostro tumidos animo componere fluctus 
Coepit , et exoriens sol ( spes mihi certa ) videbit 
Me penitus laetam moestas adducere pompas 
Ad campi requiem. Jam nunc requiescere fessam 

A fleta sinite , et dnlci vos membra levate 
Somno , cum medium jam nox trajecerit axem 
Cursu. Sic dicens sese incomitata recepit 
In penetrale domus. Verbis ac arte puellae 
Credita res ; thalamo deponunt membra parentes 
Defessi curis , famulorum et fida caterva , 

Et requiem capiunt. At postquam ingressa cubile est 
Virgo amens animo , inter tetra silentia noctis , 
Acrius effervent saevae sub pectore curae. 
Splendorem formae Graji mens vivida pingit , 
Indomitum robur, palmas, generosaque facta. 

Et pulchros juvenis mores sine labe , sibique 
Laetitiam sine fine canit , si juncta fuisset 
Virtuti tantae ; tum vox horrenda sonare : 

Te chaos immensum disjungit semper ab illo ! 
Ingemit et palmas tendens ita fatur Amata : 

Omnes irarum me contra effundis habenas , 
Juppiter , inque meum curarum depluis imbres 
Pectus ; me circum stygias lateque silentes 
Obtendis tenebras rapto mihi lumine Graji , 

Et sperare vetas ultra. Succumbo juventae 
Robore succumbo , veluli radicibus arbos 
Vulsa suis. Cur terrifico me lumine figis, 

Dentibus atque fremis ? Cur me genitricis ab alvo 
Traxisti vitam largitus? Nulla furori 
. Nulla luo requies i Vitam maculavimus anne 
Aut ego seu justi , qui me genuere, parentes , 
Flagitiis? Aris an non tibi semper honores 
Impositi 7 Scelerum callem splendore rosisque 
Eccur conspergis ? . . . Sed quo me caeca furoris 
Vis rapit? Heu ! Caeli non rex , at Roma dolorum 
Me pelago mergit. Poenas dabis , impia Roma , 
Quae ferro insequeris volscam sine crimine gentem : 
Vindictam Graji sanguis deposcit , et ensis 
Marciadis vacuus vagiua fulgurat \ Urbis 

Disjectas video moles avulsaque saxa 

Saxis , et commixto undantem pulvere fumum. 

Sic ait , impatiensque morae procurrit ad arcas , 
Quae cari exuvias servabant pignus amoris, 
Purpureisque locat thalamis ; hinc denique sponsi 
Extrahit eliigiein gemitus dans corde profundo , 

Et super incumbens et inhaerens oscula figit ; 
Paulo post surgens , pectus percussa decorum, 
Elaventesque abscissa comas , fert lumina circum 
Atque facis reputat nigrantem cernere lucem , 
Semper sola sibi linqui , semperque videtur 
Longas incomitata vias percurrero , sponsum 
Et per speluncas imas perquirere ; ponti 
Murmure mox frenat gemitus , ac arrigit aures , 
Atque audire putat voces , et verba gementis 
Graji, pallentes et funere cernere vultus, 

Nec non vulnus hians gremio. Tum pectus anhelum, 
Atque horrens crinis , gelidusque it corpore sudor. 
Virgo domus celsum , quo subter fluctuat aequor , 
Ascendit culmen furiis incensa , jacitque 
Has voces : inter tua brachia curro vocata ; 

Semper in Elysiis juncti , semperque beati , 

Grai , ait ; et gressus extremas urget ad oras 
Tectorum , Grajum labens per inane deorsum, 

Ah ! miserum Grajum vocat os, dum mergitur alto; 
Grajum flebiliter respondent litora circum. 

Vocibus at genitrix notis subitoque fragore 
Artubus intremuit totis , ac territa stratis 
Prosilit , et gemitum novit praesaga mali mens ; 
Novit et ingemuit cum conjuge protinus Anxur : 
Heu ! tantum luctus jam corde verebar , amores 
Cernens quos caecos lex nulla regebat ! Uterque 
in conclave ruunt , et Amatae, uomen Amatae 
Ingeminant. Urbs excitur , plangore parentum 
Tecta fremunt ; moerens concurrit ad aequoris oras 

Turba frequens taedis , ac summa prospicit uuda 
Apparere caput carum. Tum remige crebro 
Circumeunt cymbae, atque pias fortuna coronat 
Nautarum curas ; miseros nam virginis artus 
Ad litus referunt. Aspectu tollit acutos 
Turba frequens gemitus: eheu ! quam pallida membra! 
Infelix quonam tua forma recessit Amata ! 

Quo mergis moerore domum ! Sed dulce ferentes 
Ulnis ancillae lacrimosae ad tecta reducunt 
Pondus , ubi saevit delapsus ad ima parentum 
Ossa dolor , veluti boreas cum perfurit alto , 
Miscentur fluctus , nigrae attolluntur arenae. 

Ast oriens Phoebus spargebat luce dolentem 
Urbem ; mandarat generosaque cura Senatus , 
Divite supremi pompa ferrentur honores 
Virginis ingrato cineri , belloque potentis 
Sponsi. Jam subeunt vicino limina portae 
E saltu muli celeri pede robora dorso 
Et juvenes humeris ingenti mole gerentes 
Truncos quisque suum , media jaciuntque platea. 
Tristis fama volat ; vicinis currit et agmen 
E pagis , Anti subiens quod moenia celsa 
Laetitiam secum confert urbisque recentes 
Plausus cum vultu moesto sonituque doloris , 

Et plorat miserasque vices horainumque labores. 
Surgit ad astra rogus taedis ac ilice secta 
Contextus. Funus cyparissi fronde coronant, 
Intenduntque locum sertis. Fit plangor , inuncta 
Cum tollunt oleis et flumine lota tepenti 
Frigida membra toris , pretiosaque tegmina supra 
Injiciunt , flammas miserandi et funeris arae 
Aversi subdunt ; fuso crateres olivo , 

Thurea dona , dapes crepitante vorantur ab igne. 
At gemitum reprimens , ut fortem condecet , astris 
Fert oculos Tullus , funditque novissima verba : 

Salvete aeternam virtutis sede beata 
Vitae immortales , iterumque iteruinque valete ! 
Omnibus ex oculis lacrimarum largior imber 
Depluit his dictis. Cineres et candida demum ■ 
Ossa legunt , rubeoque prius conspersa lyaeo 
Aere cavo condunt. Non longe a littore collis 
Surgebat campos et late caerula spectans ; 

Hunc super extollunt ingenti mole sepulchrum 
Imposito fido gladio galeaque nitenti , 

Et super insculpunt candenti marmore verba , 
Quae legat attonitus Thyrrenum navita findens , 
Ac italas urbes perlustrans advena : Grajus 
Lavini caesus victor , qui morte hymenaeos 
Mutavit, saevo mersae moerore sub undis 
Heic inter lacrimas Volscum conjunctus Amatae. 

Et jam surgebat tristi caligine Phoebus , 

Agminis et ductor linquebat moenia moesta 
Anthaejus remeans ad pugnas. Inclytus armis 
Marcius instabat conjunctas foedere Romae 
Sternendo gentes , et jam deleverat arma 
Quae tibi suppetias , gens algida , turbine belli 
Corbio mittebat. Vasti medio aequore campi 
Se tollit muris turritis algida tellus , 

Agricolas cujus delectat in horrea messis 
Foecundo devecta solo , generosaque Bacchi 
Munera , et errantes nivei per prata juvenci ; 

Ipsi ad vicinas agrorum dona ferendo 
Urbes , aere gravem referunt ad limina dextram , 
Et toti incumbunt opibus. Vix concutit ergo 
Armorum turbo muros , dux Mutius ortus 
Sanguine romuleo socios hortatur , et hastas 
Fulmineae nubi par vibrans moenia circum 
Currit , quo irrumpit major vis hostis , et ardet 
Aut urbem sociam servare , aut fundere vitam. 
Ast illi , quorum franguntur pectora turpi 
8 * 

Cura aeris , rapiat ne gazas miles avarus , 

Se hortantur trepidi , ponunt et spicula dextris 
Linquentes muros , et portas hostibus ultro 
Vana unt. Indigna haec torvo dux lumine cernit 
Et clamat : segnes ! Oculos ad sidera tollens , 
Horrendumque fremens : rotat attamen acrius ensem 
Nominis Aeueadum memor, et virtutis avitae 
In densos hostes ingressos moenia ; septus 
Ceu leo venantuin turba , quem conscia virtus 
Terga dare haud patitur, rigidis huic unguibus alvum 
Dilaniat, jugulum discerpit dentibus illi, 

Vulnera dant animos. Celerans at Marcius ingens 
Opportunus adest , prohibetque a caede phalanges , 
Agnoscitque virum , duris qui rebus amicus 
Manserat,atqueducemincolumemadsua tecta remittit. 
Jara patrium carmen modulans epulisque refecta 
Algida tecta cohors clypeata reliquerat inter 
Silvas Corbionis tendens ad moenia. Magno 
Ecce autem ante ducem Volsci clamore trahebaut 
Captivum claro Fabiae cognomine gentis 
Gestantem dorso defessum aetate parentem , 
Quoruin majestas sine fastu , atque aspera fata 
Obsequium mandant animis hostilibus. Acer 
Cura dulci fuerat juvenis genitore secutus 
Fratrem , quem pugnis suetum sapientia patrum , 
Celsa tuis tectis inimica ut pelleret arma , 

Corbio, praemisit. Vix algida moenia supra 
Volscorum ille videt signum , victricia tela 
Versa in Corbionem, saevus circumstetit horror, 
Obstupet ; occurrit cari genitoris imago; 

Incanum , genibus titubantem , terga recurvum 
Impositum dorso patrem mox moenibus effert 
( Annuit armipotens frater ) ; sed pondera sacra 
Dum silvis condit , densos incurrit in hostes ; 

Nec sibi , sed patri pavitat. Cum lumina dextramque 

Hinc procul intendens : agnosco , Lentulus inquit , 
Romanos vultus, optata atque ora nepotis 
Cernere fas iterum , fas pectore fundere dudum 
Conceptos sensus ; Erebi nunc laetus ad umbras 
Descendam. Dictis acies mirantur et haerent , 

Et modo defigunt captis , modo lumina Cajo. 

At Veturiadis pectus pietate repletur, 

Et ducis ore gravi jucundum lumen amoris 
Erumpit ; dextram tendit fitque obvius illis : 

Non equidem vultus hostiles cernitis, inquit; 
Nosco, et complector junctum mihi sanguine utrumque, 
Namque, senex generose, tibi Veturia magna 
Est germana soror. Sed nil .his tendere contra 
Illi ; iamque senex flammantia lumina Romae 
VerteDat, rnoestae ceu matri , filius. Acer 
Illius intuitus cito voces audiit imo 
Pectore dux Volscum , et pietas corda ussit ; at ira 
Sub specie recti libertatisque latinae 
Nascentem pressit. Grandaevi hinc ante loquelam 
Consulto effatur : quo ducunt fata sequamur , 
Praecipitate moras. Illis tum munera mandat 
Arma et equos ferri celerans ad bella cruenta , 
Atque sui juris , non laetos corde relinquit. 

Tum scandit rupes , in quarum vertice surgit 
Corbio, terra quidem rapidis haud apta quadrigis. 
Nec sterilis tamen est ; quamvis ingentia plano 
Haud pateat per prata solo , cum foenore semen 
Reddit ; fert Bacchi latices , atque educat altas 
Silvas et virides dumos , et bobus alendis 
Aptaque caprigeno pecori est. Gens aspera bello 
Acriter in Volscum pugnat. Dux doctus in armis 
Aequicolo et fido Moenae jubet ocyus ire 
Obscurum silvae per iter , mox moenia celsa 
minibus quatere ad boream, postquam ipse mani 
Coepit ad australes oras evertere nniros. 

Illi alacres propera at; hinc fit simul impetus atque hinc; 
Urbs subito correpta metu jacit horrida Martis 
Arma manu ; portae panduntur ; Cajus ovantes 
Arce acies cogit media , praeclara trophaea , 

Et gazae ingentes volscas mittuntur ad urbes. 

Hinc alacer sociis os vertens : fortis adurge 
Agmen , Frento , tuum , et Volsco Vitellia pandat 
Portas. Arma Pedum contra fer protinus , acer 
Silvi , cum reliquis muros pulsabo Labyci. 

Sic ait ; inque suum callem jam quisque volabat. 
Ast in lata Fori Cossus , mens truxque tribuni 
Agmen , cui sociam sese plebs addidit ima 
E turbis lucrum captans, adduxerat; arma 
Sublatis manibus poscuntur , limen apertum , 
Incursus contra Volscos , et praelia campis. 

Tum vero resonant patrum generosa per Urbem 
Verba , premat nullum bello flagrante tributum 
Mavortis populum ; patriae nam grande rependit 
Vectigal natos educens, mente manuque 
Tecturos olim patriam. Quoque spargitur agmen 
Ardentes inter turbas aetate verendum , 

Jucundum plebi placido sic ore locutum : 

Quae mens , quis furor est, Latii spes una decusque? 
Vos temere densi patrum, ceu nimbus , in aulam 
Tollentesque minas ? An non est cura Senatus , 
Quae vos muneribus magnis splendoreque vestit ? 
Amplius haud estis populi flos ille latini , 

Cujus mira sonat cunctis patientia et altum 
Consilium terris? Jam saevam ponite mentem, 

Sit sacra nobilitas, ingentis corporis Urbis 
Grande caput , commenta rogo memoretis Agrippae; 
Vos artus patriae ; scindit discordia et armat 
In caput immeritum ; felix concordia jungat 
Artus praeclaro capiti, per saeclaque vivet 
Patria. Sic senior pars interfusa frementes 

Turbas ore refert ; et qua ratione procellam 
Aethere conglomerat nigranti turbidus auster , 
Undique jam tonitru mugit, fulmenque coruscat. 
At molli pluma aura volans et flamine leni 
Pellit aquosam hyemem sensim, et cava nubila caelo; 
Haud aliter populos mulcet vultusque serenat 
Seditione atros constans sapientia patrum ; 

Tum gressus vertunt tarpeja ad templa Tonantis. 
Implorant sedes vario sermone serentes 
Multa inter sese patres ; tum conticet aula , 
Nautiacaeque sonant voces , quae pluribus instant 
Ut citius Hornam latialia tela vocentur 
Quae pellant muris hostem ; primumque catervae 
Tiburtes , steterunt quae sumptis saepius armis 
Pro Roma. Clari contra panduntur at ora 
Posthumii , et patrum quorum cor gloria tangit 
Urbis ; tum generosa sonant responsa per auras , 
Communem matrem sola virtute tuendam 
Prolis , et ad muros gladios satis esse Quiritum ; 
In melius dictum convertens Consulis aula 
Tiburtinorum legatum mittit ad urbem 
Agrippam clarum bellis ac annulo equestri , 
Hortantem , cogant aciem , Volscumque repente 
Distractas vires ( si quando turbine belli 
Invadant Romam ) duplici certamine frangant. 

Has inter voces incerto lumina corde 
Circum volvebat Furius , num panderet ora , 
Pectore seu tegeret sensus ; at dicere demum 
Est alternanti potior sententia visa : 

Quisque oculis lustrat, trepidet quo turbine pulsa 
Sors Urbis ; quaenam clades foeda ingruat ; instent 
Moenibus ut Volsci victores. Pellere pestem 
Non impar populi robur , constantia , qui rex 
Terrarum nasci legum latorque videtur ; 

Ast sicut cautes stat contra , propositoque 

Haeret , conflictus refugit , voce instat et urget 
(Has arces clamor circumsonat), lege revisat 
Clarus ut hos exui muros ; vis nulla moveret 
Hoc animo populum. Sed pars ita murmurat aulae: 
Pulcher mos veterum ni L cedier hoste premente 
Mandat. Non probro dignos hos ultro fatemur 
Mores, si pariant ingentia commoda genti. 

Aut spem non vacuam. Si vero valdius istis 
Moribus haeremus , multos dominata per annos 
Urbs antiqua ruet. Gentis jubet illa salutem 
Lex innata viris , imoque in pectore scripta , 

Quae regis fastus nocturnaque crimiua Sexti 
Et Metii fraudes damnabat , Roma priusquam 
Ad poenam raperet ; lex a qua jussa Senatus 
Aut populi nos non solvunt , quae dispare saeclo 
Sive loco minime mutatur, nescia finis, 

Sancta , regens hominum genus omne , et filia legis 
Aeternae , cui non parens se sponte lacessit , 
Torquebitque suum fraudis mens conscia pectus. 
Una salus ergo populi spectetur , et aurem 
Huic legi , excelsi patres , aperite ; vetustas 
Delete exilii leges , et lege recenti 
Incolumes , fortes , laetos servate Quirites. 

Ast in patronos populi lcthalibus iris, 

Ac in Marciadem constanti exustus amore 
Appius : ut saevos noscatis pellere nimbos 
A Latio, fatur, patres inquirere belli 
Semina debetis. Jam mentibus ordine facta 
Si revocare lubet , cunctas cernetis oriri 
Fraude tribunorum clades. Manavit ab illa 
Contra Marciadem populi gravis ira tumultus, 
Insontem patrem rapiens ad limina mortis 
Tarpejo in saxo ; rursus defluxit iisdem 
Fontibus expellens Latii lex finibus acrem 
Ductorem Roma dignum; modo prodit ab illis 

Quotidie juvenum crescens audacia , fastus 
Indociles , animi livor , turbaeque frequentes , 
Omne nefas demum , ut semper discordia regnet 
Romae , et pars poscat pacem , pars bella. Profecto 
Turba tribunorum civilis machina belli 
Funeribus Latium incestans et luctibus Urbem , 
Legum contemptrix et patrum ; sanguine foedum , 
Eruptum saevo monstrum furiarum ex antro 
Incautam sternet quamprimum a culmine Romam. 
Nara vestrae , patres , mentis sapientia cernit , 

Non vulgo , at summum donatum a patre deorum 
Imperium nobis, virtuti praemia praebens 
Et scelus excrucians poenis et morte coercens ; 

Ex aegris jus non manans mortalibus , almum 
Qui vitae lumen nequeunt alFerre cuiquam ; 

Ast oriens caeli supremo a rege, tributum 
Principibus patribus , qui mundi fata gubernant , 
Ad commune bonum ; summo quo jure cadente 
Haud equidem stabunt nec res romana , nec ulla 
Regna. Tribunatum priino spectastis ab ortu 
Non ceu tutorem populorum jura tuentem , 

Non jam versantem curas sub pectore , puri 
Florescant mores , ct pax , ac aurea pacis 
Munera ; perpetuo sed nisu tendere ad unum , 

In patrum leges ut suscitet usque tumultus , 

Non assentantes ut cives funere mergat , 

Saepius et plateas civili sanguine foedet ; 

Ut demum patribus rapiatur summa potestas , 

Cum patribusque ruat subito gens romula. Namque 
Conditor , assertor legum , bellique magister , 
Imperiique caput vis est et vita Senatus , 

Quo jacet extincto corpus civile , resolvit 
Semet et in partes. Labenti nulla salutis 
Nulla super patria spes est, uisi munere legis, 
Quam Romae decus a vobis et vita salusque 

Expetit , infandi exilii decreta , tribuni 
Munus et infaustum tollatis. Lumina figit 
Ausonia in vobis , austeraque nuncia veri 
Historia , ut noscat , num vestrum lumine spargat, 
Umbra seu probri nomen per saecula. Sanctae 
Eja cito legis resonent oracla per orbem , 

Insonti patriamque suosque et munera reddant , 
Infandosque premant hostes , Romamque reservent. 
Personuit vario sermone bis vocibus aula ; 

Talia reddebant hinc ora benigna Minuci , 

Qui populum patris complectebatur amore : 
Indignum facinus 5 patres , auferre tributum 
Romulidis nuper munus , pacisque recentis 
Pignus , plebs postquam in montes irata recessit. 
Insuper Aeneadis haec esset taeda nefasta 
Funestos pariens ignes. Civilia bella 
Fors inflammaret : vulgi iracundia forsan , 

Cum densas poscit patriae defensio turbas, 

Auderet sacros iterum conscendere colles , 

Forsan Marciadis , quem reddi clamat in Urbem , 
Armis romanas auderet pandere portas. 

Nunc demulcendus , non irritandus ad iram 
Trojugenum populus. Nec quisquam mente volutet , 
Armorum volsca ne tempestate ruente 
Ignavis casus oculis patriaeque ruinam 
Aspectet. Quando pro Regibus arma superbis 
Triginta populi sumpserunt, bella refugit 
Sic pariter vulgus. Sed firmus ad arma rebelles 
Dictator flexit mentes ; concussit et hastam 
Vix Urbs , omnis eo terrore Etruria primum , 

Hinc omnes trepidi vertebant terga Sabini. 

Quidve dies memorem , quando simul omne tumultu 
Infremuit nuper Latium ; vibrare sed arma 
Malebat populus media sceleratus in Urbe 
In cives pugnans , quam deturbare Latinos 

Ferro ? Dictator graviter vix ora resolvit , 
Conticuere omnes , mox erupere cohortes 
Portis , et Latium caesum ; rubet unda Regilli 
Sanguine adhuc, ripaeque inhumatis ossibus albent. 
Plura quid ? Aeternam Romanus proteget urbem : 
Ungue leo tectum , rostro speciosa columba 


Servat ; naturae generosas fortius audit 
Trojugena has voces , praeclaraque facta loquuntur, 
Ipse colit patriam et patres , nec deseret unquam , 
Si volscus jugulis ipsorum impendeat ensis. 

Hinc .semper constans praeponet curia justas 
Pugnas dedecori ; nec leges turpiter armis 
Territa delebit. Jam bello multa talenta, 


Arma , duces , pubes sunt praesto. Pacis apertus 
At superest aditus ; nam quis tentare vetabit , 

Ut belli horrendae longe pellantur ab Urbe 
Clades , ne in praeceps romano sanguine cretus , 
Atque aulae patrum splendor ruat inclytus exui ? 
Ad Cajum gressus , quorum caput infula cingit , 
Vertant, et pacem, sed sospite gentis honore, 
Facundis tractent linguis, sermoque per aures 
Attentas ibit fors Marci. Hinc Lartius addit : 


Immemor haud donum, quae accepit ab exule, Roma 
Jam summos mittat patres , Superumque ministros ; 
Sit cor sitque manus sed prompta repellere vim vi, 
Si non exorata premit violentia fati. 

Posthumius dubias mentes splendore serenat 
Consilii , ut generosa senum consulta sequantur : 
Quis Veturiadetn studiis non censeat aulae 
Dignum , qui vestris pro natis , aedibus , Urbe 
Arripuit gladium toties , et sanguine multo 
Artus perfudit ? Qui semper tempora serto 
Ornatus rediit , sibi nec quid sumpsit opimae 
Praedae , sed patriae dono dedit ? Impiger, audax 
Hac patria dignus dux et pater; extulit illum 

Laudibus in castris mea vox , nunc tollit et aula ; 
Arguet an quisquam me, quod ferat exui in Urbem 
Arma ? Quid erroris delet benefacta ? Quis omni 
Labe carens ? Et nunc resonant dum praelia pagis, 
An non victoris parcit clementia caedi , 

Ad lunae cursum non differt arma movere 
In Romam , multumque ducum circaeaque turba 
Donantur patriae , multumque refertur nonoris 
Legatis ? Larti dignus sic clamat amicus ; 

Atque statim Julus , Pinarius , Aulus et agmen 
Assensu assequitur ; solemni hinc mittere pompa 
Sacrorum statuunt cultores tegmine picto 
Ornatos , patriae ut curent decus atque salutem. 
Interea claros celerans Agrippa subibat 
Muros , quos inter trebanis montibus ortus 
It praeceps Anio spumans et personat urbem , 

Ac super undarum lapsus Thaumantidos arcus 
Pinguntur. Postquam Tiburtum fatus in aula est 
Nuncius Aeneadum, meritis annisque verendus 
Dux ita Catillus : Volscum vix arma sonare 
Coeperunt , an funesto jacuisse veterno 
Hanc reputas urbem ? Firmantur moenia , cives 
Tela manu rapiunt , portas subit effera pubes , 
Quam mons Ereti mittunt , campique Fidenae , 
Saxula , Corniculum , rugosus frigore pagus 
Mandela , et plures vici. Circumspice ; saevum 
Undique martis opus fervet. Praeclara secutus 
Romulidum semper Tibur vexilla , libenter 
Mitteret e muris armatae robora pubis 
Ad votum patrum. Si vero verteret iras 
Volscus in has arces , junctis tegeremur ab hoste 
Vix armis ; vires disjungas , victor utrasque 
Confringet Volscus. Quare non urgeat umem 
Hanc Roma ad vanos nisus , servetque fidelem 
Usque sibi. Martis non Urbs his indiget armis ; 

More suo pugnet ; certa est victoria ; Roma 
Seu vi fatorum , ignoto seu numine nullis 
Victa cadet bellis ; nam Romam gloria ducit , 
Orbem Roma reget. Fantem miratus Agrippa , 
Catilli sensus referebat patribus altis , 

Qui celsam mentem ducis et cor ad astra ferebat. 

Jam tardo medium curru confecerat orbem 
Nox autumnalis. Non longe a moenibus altis 
Volscum castra silent ; acies interque jacentes 
Dux Ufens somnuin proflat de pectore. Torvo 
Improvisus adest ad vallum lumine Thyrrus 
Arma manu flaramasque gerens ; atque agmen agreste 
Falcibus et duris sudibus saevaque securi 
Arinatum , tacitum vallos conscendit, et ignes 
Conjicit iu belli moles. Thyrrusque trucidat 
Depressos animis vigiles immane bipennem 
Vibrans : falce premunt socii sudibusque praeustis 
K vulgo inultos ; foedantur tela cerebro 
Sanguine commixto ; trunci dispersaque terra 
Membra jacent ; ululatibus augetur morientium 
Horror nocturnus. Fidentes jamque ruebant 
In penetrale ducis. Strepitu commotus at Ufeus 
Egressus tolli flammas , sociosque cubantes 
Caedi , atque armatos in castris cernit agrestes : 
Hostis adest, inquit, vagina et diripit ensem 
Intrepidus ductor ; sed clamans primus in illum 
Intorquet jaculum Thyrrus , quod transiit aera 
Scuti et loricae , summos et vulnerat armos 
Ductoris. Gladio tum fervidus irruit Ufens , 
Dilaceratque ferens lethum intus condita cuspis 
Spirameuta animae. Propere coit omnis in unum 
Volscus ; at agrestes duri vestigia retro 
Improperata ferunt ; vitam pars sanguine fundit , 
Pars aperire fores celso et descendere vallo , 

Pars ruere in fossas fractis cervicibus. Acer 

Tum vertit ductor curas , ut flamma dometur , 

Et gelidas undas manibus prior injicit , agmen 
Certatim hinc terrae corbes fontemque liquentem 
Advehit ; increpitant ignes ; it teter ad auras 
Fumus ; pars trabium nondum combusta securi 
Dividitur ; mediis a prunis robora vellunt ; 

Nec mora nec requies, donec Pallantidos ortu 
Indomitas ponunt flammae atque incendia vires ; 
Hinc se certatim hortantes dant gutture cantus, 
Stridentique secant serra , clavoque trabali 
Iliceos truncos , et robora dura cupressus 
Jungunt , belligeras ut tollant denuo moles. 
Marcius at famae immenso combustus amore 
In tolerinas rapiebat strenuus arces 
Agmen ; et Umbronis turmis gladioque juvatus 
Intrabat victor muros. Exurgit in altis 
Collibus urbs fossa et solido circumdata muro 
A forti populo , cujus cor flagrat amore 
Bellisonae famae ; sed dulcis tempore pacis 
Pauperiem dapibus jejunam pascere gaudet ; 

Iluic Bolae nomen , quae non procul arva videbat 
Romulidum, imparibusque retro speraverat armis 
Vertendam Volscum fortunam : immiLc maniplos 
Ocyus in muros bolanos , Marcius ac: i 
A equi colo fatur ; ventis ruit ocyor ille 
Cum lectis sociis. Magno concurritur aestu ; 

Sed frustra bolana manus : nam vulnere plurcs 
Aut vitam linquunt, aut-sese ad tecta reducunt. 
Hinc intrat laeto Volscus pede limina ; forti 
Aequicolo donat , cuncta spectante cohorte , 

Aurato capulo generosus Marcius ensem ; 

Agmina dant plausum ; succenditur aemula virtus. 

ARGUMENTUM 

Priscus dux Vitelliae Romam remeans refert eam ur- 
bem et alia oppida victa esse. Quare Cossus majori exar- 
dens ira disponit conjuratos ad egrediendum Roma noctu , 
vix Coriolanus pervenerit in tentoria. Marcius autem sacro 
facto in monte albano portas ingreditur castrorum , et belli 
machinas spectat , et laudat. Volsci mirantur agri romani 
culturam ; tum injuriarum memores valde irascuntur. Romani 
sacerdotes sacris peractis ad Coriolanum veniunt , ubi Vir- 
ginius Cajum alloquitur ; sed hic proposito haerens nihil 
concedit , et Pontifices muneribus auctos dimittit. Eorum re- 
ditu oppositis Roma studiis dividitur. Nocte surgente Cajus 
comitante Voluso adit suum pastorem Faustum , qui herum 
tandem agnoscens singularem ei benevolentiam testatur ; tum 
Marcius cum Voluso redit ad socios. 


^ u quoque nequidquam obsistis , Vitellia , Volsco , 
Ejectusque tuis muris victore Dolone 
Regreditur Romam Priscus , tua tristia narrans 
Fata , et Frentonis domitum virtute Labycum 
Magnanimum, gnavum, camporum ac ubere laetum. 
Tum dira ductor transfixus pectora cura 
Prosequitur Priscus : straverunt Italus asper 
Elpenorque Pedum, celsas Sulmonis et arces, 
Romuleique duces caesi ; perterrita multa 
Oppida victori recludunt limina ; saevo 
Marciades vultu Latii per castra per agros 
Errat ; ductoris vallos Ufentis et intra 
Multa caede solum contectum , et sanguine Thyrri 
’ Ac turbae agrestis. Concussam fama per Urbem 
Insuper ut tonitru resonat remeare superbum 

Marciadem palmis. Populus jam fervet ut aequor , 
Et pars deterior vulsi , levitasque catervae 
Foemineae voces tollunt , durumque Senatus 
Insimulant animum , quod nondum deleat acre 
Decretum , reddatque petitos Urbis honores 
Extorri Cajo. Sed constans curia plebis 
Cum flore insanis haud praebet vocibus aurem , 

Et bellis instat , sociorum funera quamvis 
Ejus cor vexent ira , et pietate ; virilem 
Nec morem ponit quaerendi tempus et artes , 
Unde doraet gentes , victo dominetur et orbi. 

At Veturiadis reditum menteinque superbam 
Auribus accipiens Cossus , jam tempus adesse 
Consiliis aptum reputans exultat , et intrat 
Aemilii limen fratris ; jubet arte ciere 
Muneris et linguae tractabile vulgus in hostes. 

Non miuus ille furens tota cum fratre vagatur 
Urbe ; inter noctis tenebras prope Tibridis undas 
Secretis turbas ripis , ubi multa latebant 
Arma parata , truces cogunt ; tum voce touanti 
Conceptas iras depromit Cossus , et Urbem 
Jam jam lapsuram pingit patribusque relictam ; 
Orat succurrant , ct contra turpe Senatus 
Decretum portis erumpant ; praesto tribuni 
Adfore subsidium generosum ; tempus oriri 
Hostem vincendi multo certamine lapsum ; 
Hortatur, vix inlrarit tentoria Volscus, 

Protecti gladiis ct dono noctis opacae 
Diripiant, feriant, invadant castra scpulta 
Somno. Sic ardens ait , iramisitque furorem 
Cunctis pectoribus , certatirn tela frementes 
Tela manu rapiunt turbae ; tacitusque recedit , 

Et densa noctis coetus se miscuit umbra. 

At ceu nativo scopulo digressus apertis 
Eridanus campis errans rex magnus aquarum 

Ausoniae ad fluctus Adriae volat aequoris instar , 
Sic peragrat Latium populorum viribus auctus 
Marciades. Nondum spargebat lumine terras 
Orta dies , socios cum victor ducit ovantes 
Albaui montis celsa ad fastigia. Flamma 
Fulminis atque frequens fragor omnia corda latina 
Caeco replerat dudutn terrore ; superbus 
Rex Romanorum celso sacraverat illic 
Caelicolum regi vastis sublime columnis 
Delubrum , Latii quo junctae foedere gentes 
Se se cogebant hilares ad festa ; togatus 
Culmiua scandebat , cum munus consul inibat , 
Hostibus et domitis praecinctus tempora lauro 
Ductor. Volscorum postquam tetigere cohortes 
Sacratum limen , summo votiva deorum 
Patri dona ferunt clypeos , galeasque comantes , 

Et gladios auro nitidos. Stans ante calentes 
Marcius armipotens aras insigne trophaeum 
Consecrat , ac tendens palmas et lumina vanis 
Divis , immensas memori de pectore grates 
Reddit , et ut belli resplendeat exitus orat , 
Principium veluti fulsit. Tum corde profundo 
Multa putans effert e sacro limine gressus ; 

Mille statim voces resonant et mille salutant 
Ora ducem , tumulo qui staus haec pectore fundit; 
Maxima res effecta , viri ; namque orbe dierum 
Exiguo Romae sociorum robur opesque 
Ereptae. Superest belli caput. Arma movendi, 

Quod fuit in votis, vobis modo tempus in Urbem, 
Quae frustra solidos muros opponet et arces. 

Utque supra reliquos colles se tollit ad astra 
Hic mons, ad caelum sic ibit gloria Volscuui; 
Hocque brevi limen scandemus denuo , laetum 
Infractoque jugo Latium nos omne sequetur , 

Et centum tauros memorando, sole feremus. 

y 

Clamorem tollunt acies , vocemque remittunt 
Vicini colles. Invadunt protinus olli 
Declives montis calles , variisque teguntur 
Arboribus, longis circum juga flexibus errant, 

Ac inter ramos hastae galeaeque coruscant ; 
Quadrupedum , peditum pulsu , bellique superbo 
Carmine mons ingens circumsonat. Agmen adurget 
Marcius, ac Urbem praeter nil corde volutat; 

Sed memor armorum, quae Roma per abdita campi 
Condens incautum Porsennam oppresserat , agri 
Per latum tectos equites levioribus armis 
Mittebat celerans , quibus explorare Togatum 
Insidias labor. E tenebris ceu Lucifer ortus , 
Agmine stipatus remeabat Marcius , unde 
Exierat probris laceratus , solus , iniqua 
Pulsus ab Urbe procul ; Volscumque alliata supremi 
Ductoris virtute cohors intrabat in arces 
Victrix, quas lii|uit bellorum turbine pulsa. 

Sic sapiens orbis rector vel plausibus implet. 
Tristibus aut curis humauae tempora vitae, 

Aut sua dona ferens virtuti , aut crimina plectens. 
Jamque per ausonias urbes resonare triumphi 
Volscorum ; sepire vias Rutuli ordine longo 
Spectaturi acies victrices ; hernica turba 
Egrediens muris romana ad rura volare ; 

Se Praenestini pagis effundere ; in alto 
Colle avide Albani speculari ; gensque sabina 
Pro consanguinea Roma procurrere pallens. 

At Divis laetas tuscus rex tendere palmas , 

Et piugues tauros , et thurea munera ferre , 

Ut reges invisa fugans belloque superba 
Urbs ruat, atcjue solo fumantia moenia linquat, 
Eluat et poenis infandae crimina caedis , 
Tarquinium pulsum cum Romam Tuscia ferret. 
Festa manus celerat ; non illam rauca fluenta , 

Non scopuli immanes, non horrida silva retardant ; 
Ceu quando exsuperans ripas pluvialibus auctum 
Flumen aquis properat , nil audet sistere cursus. 
Unus habet cunctos adeundi pulchra pericla , 

Unus amor scalis superandi moenia Hornae. 

Molli dux freno cursus regit. Aureus orbem 
Lustrabat medium radiis sol ; ecce repente 
Celsa super colles exsurgens Roma videri , 

Horna invisa manu monstrari , Horna vocari 
Horrisono fremitu. Cum primum prospicit Urbem 
Et notas auras adspirat quatuor annis 
Marciades lapsis , patriae pietatis imago 
Pectora perstrinxit , lacrimaeque per ora volutae , 
Atque dedit gemitum. Verum indignatus, apertis 
Quod nullus campis hostilis fulserit ensis , 

Multa movens animo cursum ad tentoria vertit. 
Jam {ue acies tollit laetas ad sidera voces , 

Et ruit e castris , nec non plaudentia jungit 
Agmina cum sociis victorum luce coruscis. 

Impiger at circum convertens lumina ductor 
Terribiles moles ad belli commoda quaerit ; 

Tunc alacer medio demonstrat in aequore campi 
Erectas ductor nursinus ; singula doctis 
Luminibus Gajus cristatus lustrat, et acre 
Ufentis laudat studium. Tum fessa caterva 
Quadrupedes largo abjungunt sudore madentes , 
Dehinc celsos juxta currus allata revinctis 
Pabula subjiciunt. Secti jam roboris ingens 
Copia congesta ; it vento sublatus ad auras 
Nidor ; pars jugulat pecudes raptosque Latinis 
Cornigera pingues surgentes fronte juvencos ; 
Subjiciunt alii prunas , torrentque trementes 
Artus , et cereale solum campestribus augent 
Pomis laeti animis , et parta laude superbi. 

Discreti ordinibus tum spargunt membra per herbam, 
9 * 

Consumunt mensas , et vina liquentia fundunt , 

Ad caelumque ferunt resonanti carmine Marci 
Laudes , quod virtus invicta , scientia in armis , 

Ac magnum nomen, nec non fortuna secunda 
Ornent praeciarum. Postquam compressus edendi 
Ardor , fusa solo jacuerunt membra , refectae 
Agminis et vires ; tumulos hinc acta videndi 
Pars studio ascendit , praesepia sparsa per agros 
Ad medium conversa diem miratur ; iu arvis 
Mille greges pingues oviurn , prope Tibridis undas 
Et liquidos fontes simas errare capellas 
Duros carpentes dumos , et amara salicta , 
Innumeros mugire boves validosque juvencos , 
Armenta in pastus acri contendere equorum 
Hinnitu , atque pedum puisu procul arva sonare. 
Vomere prospectat sulcatos undique campos , 

Et patulas pomos, positas atque ordine vites, 

Et super apricos ornatas surgere colles 
Purpureis oleas baccis. Miratur et ipsos 
Intrepidos cives agresti instare labore 
In Volscas acies vertentes lumina torva , 

Victricique manu validum vibrare bidentem , 

Sive boves stimulo tardas agitare, vel agros 
Effoetos satiare fimo , atque incumbere tutos 
Immensi ad cultum campi , quem temporis ira 
Horrentem nunc obducunt spineta. Sed alto 
Constitit hostilis perculsa stupore juventus 
Ante Urbem , cujus nomen pervaserat omnem 
Ausoniam. Solido surgentia moenia saxo , 

Undarum vasti ductus , et culmina Divis 
Sacra , et Janiculi turres , arcusque columnaeque 
Ingentes , tarpejae arces , ac templa Tonantis , 
Agger Tarquinii roseum mirandus ad ortum , 
Productae in longum moles , et circulus ingens 
Romanis limes caelis , ingentia cuncta 

Extra se rapiunt Volscum : superadditur ipsa 
In luce atque aura species mollissima , quaedam 
Tibridis in fluxu gravitas , in collibus alma 
Majestas ; oculis circum nudique signa micare 
Imperii attoniti prospectant. Urbis imago 
Turbatas autem factorum dira reducit 
In mentes. Torvus sociis ita Silvius : atrox 
Heic genus illorum , qui nostriim caede parentum 
Foedavere manus. Iram nuis comprimet Appi 
Horrendas memorans clades? Sic Frento fremehat; 
In volscos pueros tercentum voce ferocis 
Tollebat ferrum lictor , miserique gemebant : 
Caedimur innocui. Heic illi cecidere rosarum 
Ceu flores pueri ; vivit tainen ille superbus , 

Vivit et insultat. Refricat dehinc Umbro recentes 
Plagas: opprobrium nara quid memorare vetustum? 
Insidias haud longinquas et crimen abunde est , 
Quo Volscum ad pompam ludorum Roma vocabat. 
Aure sonant voces praeconis. Luce cadente 
Perfidus e portis excedat Volscus ad unum. 

A festis ludis, a coetu hominumque deumque 
Pellier innocuos, ceu foedos crimine? Pubis 
Tollit pars voces : en arcus et illa Capena 
Volsci dedecoris testis, quae protegit hostem ! 
Armis exuti vi pellebamur ; at armis 
Adsumus horrentes. Fremitum pars altera mittit : 
Corde resultat adhuc riguas auditus ad undas 
Atque Ferentini nemus altum clamor , ab Urba 
Cum nos depulsos afflatus numine certe 
Collegit Tullus, nostris atque addidit ignes 
Pectoribus clamans oculis ardentibus ; arma 
Arma velint, poscant, rapiant modo semper in Urbem 
Volscorum gentes. Certatim talibus iras 
Exacuunt acies , jejuna ut turba luporum 
Deutibus infrendens pleno jrnin itatur ovili , 

Personat et late saevis ululatibus agros. 

Lecta manus patrum interea Superiimque ministri 
Templum tarpeji super ardua collis adibant 
Mussantes trepidi ; puraque in veste sacerdos 
Maximus ingentem taurum statuebat ad aras 
Caelicolum regi ; ac primum inter coruua vinum 
Libatum fundit; carpens dehinc vertice setas 
Imponit flaminis , aurataque tempora ferro 
Sumina notat; demum tollit vibratque securim, 
Mugitumque ferens ad sidera procumbit bos , 

Et flagrans sacro perfunditur ara cruore ; 

Tolluntur palmae , votum sonat omnibus unum. 

In tereti Vestae templo, quam transtulit Alba 
Rex Numa, inulta rogans Superos quoque maxima virgo 
Aeternos agnam candentem caedit ad ignes , 
Quamque praeesse putat bellis, Divae immolat agnam, 
At(jue vetus signum ventosa per aequora vectura 
A Troja imperii pignus venerabile adorat. 

Virginei votis et dulci carmine coetus 
Interea resonant aedes , fons , proxima silva ; 
Thurea dona focis crepitant , ac templa vaporant ; 
Caeca superstitio falsis haec vana ferebat 
Divis. Fama volans totam repleverat Urbem 
Sacros ire viros qui firment foedus ; ubique 
Gens fluit , atque Fori vix continet area turbas 
Spemque metumque inter; descendens agmen ab arce 
Jamque vident. Praeeunt qui Panos numen adorant 
Instructi scuticis : e collo fistula pendet. 

Post hos incedunt , qui forti sacra Quirino * 
Conficiunt ancile manu virgamque gerentes 
Et pictas tunicas , aerisque in pectore tegmen , 
Romulidumque ferunt laudes et vota parenti. 

Pone Jovis sequitur Flamen , cui vertice sacro 
Fla mineus nrdet apex , digito micat annnlus auro. 
Hiuc Rex sacrorum trabea cinctuque gabino , 

Maximus et Curio vittis pendentibus albis 
It comes , et magnus lituo traheaque magister 
Augurii ornatus , quorum vestigia calcat 
Vertice velato senior fecialis et hasta 
Sustentans gressus , fumumque probare peritus 
Fatidicumque focum, et volucrum sacra viscera haruspex. 
Arvalis sequitur redimitus tempora aristis 
Frater , Pinarius juxta Tatiique sodalis , 

Vestibus ornati sacrisque insignibus omnes. 

At praetextatus multo spectabilis ostro 
Majestate gravis , doctrina annisque verendus 
Inter Pontifices elfertur maximus alto 
Curru , ignes inter vadit ceu luua minores; 

Hinc atque hinc gradiens oculos demissa micantes 
Vestalis niveis vittis pallaque decora 
Lactea colla , comas crispas , et mollia cingit 
Pectora ; sed laeva talos descendit ad imos 
Purpura , virgineusque rubor virtutis amicus 
Ora notat; Veneres italus ceu pinxit Apelles; 

Heic decor , at Romae majestas fulget in illis ; 
Quos densum populi , patres , equitesque frequenti 
Ad portas voto comitantur. Jamque colendus 
A muris ordo longe processerat , ore 
Qui tristi calle egressus portaque triumphi 
Jam descendebat qua pons supereminet amni. t 
Almonisque souans liquido pede labilur unda. 
Undique septa jugis apricis longa virensque 
Vallis erat, lucusque sacer, templumque Camoenis, 
Et specus et rivus Fideique sacraria culta 
Relligione Numae , qui se sub nocte silenti 
Aegeriae responsa petens in sola ferebat 
Antra. Atque heic steterunt currus; tum maximus ore 
Sic Praesul : Proles Jovis alti Mnemosynesque 
O faciles Musae, quibus haec Urbs sacra quotaunis 
Offert , et veteres lucos templumque dicavit y 

Eloquii Divae nobis hac luce sonantes 
Afflando voces vestrae miserescite Romae. 

Nostra saepe manu festo cadet hostia templo , 

Ac thure halabunt sertisque recentibus arae. 

Sic memorat supplex palmas et lumina sacris 
Protendens silvis ; unum omnia pectora votum 
Concipiunt ; iterum currus et turba moventur. 
Nuntius at tardum antevolans praecesserat agmen , 
Magnanimusque , licet dura inter bella, ministris 
Sacrorum dederat dux fundere libera corde 
Vota. Duas volscum in partes se dividit agmen , 
Vestes admirans insuetas, lumina formae 
Virgineae, frontes et majestate micantes. 

Ante ducum coetum postquam sacer adstitit ordo , 
Nullaque vox sonat, ad terram cervice parumper 
Coustilit inflexa summus Virginius inter 
Pontifices ; graviter tum tollens ora profatur : 

Quae te prima ferens aluit, dux inclyte, Roma 
Desolata licet sociis, licet undique septa 
Armis, in memori spes omnes corde reponit 
Nati. Jam primum non longe a mente repellas , 
Quam crebro crines cinxit tibi patria serto , 

Quam crebro manibus portans suffragia plenis 
Invidiae texit jaculis , quam saepe Senatus 
Irae te vulgi eripuit ; quam saepe Deorum 
Numina servarint pugnae te vulnere. Magnis 
Muneribus patriae sic reddis praemia ? Divdm 
Sic recolis numen ? Sic respondetur amori 
Patrum ? Num memori non sufficit insuper irae 
Crimine paucorum patriis a Tibridis oris 
Ad magicas rupes circaeas cuncta ruinis 
Caedibus et luctu replesse? Pelasga crnorem 
Semper gens sitit , ut tigris ; sapientia patris 
Romulei videt ignaras aclasque furore 
Turbas , ceu surgens aequor nunc mergere quosdam , 

Nunc alios refluens secura linquere arena ; 

Nec prodire putat studiorum a turbine lucem 
Consilii. Marci pietatem numina amica , 

Justitiam Romae pars ingens , pulcherrima facta 
Magnanimam celebrent mentem. Jam currit ab altis 
Alpibus ad siculas undas virtutis in armis , 
Inclyte, fama tuae, quam dividit arbitra rerum 
Sors tecum et miles ; potior quae pertinet uni 
Gloria parcendi superest , qua gratior ulla 
Non fulget virtus , homines ad sidera tollens. 
Incipe venturae non lene pavere tribunal 
Aetatis , clarum vincendi robore quae te , 

Non jam parcendi dicet. Non ardua certe 
Roma petit. Facile tua mens summoque decore 
Vagina gladium condens a limine lethi 
Eripiet populos. At contra caedere gentes , 

Et vastare domos , latronis munera , magno 
Quam durum , quam turpe viro ! Protecta latinis 
Atque suis armis , victrix ( jam praeterit aetas 
Octava ) Urbs quotnam absinthi tibi pocula forsan 
Insperata dabit f Jam parce , et pace fruatur 
Ausonia , et fructu palmarum maximus armis 
Cajus ; respiciasque pias nos tendere dextras 
Ad te , numinibus quas suemus tendere pro te. 

V osque , duces fortes, famae sociique laborum 
Marci , ne pigeat meminisse haud prospera fata 
Volscum , cum toto tyriae vos aequore gentes 
Insectabantur , primaque insistere terra 
Et ripae hospitium prohibentes spicula plenis 
Vibrabant manibus. Sed cursu solis eodem, 

Quo pulsi reges , jungens Carthaginis altae 
Cum populo foedus Volscum commercia texit 
Roma parens , vestris ut puppibus aequor apertum , 
Et siculum litus , sardum lybicumque pateret. 

Non hae labantur maternae pectore curae , 

Neu sors vos capiat ridens , quae tollit in altum 
Victores , foliis levior mox ponere gaudet. 

Pingitur ore ducum fervens ob verba minaruui 
Ira siinulque stupor Virgini sensibus altis 
Et graudi eloquio •, hinc murmur. Circumtulit ingens 
Dux oculos , vultu tacitas interprete mentes 
Agminis et novit ; magno tum lumina figens 
Pontifici , tales fudit de pectore voces : 

Inclyte Virgini , patrum virtute verendum 
Agmen, quos Volscis cum fortibus usque colemus , 
Plus aequo verbis clades bellique ruinae 
Auctae , queis martis vis , haud mea perculit ira 
Amissam turbam. Testes qui patria Romae 
Exuti vinclis viderunt moenia ; testes 
Tot gentes et castra , quibus clementia parcit 
Victoris. Veterum non hos immittit in Urbem 
Ultio probrorum gladios ; at pulchra cupido 
Frangendi vincla Ausoniae ; namque ussit ab ortu 
Ambitio Romam , quae perculit oppida bellis , 

Ac italis animis nil praeter caedis amorem 
Liquit. Sed Volscus capit arma , et signa sequentes 
Ausonidae currunt ; non paucas pandier urbes 
Nobis aspicitis. Faustis imponere finem 
At praestat bellis , licet Urbis moenia forsan 
Haud his obstarent armis , ceu Troja Pelasgis , 

Ut vos falsa tenet fiducia. Divite gleba 
Reddat Roma prius Volsco, quos abstulit agros 
Non jus , sed martis vis ; gentis et oppida tandem 
Ornet honore Urbis , quo castra latina refulgent. 
An genus acre virum, quod libera tollere colla 
Nititur arma tenens , etpidem non immemor Urbis , 
Divitias ponti plenis cui puppibus affert ; 

An populus sollers , artes , commercia opima 
Exercens dudum , cordi cui nautica res est , 
Pomptinas cogens flavescere messe paludes, 

Romulei civis ? Patrum sapientia jura 
Volscae perpendat gentis; paucique sequestrae 
Pacis adhuc superant soles. Nunc jungite foedus , 
Nunc sinite a bellis lassos requiescere muros 
Ausoniae. Votis si contra clauditis aurem , 

Si ferro et flammis cunctam prosternere fixum est 
Italiam , quaeso num frangere sacra jubebunt 
Jura mihi hospitii , Ausoniae spem fallere patres 
Romani ? Fatur graviter , tum pandier a se 
Undique dona patrum , dignas nec pendere grates 
Posse ait , et fratris promit de pectore sensus ; 
Ilinc fessam recipit turbam in penetrale , manuque 
Captos purpureos supra locat ipse ta petas , 
Alferrique jubet bacchi et cerealia dona , 

Ac tostos igni pecudis pinguisque capellae 
Armos; ipse dapes partitur, pocula miscet; 

Plura et de matre et pueris , de conjuge plura 
Audit ; tum sacras multo dimittit honore 
Turbas , et quarum votum non audiit , auget 
Muneribus ; volsca dat cunctis arte micantes 
Enses et galeas auratas cristisque decoras 
Purpureis. Pateras argento auroque nitenti 
Artibus insignes tuscis sparsasque figuris , 

Quadru pedemque citum summo cervicibus altis 
Addit Pontifici , fulgentem et purpura amictum. 
Virginibus peplum et cinctum velamen acantho , 
Quo pingebatur Pici metatio formae 
Per magicas Circes herbas , et carmina donat. 

Ceu frustra magnas nisus componere lites 

Vir, celsis animis haud mollia dicta reportans 
Pontificum coetus claram remeabat ad Urbem. 


Undique fit murmur ; nam bella gerenda Senatus 
Vociferat muros intra ; non parva sed extra 
Limina turba sequens Cossum conclamat ; at agmen 

Fraiule Tribunorum deceptum valdius instat , 

Exui ne ductor revocetur ; maxima vulgi 
Pars contra ingeminat revocandum : cordibus irae 
Oppositis ardent studiis. Caligine tectus 
Vergit ad occiduas thyrreni marmoris undas 
Sol ; tarde incedens humerosque ligone gravatus 
Ad tuguri remeat congestum cespite culmen 
Fossor, fumantisque bovis juga solvit arator; 

Jam circum spargunt villarum culmina fumum , 
Casta viro conjux parcae dum munera coenae 
Comparat , atque cibis intenti lumina circum 
Ignem stant nati. Sed sacrum Marcius agmen 
Dimittens, terris vix incubuere teuebrae , 

E castris efferre pedes , et quaerere Romae 
Constituit motus ; hinc atro tegmine vultum 
Tectus , ne posset quis noscere , bina coruscans 
Tela manu , forti Voluso comitante , reductum 
Carpit iter collem versus , qui nomen habere 
Dicitur a vanis ibi fata canentibus olim 
Vatibus, unde tamen resonant modo sancta per orbem 
Immensasque regunt gentes oracula. Lento 
Incedens gressu , vigil an custodia servet 
Turres , an multi scintillent moenia circum 
Ignes , intentis oculis dux cernit, et aures 
Tendit, nuin populi clarae referantur ab euris 
Voces ; at strepitus confusaque verba per auras 
Nocturnas volitant. Tunc nota ad jugera campi 
Pergit , ubi pecudes medio suus aequore servans 
Antiquus noctis .frigus pellebat ad ignem 
Faustus. Vix tecto angusto videt arma micare, 
Multa loqui .aggreditur ; coeptus frustratur hianteni 
Clamor. Privernas , c.uj.us non viderat unquam 
Os pastor , vellit multis e corde timorem , 

Non illis ferri vim , sed servarier armis 
Innocuos pecudum custodes ; dulce loquendo 

Tum monet, ut referat sibi pectore candidus omnia > 
Quae , teneros ovium foetus cum ferret in Urbem, 
Aspexit , patrum quae meus ; num gnava juventus 
Moenibus advigilet , dederit seu membra sopori, 
An pubem Consul muris educere , denso 
Reddere seu potius securam milite Romam ; 

Ardeat au populi cor belli aut pacis amore. 

Tum quae luminibus vidit , quaeque auribus hausit , 
Vera refert posita Fausti formidine pectus ; 

Certati m plebem patresque instare parando 
Vallatas portas et propugnacula bello ; 

Patrum decretis contra prohiberier , arma 
Ne celsis abeaut muris ; et murmure magno 
Hinc atque hinc multum vulgi clamare per Urbem , 
Pellendum Volscum clausis e moenibus ; extra 
Muros bellandum ; jungendam in foedera dextram , 
Crescere discordes iras. At plura , benigni 
O quicumque duces , qui huc successistis amici , 
Sunt obscura mihi , pastor sic acrius urget ; 

Nam mens aegra novas refugit res quaerere; postquam 
Pulsus ob invidiam ingrata decessit ab Urbe 
( Pro Roma et mores inversi ! ) crimine purus 
Nobis dulcis herus, pater optimus, inclytus armis, 
Pro quo cum pueris et conjuge saepe solemus 
Caelo ferre manus , dum nostra altaria fumant 
Agnis; me miserum dolor exurit, neque dulcem 
Carpere me requiem , dum somnos umbra suadet , 
Nec fessum gaudere cibo sinit ; horrida namque 
Romulidum nullum rerum discrimina pectus 
Pertulit , infelix quot passus Cajus ab Urbe, 

Cui tot bellorum praedas palmasque dicavit , 

Pro qua tot plagas , tot pertulit ille labores. 

Et quater auratas secuit jam messor aristas ; 

Ille tamen requiem nondum tinemque laborum 
Invenit ; haud ullam requiem Veturia mater , 

Haud ullam requiem lacrimosa Volumnia ... Dulce 
Conjugis et matris nomen vix auribus hausit 
Marcius , ex imo traxit suspiria corde ; 

Tum chlamyde os nudat ( perstringit namque suorum 
Cor pietas), senis et fletus et tristia verba 
Rumpens : en quem lidus amas ; eu Marcius , infit ; 
Brachia et injiciens collo tenet , oscula figi t. 
Agnovit faciem lougo post tempore visam, 

Erigit inque pedes senior se , tendit et ambas 
Palmas , uberius lacrimas et fundit , et omnem 
Implet voce domum. Remeas tandemque revisis 
O moestos famulos ! Marci datur ora videre 
Et rursus notas audire et reddere voces! 

Tanta cor haud unquam concepit gaudia , nostrae 
Quae vitae, o Marci, producent tempora. Luci 
Te Romae , colles , campi , miserique coloni , 

Te pecudes , capreae , tauri , tristesque molossi , 

Te queruli fontes , et Tibridis unda vocabant. 

Sic multum gemitus verba inter singula fuudens 
Advocat uxorem , natos , parvosque nepotes , 

Et fidos fjtnulos ; ac rustica turba repente 
Circumfusa ruit ; pedibus pars oscula figit , 

Pars chlamydi et manibus; parcae pars munera coenae 
Profert castaneas molles, et mitia poma, 

Lac tepidum , cererem , ceris et condita mella , 
Vinaque, romanis passas et collibus uvas. 

At reditum properans dat ductor pignus amoris, 
Namque humeros Fausti cingens sua pallia donat; 
Fido dulce loquens famulo tum limina linquit , 
Multorumque vale sonitus comitatur euntes. 

Ibant hostiles securo corde sub umbris 
Per campos laeti pastorum voce , quod Urbem 
Civiles quassent motus. At mente volutans 
Anthaejus ductoris iter formidine plenum , 

Venerat , atque suum olli duxerat obvius agmen. 

Jamque propinquabant ; tenui cuni noctis in umbra 
Armatos jaculis galeisque micantibus ire 
Marcius aspiciens, vagina diripit ensem, 

Nam qui vos? clamans; senior cui: siste moveri, 
Anthaejum fidum socios et cerne maniplos, 

Qui properant ultro, ducis ut sit sospes ab hoste 
Vita sui. Palmas caelo pius extulit heros 
Talia miratus ; lethi discrimina deinceps 
Spernentem laudat Setinum. Protinus omnes 
Castrorum portis taciti vallisque propinquant , 

Quae circum ductor fossas effoderat altas 
Claelius , invictam cum bella moveret in Urbem 
Alba. Repellebant tardae tum frigora noctis 
Ad flammas acies fessae; procul aequore campi 
Ignibus effulgent variis, ut sidera caelo 
Nocte micant; circa ductores agmina somnum 
Carpunt. At taedam manibus fert hernicus Umbro , 
Est cui nocturni custodia credita campi , 

Et celeri gressu occurrit venieutibus ultro 
Sospite dans plausus ductore , quod agminis ipse est 
Mens et vita sui ; multam tacitique per umbram 
Quisque suum tandem subeunt tentoria fessi. 
Consulis aure sonant molimina saeva tribuni 
Et Cossi haec inter , pellant ut robora pubis 
Et inediis rapiant pugnae in discrimina campis , 
Impia nam profert Arcens arcana perhorrens 
Consilii ; patres taciti per flexa viarum 
Vadere, belligeras huc illuc mittere turmas, 
Augere excubias portis et turribus altis , 

Hortari , vigilent ut contra immania coepta 
Praestantes virtute viri : praesaga malorum 
Urbs perturbari , veluti cum caerula caeli 
Eripit obscurum nubis , nimbosque minatur. 

Divina Providentia poena tandem afficit Romanos , ob 
violatas justitiae leges in damnando Coriolano ; hinc permit- 
tit Cossum non videre praesens caedis periculum , nec audire 
hortationes patrum , et audacter ferre arma extra muros cum 
acie conjurata. Toto libro describitur ferox pugna nocturna , 
virtus ducum , et militum tam romanorum , quam volscum , 
caedes primorum , mors Palmi , Cossi , Largii , ej usque fu- 
nus , tum demum Juliae questus ob mortem Cossi. 


auditur interea caelum , lateque rubentes 
Apparent intus flannnae. Se fundit ab illis 
Et uiicat horrendo triplex cum murmure fulgur ; 
Tum sese scindit tenuesque recedit in auras 
Ignitum velum , celsaque in sede refulget 
Saeclorum Hector , poenas ut poscat ab Urbe , 
Exemploque gravi a noxis deterreat orbem. 
Majestas in fronte sedet , qua cuncta creabat ; 

It justae e labiis, ut fumus, spiritus irae. 
Fulmine ceu quando terras delere minatur. 
Ordine fulgenti dextra laevaque sedentes 
Aligeri juvenes intentis oribus adstant. 

Tum convertebat frontis decus ille ministro 
Irae ; ac terribili micuerunt lumina flamma. 

Haud molies hausit jussus , tremuitque supernum 
Imperium ; caput atque genu flexere ministri 
Aulae , fulgentesque auro posuere coronas 
Ante thronum , dulcique melos cecinere salubrem 
Justitiam ; thuris fumus circumvolat aras 
Aeternas. Caeli sublimibus alta columnis 

Spiritus hiyc ultor linquit pernicibus alis 
Limina ; splendorem tegit ; induit ora severa ; 
Cingit utrumque latus nebulis, sermoneque terris 
Haud noto docet aligeros in nube sedentes 
Aera per Latii nutus mentemque supernam ; 
Numinis ad laudes iterandas caeiica regna 
Tum repetit, radius ceu lucis. Protinus olli 
Goovertunt circum radiantia lumina , et atrae 
Se cogunt irae nebulae caecique furoris , 
Komulidumque ruunt supra caput , horrificoque 
Circumdant animos velo. Jam vesper olympo 
Astrifero surgit ; solis lux alma recedit 
Paulatim terris. Exspirans ore furorem 
Arma rapit manibus , tenditque ad limina gressus 
Exsultans animis Cossus ; cui Julia conjux , 

Quae puerum , Veneris ceu florem, gestat in ulnis, 
Moesta viri dextram dextra complexa locuta est : 
Quo ruis infelix , majoraque viribus audes 
Victorem contra Volscum ? Cur jura Senatus 
Conculcas ? Quonam tibi cura tuique domusque 
Cessit ? Me miseram ! tibi nox infausta propinquat 
Et caro capiti pueri matrique relictae ! 

Elapsa caperem dum somnos nocte ( capilli 
Fronte mihi memoranti horrent, gelidusque per artus 
It sudor), feriunt aures lamenta repente, 

Teque supra clypeum caesum te , Cosse , ferentes 
Ploratu socios haec intra limina cerno. 

Hei mihi ! qualis eras ! Pallentes funere vultus , 
Occlusos oculos , concretos sanguine crines , 

V ulnera multa gerens , vitaque animaque solutos 
Artus. Ista boni misere insomnia manes , 

Ne violeuta premat te sors , convulsa ruina 
Ne tua tecta cadant ; etenim te morte perempto 
Quid superest domui ? Quare discedere muris 
Parce ; caput certis parce objectare periclis ; 

Si pugnare paras , tutis a moenibus arce 
Hostiles iras , neu frangas jussa Senatus. 

Da miserae hanc veniam junctae tibi foedere lecti, 
Quae pro te caderet ; nostris ne vocibus aures 
Claudas ; aut si non audis , me confice primum ; 
Tum limen superes infaustaque praelia lentes. 

Julia sic plorat , cui conjux : omnia cordi 
Haec mihi sunt equidem ; verum Romanus abhorret 
Hostili coram gladio requiescere muris , 

Et pavidos ridens lemures et somnia noctis , 
Obvius exardet memorandis ire periclis. 

Sic statuam Cocles , sic Scaevola milleque fortes 
Promeruere viri famam , quae terminat astris. 
Praeclaram memora patriam ; nec cede dolori 
Me propter, conjux *, etenim si fata juvabunt , 

Cras Romam repetam praecinctus tempora lauro ; 
Quod si fata premant , immensas vincere fati 
Quis valuit vires ? Tum vero nostra la tinae 
Coepta canent semper gentes et nobile lethum. 
Ergo domum , conjux , et nostro sanguine cretum 
Hunc puerum cura ; nos jussa sequemur honoris , 
Non monitus patrum , nocturnaque bella feremus 
Hostibus oppressis somno longoque labore. 

Sic ait , atque manus tendens a conjuge natum 
Accipit , et roseis dat malis oscula , reddit 
Tum celerans matri ; quiddam lacrimabile risit 
Illa dolens , natus cum matris colla lacertis 
Strinxit, et inclinans materna ad pectora vultum 
Exsultansque patri fulgentia lumina vertit ; 

Salve ait arridens , et gnatum blanda tuetur 
Cossus ; tum socios quaerens e limine gressus 
Effert. At lacrimans os olli Julia figit , 

Nec linquit valvas , oculis quoad cara recedat 
Forma viri. Interea lucenti casside tectum 
ln mediis plateis agmen se cogit equestre 

Tercentum juvenum. Exquilias hinc turba rebellis, 
Collis Aventini sedes , clivumque Palati , 
Juniculique domos audaci pectore linquit , 

Vultcjue Forum complens ingenti murmure portas 
Pandi. Vectus equo Cossus dux agminis auget 
Circum discurrens iras , jugique tribuni 
In patres odio accensi. Sine lege capillis 
Fusis pallentes , similes amentibus errant 
Huc ili aic , lacrimas necnon ardentia vota 
Uxores adhibent frustra ; Deus obstruit aures 
Turbarum. Linquunt Capitoli immobile saxum 
In tanto patres discrimine ; maximus inter 
Pontifices turbae audaci Virginius ora 
Sic solvit : dicam vos cives V Agmen amicum 
Vos patriae dicam ? Paci favet Urbis amator , 

Juca magistratumque colit, sanctumque Senatum. 
Frangitis at leges , parentem patribus Urbem 
Spernitis ut timidam, scelerataque sumitis arma; 
An non jure vocem vos hostes Urbis ? At ante 
Coeptum immane satis versastis pectore ? Forsan 
Praeclaris orbi ducibus , numeroque minores , 

Tot fortes acies , quas mens agit inclyta bello , 
Sternetis ? Tutis victorem pellier hostem 
Moenibus haud praestat ? Sic Urbs servanda Deorum 
Condita consiliis ; non portae limine pubes , 

Non rapienda foras, non: si Deus ipse moneret 
Mavors , erraret Mavors. Heic sistere promptis 
Ad pugnam praestat telis. Aut proteget omnes 
Urbs dilecta Deum generi ; commune sepulchrum 
Aut dabit haec nobis. His dictis tollitur ingens 
Murmur ; nam vario plaudit pars rectior Urbis 
Assensu ; contra Cossus dux talia reddit : 

Qui late circum nos straverit oppida nimbus , 

Aute oculos iuterque m inus est ; undique muros 
Circumdant hostes. Qui Hornae nisus , ut olim V 
10 * 

Quid magni patres? Cum tempus stringere ferrum , 
Consilium coeptum ; Latio cum pellere bella 
Fas erat ( et primo vis ortu haud magna latinis 
Finibus arcebat bellum ) , requiestis in Urbe ; 

Hinc volscum ferrum replevit caede latinos 
Muros, haecque parat rescindere moenia. Turpi 
Vultis adhuc somno' indulgere ? Quousque jubetis 
Claudier Aeneadas veluti pecuaria septis ? 

Haec electa cohors , cui Romae gloria cordi est , 
Hostes in castris invadere nocte repente 
Ardet. Num Volscus genus iusuperabile bello , 

Aut non consequitur nostro de vulnere sanguis , 
Vel non audaci sors est numenque Deorum 
Praesto? Vel ad mortem si nos fera fata vocabunt. 
Fortiter haud campis praestat , quam segniter intra 
Muros ad manes imos descendere ? Fatur , 

Et conjuratae concordi murmure voces 
Tolluntur. Melior populi majorque caterva 
Infremit at contra ; patribus devincta juventus 
Aestuat ut pontus , nimbosque ut ab Urbe repellat, 
Arma vocat; flagrant jam jam civilia bella. 

Tum sapiens patrum coetus , cui nulla potestas 
Contra consilium superest caecumque furorem , 
Cedendo fatis turbarum damna repelli 
Cernit ; et hinc cessat frustra cohibere ferocem 
Pubem , sed clamat moerens : incurrite in hostes 
Quos fortuna juvat , quos longa scientia belli 
Et dux armipotens moderatur ; linquite muros , 
Cum sic insanire libet. Liquisse pigebit 
At nimium sero ; pendetis caede furoris 
Poenas. Atque utinam misera erupisset ab Urbe 
Omne scelus ! Vetitas at sese proripit extra 
Portas arma fremens elata fronte juventus , 
Sopitosque ferit spe Volscos. Ducit ovantes 
Altus equo turbas generoso Cossus , et audax 

It comes Aemilius juvenis, flammasque recentes 
Adjiciunt Decii germanus Varro tribuni, 
Magniloquus rigidusque Cato , cui filia casta 
Bruti nupta fuit , Belluti et strenua proles 
Maulius , ac equitum pars quorum felle tumescit 
In Cajum pectus. Patrum sapientia , prolis 
Incautae veluti genitor non abjicit unquam 
Ex animo curam, Numitori fatur, et agmen 
Colligit ad portam, Volsco si fracta recedat 
Erumpens acies , ut dux occurrat , et intra 
Valvas excipiat miseros. Dumque ante Capenam 
Densi laetitiam populi spectantis et iram 
Seditio pietasque cient , flagrat ecce tumultus 
Tarpejum circa (sic digerit omnia Cossus). 

Nam mamertini Marcellus carceris ante 
Terribiles facies exsultat tela coruscans; 

Una dux acer jaculo Rugaeque sodalis 
Umbrenus , Cassi Vibiusque agitator equorum , 

Una pars pubis. Stant contra limine primo 
Densi custodes , in quos jacit impia turba 
Tela manu crebra , flammasque ad culmina. Noctis 
Contecti tenebris animos dant verba tribuni ; 

Hinc libertatem promittit lingua rebellis 
Carcere detentis : illinc reboantibus antris 
Irarum rauco fremitu tractisque catenis 
Horrendum vincti jurant, incendia, patrum 
Funus, et incursum pubis contra agniina Volscum. 
Vestibulum ante ipsum vitam cum sanguine fundit 
Non unus custos ; major sed turba superba 
Fixa jacet telis ; Umbrenus concidit , una 
Marcellus Vibiusque super procumbit acervum 
Caedis. Nec mora ; tarpeja descendit ab arce 
Agmen in audaces, trepidi qui vulnera pauci 
Eflugio vitant , et caeca nocte teguntur. 

Custodum pariter frangunt vigilantia tela 

Audacem nisum gravidas nidore ferentem 
Taedas , ut variis spargat regionibus ignes ; 
Undique se fortis plebs cogit amica Senatus , 
Crimen et Urbe cadit. Socii sed nocte silente 
Ignari casus, intenti ad grandia coepta 
Audaces , taciti , ceu saevis plena procellis 
Nubes , accelerant gressus ; Almonis et undas 
Post se linquentes , sistunt procul aggere mille 
Passus, quo tendit Volscus, dapibusque meroque 
Instaurant vires. Tum dura ad praelia Cossus 
Hortatur : socii praeclari fortibus ausis , 

Non procul a nobis en hostis castra superba 
Fama , non virtute virum metuenda ; latronis 
Quae virtus etenim volsci ? Pro Juppiter ! ille 
Armis , sive dolo potius , vix nota Latinis 
Oppida romanis toties subjecta triumphis 
Edomuit, Roma non obnilente. Videtis 
Quadrupedes , currus , clypeos , tentoria, praedas 
Ingentes ? Forti tenebris his omnia dat sors 
Convectare domum. Quae cernitis , illa putatis 
Agmina , quae portis audaci corde ruebant 
Antiacis ? Animis ast excidit , illa priora 
Triginta soles numquam posuisse pharetram ? 

Hinc ferro pars magna jacet transfixa ; supersit 
Aut si quid reliqui , somno vinoque sepultum est; 
F.t si consurgat , non certe numina surgent , 
Mortales in mortales ; animaeque manusque 
Sunt totidem nobis ; Urbemque videbitis omnem 
Quamprimum campis miscentem praelia. Nunc nunc 
Pro more audendum dextra , deleudaque victa 
Gens toties ; vobis primus signabo cruentum 
Corpora fusa super callem intra septa. Priusquam 
Nox fugiat , dirum Cajum Volscosque videbit 
Caesos, victricem patriam, vos lumine cinctos 
Et spoliis auctos. Ilis vocibus infremit agmen 

Assensu ; ductor minitantem concutit hastam , 
Invaditque viam primus, sociique silentes 
Corde truci accelerant. Noctis sub luce maligna 
Volscorum vigiles Cossus prius aspicit ; illi 
Convertunt retro gressus , hostilia tela 
Cernentes , simul et voces ad sidera jactant. 
Prima cohors excita sono consurgit , et arma 
Perturbata rapit manibus. Procurrit in ipsam 
Cossus et Aemilius sociique. Vibrare sagittas 
Illa manu trepida , et vagina educere ferrum ; 
Nititur at parum contra ; correpta timore 
Convertit dorsum , multoque relinquit arenam 
Sanguine contectam. Primo clamore vocatus 
Marcius armisonans terra surrexerat. Hostem 


Praecipit explorent ; aptas hinc urget in ipsum 
Vires , et properans : serva tentoria , fatur , 

O vigil Anthaei ; nos recta petemus ; at , Ufens , 
Tu non conspectus per devia perge ; reposto 
In clivo , musis quo surgit silva , reconde 
Agmen. Si portis acies irrumpat in arma 
( Dummodo par hosti sis ) , irrue , disjice , ne se 
Cum sociis jungat. Tibi si vis obvia major , 


Mitte stati m nobis , et gressus verte retrorsum 
Ad volscas acies. Ait haec ; tum mente sub una 


Ambo duces diversa petunt ; secura triumphi 
Ardens puguandi magnum sectata caterva 
Marciadem ruit e castris. Quatit aera caecum 
Buccina, voxque ducum ; tum pulsu terra tremiscit 
Quassa pedum turbae conferti m in bella ruentis. 
Principio ductor praecurrens Silvius arma 
Primus in adversos jactat, ferroque secantur 
Varroni fauces , dum replet vocibus auras ; 

Cumque paras resono ex arcu torquere sagittam , 
Transadigit, Servi, tibi costas hasta cruenta 
Viribus a Voluso magnis contorta, cadensque , 

Odi , inquis , Volscos. Nec dextris irrita vibrant 
Tela Cato sociumquc cohors , et corpora Volscum 
Procumbunt. Lateri Marci fidissimus haeret 
Et domini a membris hostilia damna repellens 
Nunc pinum emittit Moenas, modo surgit in ensem, 
Horrisono rapidos calamos modo torquet ab arcu. 
Hinc atque hinc animas exhalant vulnere multi 
Romulidum ; contra Cajum dum conjicis hastam , 
In pulmone tepet, Manli, tibi missile Moenae ; 

Tu cadis ; in Cajum morienti ast infremis ore. 
Haec inter turmas immittit Marcius , hostis 
Ut latus oppugnent. Advertit Cossus , et acer 
Occurrit rapiens equites, ac eminus hastas 
Conjiciunt primo incursu ; tum cominus urgent 
Pectora pectoribus , rumpunt et pectus equorum 
Qui magno terram strepitu cum milite plangunt. 
Pluribus at stratis flammantia lumina vertit 
Orphitus in Cossum , qui magnis vocibus agmen 
In Volscos urget. Plagarum multa gerebat 
Hic gremio signa ; impubes a patre feroci 
Nam fuit in fortes Romanos raptus ad arma ; 
Acriter et subiit pugnas , odiumque paternum 
Exercebat atrox ; tum vero Umbrone magistro 
Turmae ducebat partem. Jam protinus hasta 
Pertingit Cossi laevam , calcaribus armos 
Caedit equi , iusultatque solo , convertit et hosti 
Terga •, retro capitis rediens et perforat arma , 
Infligi tque leves plagas. Tum conjicit hastam 
Dentibus infrendens Cossus ; revolutus ab alto 
In terram procumbit equo, moriensque precatur 
Orphitus excidium Romae. Dux acrius urget 
Impelli tque manu Rhoeteum , sub pectore lapsi 
Et super incumbens telum defigit *, at ille 
Ingemit extremum moriens. In tempora Cossi 
Tarqnitus haec inter spirans immane securim 

Vibrat $ lethali at ferro se subtrahit ille ? 

Atque simul validis contorquet viribus hastam , 

Et Volsci defigit in inguen ; calcibus atram 
Tundit humum ille cadens, foedatque cruore bipennem. 
Longius impulerat caedis vesana cupido 
Aemilium juvenem inter pulchra pericula. Cossus , 
Qui miro fratrem complectebatur amore , 

Pectore turbato procurrit , et obvius illum 
Leniter objurgat, prohibetque recedere, rursus 
Et pugnam instaurat, propius simul arma movente 
Aemilio; hinc equites, Volscorum robora pubis 
Procumbunt fratrum ferro. Non distat ab illis 
TJmbro inter pugnas ardens , quem provocat acer 
Ventidius jaculis ulturus funera patris 
A duce demersi letho. Sed conjicit Umbro 
Admorso telum labio , frontemque superbam 
Caedit equi ; quadrupes se tollens hinnit acutum ; 
Ast effusus eques confestim surgit , et ense 
Irruit in Volscum , qui ferrum in gutture condens 
Ventidium sternit. Conversus tela ferentem 
Corvinum cernit , contorquet et illico pinum , 
Quae costas frangens cor figit , et illius artus 
Ferreus in terram lapsos pes calcat equorum. 
Surgeotem Vari valido dux amputat ictu 
Dextram, quae ferrum linquit, delapsaque terra est, 
Sernia n i mesque micant digiti , Varusque secutus 
Extremos tollit gemitus cum sanguine fundens 
Vitam. Procedit caedisque relinquit acervum 
Umbro celsus equo , et socii inclinata gerentes 
Spicula ; pugna n tum strepitus gemitusque cadentum 
Tollitur atque pedum sonus ac hinnitus equorum. 
Aequicolus pariter stipatus fortibus Aequis , 

Venatu nemorum suetis et caede ferarum, 

Non pfocul aggreditur pedites ; et primus in hostes 
Procurrens medios tanta vi fulminat ense , 

Perforet ut gremium lethalis mucro Metello , 

Et tibi , Corneli , qui vibras tela propinquus 
Olli , transadigat latus , et prosternat arena 
Ambos. Inde rrocae capiti demittit ab alto 
Ictus , et frontem scindit cerebrumque cruentum 
ln binas partes ; aliis et munera vitae 
Aufert ; et quamvis non uno vulnere laesus , 

Non remoratur iter ; generosum gloria ducit , 
Impellitque furor , similique ardore sequuntur 
Atque solo socii prosternunt fortia multa 
Corpora ; et in totis vulgus sine nomine campis 
Concidit , ac terram palmis et pectore plangit 
Aut latere aut humeris. O nox fatalis, ab alto 
Quae conspexisti velasque silentibus umbris 
Tot Romanorum casus misera ndaque facta , 

Sit fas in lucem proferre et pandere cantu , 
Incautae monitum pubi persaepe neganti 
Illis obsequium , quibus est suprema potestas 
Rerum. Marciadis confestim voce verenda 
In cuneos se nunc constringunt agmina , nunc sese 
Effundunt late ; gladio nunc turma repente 
Impetit ; haec punctim , caesim ferit illa caterva ; 
Aut propius ferro , procul aut infligitur arcu 
Vulnus ; et his Volscus pugnas init artibus. Urbis 
Ast acies tenuis ductorum ars dirigit , ingens 
Et virtus prohibet , saevo ne turpiter hosti 
Convertant humeros ; hinc Volsco fortiter ora 
Ostendunt , retrahuntque pedem , vitamque tuentur 
Ensibus et clypeis. Volsci sed pressius urgent 
( Marciadis magni vox plusquam buccina noctis 
l’er tenebras resonans ipsos inflammat , et auget 
Vires), et pedibus conculcant mortua, viva 
Corpora , quadrupedes , currus , vexilla , sagittas. 
Per medias equitans it nudo Marcius ense 
Impavidus caedes ; nec ferrum vibrat in agmen 

Romulidum , propriae nisi cum tutela reposcit 
Vitae ; tela sibi tinxisse cruore latino 
Esse satis censet ; nunc Romae sternere natos 
Vi mentis multo praeclarius esse tuetur ; 

Tum nunc magnanimum clypeuin, nunc ictibus arma 
Opponens animo , vigilanti lumine , cursu , 

Et miro imperio jam Volscdm sueta triumphis 
Arma movet. Celerans ut prorsus deleat agmen 
Moenibus egressum , tura fatur : curre per arva , 
Gressibus hinc versis, Umbro, improvisus in hostis 
Terga ruas , reditura praecludas. Dixit ; at ille 
Quadrupedem stimulo pungit , sociique sequuntur. 

Et jam Romulidum numero tenuata caterva , 

Non virtute virum, parvas Almonis ad undas 
Venerat. Aeneadum cladem Volscosque ruentes 
In muros pallens Urbi cum nuncius affert , 

Et vario vulgi turbantur corda tumultu. 

Ast imperturbata patrum praesaga malorum 
Mens lectos laudans juvenes hortatur ad arma , 
Ocyus ut retrahant socios a limine lethi , 

Et portas pandit Numitori ; cumque cohorte 
Ille pedes effert , juvenis ceu currit ad aras 
Connubii ; celerat , sed tardius ire videtur 
Damna morae pavitans ; en audit ad arma vocare , 
Protinus arma simul jaculari callis ab altis 
Ripis ; et casum cernit funusque suorum , 

Atque repente vias clausas hostilibus armis. 
Dentibus infrendet Numitor , sociisque vocatis 
Irruit in pedites , ductor quos urget ad arma 
Nursinus ; primo nec Volscum concidit unus 
Incursu. Verum te Volscum tela, Vopisce, 
Sternunt, cui dilecta parens e stirpe creata 
Larti , nam magnis juvenis dum viribus ictus 
Ingeminat praeceps , Ufens sub gutture ferrum 
Abscondit ; moriens reminiscitur ille parentem. 

Dux volscus plures haud claro sanguine cretos 
Huic addit comites. Summa nituntur opum vi 
Agmina, scuta sonant, fulgent ensesque per umbras ; 
Non se Romanus retrahit , non Volscus , et aequat 
Alt rrnos Mavors ictus et funera ; quando 
Turbida fama ruit, Volscilm resonatque per aures 
( Incertum , unde prius vox vana eruperit ) , arma 
K Romae portis effusa volare ferendo 
Auxilium sociis, claudendum protinus hoste 
Volscum, ni fugiat. Mentes formidinis umbrae 
Tum vero obducunt ; errat sine lege per agros 
Volsca manus dextris incassum missile gestans. 
Nomine quemque vocans iratus vocibus urget 
Ufens incassum ; ceu quando timore quadriga 
Corripitur, frustra vocem moderator equorum 
Tollit lora trahens ; non audit currus habenas. 
Almonis circa ripas exarserat inter 
Haec certamen atrox ; ranco jain corpora multa 
Aut volvebantur fluvio , vel caesa jacebant ; 

Hostis ubique premit Romanum , Marcius ante os, 
Dux Umbro a tergo. 1’rogressus straverat hasta 
Quadrupedem Cossi Moenas , et fixerat olli 
Crus ferro ; quamquam sed tardus vulnere ductor 
Non cedit pugna , telumque immane coruscat. 
Interea foriis discrimen n uncius affert 
Aemilio , caedis quem dira cupido ferebat 
Inter tela procul ; suspirans fratris amore 
Ille dedit lacrimas , gladioque cucurrit in hostem : 
Cede loco ; vulnus non fert , ut , Cosse , retractes 
Telum; sic fatur, seseque immiscuit armis, 
Surgentique subit dextrae, gladiumque ferentem 
Plagam sustinuit ferro , dum tectus abiret 
Germanus. Pius incautum desistere pugna 
Hortatur Moenas. At non minus igneus ille 
Kxsultat. Marci comitem tum ferrea belli 

Lex urget ; valido nam ductor candida rumpit 
Pectora mucrone; ille cadit resupinus in arvis, 

Et fratrem vita decedens advocat. Hasta 
Sustentans gressus tum, qui. prope cuncta videbat, 
Sic fatur Cossus : quid me, saevissime, fratre 
Erepto servas ? Venio moriturus , et ista 
Dona tibi primum porto. Celeresque sagittas 
Dentibus infrendens mittit ; tum diripit ensem 
Vagina, et quamvis alto vis vulnere tardet, 

Invadit Moenum , crebros et dirigit ictus 
In gremium , in jugulum : pietate retentus at ille 
Se clypeo gladioque tegens haud impetit aegrum , 
Et verbis lenit. Verum asper et improbus ira 
Dux in pernicies iucumbit nobilis hostis , 

Ac odit lucem ; tum demum concidit ipsa 
Exanimem supra confossus cuspide fratrem ; 

Et reliqui torvo Romani lumine primum 
Ex ducibus Cossum cernunt mucrone cadentem , 
Ac volvunt animis unam superesse salutis 
Spem , nullam sperare salutem. Turbinis iustar 
Ecce autem Numitor procurrens fulgurat armis 
Instaurans pugnas , et vividus agmine cinctus 
Ense ferit, sternit. Voces ad sidera jactant 
Auxilium socii cernentes ; undique septi 
Nam volscis arrnis jam caedebantur ad unum. 

Tum Cato cum reliquis laetus se jungit amicis 
Agminibus , semper versis ac oribus aspros 
Ad Volscos retrahunt gressus, et tela retundunt. 

Jam septem propius colles aeternaque Romae 
Moenia surgebant humeris obversa cohortis 
Quae remeat pugnans ; densa intra limina portae 
Expectat pnbes , audit bellique propinquos 
Mugitus , pugnae generosum ac sentit amorem 
Pectore ; jamque foras clausis erumpere muris 
Et sueta cuperet virtute domare superbos , 

Ulciscique necem sociorum. Consonat aure 
Sed legis jussus , sancti monitumque Senatus , 

Et magnos animi nisus gressumque refrenat ; 

Ceu signum souitumque tubae cum sperat equorum 
Agmen decertans cursu ; pede pulsat arenam , 
Impatiensque morae fumum de naribus efflat ; 

Jam volucres vellet saltus iterare per arva , 
Cursibus et metam transire ; at tensa catena 
Ad pectus remoratur iter. Jam currere Volscum 
In Romam , caesos plures e prole Quirini , 

Vix haec accepit generosus Lartius aure , 

Stare domi renuit, membrisque trementibus aevo 
Loricam cingit , laterique accommodat ensem , 
Atque tegit galea canos. E patribus ingens 
Agmen, Posthumius primus revocare ruentem 
Contendunt patrem ; non audit ; jamque Capenae 
Evadit limen ; sequitur quem turba cfientum ; 

Nec tanto linquit discrimine fidus amicus. 

Vix lapidis jactu muris secesserat, umbra 
Sublustri ductor cernit romana per auras 
Signa volare , feros audit clamore sequentes 
Volscos. Nudato ferro tunc anteit omues 
Lartius, atque alte sublatum surgit in ensem 
Contra ductorem Palmum ; sed protinus ille 
Opponens gladium devitat funera ; rursus 
Cuspide longaevus ferit , at se subtrahit ensi 
Volscus; multa viri inter sese vulnera jactant 
Nequidquam ; Larti sed vires couscia virtus 
Et pudor incendunt , vincat quia serius hostem 
Romanus ; validum tum tandem conjicit ensem 
ln fortem juvenem , lotumque in pectore condit , 
Armigerumque ducis lethali vulnere, multas 
Et non obscuras vitas extinguit ; adurgent 
Praeclari comites Volscorum tela , verendi 
Artus ne patris ferro tangantur ; at inter 

« 

Tot caedes subito confosso pectore ab hasta 
( Qua contorta manu latuit ) resupinus in arvis 
Inclytus ille ruit, sonitum super arma dedere. 
Magnanimi casum patris gemuere cohortes : 

Qui cadis o Romae Custos o gloria, Larti ! 

Ira , dolor , caritas certant et patria virtus 
Lectore Romulidum ; tum crebris ictibus urgent 
Hostes , ne corpus rapiaut insigne trophaeum. 

Ast ubi Posthumius generosum vidit amicum 
Pectora transfixum ferro campoque jacentem , 
Corde trahit gemitum lacrimis ac irrigat ora. 

Tum volat ante aciem primam, gelidumque cadaver 
It circum ; clypeumque ingentem opponit, et hastam 
Quassat, morte parans dejectum sternere, quisquis 
Obvius arma ferat. Majora at viribus audens 
Antiacus praedae spoliorum et fervet amore , 
Magnanimuraque ducem Quercens sic increpat : isthine 
Cede procul ; bellum nemo tulit acrius urbes 
In volscas , caesus quam Lartius. Anne repelles 
Agmen , quo jacuit victus , ne praemia tollat 
Pugnae ? Cede ; cadas et tu ne cuspide volsca. 
Cervicem quassans Romanus torva tuetur ; 

Ille tamen primus clypeum ferit incitus hasta 
Adducta ; solido sed cuspis in aere reflexa est ; 
Tum ruit in Volscum ductor mucrone secundus , 
Nec non transfixit guttur, ferrumque cruentum 
Parte alia exegit molli e cervice. Sed urgent 
Hinc Volsci , hinc telis Romae generosa juventus ; 
Caesa solo calcant bellantes corpora ; clarum 
Exanimemque virum spes illis limen ad Anti 
Pertrahere, his Romae intra moenia ; durus utrinque 
Exoritur fervetque labor sine fine. Sodalis 
Inclytus extincti tum forti dicta Catoni 
Et Numitori convertit, carumque tuetur 
Euse simul corpus : vos ambo subite cadaver , 

Ac humeris medio sublatum efferte tumultu ; 

Ne telis autem transfigi terga ferentum 
Possint , nos hostem contra pugnabimus. Olli 
Ast ulnis amplexi alte a tellure cruentos 
Sustulerunt artus , et quamvis ingruat imber 
Telorum , media e turba mediaque ferebant 
Laeti animis caede ad portas sine sanguine corpus. 
Ecce autem celsis cives a turribus hostem 
Proturbant telis , magno clamore vocantes 
Volscorum terrorem inter bellique ruinas 
Elapsos cives. Hi magnis nisibus iras 
Victorum reprimunt ; ceu nautae fortius urgent 
Jratos fluctus , cum portus ora patere 
Cernuat ; sed tandem multo sudore madentes , 
Vulneribus laceri , laceri crudeliter arma 
Et vestes , animis non fractis limina scandunt ; 

Et socii multa converso cardine portas 
Vi torquent humeris obnixi , hostemque ruentem 
Rejiciunt. Et jam stellis aurora fugatis 
Almam ducebat lucem mortalibus aegris , 

Ac irrumpentem Cajum vidisset in Urbem 
Illa di es. Magno sed pugnant murmure venti ; 
Nigrantes actae vix nubes turbine colles 
Tangunt, hinc atque hjnc rutilans electricus alto 
Praecipitat caelo torrens, ac aethere rupto 
Collis Aventini , Tarpeji , Tibridis undae , 

Et lati tonitru crebro tremuere sub Urbe 
Campi ; tum densus stridente aquilone procella 
in Romanorum vultus immittitur imber. 

Contegitur belli facies caligine tetra , 

Immensique lacus species urbana videntur 
Arva : cadunt flammae, deususque it fumus ad auras, 
Volscorumque fremunt acies in castra ruentes 
Saeva praereptis a tempestate triumphis. 

Rnmuliduru reliqui elapsi de caedibus intrant 

Tecta , foventqite suos amplexu , talia corde 
Fundentes : equidem nimia certavimus ira 
Contra Marciadetn , contra praecepta Senatus , 

Et jacet in campis sociorum magna caterva ; 

Vix nos servarunt Superi. Pomoeria circum 
Bellutus , Decius , Brutus caesisque propinquis 
Aegra manus , lentis , taciturnis passibus errant ; 
Et saepe ad tristes campos, ubi funera prostant, 
Sanguineas vertunt acies , maculaeque trementes 
Suffundunt malas , exanguis tingit et ora 
Pallor. Sic arva immiti populata videmus 
Grandine : convulsis calami spoliantur aristis : 
Stant sine fronde rosae , stat secto caule papaver. 
At non in patres placabilis ira tribuni 

Refrenat gemitus , lacrimas et sorbet obortas. 

Vix tempestatis paulum violentia cessit, 

Ingens fit circa muros portamque Capenam 
Concursus ; noscunt comites carosque propinquos , 
Atque vocant vita functos , atque oscula figunt. 
Praecipue moesto venerandi lumine patres 
Imponunt humeris- ductoris triste feretrum 
Larti incedentes lenti per flexa viarum , 

Quae longum lugent. Media sustollitur ingens 
Luce Fori rogus e piceis atraque cupresso ; 

Hunc super imponunt , et pictis vestibus ornant 
Corpus. Posthumius postremos solvit honores , • 
Atque ducis laudes memorat devictaque bella- 
Multa gemens ; late fletu resonatque platea ; 
Supponunt tandem taedas et tollitur ignis. 

Tardo volvuntur passu telumque tenentes 
Ter circum flammas acies , funusque ululando 
Lustrant ; ad caelum fumus , moeslusque tubarum 
It clangor , clamorque virum , saevique dolores 
Faeminei. Infelix ast circum Julia muros , 

Annatas acies inter famulasque gementes , 


Digitized by Google 



462 

Scissa comas errat, moestos ac tendit ad agros 
Palmas, Cosse, gemens, mea spes quo, Cosse, ruebas? 
Eccur uxoris -lacrimis monitisque Senatus 
Claudebas aures ? Uxorem ubi , Cosse , relinquis 
Et miserum puerum ? Pereat nox horrida , quando 
His acies muris erupit ; dissipet illam 
Turbo , nec in partes eat anni ! Summe Deorum , 
Cur non me telo sternebas , saeva priusquam 
Funera vidissem ? Quid vanos pectore duco 
Questus , et corvis linquo canibusque latinis 
Cossi relliquias ? Inhumatum squallida circum 
Litora Cocyti tendentem brachia frustra 
Terribili cerno nautae. Reserate Capenam ; 
Quaerere stat caros artus avulsaque membra. 

Ipsa humeris lacerum portabo funus , et Urbi 
Ostendam caesum Volscorum cuspide civem ; 
Subjiciam vestris , equites , quos Cossus amabat 
Ceu fratres , oculis ductorem funere mersum ; 
Ostendam puero patrem , lacrimasque ciebo 
Et defleta tegam monumento membra , paludes 
Ut detur stygias innare , domosque piorum 
Endogredi. His animi concussi , pectore longos 
Dant cuncti gemitus, ad praelia deficit ardor. 
Corripiunt juvenes tum patrum nutibus illam 
Quae incendit luctus , saevumque levare dolorem 
Nituntur, manibusque piis ad tecta reportant. 

ARGUMENTUM 

Dum Roma turbatur , Antium exsultat et decernit mu- 
nera Marcio , et Tullus parat ire , et gratulari victori. Pa- 
tres noctu mittunt , qui vires et mentem hostium explorent. 
Hortationibus Poslhumii omnes majori studio sese parant 
ad bellum. Matrum concursus ad templa , eorumque consi- 
lium adeundi Marcium cum ejus conjuge et parente. Vo- 
lumniae fuga in aedes Castoris , reditusque domum ad mo- 
nitus Consulis Furii. Ob auroram borealem vulgus valde 
turbatur , et auctoritate librorum Sibyllinorum monetur , ut 
hostem repellat a muris. Volumnia rursus parata fugae cum 
filiis a socru retinetur domi. Marcius ne distraheretur a su- 
bito Tiburtinorum incursu , sistit agmen in tumulo qui tibur- 
tinam viam respicit , et mittit ad eos Anthaejum , prohibetque 
ne pubem educant e muris in Romae oppugnatione. 


At Veturiadis nomen palmaeque recentes 
Festivas Volscdm late resonare per urbes ; 

Instat et Antiacus populus monumenta decoris , 

Et memoris cordis ductori ferrier, altum 
Cujus consilium et robur miratnr in armis 
In primis Tullus. Magis omni sole nitentem , 
Atque suae noctem genti vocat ille beatam , 

Qua volsco jacuit ferro romana juventus. 

Multa super Cajo rogitans et multa renarrans 
Facta viri , nequit expleri rursumque videndi 
Flagrat amore ducem ; parat ire palamque profari, 
Cujus proposito plaudit mens celsa Senatus , 
Legatosque , novasque acies , et maxiina summo 
Mittere dona viro statuit. Sed murmura falsae 
11 * 

Famae concutiunt Urbem , tentoria Volscum 
Agmine plena novo , totis descendere campis 
Conversis Urbi telis tot millia , saevis 
Quot nunquam portis misere in praelia Romae 
Arces infensae. Romana at pectora flammis 
Valdius uruntur patriis , instare periclum 
Cum gravius patriae cernunt , ac pacis adempta est 
Spes omnis. Proavique senesque trementibus aevo 
Membris heroas priscos et robora gentis 
Laude celebrantes accendunt corda suorum. 

At densis turbis stipatus fronte severa 
Nautius et Furius stridenti cardine Jani 
Impellens pandit portas ac intonat ore 
Bellum ; voce simul bellum vocat effera pubes , 
Atque tubae geminant bellum , caelumque remugit. 
Jamque viri et juvenes sagulis latera ardua cingunt, 
Obducunt galea crines , hastilibus armant 
Dextras , loricis pectus. Jamque ore vocante 
Consulis extemplo tarpejas agmina linquunt , 

Et Jani reliquasque arces , seque ordine ponunt 
Sub duce quisque suo Capitoli colle sub alto, 
Constringunt qui gaesa manu, qui missile ab arcu, 
Aut lapidem jaciunt funda , qui pila coruscant , 
Quique gerunt hastas fulgenti cuspide , quique 
Terga premunt spumantis equi, capita ardua cristis 
Purpurei. Magni circumstant centuriones 
Stringentes manibus virgas. Se continet omne 
Agmen sub veli signis pendentis ab hasta , 

Aut aquilae fulvae pandentis ad aethera pennas , 
Infixaeque manus telo quo scutula pendent ; 

, Estque locuturo legionibus ore tribunos 
Cernere quos radians discernit pugio* Plena 
Milite lata Fori productaque strata viarum ; 

Et densis circum seges undique ferrea telis 
Horret. Non paucos longa experientia belli 

Artes edocuit ; membra indefessa labori 
Ac robur cunctis , generosus fulget et ore 
Mortis contemptus. Mediis tum millibus armis 
Clarus Posthumius procedit ; Cassius acer 
In bellis dextra , laeva legatus euntem 
Claelius insequitur lato conspectus in ostro. 

Ocyus ante ducis vultus hinc inde catervae 
Se retrahunt panduntque vias , et classica caelum 
Laetifico replent sonitu , veteremque salutant 
Victorem Volsciim. Patres sanctusque Senatus 
Tarpejo in clivo septi lictoribus aastant; 

Quos prope praetores hastam gladiumque ferentes , 
Atque magistratus queis nomen ab aede , vocati 
Et qui quaerendis noxis ; et cogitur omnis 
Ordo ministrorum fulgens insignibus. Urbis 
Sollicitae cura matres plebejaque turba , 

Et pueri studio circum funduntur, et arces 
Celsaque tectorum pallescens ora senecta 
Obsidet. Altus equo ductor patriaeque Senator 
Intentis tacitis sic omnibus ora resolvit : 

Quo pacis studio patres Urbs miserit hosti , 

Quo fuerint fastu Romae ter vota repulsa , 

Qua nuper Divum sacri impietate ministri 
Rejecti castris , cives infanda frementes , 

Spectastis. Romae natos jam summa salutis 
Lex urget ; superest magnas decernere ferro 
Lites. Nec diris equidem distringimus arma 
Ominibus. Testes sunt conscia Numina veri , 
Testes Ausoniae populi ; non crimine laesa 
Gens Volscdm Romae socias prior obruit armis 
Urbes ; nunc refugit foedus, patriaeque minatur 
Excidium. Romae sub signis ergo Deorum 
Numina pugnabunt , quae vim cultoribus addunt 
Pacis , et oppressos tollunt. Nunc robur avorum 
Spectandi tempus ; nunc Romae cuspide fusa 

Corpora tot Volscum, tot rapta ex hoste trophaea. 
Haec super anne feret Romanus funus inultum 
Larti, tot ferro cives equitesque jacentes, 

Totque duces Urbis , latiae tot lumina gentis 
Extincta ? Haud ita ; nos primi capita alta feremus 
In muris ; primos stat Volscum sumere poenas , 

Et durum virtutis opus perferre. Recedat 
Qui non romanum deses pulchrumque putabit 
Dura pati ; socium se Volscis addat , et hosiis 
Turpe jugum subeat. Dum vitae luce fruemur , 
Nos ferro Volscum , nos insectabimur igne. 

His animos magis accendit virtute calentes 
Posthumius. Pontes et propugnacula jungit 
Pars Jani in clivo ; pars anxia ligna molaresque 
Et belli moles supra pomoeria torto 
Fune trahit ; totarn puerique senesque per Urbem 
Hastarum gestant fasces contosque trabales 
Ac saevos ignes. Concordi mente Senator , 

Austerus praetor, Consul sonat ipse flagello, 

Atque graves armis tarpejam vectat ad arcem 
Currus ; it circum mixtus cum plebe Sacerdos , 
Pondera fertque manu , qua Divis thura solebat. 
Nobilitatis abest invisa superbia ; livor, 

Civilesque tacent rixae, vacutunque tribunal 
Omne silet. Longis remeant in corpora vires 
Debilitata malis, et- mens tot millibus una. 

Nec cinctae tantum vallis et milite et armis 
Repletae turres apparent , moenia , colles ; 

Ast humiles inopum sedes , ac tecta superba 
Ultima bella parant ; cumulantur culmina celsa 
Dejiciendis supremo discrimine saxis 
Et tignis ; foaiuntque fenestras pariete , tutas 
Hastas utque faces jaciant. Fodientia scalpra , 
Malleus impactus , cuneus , crepitantia plaustra , 

Et serrae stridor , rupes , et rooora tracta , 

Impetus atque virtim clamor , strepitusque viarum , 
£t varii motus animorum foedere amico 
Ad Hornae auxilium tendunt patriaeque salutem. 
Hyblaeum veluti vario concorditer agmen 
Indulgens operi fucos praesepibus arcet , 
Purpureosque metit flores et flumina libat , 
Spiramenta linit tectorum , et glutine complet , 
Progeniem nidosque fovet , miroque labore 
Excudit ceras et mella tenacia lingit. 

Horna , vocabaris quam pulchre martia proles ! 

Non minus atque virum pectus, discrimine summo 
Faemineus patriae sacro comburitur igne 
Coetus , cui pietas insignis pectore flagrat , 

Atque superbus adest exquisitusque doloris 
Sensus ; et assumit curas operumque labores 
Pars conjuncta viris ; pars culmina celsa Palati 
Scandit ; Aventino descendit turba solutis 
Crinibus ; ast aliae Exquiliis in montibus errant , 
Aut in Vimineis obductae vestibus atris 
Gestantes ulnis pueros , hinc templa Cybeles 
Structa palatinis ultoris munere Bruti 
Clivis turba petit plebejo sanguine creta. 

Ast aliae lacrimis rorantes lumina fanum 
Eductum pietate Numae Vestaeque dicatum, 

Aut sacra Junoni , cypriae seu limina Divae , 

Aut quas erexit Latonae Servius aedes 
Intrant implorantque Deos , arasque lacertis 
Nunc complectuntur , nunc signis oscula ligunt ; 

Et tollunt manibus natos , et fletibus ora 
Rorantes Superos orant , pia lumina saltem 
Convertant nulla foedatis labe puellis. 

Haud tantus forsan turbavit pectora terror, 
Quando sabina manus tarpejas ceperat arces , 

Aut cum Janiculo Porsenna tonabat ab alto. 
Praeclarus matrum coetus Capitolia summa . 

Incessum lentus , pallens os , pectora moerens 
Scandit t marmorea persolvens thuris honores 
Aede patris Divum ; tum summi nobilis uxor 
Virgini aequa viro facundo pectore fatur : 

Summe parens hominum, facinus qui fulmine terres, 
Virtutisque caput cingis splendore, quousque 
Hostilis Romam premet ira V Quousque rebellis 
Tot socias urbes sternet , tot mittet ad orcum 
Illustres animas? Armorum conspice nimbum 
In nostras arces properantem ; cerne latinos 
Sanguine respersos campos, suspiria, lletus 
Exaudi ; fastum tua dextera conterat ; ora 
Osteude , et facinus nebulam ceu disjice. Per te 
Non Urbis muros evertit turbo sabinus , 

Non aequus , non etruscus , nec volsca procella , 
Jugiter irrumpens. Jam funera prisca noventur ; 
Volscorum dele nomen ; nam saevus ut olim 
Hostis , nos aeque fidi , tua dextera semper 
Omnipotens ; duce te surgunt teque auspice turres 
Urbis , te late victrix haec auspice stravit 
Gentes. Sacra ruent ergo tibi moenia , et ingens 
Gloria Romulidum ? Septenis collibus ergo 
Barbarus insultans regnabit? Dissipet eurus 
Omen funestum ; pietas tibi pectore summa 
Flagrat ; Roma vocat patrem , neque corde paterno 
Excidium versas Urbis. Sic illa rogabat. 

Ingenio has inter praeclara Valeria flebat ; 

Illa genu , illa caput flectens et lumine clauso , 
Consertis manibus fundebat vota precesque ; 

Nunc se prosternit , tundit nunc pectora palmis ; 
Ecce repente , latens veluli si pectora Numen 
Afflaret* vultum tollens stetit abside templi, 
Atque-manum tendens, loquitur mihi Juppiter, inquit; 
Me Deus, incendit ; Deus est , qui verba ministrat. 
Audite, illustres matres, quibus astra decoris 

In manibus pacis spes omnis ; libera Koma est , 

Si mox quaeque pedem moveat quocumque vocarim. 
Faemjna num praestet, quod vir molitus inani est 
Cura ? Pauca refert tum tollens ora Sabina 


Consilio pollens , Appi lectissima conjux ; 

Ad quam non paucis sic ore Valeria : verbis 
Et lacrimis opus est ; non vis ferrumque cruentum, 
Sed pugnabit amor ; ni 1 sancto obstabit amori. 

O quarum pectus patrio succenditur igne , 
Haeredes matrum , quae restinxere sabina 
Bella , procul gemitus ; ingentes namcjue Deorum 
Concilio victae causae ; pax alma redibit. 
Pontificum patrumque sibi non arroget agmen 
Incoepti tanti partem. Veturia Cajo 
Quae vitam tribuit , patriaeque incendit amore , 
Haec in corde ducis sopitos una ciebit 
Ignes ; haec matri servatur gloria. Sicut 
Delapsum numen caelis , in castra repente 
Nobiscum mater descendet, et omnia versa 
tn melius ; pulsis tenebris aurora micabit 
Pulchrior. En Volscum legio stupefacta ; furoris 
Extinctae flammae Marci virtute. Frementes 


Antiacos plausu muros et littora , laude 
Divorum magnae Romae resonantia templa , 
Cunctaque saecla decus nostrum geminantia cerno. 
Ergo quid ancipites? Matris properemus ad aedes, 
Et Divum mentes pandamus ; callis apertus , 
Aeternaeque salus. Urbis secura. Loquenti..* ~ 
Exardent vultus , turget cor. Laeta caterva . 

Hos clamat sensus altae tibi Numina Romae 


Inspirant. Alacres , prior illa e limine gressus 
Extulit, hinc reliquae vertentes pectore plura. 
Ast inter strepitum armorum populique labores ’ 
Iu felix moestis inclusa Volumnia tectis 

Ingenti cura jactatur ; namque tribuni , 

Atque tiuiet vulgi ne denuo conflagret ira $ 

Nec sua , sed prolis quatiunt discrimina pectus , 
Pro cujus vita maternum laeta cruorem 
Funderet. Illa timet, populi violeutia natos 
Ne ruat in miseros non lenis patris ; et omni 
Consistens vocum sonitu , nunc arrigit aures , 
Nunc vertit caris lacrimantia lumina , caelo 
Nunc tollens exposcit opem , nunc anxia flagrat 
Clam fugere , et natos et se mox sistere Cajo ; 
Innocuis caecas nunc circum tecta latebras 
Sollicito quaerit gressu ; ceu septa corona 
Venantum trepidans nemorosa cerva caverna , 

In qua lac sugunt catuli sua cura tenelli , 

Nunc natis trepidat , nunc turbis lumina figit , 
Nunc stat , nunc errat repleas plangoribus auras , 
Passim et poscit opem. Prolis tunc anxia templis 
Tyndaridum Veturiadis se condere conjux 
Constituit ; miserae meati spes namque salutis 
Illae effulget. Quare comitata ministris 
Nutrice et pueris properat , tacitumque penetrat 
Antiquae conclave socrus prior ora resolvens : 
Cernis ut in cunctos ultoris dextera Marci 
Se immittat ; contra cunctorum dextera in ipsum 
Inque suos ; secura domus non amplius haec est. 
Non procul hinc aedes Marci monumeuta , Regilli 
Ad litus fractis Tuscis ; ad Castoris ergo 
Migremus ; vulgi cum nunc deferveat ira. 

Hos miseros pueros votiva tuebitur ara 
Tyndaridum. Mortem sperneus excedere sede 
Antiqua renuit mater; sed valdius illa 
Vultu et lamentis miserandis instat et urget , 

Et parvi tendunt oculos palmasque nepotes , 

Et famuli et nutrix , ne cuncta evertere secum 
Vellet; proposito illa tenax at iuhaeret eodem. 

Tum natis mater formidans damna morarum 
Implorat veniam , socrus curamque ministris 
Credit ; tecta caput lino candente , decoros 
Uda oculos lacrimis , manibus trahit ipsa puellos. 
Et gressus effert e limine ; pone secutae 
Sunt dominam miserans nutrix , ac Tullia pulchros 
Ampla oculos. Gradiens natis sic illa profatur : 

Si minus arderent vos matris corda , vererer 
Nunc minus ; at matris pectus minor ureret ignis , 
Ni vester sine fine parens haud dignus amore ; 
Vita nec in votis mihi ; sed vos reddere patri 
Incolumes, pueri; vicinam properemus in aedem, 
Quam meminit victis erectam Roma superbis 
Regibus ob Marci robur. Clarissima summi 
O patris Soboles , quae nobis lumen amicum 
Funditis, hos pueros vestro sub numine sisto 
Conspicuos vestra , si fas est dicere , forma ; 

Hos festino parens sacras adducere ad aedes , 

Iras ut contra vulgi sint ferrea turris. 

Vix vestra attonitis candeutia sidera nautis 
Effulgent, saxis agitatus defluit humor, 

Stant venti , fugiunt nubes , pontoque recumbunt 
Fluctus ; fortunae sic o sic , astra benigna , 
Immeritas mulcete iras , et numiue vestro 
Asservate domum Marci ! Memori ipsa quotannis 
Tectore candentes jugulabo pinguibus agnos 
Aris. Haec .orat ; hda et nutrice secuta 
Passibus incertis errat , natisque paventem 
Vox omnis, pulsusque pedum, levis excitat aura. 
Jarnque Forum propius tendit ; tunc obvius illis 
Fit Furius Cajo longo conjunctus amore. 

Et prior aggreditur : quo, moesta Volumnia, tanto 
In sonitu belli , pueros quo proripis anceps? 

Fare age ; dixit , opem cupiens ita ferre relictae : 
Quid petis ? Unde furor ? Tunc amens illa timore ; 

Si mactare suos ardes , cum sternere Gajum 
Non valeas , miseris ignosce , effunde cruorem 
Matris ; foedati nullo isti crimine crescunt 
Ad patriae columen. Tum Consul : siste moveri ; 
Non odium ducit , solandi at pulchra voluptas 
Quam dederunt homini Di praemia grata laborum. 
Illius ad mentem revocat , se foedere prisco 
Marciadis junctum domui , Roma eque decoros 
Mores in miseros pueros haud vertere tela. 

Turbato sensim componit pectore fluctus 
Talibus , atque animum reddit ; fandique peritus 
Hortatur remeare domum, magnamque parentem 
Solari ; illa minus trepidans ad tecta recurrit , 
Imperturbatae socrus atque ora revisit. 

At lentos vertens turbato pectore ad arces 
Tarpejas gressus haec seeuin Consul : acerba 
Invidia quotnam rumpuntur castra , quod Urbi 
Arridet uudum vultu fortuna sereno ! 


Quot cupiunt animi hoc vitam traducere caelo ! 
O si spectarent haec propter moenia ! Pulchro 
Heic libertatis delusum nomine vulgus 
Illorum saevis qui praebent foenore nummos 
Arbitriis premitur, misero qui libera linquunt 
Vix verba et lacrimas ; heic impia porrigit ensem 
Lex in progeniem patri , dominoque feroci 
In famulos ; jugi heic vulgus succenditur ira 
In patres , patres in vulgus ; surgere numquam 
Cernitur heic pleno phoebaeus lumine vultus ; 
Assiduae hoc caelum nebulae sonitusque procellae 
Turbant. Summe parens Urbis , qui pace beata 
Caelorum resides , da se componere Romam , 

Ut non tam belli quam pacis luce coruscans , 
Unius imperio patris sub lege quiescat ! 

Nox longa autumui interea caligine terras 

• Abdit ; flat boreas ; gelidas velatur ad Arctos . 

Nube repente polus ; surgens haec curva superne 
Incumbensque orbi , qui caelo terminus , acta 
Ventis ad zonas aequantes lucibus umbram 
Tollitur. Hanc radians circumdat desuper arcus , 

E cujus gyro nigraque e nube columnae, 
Pyramides , fornix aurata , argentea scena , 
Vestibuli, facies flammarum mille coruscae 
Aeris in campis se attollunt deficiuntque. 

Est a mirandis interdum cernere nimbis 
Scintillanti orbes immittier undique cauda 
Fulgoresque citos ; atque increbescere murmur 
Auditur ; festi ceu quos ars excitat ignes 
Hinc atque hinc saliuntque ruuntque sonantque per au- 
Inde plagas boreae rutilantibus ignibus uri ras; 
Attonitis se offert oculis , ut lumine primo 
Aurorae rubrum nubes ardere videntur ; 

Aetas haec monstrum borealis nomine signat 
Aurorae , sapiens nec damna veretur ab illa , 

Quam condit naturae non penetrabile velum. 
Quamque movet forsan radians electricus ignis. 
Vana superstitio tremefactam concutit Urbem , 
Instat et , ut vates poscant oracula libri , 

Qui servabatur veluti delapsus ab astris. 

Obtulerat non nota manus , multoque redemit 
Auro Tarquinius chartas sublimeque carmen , 
Numine quod spirante sacro cecinere Sibyllae 
Euboicis olim Cumis , Delphisque , Samoque , 

Ac in erythraeis oris. Haec Roma colebat , 
Cumanam quae fama volat scripsisse Sibyllam , 
Selectisque viris servanda incluserat arca 
Marmorea ; cuiquam nec fas oracula sancta 
Poscere , sacrilegaque manu reserare volumen , 

Ni quando luctus instant caecique tumultus , 

Aut armis resonans agmen contendit ad Urbem. 
Tristia reddebant autem tum verba rogatae 

Chartae, non multo post reges urbe repulsos. 
Finitimos populos fortes ductore rebelli 
In patriam late straturos anna Quiritum , 

Si temere campis signa inferrentur apertis ; 

Hi nc multo sacram tutandam milite Hornam 
Sternendosque truces celsis a turribus hostes ; 

His Divum monitis patrum mens docta regendi 
Ad pugnas tutis e muris pectora cogit. 

At mutabilior ventis plebs conflagrat ima 
Iris , atque ciet strepitus , vocesque minaces 
Nocturnis Marci sub tectis ; turba sed ingens 
Nobilium sacrum miserorum servat asylum. 

Surgit ad ora Fori regis fundata sabiui 

Aere , nepos ingens quam parvam Cajus habebat , 

Arboribus sedes tecta , et secreta recessu. 

Tota pervigilans heic nocte Volumnia mater 
Natorum circa stratum , qui pectore toto 
Proflabant somnum , errabat ; pulsare videtur 
Sanguineo gladio vis vulgi Saepe paventes 
Portas ; dat gemitus , et saevo pulsa timore 
Corda micant ; puerosque vocat , taedetque vocasse, 
Et sese retrahit , mediaque in voce resistit , 

Ac tenebras odit ; longa ceu nocte tenellis 
Incumbens natis , e nido colla frequenter 
Protendit caelo vestigans lumina passer , 

Ut dulces parvis escas inquirat in arvo ; 

Sic manet infelix , lumen scintillet ut Eos , 

Qua fugiens intra pastorum tecta quietem 
Inveniat. Tandem cervicem humerosque silentem 
Natorum in lectum curis somnoque gravata 
Forte reclinabat ; cum turbant somnia mentem ; 
Undique namque videt torvos irrumpere vultus ; 
Ceu pavidam tumidus Romam resonantibus undis 
Excurrit Tibris , sic turbas currere ovantes 
Vulgi . jamquc suae frangentes limina sedis 

Cernit , et immanem Brutum mucrone petentem 
Dilectos pueros , et supra pectora ferrum 
Tollentem. Crines horrent , tremor occupat artus : 
Verle in me ferrum, clamat, me conlice , non hos 
Innocuos. Fatur vix haec exterrita mater, 

Somnus abit tenues clamore fugatus in auras; 

Ipsa tamen gelidis manans sudoribus amens 
Vix oculis credit non laesos vulnere natos, 
Sollicitaque manu puerorum corpora tangit ; 

Tum sic illacrimans : heu conjugis aspera fata , 

Cui nullam donent dulcem bona Numina prolem l 
Asperiora , ferant haec cum Di munera ! Quonam 
Abscondam natos infelix mater ab ense 
Plebejo ? Effusis sic rorat fletibus ora. 

Et jam luce nova Phoebus repleverat orbem , 
Atque alacres lectum linquebant frater uterque ; 

At Quintus puer exsultans penetralibus effert 
Purpureis galeam pennis atque aere decoram , 
Quam genitor tulerat primo in certamine victor, 
Et stans ante genu maternum : quomodo nutant 
Atque rubent cristae ! Quam lucem curva remittunt 
Aera ! Capui grandi fatus puerile tegebat 
Casside , cervicem quassans et laetus in orbem 
Incedens ; sequitur frater , galeaeque micanti 
Saepe manus jacit , ut cingat sua tempora. Cernens 
Conjugis exuvias mater mage fixa dolore est , 

Et longis pulsat singultibus ilia. Quintus 
Tunc annis major sermone silentia rumpit : 

Da veniam , mater , puero , qui pectore toto 
Te colit ; aeternum neic clausi lugebimus ? Eccur 
Nos non accipiunt patris tentoria ? Fortis 
Si dux pro nobis , cujus trepidabimus iram ? 

Jam tempus lacrimas abstergere, currere apricos 
In campos , stimulis et equos agitare frementes , 
Iniperiumqtie ducum strepitumque audire tubarum, 

Et claros atavos imitarier. Inquit at illa , 

Audacis gladios turbae durosque tribunos 
Sistere se densos contra , ne limine portae 
Marciadis mater , conjux , natiqne rebellis 
Evadant civis ; tum fudit pectore vocem : 

O si tranquillae duxissem tempora vitae 
Vestales inter, vel nunquam luminis auras 
Vidissent oculi , nunc anxia pectora curis 
Pro sorte innocuae non essent prolis ! Acerbum 
Heu nimium fatum ! sapiens clamore vocata 
Os graviter Marci mater penetralibus effert ; 

Illa sed a cura vexata haud verba refrenat : 
Horrendam cernis qua mergor mater abyssum ; 
Ante ducis magni conjux , et maxima patrum 
Cura , decus Latii , Divum majora putabam 
Gaudia vix caelo. Contempta , invisa rebellis 
Nunc Marci conjux , nec conjux , tempora vitae 
( Horis jam quartus venit tabentibus annus ) 

In tenebris luctuque traho ; sed damna silendo 
Ferrem ; nunc caedes horum cervicibus atrox 
Imminet ; hoc animus non suffert matris. Adoro 
Hinc te , te solam , cujus sapientia ferre 
His valet auxilium , sive intra rustica tecta 
Sive aliter servans injusta a cnspide plebis, 

Audis quam nostras ad sedes dira frementem. 
Immemor o patriae pectus ! Te dextera Marci 
Servavit toties ; ingratis et ruis armis 
Innocuam Marci in gentem ; te fulmina Divum 
Dira manent. Tales lacrimosa Volumnia (juestus 
Mittit, cui veneranda socrus: mens aegra timore est. 
Qui patriae suadet convertere terga. Furente 
Turbine non animus cecidit sic noster ; et olim 
Romuleas pressit non haec ignavia matres. 

Cum sis e multis a me selecta puellis 
Uxor Marci ad i ■, -contende, ut Koma legeuti 

Plaudat , no duplex mea vexet pectora moeror, 
Quod Capis patrios in muros verterit arma , 

Et quod fracta malis tanti cadat exulis uxor. 
Molcibus haud Divis solemnes reddit honores 
Martia Roma , veiut gens barbara ; fortia Romae 
Numina convertunt in segnem lumina torva , 

Et plectunt sponsam , cui sunt sua limina cordi 
Prae patriis tectis ; hinc dextram fortis Horati . 
Moverunt , jacuitque soror , quae flebat amarum 
Posthabita sponsum patria. Tunc illa severas 
Roraulidum leges , quas a majoribus hausit , 
Commemorat, patriam vastum veiut esse gigantem, 
Cujus sunt artus cives ; virtutis honorem 
Esse sacrae patriae vitamque suosque vovere : 

Sic agmen densum , rigidi et constantia lirati 
Immortale decus meruit , nomenque perenne. 

At formosa nurus succensa a prolis amore : 

Vis ita si fati , si Romae ferrea jura , 

Funditus ut ruat invicti domus inclyta Marci, 
Praecipiunt , fugiam cumam irreparabile fatum ? 
Est heic , est animus , qui vitae munera spernit. 

At si vis populi puerorum frangit asylum , 

Naturae tunc jussa sequar, latebrisque domoram 
Abscondam prolem , proque ipsa pectora nuda 
Exponam ferro ; morti sic lumina claudens 
Non miseras cernam caedes , tantoque dolore 
Non premar. Haec dicens tollebat lumina caelo 
Ceu qui vota facit , praecoci ut morte peremptus 
Non tristes videat casus cladesque futuras. 

At Marci genitrix mentem conversa saluti 
Romae, flebilibus verbis non porrigit aurem , 
Auxiliique genus varium sub corde revolvit , 

Et non dimittit summo in discrimiue mentem. 

At Veturiadis monitu pars agminis ingens 
A Tullo lecti festivis gressibus Urbem 
12 

Contendit versus. Firmatos membra labore 
Horum non paucos donat fulgentibus armis 
Pontia , quae surgit mediis in fluctibus inter 
Oenotrides contra Circaei culmina , campis 
Et populo dives , studiis atque aspera belli : 
Succedens acies castris invadit ovantes 
Complexu socios. Cajus nam mente sagaci 
Incursus versans et proxima bella sub Urbis 
Moenibus , a tergo consurgere posse tuetur 
Tiburis hastatam pubem , quae distrahat arma , 
Atque vocet volscas letlii iu discrimina turmas. 
Hinc exhortatur vino epulisijue refectam : 

Vicinos ite ad tumulos , qui strata viarum 
Ad tiburtinos longo ducentia tractu 
Muros prospectant ; illic attendite belli 
Fortunam , poscat si tempus , vester ut ensis 
Nos juvet , herculeamque simul perterreat urbem. 
Sic ait ; ast olli pinus longeque coruscos 
Quassantes clypeos voces ad sidera jaciant , 
Invaduntque viam pulsu tellure tremente 
Quadrupedum peditumque; regit dux Fulvius agmen 
Acri vectus equo , pulchris quem Vulcia muris 
Eduxit ; collis jam scandit culmiua jussa 
Volsca cohors , spectatque hostilia moenia contra. 
Cornua tum resonant et buccina. Fulvius , artes 
Augurii miras docuit quem Tuscia , cernens 
Murorum pinnas , moles , pugnamque parantes 
Aeneadas , aperit fatis sic ora : sinistro 
Stringis tela, furens Urbs, omine. Quautus equorum» 
Qaantus adest pubis sudor ! Quot funera genti 
Trojugenae impendent! Clypeum galeamque Gradivus 
Et currus rabiemque parat. Protecta superbis 
Moenibus haud saevas hastas et spicula Volscum 
Effugies ; sero foedabis pulvere crines. 

Non fortis Larti , non Cossi exangue cadaver , 

Non equitum stratas turmas, luctuque latinas 
Consedisse urbes cernis ? Non dira frementes 
Ausonios audis ? Metuendus mente manuque 
En Veturiades te ferro invadere flagrat ; 

Cui quas oppones acies , murosve , ducesve 
Belligerare pares? Aut quos in vota vocabis 
Divos ? Marciadi mentem viresque secundas 
Sufficit ipse pater Divorum ; suscitat ipse 
Contra te Superos. Ni poscas foedera , Volscis 
Juppiter ipse dabit belli vocem, aegida saeva 
Horrendum quatiens dextra, male percitus ira ; 

Et muros ascendet ovans , jaculabitur ignes 
Terribilis Cajus. Sic fatur ; concutit hastas 
Agtnen , et inspiciens irato lumine Romam 
Dentibus infrendet. Tum mandat maximus armis 
Marcius , ut vigilent equites prope Tiburis agros , 
Et celeri moneant cursu , si moenia linquat 
Tiburtina cohors. Forti quin mittitur urbi 
Nuncius Anthaejus , ne portae limine pubem 
Educat , contra Romam cum pugna flagrabit , 
Testeturque Deos ; alias Aniene rigatos 
Vastabit volscus campos, et diruet arces 
Ensis. At in Marci non pectore deficit ardor ; 

Huc illuc sese vertit, sociosque fatigat 

Bella parans; multam ad noctem non castra quiescunt. 



12 * 

Marcus et Lucilius Romani noctu redeuntes referunt 
navale praelium et expugnationem Ostiae , et dum Tribuni 
nituntur excitare turbas , Senatus pandit ingentes cellas fru- 
mento et sale refertas. N uncius a Sulmone missus breviter 
exponit Marcio eamdem navalem victoriam , ex qua vehe- 
menter gaudent agmina. Acies Antii , et urbium volscarum 
indignatae quod muris claudantur , commigrare parant ad 
Marcium. Matres vi precum in suam sententiam Veturiam 
pertrahunt , et omnes simul egressae Consulibus exponunt 
propositum adeundi Marcium ; illi Senatui referunt , et pa- 
tres permittunt earum egressum. Multi bellatores confluunt 
ad castra Marcii , qui mente versat quomodo novam in Urbe 
excitet seditionem. Anthaejus in castra reversus refert Ti- 
burtinos jurasse se non educturos acies e muris in oppugna- 
tione Romae. Tullus castra ingreditur , et offert Marcio 
pretiosa munera , novas acies , et pacis bellique arbitrium. 
Cohortes admirantur volsca praelia caelata in clypeo \ sed 
Cajus eas hortatur ad novos belli labores ineundos. 


IVondum lucebat ; turbato pectore vulgus 
Lumina demittit sero defessa sopori. 

Prospiciens supra Capitoli immobile saxum 
Insomnem noctem traducit Curia , sicut 
Navita , cum mugit boreas pelaguscjue tumescit. 
Conjunctas populi vires et brachia prompta , 

Quae simul accurrunt ad patria tecta tuenda , 

Non tristi patres aspectant lumine , caelo 
Et palmas tollunt , jugis concordia regnet. 

Porta sed ccce sonat, qua se via pandit ad urbem, 
Ad cujus muros fluvio Tiberinus amoeno 

In mare prorumpit. Custos : ad limina quisnam ? 
Clamat ; et obscuras sese vox reddit ad auras : 
Magnanimi Marci Lucilius. Ocyus arci 
Dicta refert miles; dum Consul fluctuat anceps, 
Magnanimi mandant patres ut limina forti 
Pandantur civi. Resonat jam fama per Urbem , 

Ac taedas manibus stringens e limine cedit 
Anxia turba citis gradibus , clausasque morata 
Ad valvas vario curarum fluctuat aestu. 

Tum resonae trepidi converso cardine portae 
Consulis ad nutum panduntur. Amore videndi 
Sese urgent turbae , ceu vento agitantur aristae , 
Erigit inque pedes se quisquis , collaque tendit , 
Cum celsi surgunt in equis Lucilius , acer 
Et Marcus genitor , qui protinus ante verendos 
Patres desiliunt ad terram. Martia vero 


Mater , quae caros fert fixos pectore vultus , 
Impellens turbas manibus vi tendit ad illos ; 
Nunc Marci collo nunc nati bracilia circum , 

Et dat laetitiae lacrimas pro sospite vita 
Amborum. Stringunt reduces ad pectora patres 
Turbaque amicorum ; famuli dant oscula palmis. 
Jam suDeunt portas , et circumfusa ruebat 


Turba Foro mirata duces stimulausque , rogansque 
Plura. Manum tendit , maudatque silentia linguis , 
Oreque non laeto fatur pater inclytus ; urbem 
Contra spem cernens nondum recludere portus. 
Impellit furiis agitatus remige classem , 

Suscitat ad magnos ausus , sociisque suam vim 
Difficiles aditus afflando fervidus nostis 


Tentat ; sed romana ruit vasto impete classis 
Spicula more ni vis fundens , bostemque repellit. 
Anceps pugna diu ; volscas miranda sed urget 
Remigis ars naves , et Sulmo primus ia ora 
Irrumpit portus pinu , Volscique sequuntur 

Vocibus horrisonis. Miseranda caede carinae 
Romuleae implentur; gemit urbs. Ferus arripit hostis 
Scalas , descensumque parat. Nos agmine toto 
Irruimus, primasque acies procurrimus ante; 

Atque illi plangunt fixi tabulata sagittis, 

Hi ponte in praeceps volvi , mergique profundo 
Cernuntur. Scalis ter descendere ; volucres 
Conversis humeris ter conscendere biremes. 

Turbida circumfert incertus lumina Sulmo , 
Armigerumque videt, praestantem robore, vultu 
Formoso juvenem , fidum que , cruore rigatum 
Ante pedes auras extremas ore trahentem , 

Et pietate gemit. Flagranti percitus ira 
Desilit in terras scalis , versusque cohorti : 
Linquitis an tanto vestrum discrimine , fatur , 
Ductorem ? Dictis ardent , et puppibus olli 
Nimbi more ruunt. Nostrae non terga phalanges 
Dant; at in attonitas subito mors, vulnera, luctus 
Vertuntur ; fatis eheu ! jactamur acerbis ! 

Caesorum testor manes , et conscia ponti 
Numina , me natumque meum nec tela nec ullas 
Volscum vitavisse vices. Aequare dolorem 
Quis valeat verbis, cum vidi funere mersam 
Et lacrimis urbem , florentem munere nostro 
Atque opibus ponti , Romae tot dona ferentem ? 
Quis referat , quantum patriae nos fata premebant 
V iribus amissis sociorum ? Munere Volscum 
Missi , quadrupedes urgemus moenia versus 
Ad patriae columen ; inedio cum tramite : state 
Heus ! equites , clamant armorum luce vocati 
Mi iciadis vigiles ; et nobis milite septis 
Haud spes ulla fugae; sed cum virtute cadendum est. 
Irruimus jaculis ; nostro nec concidit unus 
Ictu. Volscus equi frenum, cui terga premebam, 
Arripit interea laeva. Dum pectus in hujus 

Extollo ferrum , telum librabat ab aure 
In nostros humeros alter. Cum sanguine vitam 
Fudissem revolutus equo , ni filius hasta 
Fodisset Volscum , cui defluxere repente 
Tela manu ; patrem pius hic a morte reduxit 
Et Roma et proavis dignus. Nunc pectore forti 
Ad casus alios subeundos adsumus ambo , 

Et gremio ferimus pugnarum vulnera testes. 

Haec fatus nudat gnati et sua pectora ductor , 

Et digito monstrat plagarum signa cruenta , 

Quae spectans populus voces ad sidera tollit , 

Et Marci et prolis virtutem laudibus ornat. 
Magnanimas celebrat tum lecta caterva juventae 
In patrem nati curas , cui flagrat amicus 
Virtutis rubor in malis ; circum undique fusi 
Carminibus tollunt juvenem , quernisque coronis , 
Quod patri vitam dederit , pia tempora cingunt , 
Atque domum stipant , ubi laeto lumine mater 
Sobria sub resonis celebrat convivia tectis , 
Sanguine conjunctosque vocat fidosque sodales. 
Densa Foro interea populi vis aequore clauso 
Aeneadis clamat famis impendere flagellum , 
Litore lecta maris portas non amplius Urbis 
Dona subire salis. Vigilans sapientia patrum. 
Quae longe hos motus prospexerat , horrea pandit 
Cumarum , Latii , et spicis repleta sabinis , 

Et vastas cellas , capiunt quae multa salini 
Ponderis. Ut populant ingentem farris acervum 
Formicae ; properant acies nil ore trahentes , 
Frumentum tardo gressu pars ore reportat ; 

Sic vadit remeatque gravatis pondere grato 
Turba humeris , siccasque studet supponere saxo 
Et tostas flammis fruges condire salina ; 

Hinc plebs donorum dulcedine capta Senatum 
Laudibus ad caelum tollit , paulumque futuri 

Provida , bellorum a curis avertere mentem 
Gaudet. At obscurum sub noctis cursus ad Urbem 
Lucili et Marci , Volscum victoria, fracta 
Romulidum classis vigiles resonarat ad aures 
Marciadis , laetis oculis qui. coepta juvari 
Spectat ; nam clauso cerealia munera ponto , 
Aequoreique salis removentur ab Urbe gravati 
Currus. Ad Tiberis fauces tum multa volutans 
Dux equitem mittit , qui protinus excitet agmen , 
Sulmonemque vocet sui) moenibus Urbis ad acres 
Nisus ; Romulidas etenim molitur ubique 
Armis obsepire , ruant ne limine portae, 

Aut sociis Romam pandant ; hinc pectore versat , 
Ut si fata vocent , succedat vivida pubes 
Instaurans pugnam , et victa dominetur in Urbe. 
Ast acies Anti servantes moenia in urbes 
Volscum, Marciadis capientes aure triumphos 
Unum animo spectant, bellique ut numen adorant; 
Crescit amor famae juvenili in pectore , muris 
Seque fremunt clausos , gladios ac tela ferentes 
Pondus iners lateri ; sine luce hinc linquere tecta 
Saepe animo volvunt , vitam et pro laude pacisci. 

Jam sera autumni nitido patefecerat ortu 
Purpureas aurora fores , rebusque colorem 
Sol dabat , aethereos campos terrasque jacentes 
Vitali radio spargens et saecula ducens. 

Ecce autem matres fidenti protinus ore 
Angustum subeunt tectum , quo maxima degit 
Virtus. At visu perculsa Volumnia surgit 
In manibus puerum gestans , et pallida vultum , 
Quis novus in miseras aedes concursus ? An instant 
Innocuis pueris nova fata immitia ? Dudum 
O dulces aegra matres nil mente revolvo 
Terrores praeter gelidos. Absiste moveri ; 

Spes non temnendas ferinius. Tum corde vocatis 

Numinibus palmas utrasque Valeria tendens , 
Gratia facundo cujus non deficit ori , 

Haec Marci matri : noscis , clarissima , noscis 
Insignem pietate virum , cui munera vntae 
Donasti. Dudum nou vultus ille suorum 
Cernit , nec voces audit ; tum fomite nullo 
Antiquus defervet amor. Nunc ocyus ergo 
Os comitata tuis demonstra , orato , reprende , 
Errorisque vias mox deseret ille. Severus 
An cani temnet capitis sanctissima verba , 

Quae a noxa revocant , contemnet verba parentis 
Marcius ? Indecores sane vis franget amoris 
Illius somnos ; matris dabit ille querelis , 

Quod patribus renuit ; nuper mihi Juppiter ipse 
Haec aure insonuit , dum Numen voce vocabam 
Tarpejo in templo. Quod ta per Numina Romae , 
Per patriae sacrum , nati per fulgida facta 
O generosa subi Volscum tentoria mater 
Nohiscum ; Romae sis quaeso certa salutis 
Anchora , dum saevit sine more procella. Manebit 
Immortale tibi nomen , licet obstruat aures 
Non mollis ductor votis. Doctissima fandi 
Sic ait , atque preces exornat laudibus. Instant 
Illustres fletu matres ; at conticet illa 
Componens secum non pauca , atque haeret in uno 
Obtutu ; et Superum mentes incerta legebat 
ln matrum precibus. Clari tunc pulchra resolvit 
Ora ducis conjux : nostris ne fidite Cajum 
Inflecti votis. Postquam fera moenia liquit , 

Non idem Cajus ; pietas antiqua refugit 
Ex animo. Horrendum postras quoque personat aures 
Vox evadentis tecto : sine conjuge conjux , 

Stas sine prole parens , pueri sine patre ; repellit 
Vis, scelus a patria raptat me saeva procella 
Immeritum ; te , Roma ferox , te triste manebit 

Supplicium ! Fatus natos retro impulit , almam 
Matrem, me flentem; jam quartus volvitur annus , 
Nec mihi nec misit matri ■; salvete : videtis 
Nuru precibus duros animos mollire queamus. 

Esto , sed ad Cajum properemus ; pectore quasnam 
Fundemus voces r Exti netas corde tribuni 
Irarum flammas narrabimus? Acrius ardent ; 

Aut populi clausas dictis atrocibus aures ? 

Quaeque dies contra clamat ; vel pacis amorem 
Flagrantem Romae ? Bellum sed cernitis ipsae 
Jugiter accensum. Dicemus : brachia tende , 

O Veturi ade, patriae , quae saeva noverca 
Nil praeter vitam tibi liquit ; desere volscam 
Gentem, quae pulsum excepit te more parentis? 
Sed Volsci horrendum fremerent et Marcius ingens. 
Ne dulces ergo , matres , turbetis amaram 
Pacem, quam fletus inter reperire datum; quin 
Imo rogate Deos , ut nos premat ocyus angor. 

E niveo tollens suspiria pectore tales 
Edebat questus forinosa Volumnia. Moesto 
At manuum sonitu penitus fletuque penates 
Faemineo reboant, atque illaetabile murmur 
E muris prodit ; vici plangore resultant. 

Acrius hinc urget , solamque Valeria matrem 
Aggreditur dictis , solaque in matre moratur : 

Te nihil ergo movent, lacrimae fatumque tuorum , 
Divorum cultus , Romaeque ruentis imago ? 

Sic amor in patriam friget tuus ? Ergo feretis , 
Humanae omnipotens gentis Saturnie custos, 
Romulidum Superi ingentes , Divique latiui , 
Praesidiis vestram nullis procumbere Romani? 
Pandite jam portas, cives, solaeque feroci 
Victori ardentes patrio occurremus amore ; 

Jam solas tentare juvat metuenda pericla 
Pro patria ; e tutis nostrum Veturia fatum 

Moenibus aspiciat. Stat flere , instare , precari , 
Donec vel precibus pellemus ab Urbe procellam , 
Aut longo fessus fletu nos opprimet hostis , 

Nec dulcem ferro patriam flammisque ruentem 
Cernemus. Sapiens haec ore Valeria fatur 
Magnanimo; ast aliae studio , vel sanguine junctae, 
Amplexaeque genu geminant ardentia matri 
Vota. Puer Quintus, quem torquet cura parentis, 
Est visus claras a vertice fundere flammas, 

Quas a solerti praesens excirier aetas 
Natura reperit , magno cum pectora flagrant 
Affectus aestu ; censebat monstra vetustas. 

Natos et matrem subito trepidare timore , 
Faemineas turbas plorare , horrere , moveri , 
Lucentisque comae restinguere fontibus ignes. 

At palmas aunosa parens cum voce tetendit 
Exsultans caelo : visum , o ! Gradive , secunda , 

Si puris votis pater Urbis flecteris ullis , 

Da , sicut flammae , quae circa tempora Tulli 
Hostili errabant , monuerunt omnia laeta , 

Sic hae portendant patriae Latioque salutem ! 

Haec ait, atque alios versat sub pectore sensus, 

Et flentes miserans turbas se tollit ad auras , 
Nobilis et famae repleta cupidine : dudum 
Eventus, loquitur, tacito sub corde pependi; 
Dudum verba noto. Generosa Valeria, Diviim 
Dicta refers ; agnosco Deos. Me conjugis umbra , 
Cum nox involvit tenebris humentibus orbem , 
Hortatur dudum : patriae succurre relictae ! 
Amplius haud pendet mens anceps; Juppiter hac stat, 
Juppiter hos animis sensus suggessit; eundum 
Quo nos fata vocant ; emitur bene sanguine fama. 
Tum vertens oculos nurui , quae moesta salutis 
Spes ex turbatis animis abjecerat : eja 
Quid ploras, fatur , gemebunda Volumnia? Restat 

Spes numquam fallax firmae data munere Divum 
Virtuti; cujus si fervet numine pectus. 

Spes floret semper. Septam cum vidimus Urbem 
Tyrrhenis armis , sine robore Virginis actum 
Romanis de rebus erat ; terrore replebat 
Cocles Porsennam , victricia Claelia tela 
De manibus rapiebat: io! Succurrite, matres, 
Labenti patriae , clamat , succurrite , virgo 
Cujus per sacrum callem sublimis imago 
Fertur equo volucri. Meritos miremur honores , 

At quoque spectemus graviora pericula. Grandi 
Floquio arrectae mentes stupefactaque corda 
Faeminea ; hinc clamans tollensqtie Valeria palmas, 
Non est haec ingens , fudit quae ad luminis auras 
Cajum , sed vates > quam numine Juppiter implens 
Ut stet Roma , vocat ; divini signa decoris 
Ardentesque notate oculos ; qui spiritus olli , 

Qui vultus vocisque sonus ! Contra illa : silete; 
Quaerendus Consul ; gravis instat pugna ; salutis , 
Qua minime sperat , Forsan via panditur Urbi. 

Sic ait , atque morae impatiens prior extulit aede 
Magnanimos gressus ; sequitur formosa caterva ; 
Illae igitur mirum laetae Divisque vocatis 
Concussos inter muros populosque feroces 
Vadunt , cum spectant oculis iu limine patrum 
Os Furii Spuriique simul, qui voce manuque 
Migrantem retrahunt turbam. Vix agmine crevit 
ln medio Furius venerandam incedere matrem 
Marci , sollicitas palmas utrasque tetendit , 
Attonitae steterunt turbae , voxque excidit ore 
Consulis : in tanto si fas moerore rogare 
Marciadis matrem , summo in discrimine Romae 
Quo tendunt gressus , quae mens, quid laeta caterva? 
Auspicio Divum tibi panditur ulla salutis 
Num via ? Facundo sed pulchrae laudis amore , 

Faemlneas cernis turbas ; ne despice ; pectus 
Non jam faemineura. Dudum me concitat ardor , 
Qnem latet an magni nostris Di cordibus addant , 
Ipse sit aut ardor numen me nocte dieque 
Exstimulans. Fortes dum tractant arma parantes 
Devoti Romae , natum stat adire , videre , 

Affari , surget cum Lucifer axe. Senatus 
Ad Veturiadem pueros vult mittier? Ibo 
Ipsa ego ; siqua sui merito fiducia forti est , 

Aut ardore precum cives a morte reducam , 

Aut ego sola ruam ad mortem (si fata jubebunt), 
Roma stet ut sospes. Geuerosis Consul uterque 
Constitit obtutu dictis defixus in uno 
Admirans ; tandem Furius sic ora resolvit : 

O sidus pacis surgens vim turbinis inter , 

Si caelo pietas degit , quae talia curet , 

Digna tibi Superi , quoniam non possumus ipsi , 
Praemia persolvant! Nunc quando est omnia supra 
Iste animus , curram , et tantam mirabitur aula 
Virtutem. Fatus , propere Capitolia scandit. 

Perculit at turbam mirae pietatis imago , 

Ex animoque levi divellit turpe migrandi 
Consilium , et servata legens vestigia retro 
Undique laeta ruit , trepidam vulgatque per Urbem 
Alllatas Superis ad Volscum pergere matrum 
Turbas, quas ducit Veturia; lumen ab illa 
Effulgere spei , quam dux ceu numen adorat. 

- Excipit haec magno plausu mutabile vulgus , 
Atque ruit circum matres , gaudetque videre 
Spirantes pacis tranquillo lumen ab ore. 

Laudibus interea meritarum consonat aula , 

Quae saevo patriae dextras in turbine tendunt. 

At qui de parvis non Spectat maxima gigni 
Rebus in humanis , ceu vasto in corpore mundi , 
Nil vanos praeter nisus , et dedecus ingens 

Temnier imbelles lacrimas. Pars ora resolvens 
Contendit famam votis , pacemque parandam. 
Pontifices celsi reduces stationibus hostis 
Marciadis referunt de cana verba parente , 

De teneris pueris , dulci de conjuge ; sese 
Affectus memorant vidisse micare favillas 
Ex oculis vultuque ducis ; tum matribus instant 
Pandendum limen , placidoque Valerius ore: 
Terribilem quassat celsis e turribus hastam 
Roma minax ; sapiens at numquam foedus honestum 
Rejicit. Haud linquat rectrix patieulia patres, 

Unde sonant atavi ; vitentur crimina belli 
Et caedes; pateat Volscis ad muuera pacis, 

Quem non mortales, ast ultro Numina pandunt, 
Qui superest aditus ; patres nitantur ut atro 
Crimine romuleos quassandi turbine martis 
Muros se civis non foedet , cujus in omnem 
Ingens Ausoniam nomen mansuraque in aevum 
Virtutis laus , mirandam qua volsca repente 
In lucem verti ex umbris res cernitur. Instat 
Pars vestrum clausas ut servent moenia matres ? 
Omnibus at facilis , quae poscant , janua cedat , 
Ut vis addatur votis , quae fervida fundet 
Gens Veturiadis. Primum virtute colendas 
Custodit caelum turbas, tum Marcius ingens, 
Cujus se tanto foedavit crimine vita 
Numquam , sublimesque animos sub pectore versat 
Praeclari patris sermonem Curia concors 
Audit, et aeterno se cingit lumine; namque 
Vicini belli minime formidine tacta 
Marciadi meritos , licet hosti , reddit honores , 
Illius arbitrio tradens vitamque decusque 
Matrum. Jamque ferens Consul decreta Senatus 
Nuncius it populis, primo Pallintidos ortu 

Faemineis portas converso cardine turbis 
Pandendas ; vigiles patres , dum sidera caelo 
Lucent , haud laetam pompam currusque parare ; 
Extollit voces vulgus , speque ora serenat , 

Volvens quid nati possint in corde dolores 
Matris, faemineis quae vis in fletibus insit. 

Interea erumpit pubes ex urbibus instar 

Undarum , Martique parem solumque celebrat 
Ductorem Volscum Cajum ; indignata morarum 
Tum celerat gressus campis , ut martia magni 
Ora colat ■, magnoqne hortante in moenia currat 
Romulidum ; septis clausum velut agmen equorum 
Audito fremitu pugnarum exsultat et hinuit , 
Impatiensque morae micat extra carceris antrum , 
Et uotos equites , ut currat ad arma , requirit. 

Non minus Ausoniae variis regionibus agmen 
Castrorum portas , nunc quos in mputibus altis 
Nursia, bellator Frusino, Verulaeque , Velitraeque 
Eduxere , intrant ; nunc quos Atina nivali 
Colle , amphi trites tyrrhenae splendidus Anxur , 
Atque Ferentinum , et cerealis Anagnia pavit , 

Et solidum muris et campis dives Alatrum. 

Multi ubi Fibrenus cum Liri flumina miscet , 
Arpinos campos, quod Melphim potat, Aquinum, 
Et muros Sorae , nebulosi et rura Casini , 
Ausoniaeque plagas alias ac oppida linquunt , 

Quae tepefacta vident australia sidera , saevi 
Et quae vis boreae quassat ; nam grande sonabat 
A siculo fluctu ductoris nomen ad Alpes. 

Ille oculis lustrans gentes tacitusque recensens, 
Majores cernit turbas sua signa seculas , 

Quam quae caesa jacet campis ; proprioque serenus 
Robore tum gaudet numero et virtute suorum. 
Hinc agros circum cuneis nitidaque bipenni 
Aguieu , quod silvam referat, jubet ocyus ire, 

Ut protendatur vallum , capiatque recentis 
Examen pubis , quam Marcius impiger armis 
Instruit assignatque duces, et conficit agmen, 
Resque docet belli campisque exercet apertis , 

Et simulacra ciet pugnae. Tuuc auribus hausit 
Extinctas iras Romae , viresque coactas 
Ut Volscum pellant. Hinc artes pectore versat , 
Quomodo civilis jacieus incendia belli 
ln Romam , populos divisos opprimat armis. 

Interea senior setinus moenia linquit , 

Praecipitis quae foecundas Anienis ad oras 
Fluctisono vecti pelago fundasse feruntur 
Argivi fratres , urbi nomenqne dedisse 
Tiburis a forti Tiburto. In castra receptus 
Hasti Marciadi innixo ducibusque comanti 
Contectis galea senior sic ora resoKit : 
Tiburtinorum gentem fortemque Senatum 
Vidimus , o Marci. Postquam data copia fandi , 
Tiburis herculei ad muros quae causa coegit 
Narramus ; nomenque tuum Volscumque docemus 
Mentes : auditis his maximus ore Catillus : 
Marciadis fama plena est Saturnia tellus , 
Ductoremque stupet summum Volscumque triumphos; 
Novimus et longum bellum ; Superosque precamur, 
Ocyus ut volscos animos pax jungat et Urbem. 

Has nuper Romae legatus ad arma vocabat 
Gentes , ut rueret nmris generosa juventus , 

Urbem si premeret Volscus. Ni fallimur , aequa 
Haec tiburlini patres responsa dederunt : 

A gladiis pacem dudum quaesivimus , empta 
Et pax a nobis bello longoque labore ; 

His vigiles populis servamus munera pacis, •' 

Et fidei memores necnon virtutis avorum 
Inclusi tectis naturae jussa sequemur 
Armis tutantes patriam. Quae justa spopondit 

( A patriis muris hostes depellere ferro ) 

Haec urbs Romulidis , Volscis spondetque , Deosque 
In testes vocat. Illius promissa Senatus , 

Inclyte dux , audis , nostri quae summa caputque 
Sunt desiderii. Setinus talia ductor 
Concilio Volscum fatur; cunclique repente 
Tiburis esse satis promissa fidemque vocatis 
Numinibus clamant : jam tandem tempus oriri 
Sternendi urbaoas telis ac molibus arces. 

En autem celerans Tullus patresque verendi 
Insignes auro lecta stipante caterva 
Per campos equitare , pedemque advertere castris. 
Marcius exsultans animo ruit obvius illis , 

Et premit amplexu generosum ad pectora Tullum ; 
Alterne patres collo dant brachia circum , 

Cum ducibusque cohors ; multa et sermone serentes 
Marciadis subeunt tentoria. Lumina figens 
Tum Gajo Tullus laudes et gesta celebrat, 

Auxerit ut nomen , volscae et commercia gentis , 
Ut sanctae Cajo latae sint auspice leges , 

Ut belli ad miras artes , studiumque cohortes 
Finxerit. Etruscas tu flore , invicte , juventae 
Prosternis turbas ; tu fracto limine victor 
Ingrederis pavidas urbes arcesque latinas. 

Te tremit ardeatina palus ; te moenibus altis 
Laurentum , turres Lavini , Setia luco 
Horrendo insidiis ; nec te rationis egentem 
Nocturnis audax Cossus circumdabat armis. 

Salve cui similem Latium vel Graecia uullum 
Ductorem jactat ! Belli pacisque remittunt 
Arbitrium volsci tibi patres ; tanta Senatus 
In te spes uno ! Pretiosa en insuper arma 
Et non spernendum munus monumenta decoris. 

Sic ait ; accenso voces at pectore Cajus 
Reddit : nulla dies me Volscis arguet unquam 
13 

Immemorem ; dubias res inter candidas ore 
Consilium promam ; subeam si saeva pericla , 

Non animus deerit mihi ; non industria , cogar 
Si rigidos tolerare labores. Tulle sed ingens , 

Quas referam grates tibi , qui me faucibus Orci 
Ferme demersum , depulsum moenibus Urbis 
Urbe, domo socias , semperque recentibus ultro 
Muneribus cumulas ? Etenim te Numina sola 
Promeritis ornare valent ; et protinus ornent ! 
Marcius armipotens memori sic pectore fatur ; 
Discessumque parans volscas ut temperet urbes 
Vir princeps vertit legionibus ora benigna , 

Et Cereris tribuit laetis et munera Bacchi , 

Tum sic hortatur ; Latium vos invidet omne , 
Quod duce sub tanto bellum moveatis in Urbem. 
Hujus ad imperium pes omnis sistat eatve ; 

Huic omnes pateant aures ; hunc diligat omne 
Pectus ; et attollet se quantis gloria rebus 
Vestra ! Nec exiguum partem quoque laudis haberes, 
Grai , ni patri nimium matrique dolenduin 
Te fatum rapuisset ! Et has dans pectore voces 
Turbatus conscendit equum , lacrimaeque rigabant 
Ora senis ; Cajus gemitum pius extulit , omnes 
Ingemuere acies , et circuin triste sonabat 
Praeclari nomen Graji. Sed nobilis omni 
Dum Veturiades Tullum deducit honore , 
Accipiunt versantque manu pretiosa catervae 
Munera mirantes, longe fulgentia squamis 
Tegmina loricae, galeamque ex aere corusco, 

Et gladium cujus capulus fulgore nitescit 
Gemmarum vario ; et non enarrabile textum 
Aurati clypei , quem circum flexile splendet 
In lori faciem argentum ; caelantur et aere 
Inclyta facta ducis miris variata figuris. 

Ductores circum densantur et agmen acuto 

Lumine spectantes ; gaudent et imagine rerum , 
Praelia cuna cernant, quorum pars magna fuerunt, 
Et monstrant digito : en ajunt , en agmina Volscum 
Quae scandunt scalis Lavini moenia ; fundunt 
Ecce Bolanorum turbas ; en limina frangunt 
Ardeatina ; fores Circaei en milite complent ; 

En medio clypei moerens caelatur in auro 
Ante pedes magni deflexo poplite Roma. 

Marcius haec inter celerans in castra reversus 
Vix leviter figit mirando lumina scuto, 

Ut qui majores versat sub pectore curas ; 

Tum , non ista sibi tempus spectacula poscit , 
Fatur , et his animos succendit ad arma paranda. 
Ecce autem clarus Sulmo splendore triumphi 
Ingreditur Volscum tentoria ; pone sequuntur 
Fulgentes armis , fidentes corde catervae , 

Ceu nova quas revocat victoria. Pectore toto 
Marci ades tortem complectitur ; aurea cassis 
Vaginaque viro donatur clausus eburna 
Aurato gladius capulo. Tum bella moventis 
Consilium Marci tollunt ad sidera castra ; 

Et Sulmo hortatur socios , ob bella secunda 
Tibridis ad fauces ut lauris tempora magno 
Marciadi cingant. Ingrata silentia mandat 
Plausibus ille ; movens gressus tum jussa caterva 
Cum Sulmone tenet tumulum , Romaeque minatur, 
Qua portae ac celsae conversae ad caerula turres , 
Seque viae jungunt quae Tibris ad ostia tendit, 
Qtiae ad muros ducit Laurenti stagna uemusque. 


13 * 

LIBER UNDECIMUS 


ARGUMENTUM 

Roma nuncio rerum adversarum valde concutitur. Um- 
bro cum equitibus plebejas urit villas , at seivat patricias , 
quod acrem excitat iram vulgi , et omnes ad arma currunt. 
Patricii benigne excipiunt agricolas fugientes a campis , ju- 
vant opibus , armant juventutem. Descriptio Volscorum in 
castris dormientium praeter Cajum , qui Moenae pandit ani- 
mi sui cruciatus ; at hic prudenter hortatur ad pacem pa- 
triae donandam , sed ejus preces rejiciuntur. Cajo vix so- 
pito apparet umbra Graji , qui ad expugnandam Urbem 
eum incitat. Veturiae sacrificium sub Romae portis , egres- 
susque matronarum Mane novo Umbro similiter Cajum ad 
pugnam incendit. Coriolani concio ad Volscos , motusque ca- 
strorum ; matronarum discessus , et mira earum modestia. 


O domus Aeneadum , scandit tua limina fama 
Enarrans arces quas Volscum tela replebant 
Milite jam vacuas , Auli clamasse cohortes 
Horrisono fremitu : Volscorum spicula deinceps 
Uni parebunt Cajo ; cunctamque juventam 
Belligeram pagis excitam nomine fortis 
Commigrasse ducis , quam multae frigore primo 
Labuntur frondes silvis, laudesque canentem 
Marci confertim tentoria volsca subire , 

Castra calore novo fervere , exposcere pubem 
Scalas et moles , et proxima praelia. Saevae 
Ast inter voces Romae non brachia , non cor 
Torpent , mens concors nullis est fracta querelis , 
Addunt et patres factis ad praelia vires. 

Jam tacitis labiis atro circumdata velo 

Expandens furvas pennas surgebat ab ortu 
Nox , cui lethaeo perfusa papavera somno 
Praecingunt caput. Haud sinitur requiescere Volscum; 
Terribili Cajo mora nulla; sed acrius urget, 
Opprimat ut Romam collecto milite. Multis 
Et jam suppetiis hostem spoliaverat , urbes 
Sternendo socias ; at pectore plura movebat , 
Rursus ut arderet fax seditionis in umbra 
Noctis. Per tacitos hinc fundi jusserat agros 
Improvisum equitem , ut ferret magalibus ignem 
( Qua posset caedi parcens ) ; haud tangeret armis 
Celsas nobilium villas ; tenditque fovetque 
In patres turbae sic corda cienda , vovendo 
Quos Erebi Divis conjunctos hoste vocabunt , 
Rustica cum fugiens campo fumante caterva 
Has referet Romae flammas. Neque crimen inultum 
Incensi valli et caedis rnernor ira relinquit 
Marciadis. Jam scandit equum celer LJmhro frementem, 
Ac equites socios inflammat laudis amore 
Et praedae ; trucibus respondens vocibus agmen 
Funditur in latos campos; ceu turba luporum 
Ad valles inter nebulas e montibus atris 
Irruit acta fame balantum voce vocata. 

At portas linquit castrorum hastilia Cajus 
Bina manu crispans , cujus vestigia ductor 
Aequorum, fidus Moenas , nursinus et Ufens 
Subsequitur ; pectus virtute , manusque sagittis 
Accincti properant omnes , Urbique propinquant, 
Spectatum , campi flammis an moenia bello 
Civili flagrent. Herbis et lacte tepenti 
Custodes ovium pasti jam candida vota 
Extulerant Superis dulcis pro moenibus Urbis 
Exiguaque domo ; et fessi per membra soporem , 
Quem lecto invitat nequidquam dives ab aureo , 
Exuto curis carpebant corde ; tacebat 

Illorum lateri imparibus compacta cicutis 
Fistula ; non longe saturae mutaeque capellae 
Lanigeraeque jacent pecudes. Sub paupere tecto 
Arentes supra frondes daut membra quieti 
Agricolae *, falces , rastri , curvique ligoues , 

Et fumans focus , exiremus quo deficit ignis , 

Casta secus conjux ; pueri stant ubera circum , 
Undique pax cordis , requies dulcissima regnat. 
Acriter ecce canes latrare , hinnire feroces 
Quadrupedes , clamore equites atque arma sonare ; 
Ad terram portae fractis procumbere claustris , 
Undique faemineus questus, fremitusque, fragorque. 
At duri agrestes, quorum sub pectore fervet 
Aeneadum virtus , caeco in discrimine pellunt 
improvisum hostem , qua possunt ; tigna molaresque 
A summis jaciunt hi tectis ; ille bidentem , 

Hic falcem, ille sudem, hic furcam rapit, ille securim; 
Quod se inter tenebras inanibus rimantibus offert , 
Ira facit telum. Vultu vel pectore fracto 
Labuntur Volsci ; contusus tempora saxo 
Ipse ruit revolutus equo , dum Lugacus acer 
Umbrouis frater socios hortatur ad arma. 

Obruit at numerus paucos ; rus forte reversi 
Ingenuo multi nati patre , fidaque servum 
Turba tegens armis dominos, transfigitur hastis, 
Proterit aut miseros lapsos gravis ungula equorum. 
Extremos tollunt gemitus super arva vel intra 
Angustum tuguri confossi cuspide pectus 
Agricolae. Pavidae pecudes rapiuntur ovili , 

A stabulisque boves , ac abducuntur equorum 
Armenia , et rastri dentati , ruris et arma : 
Frumenti innumeros modios , ingentia ferri 
Pondera diripiunt, jaciuntque incendia tectis. 

Ceu sonitu accipitris fugiunt cava saxa columbae, 
Limina transiliunt resoluto crine puellae 

Pectore anhelantes ; vulnus pro conjuge passae 
Uxores palmis tundentes pectora clamant : 
Tantorum pereat scelerum nox testis ! Ad Urbem 
Tendimus ejectae laribus , quam protinus arma 
Invadent Volscum. Lux o magis atra tenebris , 
Quot nobis referes luctus , quot funera ! Nudi 
Artus infantes jactant ad sidera acutos 
Questus , dum matres captant vix aera hiantes , 

Et gremio stringunt carorum corpora ; nati 
Discincti trepidis fessos aetate parentes 
Sustentant humeris , illisque sibique timentes : 
Aegra pius fratris frater fert corpora , matres 
Longaevas pietas natorum. Cynthia caelo 
Resplendet ; miseri fugientes tecta videbant 
Romulidum , sicut uocturnis icta procellis 
Pinus quae portum cernit , cum nascitur Eos ; 

At subiti feriunt crepitus sonitusque ruinae 
Aures ; et dulces converso lumine cernunt 
Involvi fumo flammisque voracibus aedes , 
Dispersos campis lapides , ardentia tigna. 

Matres et pueri exululant ; at turba virorum 
Infremit aa portas ; et nota voce patescunt 
Limina ; confertim cernendi currit amore 
Turba ; vident miseros , laceros crudeliter ora , 

Et trepidos artus , nudos atque omnium egentes , 
Qui sic vociferant : romauos ecce colonos , 

Volsci relliquias gladii Marcique furoris ! 

Estne super telum , quod non conjecerit in nos 
Ira Deum? Direptae, incensae, a culmine stratae 
(Noster amor) villae; respersi sanguine nostro 
Campi, quos largo sudore rigavimus; aegri, 
Uxorum , puerorum cum misero comitatu , 

Vix pauci effugio gladios vitavimus ; ecquis 
Temperet a lacrimis haec cernens ? Arbore laeti 
Nobilium contra campi ; pastore quieto 

Armenta in stabulis somnum capientia ; celsa 
Villarum duris tecta insultantia vulgi 
Damnis. Quis feret haec indigna? Videte superbas, 
O miseri cives , altis a moenibus aedes 
Nobilium ; nostros at sparsos igne ruinisque 
Agros. His ardet pietas clamoribus ; ira 
Sed tamen huc illuc auditur , ludier astu 
Ignarum vulgus , solos caput esse malorum 
Patres. Dum clamant, en apparere repente 
Hastae , sanguineae cristae , clypeique micantes ; 
Terribiles oculos et membra immania noscunt 
Adstantis Marci ; pueri imbellisque caterva 
Plena metu palmas et vocem tollere caelo , 

In limen multi ruere , ac tundi pedibus pes. 
Praecipites alii campis procurrere , volscos 
Incassum gladios a tergo instare timentes , 
Cardinibus trepidi conversis claudere portas 
Custodes, ferro munire; evulgat adesse 
Nam Cajum fama ante fores, volscasque phalanges 
Urbem invasuras somno curisque sepultam. 

Nec mora ; flammato populus diffunditur ore 
Per muros, rapidis ut spicula jactet in hostem 
Dextris ; ast umbrae Volscum sub moenibus altis 
Errantem velant. Luctus apparet imago 
At campis; caelo fumum volitare favillamque, 
Exsultare ignes, diuturnos nocte labores 
Hauriri. Lunae facies caligine tecta , 

Funeris atque atris flammis Urbs cincta videtur. 
Prospicit haec vallo moestis e moenibus agmen , 
Ceu resona moerens frater prospectat ab ora 
Fraternas pinus violentis fluctibus actas; 

Hinc ait ad caelum sublato lumine : Diva 
Justitiae sontes ultrix accincta flagello 
Nos quatit ; immeritum luimus crudelia facta 
In Cajum ; justi leges non frangere discant 

Gentes. Pars oculos aliis defigere ; fossas 
Pars contemplari , et turres et moenia firma 
Hostiles contra incursus ; pars volvere secum 
Indomitam Komae virtutem , et robur in armis. 
Tum Valerus pius, et Pinarius, atque benigno 
Corde patres agris pulsos ad tecta colonos 
Adducunt , famulosque vocant , solantur et aegros 
Eloquio ; nudos obducunt vestibus artus , 

Et medicas adhibent herbas ut vulnera curent , 
Restaurantque cibis vires , artusque rigentes 
Igne fovent. Matres gremio casiaeque puellae 
Excipiunt miseros pueros , et limina pandunt 
Faemineis turbis plorantibus. Acer in armis 
Posthumius sagulum largitur et arma juventae. 

Ad pietatis opus cuncti , quos copia laetos 
lleddit , concurrunt alacres , studioque levameu 
Majori praebent miseris , ut luceat Urbi 
Integritas patrum , se clam nou arma vocasse 
Marci , sed taedis hunc inflammarier irae. 

Nititur hinc agmen celsis erumpere portis , 

Et ferro ulcisci villarum incendia ; gressus 
At sistunt , oculos victoribus atque tremendo 
Vertentes Cajo , et sancti mandata Senatus 
Atque sibyllinos afflatos numine libros 
Versantes , acie structa ne credere campo 
Auderent ; vario fervent ita corda tumultu , 
Turbanturque malis , partesque trahuntur in omnes. 
Objice tum retro veluti fluit unda repulsa , 

Sic populus mediam sese referebat in Urbem » 

Huc illuc vulgi rapiuntur fluctibus aegri 
Nautius et Furius stipatis undique tristi 
Concursu templis ; non luctus verba sonare , 

Non irae fremitus , aures sed ad omnia versae , 
Attoniti vultus ; nato velut ore trahenti 
Extremos gemitus pater adstat ; cuncta silere , 

Non requiem capere, ut silet ingens ira metusque. 
At quo pugnarum et caedis magis ingruit horror , 
Exerit hoc mage virtutem mens firma Senatus , 

Et mediis numquam se pacis amore quiesse 
E turbis , refugi sed pacis munera clamat 
A Volscis odium immortale gerentibus ; ergo 
Tela manu valida stringenda, vibranda; benignos 
Komulidis sat adesse Deos , sat robur in armis. 
Hinc magis audaces inflammans laudis amore , 

Et patrum memorans virtutem claraque facta , 

Ut clausas portas et celso vertice turres 
Servantes hostem propellant robora pubis 
Ocyus ire jubet ; sed bellis milite duro 
Et firmis senibus circumdat moenia ; multa 
Tela geri mandat , clamori parcere ; et acer 
Ipse praeit cunctis ; plebemque laboribus urget. 
Dextera jam servi jaculis armatur acutis, 

Aspera quam cohibet lex , ne vexilla sequatur ; 
Martis opus sulfert imbellis faemina , nondum 
Et firmis pueri membris : labor ultimus omnes 
Convocat ; et muros cum hostis circumsonet armis. 
Rejicit’ Urbs artes ac turpia verba tribuni , 

Explicat et robur , quod cuncta obstantia pellit. 
Haec animis opera urgebat certantibus instans 
Romulidum jusso confertim turba labori. 

Interea turmas plaudens excepit equestres 

Janua castrorum ; praedae non parvus acervus 
Surgebat mediis vallis et pulchra trophaea ; 

Atque Veliternus victor dux ora serenus 
Monsirarat reduci Cajo ; tunc omnibus ille 
Collectis voti compos narraverat ingens 
Camporum flammis excitum murmur in Urbe, 

Os ut plebejum patribus sit dira precatum ; 

Hinc animis hilares acies , altaque repletae 
Spe Romam secum pugnantem sternere bello , 

Circumfundebant se , somno ut membra levarent. 
Et jam praecipitans stellato pallida caelo 
Nox medios superat cursus , labuntur et astra , 
Jamque super vallum Volscorum rara coruscat 
Flamma ; silens caelum conscendit fumea nubes ; 
Haeret defixus telluri calceus hastae , 

Lunari radio sed cuspis fulgurat alta ; 

Omne solum telis tegitur ; vexilla levantur 
Martia principiis , nocturno et crispa susurrant 
Vento. Tum statio callem , qui ducit ad Urbem , 
Occupat ; hinc statio dextro statioque sinistro 
Assidet in tumulo; circumstant agmina turmae; 
Excubiae tantum vigilant ; pars caetera somno 


lndulgent scuta inter, lora, rotasque jacentes. 
Quisque suae medio turbae dat membra quieti 
Ductor , quasque prius vigilans in mente revolvit 
Ardenti studio, pugnas sub pectore versat. 
Volsciim castra silent , et fessa labore quiescunt ; 
At non infelix animi dat membra quieti 
Marcius, aut oculis recipit, seu pectore noctem; 


Saepe jacet dexter, laevus, pronusque, supinusque ; 
Exsurgit tandem stratis , et concitus errat 
Tranquillos inter vallos ; tentoria cernit 
Non procul Anthaeji , qui toto pectore somnum 
Proflabat squamis thoraca indutus ahenis , 
Promptus ad arma super villosi pellibus ursi 
Fusus ; circumstant caput inter scuta cubantes 
Turbae. Defixo subsistit lumine Cajus : 


Et felix ! fatur, placido cui corpora somno 
Di dare permittunt ! Lentis tum passibus errans 
Frentonem reperit requie quoque membra levantem, 
Et gemitum mittit ; turmas ac inter equestres 
Non procul Umbronem, Salium, fortemque Dolonem, 
Et multos , quibus haud rumpit fera cura soporem. 
Iratam dextram tunc tollens : ergo quiete 

Quisque levat curas ; haud ergo Marcius unus ? . . . 
His medium dictis sermonem abrumpit , et aeger 
Accelerans retro gressus tentoria muta 
Irrumpit nusquam consistens ; namque propinqaae 
Horrorem pugnae memori sub pectore versans 
Conflictabatur secum. Genus omne suorum, 

Et puri scelerum patres, et Numina magna, 
Omnia sunt oculis. Ast alta mente repostum 
Judicium suberat Decii , saevique dolores , 
Improbus atque labor pugnarum , vietaque bella , 
Quae Romae exciderant ingrato pectore ; saevis 
Hinc odiis amor in patriam cedeb.it. Amica 
Solliciti pietas Moenae , qui cuncta videbat , 
Ingemuit ; vocem tollens tum talia fido 
Ultro ait armigero turbatus Marcius : ergo 
Cras ruet in patriam Volscus, saevaque meorum 
Caede cruentus erit ! Quo lux pulcherrima abivit , 
Cum pro Romulidis discrimina mortis adibam, 
Cum laetis oculis populus vestigia pugnae 
Censebat plagas, quas pectore per tria lustra 
Pro Roma accepi superato ex hoste reversus ? 

O bona pax , inter mortalia commoda summum , 
Pax cordis , recti quam dat mens conscia facti , 
Nam qua replebas pectus dulcedine durum 
Inter opus belli ! Nunc fervens ceu mare fluctuo 
Huc illuc. Primum vix Anti bnccina muris 
Horrendum sonuit , rapior noctuque diuque 
Caeca contra hostes ira , contraque sodales ; 

Me , me ipsum fugio ; si pax est , expeto pugnas ; 
Si bellum , pacem sitio. Quid plura ? Soporae 
In medio noctis venit aspera matris imago , 

Heu! quam terribiles oculi! quam dispar ab illa, 
Quae rne post pugnas toties accepit ovantem ; 
Gloria tu matris clamans, requiesque senectae es ? 
Hocue refers munus matri ? . . . Quae terra dehiscet 

Heu mihi ! Tu potius domiao succurre, piuuique 
Moerori tanto per costas exige ferrum. 

At diram Moenas hortatus ponere mentem , 

Ire jube centum me inter discrimina , fatur , 
Pugnantem , cautes inter foveasque ferarum 
Hanc animam tibi devoveo. Sea dextera nostra 
In domini nunquam cor vertet spicula ; namque 
Flagitium letho pejus mens horret ; et almae 
Non ita me docuit puerum sapientia Romae , 

Nec Moenue saevos monitus hos ipse dedisti. 

Cur mors in votis ? Refugis quia mittere tela 
In patriam ; patriae quare fer munera pacis. 

Ingens laetitiae superest spes. Verba fidelis 
Lex tibi sint Moenae, ac tellus et numina plaudent. 
Quae spes, qui divi, quae pax, quae gaudia ? Rumpit 
Dux vocem ; tetras me coram pandit abyssus 
Fauces \ jamque feror furiis. A culmine celso 
Roma ruat , saevos quae belli suscitat ignes 
Infaudis ausis ; consevit turgida ventos 
( Lux properat metuenda ) , metet de turbine. Cajus 
Oppositos inter motus ita fluctuat anceps ; 

Nunc animo radius fulget virtutis et aequi , 
Indomita tenuis nunc lux extinguitur ira ; 

Ceu lux et tenebrae nimbosa nocte vicissim 
Succedunt celeres , ceu se rotat impetus atri 
Turbinis. At demum defessus , tempora nitens 
Fascibus hastarum , dat lumina victa sopori. 

En autem aegra cava notam sub imagine spectat 
Mens formam, os, humeros, quae vivo gestat amicius 
Tulliadi similes ; tristi circumvolat umbra 
Sed nox atra caput , creber singultus et artus 
Concutit ; hinc visus moestas effundere voces : 
Dormis, Marciade , nostri securus amoris. 

Dormis ? Curabas equidem , dum vita manebat , 
Heu ! functum memorare piget ! Sinis ergo cruorem 

Sic impune meum romana cuspide fusum ? 

Sic mihi juratae toties Volscisque patrique 
Stas fidei , et durae sic ultor caedis amici es ? 
Sic belli nubem circumfers longius Urbe ? 

Surge age ; terribilem vagina diripe ferrum ; 
Surge age , coge acies , disjectos dirue muros , 
Romulidumque caput vastis confringe ruinis ; 
Ultrix irarum tecum ferrique ministra 
Omnibus umbra locis adero. Sic fatus ; et atros 


Ex oculis ignes misit , stridensque sub altam 
Ille abiit terram. Tum somnus membra relinquit ; 
Visa tamen facies oculis et pectore inhaeret; 

In mediis audita sonat vox auribus , asper 


Marcius hinc surgens rapit hastam, solis et astrum 
Ore vocat ; furor olli atra caligine mentem 
Intus agit , funditque oculis ardentibus ignem. 

At matrum teneris cum natis agmen in ulnis 
Magnanimas aderat celerans Veturiae ad aedes, 
Flammarumque viae moestae longo ordine lucent. 
Jamque illae patrio succensae pectus amore 
Ad portas Urbis properant , ubi cogitur ordo 
Carpentum, pulsatque solum crebra ungula equorum. 
Pallida marmoreo maternam limine mentem 


Tum subito turbata metu , stetit ante parentem 
Marciadis nitidam pateram plenamque lyaeo 
Ipsa manu gestans libanda Volumnia summo 
Dona Jovi , placidaeque dedit sic anxia voces : 
Sume , Deumque patri liba , supplexque rogato 
(Ad Volscas animo quando sedet ire cohortes), 
Hostibus e mediis ut saltem ad tecta reducat 


Incolumes pueros , et nobis omina fausta 
Offerat ante abitum. Cui mater : ferre supinas 
Haud piget axe manus ; pro Roma fundere vota 
Est decus. Hinc puros formosa lupientis aquai 
Humores dextra tollens dat Tullia , laeva 

Supponit pelvim ; et postquam Veturia lavit 
Rite manus , patera accepta libavit Iacchi 
Dona , levans alto voces ac lumina caelo : 

Juppiter aerio tarpeji e vertice saxi , 

In terris qui cuncta moves nutu , optime Divum , 
Da veniam grata ad nati minitantia castra , 

Et nostra eripiat pietas a faucibus Orci 
Nutantem patriam. Longaeva haec pectore vota 
Fundebat mater , cum cernit in aethere fulvam 
Lustrantem praedas aquilam : quo certior ales 
Augurio nullus ; sic illa aetate docebat 
Vana superstitio ; pennis ingentibus Urbem 
Supra agili dexter lapsu ille volabat. Amicum 
Accipiunt omen , laetasque ad sidera voces 
Extollunt omnes. Tum autem Veturia currum 
Festinans agilem cursu , pulchrumque recentemque, 
Inde aliae ascendunt , subitoque auriga flagello 
Insonat ; at manibus non omnes fundit habenas , 
Et portas gressu moerentum plaustra relinquunt, 
Ac tardis longo celatur semita tractu 
Bigis ; hinc atque hinc equitum populique caterva 
(Matronale decus sic poscit). Dulce sed agmen, 
Quod steterat moerens magnae sub turribus Urbis , 
Canae prospiciens matris , dulcisque sororis , 
Conjugis et natae currus , suspiria ducit 
Pectore deplorans matrum crudelia fata , 

Ceu miserae certo properent se opponere letho ; 
Nam mentes agitat Marci violentia , pectus 
Cujus non turbae moverunt vota togatae , 

Non sacris patres redimiti tempora vittis. 

Hinc tacito remeant moestoque ad limina gressu , 
Dum ramos inter borealis murmura ventus 
Miscet, et egreditur Phoebus caligine tectus. 

Jamque fugat castris Volscorum rauca soporem 
Bucciua , et armorum caelum tonat omne fragore 


Digitized by Google 



208 

Sollicitique duces subeunt tentoria Marci , 

Et belli de more ferunt bona verba salutis. 

Dum tectum complent cristis auroque decori 
Rectores Volscum , longa stetit arduus hasta 
Comiter ad nitens , et claro horrendus in aere 
Marcius; ingentes artus , magna ossa lacertosque, 
Intuitusque feros radiantes luce cruenta 
Mirantur; memorant quo turbine torqueat hastam. 
Quo vultu educat juvenes in bella ruentes , 
Haereat ut lateri illius victoria. Fronte 
Magnanima volscae tunc Umbro vota cohortis 
Vocibus expromens , saevas magis excitat iras 
Marciadis : palmas merito, tua fortia facta 
Itala miratur tellus , dux inclyte. Roma 
Jam vincenda tibi , quam si non obruis armis , 
Tot domitae frustra gentes , frustraque latini 
Expectant populi paceim Nunc exere vires ; 

Urbis contemptus memora moremque superbum 
Quo te non revocat ( quartus jam volvitur annus ) ; 
Nec te proscissum probris , ad culmina tractum 
Tarpejae rupis ferme benefacta piasse 
Morte loquar. Devota tibi jam dilige Volscum 
Agmina ; non segnes scandemus moenia ; nostroque 
Aeternum , ductor , tibi sanguine nomen ememus. 
Acrius his dictis memori sub pectore Marci 
Assurgunt irae ; sed celat corde profundo , 

Atque gravi spondet vultu , quod gloria poscit 
Volscum. Tum Voluso, Anthaejo stipatus et acri 
Umbrone , egressus tumulo, quo caelera Volscum 
Aequorumque manus concurrit , talia reddit : 

En fastu tumidam sibi jura haud nata putantem 
Urbem , quae rapuit jam per tria saecula pacem 
Felici Ausoniae ! Latii gentisque sabinae 
Immensae, o Volsci, Aeqtiicnlae, cumulantur opes heic, 
Heic enses rigidi , qui caede et sanguine vestros 

Foedarunt campos. Quod valde , saepe , diuque 
Expectastis , adest ; Koma , infensissima Roma 
Aut exscindenda est hodie ; aut jam victa suescet 
Jussa pati Volsciim. Vocat irremeabile tempus ; 
Vincendo socios populos properastis ad altas 
Portas ; discordes trepidique os tollere cives 
Non audent muros extra. Quae moenia firma , 
Quae validae nostris acies legionibus auctis 
Obsistent ? Alacres postremos hosce labores 
Suscipite , o fortes : vos pax diuturna manebit , 
Gloria , divitiae ; Romanos vincula , lethum. 
Praeterea raptas gazas , lariumque ruinas , 

Et longos Volscum luctus, caedesque, fugasque, 
Virgineasque manus nexas memorate catenis 
Et Romam tractas. Cocyti stagna severa 
Linquentis Graji, quem vidi noctis in umbra 
V ulnere contectum , voces saevosque dolores 
Audite , et scelerum tantorum sumite poenas , 

Ut sit ei tandem requies Acheronte sub imo. 

Nunc nunc este viri validasque expromite vires ; 
Ite animis alacres , armis circumdate Romam , 
Expugnate , solo prosternite moenia , gazas 
Dividite , atque animos explete ; aliquando superba 
Sentiat ultores divos. Dux inclytus armis 
Dixerat, atque oculos suffectos sanguine et igne 
Torquebat Romae , veluti leo ; tollitur astris 
Immensus turbae clamor. Certantibus omnes 
Incumbunt animis operi , pariterque laborem 
Sorte trahunt ; cuncti sub signa erecta vocantur ; 
Agmen digreditur ; via tuscula clauditur armis ; 
Turrifragis trahit arietes pars cornibus ; affert 
Pars curvis humeris tollendas moenibus altis 
Scalas ; ad taedas alii vastosque molares 
Fundendos aptant balistas ; plaustra gravata 
Undique missilibus stridunt, equitesque superbi 
14 

Undique discurrunt ; certa tim instare phalanges 
Duro operi Martis , laetasque attollere voces ; 
Intentis , tacitis , effusis undique circum 
Marciades ducibus longe fulgentibus auro 
Mandat, ut obliquum pedites radiantibus hastis 
In binas partes disponant moenia contra , 

In medioque locent directum robore textas 
Balistas , inventa trucis lormentaque Martis, 

Quae jaciant muris saxorum pondera , tela ; 
Edocet ut peditum dextrum laevumque tegatur 
Cristatis cornu turmis ; quae copia spectet 
Pugnas , auxiliumque ferat certetque vocata ; 

Quae manus advigilans a castris arma repellat, 

Qui circum excurrant equites mandata ferentes ; 
Innuit, admotis superentur moenia scalis, 

Coelius et collis primum frons celsior Urbis , 

Tum reliquum Uomac quatiatur turbine belli ; 
Cuncta movet Cajus ; sic quando procreat atram 
Providus omnipoLens hyernem , cito nubila vasto 
Fusa volant caelo, densantur in agmina nigra , 
Parentes properant dictis eurusque , notusque , 
Africus, et boreas; et fulmen, turbo, tonitru. 
Grando, imber, terror nimbos immurmurat inter. 
Atque ea dum celerant acies , digressus ab Urbe 
Carpentum procul apparet longissimus ordo 
Tarde progredi eus , et circumfusa caterva, 

Quae fidens animi Volscum ferventia bello 
Castra petit. Cajus stupet ; obstupuere silenti 
Ore duces ; doctus sed quot tendantur in armis 
Insidiae, juvenes in equis dux mittit anhelis. 

Qui videant, lateat iiutn quis dolus, hostis an horrens 
Telis , quodve virum genus aut quae causa coegit. 
JNec mora, cuncta p itent; remeans nam laeta juventus 
Nuneiat insidias nullas, haud arma timenda; 
Imbellem mitruin generoso sanguine cretam 

Cum famulis gressus castris advertere turbam 
Quae rogat illacrimans, liceat ducis ire benignos 
Ante oculos. Vario replentur murmure castra ; 
Namque duces aliqui , matres ut fuuera vitent 
Urbis ab excidio sese subducere cernuut, 

At melior clarum pars sanguine pellier Urbe 
Incensis villis vulgi contendit ab ira 
Agmen. Tunc Umbro generoso pectore fatur : 
Imbelles quidquid moveat , vestigia Romae 
Haud servat Volscus, turpi seponere honestum 
Noscens. At pulchram belli nunc jure daretur 
Praedari turbam , et raptas sine more Sabinas 
Ulcisci ; cultos doceat- sed barbarus hostis 
Aeneadas , sancti nunquam violare pudoris 
Jura, licet sileant saeva inter praelia leges. 

Cui paucis ductor setinus ; temnere fas est 
Imbelles ; inter conflictus ultio digna 
Magnanimis audeuda viris; Urbs marte domanda, 
Pax danda Ausoniae , quae nobis brachia tendit. 
Haec inter longa subnixus Marcius hasta 
Adventus causas tacito sub corde volutat ; 

Ac secreta ferum pertentant gaudia pectus ; 

Nam videt Urbe magis civiles fervere fluctus , 
Trojugenas lapsos a summo laudis ad imum 
Faemineis precibus gentis committere fata ; 

At miseret matrum, nullo quae crimine foedae 
Oratum veniam sceleri mittantur ad hostem , 

Cum jam pugna vocet. Tento tunc indice dextrae 
Fas nulli jubet esse imbelles pellier. Figo 
Inter equos agmen graditur currusque gementes 
Dissectum , cujus partem pulcherrima ducit 
Marciadis conjux , aliam sapientia matris , 

Quae sic admonuit. Demisso lumine , passis 
Crinibus accedunt , tegitur frons candida tristi 
Nube , sed invicto latitat sub pectore constans 
14 * 

Mens , quae pro patria, pro pulchro temnit honore 
Vitam ; labra tacent ; ast illa silentia cultum 
Virtutis mandant , obscuro palla colore 
Artus , sed mentes obducit candor ; et inter 
Lucet majestas quamquam velata ; refulget 
In teneris membris , oculis , malisque venustas ; 
Gestus at , intuitus , gressus , speciesque pudica , 
Quae non succendunt turpes sub pectore flammas. 
Casta replet pietas , stupor, et reverentia Volscum 
Belligeros animos ; sancti lux tanta pudoris 
Et virtutis odor spirabat corpore matmm ! 

LIBER DUODECIMUS 


argumentum 

Divina Providentia semper dives in misericordia impo- 
nit bello finem , et V olscorum animos ad pacem inclinat. 
Oratio Volumniae , matrumque lacrimae , ut flectant Mar- 
cium ; ejus tamen animus adhuc durus resistit. Adduntur 
preces et objurgationes Veturiae. Coriolanus diu secum lu- 
ctatur et haeret; tandem seipsum superat, admirantibus Vol- 
scis , et patriae ignoscit. 


At Rex saeclorum , qui supra sidera degit , 

Unde per immensum caeli terrasque jacentes 
Justitia et bonitas diffunditur aequoris instar , 
Aeternis fixam imperiis exsurgere lucem 
Jussit , qua longe romanis praelia muris 
Et dolor et lethum , atque atrae formidinis ora 
Pellantur. Concors nam ceu discordia vocum 
Dulce sonat ; ceu parrhasia cum spargitur arte 
Obscurus niveusque color, tum forma refulget, 

Et rapiunt oculos tabulae ; sic nascitur ordo , 
Saeclorumque nitor , quando contraria mira 
Junguntur lege , ut virtus et forma micantes 
His mage reddantur , summae uiiraclaque dextrae 
Attonitus recolat mundus. Sed saepe supernae 
Mens hominum cum obstet voci , sapientia caeli 
Perficit , aeternis quae jam decrevit ab annis , 
Ludit et humanum nisum omnipotentia ; namque 
Dum remorarier et sanctis obsistere gaudet 
Arbitriis , hominum paret vesania ; praeceps 
Ceu quadrupes freno, voci, stiniuloque reluctans 
Fert equitem dorso , et paret , dum calcibus auras 

Verberat. Arcanis et pulchris artibus ergo 
E vitii tenebris virtus x pacisque serenum 
Horrendi erumpit belli de faucibus. Inde 
Omnipotens genitor, cujus conspectibus aula 
Caelestis , tellus , horrens curvatur abyssus , 

Annuit , et nutu caeli tremuere columnae. 

Nam postquam exegit violati juris ab Urbe 
Terribilem populis poenam , circumdare septem 
Cuce parat colles , vult Hornam Solis ab ortu 
Litus ad hesperium saeclis labentibus oliin 
Ferre orbi leges virtute armisque subacto ; 

Tum sanctum Fidei diffundere lumen ubique, 

Et certas monstrare vias , quibus itur ad astra ; 
Sobrietas etenim , duris patientia rebus , 

Urbem quae decorant generosam , praemia ab illo , 
Cujus justitiae summae est par gratia, poscunt. 

Hinc qui non raro miracula promere gaudet 
Ex levibus causis, tanquam si luderet orbe, 
Effundit tenebrosa citas per nubila flammas , 

Atque repentino tonitru, cui terra Latinorum, 

Et Volscum regio , superum infernumque profundum 
Contremuit, lugere ferae, nova jussa cohorti 
Spirituum tradit , Latii quae praesidet arvis. 

Hi levibus celerant adnantes aethera pennis , 

Celsa ubi se tollunt fortis tentoria Marci , 

Et super altivolis invisi nubibus errant, 

Illius ut flectant animos ad jussa parentis, 
ainque propinquabat gemebunda Volumnia castris 
Formosae sobolis mater , formosior ipsa. 

Ora viri madidis vix autem oculis aspexit, 

Ora nimis nota , et longo post tempore visa , 
Artubus intremuit, totoque expalluit ore, 

Atque ruens curru passis sine lege capillis 

Aequalem nitidae stellae gestabat in ulnis 

Natum ; sed major vadentem haud passibus aequis 

JPone sequebatur matrem. Dux inclytus aure 
Tum procul accepit gemitus , agnovit et ora 
Conjugis et puerum ; subitoque flagravit iu imo 
Pectore dulcis amor pietasque antiqua. Calenti 
Sese offert animo uxoris reverentia, candor, 

Et vigiles curae , dum stratis ipse jaceret 
Vi fractus morbi ; videt aurea tempora , quando 
Fas erat in laribus patriis explere beatos 
Annos ; mens pingit , quonam succensus amore , 
Cum premeret tecti superato limen ab hoste , 
Stringeret amplectens saepe inter brachia natos 
Majorum narrans virtutem , atque oscula miscens , 
Cresceret ut parvis in cordibus aemulus ardor ; 

Ipse videt dulces molli constringere dura 
Tela manu pueros , undanti et ludere crista , 
Atque hilares nitido clypei se cernere in aere ; 

Et laetae matri non una in pectore patris 
Vulneris inflicti digitis ostendere signa. 

Haec cernens odii languere incendia sentit. 

Ceu qui post longos cursus in sede quiescit ; 
Explicat et frontem placidam volvitque serena 
Lumina. Sed veluli rutili qui solis in ortu 
Evigilat recipitque diem , mox lumina somno 
Dans in nigrantes iterum prolabitur umbras , 

Sic animus vigilans in pulchra pace moratur , 

Tum caecas subito in tenebras prolabitur irae ; 
Igne micant oculi , rabie fera corda tumescunt ; 
Sed tectus claudit dux os , ne lingua revelet , 
Quas virtus ac ira cient sub pectore pugnas. 

Tum vero lacrimis oculos madefacta decoros , 
lmpellensque acies formosa Volumnia conjux : 
Ecquis me miseram , fatur , teque optime perdit 
Marci? Quis furor? Heu! quantum mutatus ab illo es, 
Qui pro in ijorura tectis , pro coujuge fida 
Pulchrum ducebas caput objectare periclis ! 

Qua clari soles fugerunt praepete penna , 

Quando fulgebam gaudens splendore beato , 

Qua tu cinctus eras V Mihi tu lux , gaudia , numen. 
Nunc ab amicorum malefida spreta caterva , 

Quae fugiente fugit fortuna , torqueor usque , 
Infaustasque domos lamentis compleo. De te 
Quaero , cum videam nostros intrare penates 
Raros , horrisono in nimbo ceu sidus , amicos , 
Meque statim quaesisse fugit. Mens me rapit aegra 
Huc illuc ; fari incipio ; suspiria voces 
lucoeptas rumpunt. Foveo complexibus hosce 
Natos , mox amens pello ; sic horrida lucis 
Tetnpora decurrunt miserae mihi. Post ubi terras 
Umbris , quae curas augent , taciturna tegit nox , 
Sola domo vacua versor , defessa relictis 
Incumbo stratis plorans ; nam tristibus umbris 
Occubuere mihi patres fratresque ; Deorum 
Munere tu , Marci , pater es , tu mater , et idem 
Tu frater , thalami tu vir mihi foedere junctus ; 

Te video absentem , teque absens audio , sed tu 
Non audis miseram ; non audis ? Sic amor ergo 
Praemia tantus habet , qui te te deperit unum ? 
Oro per has lacrimas, quae quondam saepe movebant, 
Perque hunc (si nostrum fuit unquam quid tibi dulce) 
Vultum, magnanimam pietatem redde, salutem 
Redde, precor, patriae, quae me tibi, tecjue creavit. 
Quod si te nostri ceperunt taedia, si vis 
Interitum nostrum , placeat me occumbere solam. 
Per dextram supplex oro fortemque piamque , 

Quae domuit tumidos fastu, erexitque jacentes , 

Per qui te in lucem clari fudere parentes , 

Per Superos , quorum cumulas altaria donis , 

Ad pueros specta , quos ad vitale vocasti 
Lumen , ad nos pueros noctesque diesque rogantes 
Ut dulce os patris reddam! Quid reddere possim 

Infelix? His parce, tibi qui brachia tendunt 
Orantes veniam ; primus nam nuncius horum 
Perstringens aures clari fuit angor acerbus, 

Patris et exilium ; indumenta fuere priora 
Fasciolis positis velamina nigra doloris , 

Blandaque verba , quibus prius est complexa relicta 
Hos mater , juges lacrimae gemilusque fuere. 

Nunc tua si tandem ratio non subjicit iras , 

An pietate teei patris pietate carentis 
Natos a populo credis V Post terga revinctis 
Heu ! cerno manibus pueros et verbera saeva , 

Et miserum gemitum, et lacrimas plagasque cruentas. 
Parce tuo , genitor , saltem de sanguine cretis , 
Quique tuos vultus referunt animosque viriles ; 
Respice ... At oranti vocem dolor intercludit , 

Et fortis genibus luctu formosior haeret 
Marci ; purpureas malas , et mollia labra , 

Et mortis pallor tegit albae frontis honorem , 

Et lacrimae velant rutilantia lumina ; fusa 
Illa solo languet ; veluti rosa solis ob aestum 
Demittit collum , nec ut ante suave rubescit , 


At quamquam pallens campo formosa recumbit. 
Circumstant Volscum tacitae denso agmine turbae, 
Et matris miserae pietas indigna ferentis 
Natorumque dolor pertentant pectora. Ductor 
Anceps, irato similis similisque gementi, 

Nunc spectat natos et pallida dulciter ora 
Conjugis , ingratae uunc moenia turbidus Urbis , 
Et silet. At multo gemebunda Valeria fletu , 

Ut carae sobolis castaeque uxoris amore 
Tandem gauderet, poscebat poplite flexo, 

Et sic instabat : tantae pietatis imago 
Flecteret et saevos populos animosque ferinos ; 

Quo mage magnanimos! Pedibus manibusque severi 
Patris certatim figentes oscula nati 

Sic complorabant : hanc nobis eripe vitam , 

Quae tua tota est , aut dulcis miserere parentis ; 
Nonne mori pueros praestat , quam cernere matrem 
Jam jam lapsuram fatis a patre relictam ? 

At moestae sociae tundentes pectora palmis, 
Scindenlesque comas , ardentia lumina Cajo 
Et voces tendunt ; omnis pietate resultat 
Campus; quid ductor? Memores e pectore vellit. 
Aut iras refovet ? Veluti percussa sagittis 
Inclusa in lustro cum natis torva leaena 
Ingenti frendens pietate movetur et ira ; 

Namque hic fulmineos dentes unguesque recurvos 
In densam turbam venautum concutit ira , 

Hinc amor haud patitur miserandos linquere natos ; 
Sic Veturiades indenti fluctuat aestu 
Curarum ; circum nunc volvit sanguine tincta 
Lumina , nunc vultum demittit. Fixus in uno 
Cajo voce caret campus. Certamine tandem 
Ira caput tollit victrix ; non parcere fixum est ; 
Attamen uxori, quae mentem animumqne recepit, 
Convertens oculos , saevum lenire dolorem 
Aggreditur dictis ; erga te pectore nostro 
Non restinctus amor; mihi namque incommoda vitae 
Constanti cura minuebas. Insuper hosce 
Fudisti nobis pueros ad lumina vitae 
Spem curamque patrum ; tu sicut numen adoras 
Praedaram matrem , supremaque munera nobis 
Confers. Pone modum lacrimis ; num fletibus instas 
Ut gladium ponam , nostros victoria currus 
Cum ducit ? Marci conjux adversa decori 
Vola feret? Romam fatorum linque rigori, 
Nostram cum natis fortunam pone sequendo 
Gaude ; sed demum nos teque incendere questu 
Desine : fata obstant : nostras Deus obstruit aures. 
Sic ait, et valido nisu sub corde profundo 

Comprimit ingentes curas , quae erumpere tentant , 
Nec lacrimae immitem flectunt , nec vota suorum. 
Ecce autem densas urget matresque virosque , 

Atque petit fidens animo Veturia natum. 

Ibat acerba tuens , ac Romae induta severam 
Virtutem genitrix, reliquisque gementibus ira 
Infremit aspiciens nulla pietate moveri 
Cor nati. Fidus sed densa per agmina Moenas 
Prospicit antiquae cognoscens ora parentis ; 

Mater adest , Marci : properat Veturia , Marci ! 

Nec mora; sollicitam nati reverentia mentem 
Complet, et illius, dederat quae munera vitae, 
Ante pedem fasces submittit Marcius ingens , 

Cui sese Latium subjecerat ; inclyta Romae 
Progenies tanto servavit honore parentes ! 

Ille statim , veluti si lapsnm numen Olympo 
Cerneret, ad matrem palmas et lumina tendit; 

A st vultum torva avertit , retroque repellens 
Dextra cunctanctem natum, dum multa parabat: 
Quis tu, Marte ferox ductor? (sic iucrepat ultro) 
Fare age romauae proles Veturiae, an hostis? 
Nostros ore refers vultus , ast impia facta 
Hostiles referunt animos . . . E mente putabis 
A me deletam matrem ? Cur excidit ingens 
Ore nefas ? Memini , meminisse et summa voluptas 
Quod mihi sit genitrix Romae Veturia sidus ; 
Materna de carne caro nostra induit ossa , 

His fluit in venis matris de sanguine sanguis ; 

Me pulchris potius factis quam voce docebas 
Aeternas Divum leges cultusque parentum , 

Ac virtutis iter, Veneris non currere callem, 
Pauperiem angustam longos et ferre labores , 

Et velut abjectam pro pulchra spernere laude 
Vitam. Mens primos, ut par est, solvit honores 
Numinibus magnis , tum Matri .. . Facta reclamant. 


Digitized by Google 



220 

Qui novit recidi par nunquam posse parenti , 
Abstinet a donis nunquam ; tu tela ferendo 
In patriam , meritos genitrici reddis honores . . . 
Orbis ad imperium primaevo tendit ab ortu 
Roma ferox bello , et vulgi mens credula sperat 
Divos imperium Romae sine fine daturos ; 

Nec latet, hanc fraudem primis a Regibus ortam 
Fallaci patres plebejis vendere lingua. 

Horrida flagitiis en tertia volvitur aetas , 

Ex qua vis Urbis sceleratis obruit armis 
Ausoniam placidam , Saturni jam aurea regna. 
Oppressae gentis clamores audiit aequus 
Juppiter. Heic scelerum linis , jam fatur ab alto ; 
Et movet hanc dextram victricem . . . Nate , dolosa 
Sub specie recti incautum te decipit ira ; 

Hinc ferri a Superis credis. Sit crimine foeda 
Roma : licet civi patrios evertere bello 
Muros ? Inflammans magis iras auctor id esses 
Civi pro patria potius sed ut arma moveret 
Immemor accepti damni. Firmissimus ira 
Ad patriae excidium contra tu spicula vibras, 
Atque putas victor multum te laudis adeptum? 
Infandae laudes ! Meritae fastigia famae 
Pauper, egens, exui tetigisses, fata ferendo 
Robore magnanimo mentis. Patientia forsan 
Non sacrat heroas plusquam vis bellica ? Ductor 
Hostes cum superet , patiens se subjicit ipsum. 
Praeterea mira mortales lege gubernat 
Juppiter advigilans, ne virtus usque prematur 
A scelere audaci , quod serius ocyus aequis 
Conteritur poenis. Surgebat lumen amicum , 

Mater ad amplexum quando te Roma vocabat; 
Hinc quos paullatim multoque labore parasti , 
Laetitia ingenti cunctos complexus honores 
Esses , et meritas infensae crimine purus 

Spectasses turbae poenas ; patientia summa 
Laus , tibi munus erat. Dices ; injuria plebis 
Anne merebatur praeclarum pignus amoris ? 

Ergo animus Marci generoso sanguine creti 
Tetrior est vulgo ? Si plebs indigna favore , 

Digni atavi ingentes et Curia , Numina digna , 
Digna parens. Igitur pietas ubi denique, vel quae est, 
Cui feritas etiam populorum , brutaque parent , 
Qua Romanorum genitor sonat ille per orbem 
Tros Anchisiades ? Pietatis jura verenda 
Tu prior heic violas ... At si peccata remittat 
Dux Veturiades , formidinis arguet illum 
Ausonia , et clarum foedabit crimine nomen ; 

Jam plusquam lethi faciem mens dedecus horret . . . 
Time putas animi vecordis parcere , semet 
Vincere? Num caeco tracti domitique furore 
Dicentur fortes ; segnes qui pectore delent 
Offensas , fatui qui ponunt fulmiuis ignes 
Divi ? Tun’ Volscum gentem sine nomine dices , 
Quod , quamvis hostem , tectis te cepit amicis , 
Imperiumque dedit belli , patrumque sedere 
Concilio ? Has imo gentes Oenotria laudat ; 

Et te , si patriae parcas , ad sidera tollet. 
Magnanimus nimium Volscus ! Persolvere dignas 
Si grates nequeam , aeterno venerabor honore ; 

Et prius hanc animam telo sub tartara trudat 
Juppiter hospitii custos , quam jura resolvam , 

Et socios foede versem ! Versare sodales 
Turpe nefas; numquam docuit, Veturia nunquam 
Turpe nefas ; nunquam docuit Veturia , nunquam 
Hos animo sensus aluit. Sed num furor iste , 

Quo ruis in patriam, virtus? Non jura, Senatus, 
Unda, lares, tellus, non sacra heic omnia ? Ferrum 
Jam male uudatum vagina conde ; tuoque 
Urbs dono sospes laetetur. Non Numa , non est 

Ancus avus , mater nec ei Veturia , segnem 
Quem mors perterret ; sed multo segnior ille , 

Qui se non subigit. Flammarum et caedis abunde est. 
Hinc arce Volscum, conflemur foedera donec, 
Queis ambae plaudant gentes. Usura rogatur 
Temporis, haud crimen; quis temporis intervallo 
Non melius statuat , quam belli turbine pacem 
Caelorum munus ? Ne claudas vocibus aurem , 


Quas hoste effundo coram. Fors crimine purum 
Ter non tangebant patrum te vota ; sed orat 
Orat te mater. Luctum scis fataque patris 
Perturbasse domum paulo post saeva dolorum , 
Quos subii fundens te in lucem. Flore juventae 


Deserta ignotos debebam findere fluctus, 
Desidiam famulum studio replere , malignas 
illorum mentes , parvum gentisque propinquae 
Cavisse ingenium , fraudes quaestoris avaras , 
Li nguarum vulgi convicia damna necesse 
Ferre fuit. Mittam plenas formidine curas , 
Cum per virtutes aniinum patriasque colebas 
Artes; quid dicam consumptos aeris acervos 
Dotali ex fructu , non patris divite censu ? 
Tot tempestatum non cessi , gaudia spernens 
Conjugii alterius ; nobis solatia tantum 
Crescere te patriae , nos coutemplarier ora 
Conjugis exlincti rursum spirantia gnati 
In vultu. Nosti rursum mea saucia corda , 


A me cum avulsus linquebas moenia ; cum nec 
Defunctus conjux , exui nec tecta subibat 
Gnatus ; cum luctuin solari cogerer aedis 
Ipsa rogans Superos solamen. Farier hiecne 
Ad tua probra putas ? Ast ut mea vola beuignis 
Auribus accipias , remeans ut tempora vitae 
Mecum traducas , ut nolis esse parentem 
Bis viduam ; aut, potius si vis parere furori , 

Excidium differ patriae, cum lumina morti 
Clausero ( nec distant Parcae ). Si ad turpe vocarem 
Te studium, haud matris, naturae haud vocibus aurem 
Pandas ; obsequium , neque taedia longa laborum 
Hespicias. Studeam si vero , gloria claris 
Ut tua.se factis tollat; si nullus in orbe est 
Me magis exardens , ut laeto pectore vivas , 

Non exorabunt patriae mea verba salutem ? 

Alma Venus Latium Trojano classe petenti 
Conciliare Jovem valuit ; placare Quirinum 
Hersilia .Antemnae populis; extinguere belli 
Irarumque faces lacrimis potuere Sabinae 
Cognatas inter gentes ; Veturia nati 
Non odium restinguet? Quid petis amplius? en Urbs 
Te revocat ; patres sacraque iu veste sacerdos 
Saepius orarunt Divorum nomine; demum 
Cum teneris pueris , moesta cum coujuge mater 
Ante pedes adstat. Memorem si volsca rogarent 
Ora, dares pacis munus; num dignior alter 
Matre , cui patriae haud renuas donare salutem ? 
Sic ait. Ora duces mirantes mutua vertunt ; 

Hosce referre juvat , lateque sonare per agmen 
Moerentis matris sensus generosaque dicta. 

Mollibus horrisouae pelago sedantur ut euris 
Undarum moles; leni sic voce parentis 
]>L‘11( >rum fluctus sub corde quiescere Volscum 
Incipiunt, sensusque beatae pacis oriri. 

Aspectus matrum, puerum comitumque, doloris 
Ac sonitus tangunt et bellis pectora sueta ; 
Praecipue vero curarum turbine ferri 
Clarum ductorem cernunt, mollisque medullas 
Ingreditur pietas ; hinc ardet pulchra cupido 
Turbatis animis reddendi gaudia, nullos 
Ast aegris cernunt oculis se pandere calles ; 

Dux vero armipotens anceps, quae quomodo reddat, 

Aut quae non reddat , non repperit. Ora quietus , 
Ast imo magnos versat sub pectore fluctus ; 
Laetitiam pacis nunc Romam mittere , nunc vult 
Irruere in patrios Martis toto impete muros : 

Corde sonant alto maternae murmura vocis , 
Acribus et stimulis urgent ad splendida facta; 

Ast olli tetro pingit mens aegra colore , 

Quae Volscus tormenta paret , si cesset ab armis. 
Non durae terror mortis , sed dedecus olli 
Magnanimum laniat pectus. Spectacula saeva 
Illius apparent animo ; se milite cinctum , 
Turpibus et nexum vinclis , tractumque per urbes 
Volscorum cernit ; plebejae sibila linguae 
Et voces audit, medioque in crimine torvus 
Tullus adest, dirumque probrum aggerat, et vocatillum 
Perfidia saevum praedonem jura sacrata 
Hospitii violare ausum; nunc semet , et iras. 
Nunc odit pacem , nunc Urbem ; ebullit et alget , 
Subrubet , expallet, refugit pugnam, et cupit anceps; 
Valdius in patriam dulci pietate moveri 
Sentit ; at indomiti affectus cordisque tumores 
Magnorum dirae pestes , contemptor et usus , 
Ingeniumque ferox compellit ad impia bella. 
Oppositos inter motus hinc ille tacebat 
Defigens oculos matri , qua saepe rogatus , 
Rumperet ut tandem male grata silentia : fatis , 
Incipit incerto sonitu , maledicta relinque 
Tecta , ubi fas versum atque nefas, ubi plurima turba 
Bacchatur scelerum ; sine nos inferre cohortes 
Protectas Superis , ut corruat impia Roma. 

Cum vero tulerint ad me te fata benigna , 

Per quae conjungunt genitrici vincula natum , 
Perque nurum miseram, parvorum spemque nepotum, 
Ne libeat saevis caput objectare periclis , 

Et n iti fatis , quem Volscum dextra jacentem 

Extulit ad patrum sedes , ad culmen honorum , 
Utere ; me nimium laetum , si degere sit mens 
Diva tibi mecum ! Sapiens discernere sueta 
Occultos nati sensus Veturia , vidit 
illum turbatis oculis et voce locutum , 

Altius et patriae pietatem intrasse per imum 
Pectoris ; esse satis votorum ; cuncta novanda , 
Sermonem , vultum , dubius dum filius haeret , 
Quaeque doment iras , materni tela furoris 
Immittenda , sagax ceu dux in montibus urbem 
Oppugnans , omnes aditus , omnique pererrat 
Clausos arte locos , variisque assultibus urget . . . 
Degere me tecum ? Me consectari er hostem 
Urbis ? Me nato sternenti a culmine Komam 
Jungi V Mene jubes similem tibi ? Libera Romae 
Immaculata cadam , sedes et laeta piorum 
Invisam ; facinus tantum narrabo sub imis 
Umbris , te scelere amentem jactare tuorum 
Grandia per campos effossis ossa sepulcris , 

Te Capitolinas arces , simulacraque Divum 
Sternere, nec natis, viduae nec parcere matri; 
Quid pius Aeneas referet, quid Romulus ingens , 
Pompiliique nepos atavus tibi Marcius Ancus ? 
Quid genitor summo erga te succensus amore, 
Quidve tot illustres animae , quae sanguine nobis 
Hanc patriam peperere suo? Torvasque frementesque 
Auribus accipiam ; infandum ! Te vendere Volsco 
I e , quem gens Latii clarum virtute colebat , 

Ob non magnanimas iras patriamque decusque? 
Quid ? Scelus an tantum speras sine vindice poena 
Ire ? Ferum tecum , quod te noctuque diuque 
Damnat, jam portas sub corde tribunal apertum. 

At si cum volscis patrios ascenderis armis 
Muros , insueto trepidabunt corda pavore ; 

Undique civiles umbrae manesque tuorum 

15 

Sanguinei occurrent ; metuens te Volscus et hostis 
Ad mortem rapiet ; frustra et cum Rege superbo 
Sub Phlegetonte gemes. Verum quid demoror ultra 
Te verbis, dum bella tonant? Impelle phalanges, 
Fortunam sequere. At pharetras deplebimus, hastas 
Stat plena Viorure manu , devolvere saxa , 

Tecta , trabes , taedas 5 et cum sperare salutem 
Non dabitur nobis , constans Romanus ad unum 
Occumbet , muros desertos victor habeto 
Cum Volsco attonito ; tibi sunt exempla novanda 
Horrendae regum Uatae, matrisqUe cadaVer 
Calcandum pedibus sub portis. Pectore fudit 
Haec mater. P'ortis tUm vires colligit omnes 
Marcius , et vastis tremuerunt nisibus artus ; 
Dumque dabat fortuna severas sumere poenas , 
Fvellit penitus generoso e corde cruentas 
Iras , atque odii confringit vincula liber ; 

Hinc patria tacitum pietate accensus ad agmen 
Convertens oculos insueta luce micantes, 

Non mortale sonans « pacem bellumque Senatus 
HaC Volscus posuit dextra ; sed linquo supremo 
Agmiuis arbitrio ; clausistis classibus hosti 
Tyrrhenum \ paucis vicistis solibus urbes, 

Martia quas multis vix annis Roma subegit , 
LaetaqUe direptis gazis ornata redundant 
Oppida Volscorum villaeqUe hac nocte voratae 
Flammis, non laedi Volscos impune loquuntur i 
Gentem , qua coram siluerunt itala regna , 
Clausistis muris. Venerandi quidquid in Urbe est 
Ante oculos vestros ter pacis munera frustra 
Adfuit implorans. Imbelles ecce catervas 
fct (lentes puerum turbas miseramque senectam , 
Hostiles inter dextras en Roma reponit 
( Mira lides ! ) Matrum vitam generosa decusque i 
Audistis gemitus , audistis quomodo constans 

Addiderit votis Veturia verba minarum \ 
immisit summus maternae fulmina linguae 
Juppiter, aut aliquis certe Deus. Itala tellus 
Hactenus aspexit Volscorum robur in armis ; 

Jam cor magnanimum miretur. Dextera victrijc 
Fert pacis donum victis ; hinc volsca videntur 
Arma domare Urbem , si multis mitia votis 
In pharetram redeant, Jampridem exspectat , ut addat 
Historia aeternis chartis praeconia cordis 
Magnanimi Volscum ; nam saevum ponere fulmen 
Fletibus et votis, supremo numine dignum est. 
Primus ego ( testis sol esto , et volsca vocanti 
Terra mihi , multis quam ornat mea dextera lauris. 
Et tu , summe Parens , tuque, And litore culta 
Diva potens , volseaeque iugentia Numina gentis , 
Et vos , romuleae quae curam sumitis Urbis ) , 
Primus ego veniae ductus splendore recedo 
A memori cura opprobrii , noxamque remitto ; 
Romanum Volscqmque pari complector amore, 
Nilque magis cupio, quam pax aeterna beatos 
Hos faciens populos saturnia regna reducat. 
Sanguine sique meo placanda est ira Deorum , 

Hoc ego devoveo caput, haec ego spondeo Cajus , 
Atque sequor laetus generosae dicta parentis ; 

A une quis haeret iuers , quando a ductore triumphi 
Splendidius reseratur iter? Sic fervidus igne 
Ardoris patrii clamabat Marcius Ingens ? 

Et volscas acies afflabat fulmine linguae, 

Vocibus , adspectu , radianti lumine , mira 
Vi mentis, contra quam certat nulla voluntas. 
Insuper omnipotens hominum rerumque Creator, 

Qui semper gigolt residens in pace beata 
Astrorum motus immensos absque tumultu , 
Harmoniamque regit legum , quibus orbis obedit , 

• Est visus ratitos demittere lucis ab alto, 

Aethereae pacis radios , et dulcis amoris , 

Et clara pectus tot millibus urere flamma. 
Improvisus adest veotus , qui nubila pellit , 

Et nitidus medio Phoebus resplendet Olympo. 
Tunc Veturiadis mater sic ora serenans : 

Nunc vere sanguis meus Aeoeadumque propago ! 
Hinc prolem exsultans formosa Volumnia linquit , 
Laetitiaque amens sponsi inter brachia currit ; 

Et pueri lacrimis immiscent oscula , verba , 
Complexique genu placati patris inhaerent. 

At matrum turbae , sapieusque Valeria primum , 
Et dulci vultum fletu conspersa senectus 
Magnanimo gratos tendunt oculosque mauusque , 
Et patriae patrem geminata voce salutant. 

Tantae virtutis radiis, ceu caerula vento, 

Aere renidentes acies agitantur et ardent. 

Tam potis est facinus generosum corda movere ! 
Quisque ducum roseus cristis auroque coruscus 
Magnanimo mites Marci pede subjicit enses ; 
Festinas fortis bellator concutit hastas , 

Signifer et tollens agitat vexilla per auras ; 

Martia laetitiam resonis clangoribus auget 
Buccina , et excussis ardens equus artubus hinnit. 
Non tot festivis unquam celebrare cruentos 
Certarunt signis Volscorum castra triumphos ; 
Undique tolluntur geminatae ad sidera voces , 

Et Coriolianum non tam ceu numen adorant 
Terribile armorum , quam pacis amabile sidus. 

